
§ 1. 

Indledning. 

I henved to Menneskealdre har der været arbejdet 
paa den store „Retsreform"s Gennemførelse. I Juni- 
grundloven af 1849 udtaltes det i de to „Løftepara- 
grafer", 76 og 79, som gentages i rev. Grl. §§ 71 og 74, 
at „Retsplejen bliver at adskille fra Forvaltningen", 
at „Offentlighed og Mundtlighed skal saa snart og saa 
vidt som muligt gennemføres ved hele Retsplejen", samt 
at i „Misgerningssager og i Sager, der rejse sig af po- 
litiske Lovovertrædelser, skulle Nævninger indføres", 
og først nu i 1908 har en, endda kun begrænset, Ind- 
frielse af disse Løfter fundet Sted. 

Lignende Bestemmelser som disse findes optaget i 
de fleste nyere Forfatningslove, og de Reformkrav, som 
de er Udtryk for, skyldes da ikke alene eller i første 
Række særlige danske Forhold, men de bæres af mere 
almindelige Strømninger indenfor den evropæisk-ameri- 
kanske Retsudvikling. Det var under en saadan Paa- 
virkning ude fra, særlig af tysk Procesret- og Viden- 
skabelighed, at vor tidligere Retspleje efterhaanden 
havde udviklet sig fra den Barndomstilstand, hvori vi 
forefinder den i Chr. V.'s Lov, som navnlig ikke kender 
nogen Forskel paa Kriminal- og Civilproces, til den 
fuldt udviklede Inkvisitions- og Forhandlingsproces, 
hvorved de to Forgreninger af Retsplejen i flere Ret- 
ninger var kommet til at staa som skarpt modsatte 
Poler. Det var atter fremmede Retstanker, man maatte 
ty til, da det gjaldt om for Alvor at faa raadet Bod 

1 

paa en Retspleje, som det maatte erkendes, at Tiden 
paa næsten alle Punkter var løbet fra. 

I Sammenhæng med de Frihedsbestræbelser, som 
trindt om i Evropa opstod i første Halvdel af forrige 
Aarhundrede, var der først og fremmest blevet rejst 
Krav om Strafferetsplejens Reform. Herved havde man 
navnlig engelsk Ret for Øje, for flere Punkters Ved- 
kommende dog i den nærmere Udformning, som den 
havde faaet i den franske Straffeproces. Man forlangte, 
at denne Retspleje skulde foregaa offentlig og mundtlige 
at Dommerne skulde gøres uafhængige af Forvaltnings- 
myndighederne, og — ikke mindst — at der skulde 
indføres Nævninger, hvori man saa et særlig betydnings- 
fuldt Værn for Borgerfriheden mod Regeringsmagtens 
Overgreb. ^) 

Efterhaanden som man imidlertid blev klar over, 
at adskillige af de Reformkrav, der rejstes med Hensyn 
til Strafferetsplejen, saaledes navnlig Reglen om Mundt- 
lighed og Bevisfrihed, efter deres Natur lige saa vel 
maatte finde Anvendelse paa den borgerlige Retspleje^ 
blev ogsaa denne inddraget under Reformbestræbelserne, 
især da den gamle, stive og langsomme Procesform viste 
sig ganske ude af Stand til at fyldestgøre de Krav, som 
Nutidens livlige Samkvem og Forretningsliv stillede. 
Saaledes kom der i Tyskland samtidig med Straffeproces- 
ordningen (1877) en ny Civilprocesordning, som i væsent- 
lige Henseender har taget den franske Retspleje til 
Mønster. Derimod indførtes der f. Eks. i Østrig allerede 
1873 en ny Straffeproces, medens først i 1895 en Ny- 
ordning af den borgerlige Retspleje fulgte efter. Denne 

1) Jfr. om den historiske Udvikling nærmere H. Munch- 
Petersen: Retsreformen med Hensyn til vor Strafferets- 
pleje. 1902, S. 4—19. I det følgende er dette Skrift citeret 
blot som „Strafferetsplejen". 

udmærker sig, foruden ved en særlig stærk Gennem- 
førelse af „Officialmaksimen" navnlig derved, at den i 
visse Retninger, saaledes med Hensyn til Afhøringen af 
Parterne selv, har taget den engelske Proces til direkte 
Mønster. I Norge blev ved „Juryloven" af 1. Juli 1887 
en moderne StraCFeprocesordning indfart, medens Refor- 
men af den borgerlige Retspleje endnu ikke er blevet 
gennemført ^). 

Beslægtede Træk frembyder ogsaa den danske Pro- 
cesreforms Historie. I dennes første Æra begrænsede 
Reformbestræbelserne sig til Strafferetsplejen. De be- 
gyndte i 1852, og efter nogle spredte Forsøg nedsattes i 
1857 den første Proceskommission. I de følgende ti Aar 
gjordes der, dels af Regeringen, dels ved privat Initiativ 
(Hother Hage) flere Forsøg paa at føre Sagen igennem. 
Man opgav da Tanken om en særskilt Reform af Straffe- 
retsplejen, og i Henhold til en motiveret Dagsorden i 
Folketinget nedsattes i Begyndelsen af 1868 den anden 
Proceskommission, som det blev paalagt at udarbejde 
Forslag til en Omordning af saavel den civile som den 
kriminelle Retspleje. Den afsluttede sine Arbejder i 1877, 
og Regeringen forelagde derefter i Rigsdagssamlingerne 
1880—81 og 1881—82 tre Lovforslag, som i alt væsent- 
ligt stemmede med Kommissionens Udkast, men de 
naaede ikke videre end til efter en første Behandling i 
Folketinget at blive sendte i Udvalg, hvorfra der ikke 
fremkom nogen Betænkning. Sagen hvilede derefter til 
1891, da der af Folketinget vedtoges en Beslutning, i 
Henhold til hvilken den tredje Proceskommission blev 



1) Der foreligger dog fra den i dette Øjemed nedsatte Kom- 
mission forskellige Udkast, saaledes (1902) til Lov om 
Domstolenes Ordning med Motiver og (1908) til Love om 
Rettergangsmaaden i Tvistemaal og om Tvangsfuldbyr- 
delse og foreløbig Retshjælp. 

1* 

nedsat. Paa Grundlag af den tidligere Kommissions 
Arbejder udarbejdede denne nogle nye Udkast, som blev 
færdige i 1899. Disse forelagdes i Samlingen 1901—02 
for Rigsdagen, og, efter her at være behandlede af 
Folketinget, igen det næste Aar som et samlet „Forslag 
til Lov om Rettens Pleje". I de følgende Rigsdagssam- 
linger var Forslaget stadig paa ny fremme til Behand- 
ling. Der syntes imidlertid længe at være uoverstigelige 
Vanskeligheder for Gennemførelsen, idet dels de store 
Omkostninger, som Reformen formentes at ville føre 
med sig, vakte Betænkelighed, dels det ikke var mu- 
ligt at opnaa Enighed mellem Rigsdagens to Ting om 
visse Punkter, navnlig om Nævningernes Udtagelse. 

I Samlingen 1906—07 forelagde Regeringen et noget 
omarbejdet og beskaaret Forslag. For at spare Omkost- 
ninger for Statskassen ved Gennemførelsen og undgaa 
Udgifter og Ulemper for Parterne havde man saaledes 
navnlig i det væsentlige udskudt Retsplejens Adskillelse 
fra Forvaltningen, opgivet Indførelsen af en særlig An- 
klagemagt og stærkt begrænset Bevisumiddelbarheden. 
Forslaget blev forelagt i Landstinget og paa ny i den 
følgende Samling. Først henimod Slutningen af denne 
blev det gjort færdigt af Landstinget, og det blev da 
efter en kort Behandling i Folketinget henvist til Fæl- 
lesudvalg. Her lykkedes det omsider at samle et Flertal 
om et Kompromisforslag, som da blev vedtaget i begge 
Ting, og under 16. Juni 1908 blev „Lov om Rettens Pleje" 
stadfæstet af Kongen. Den skal ifølge § 998 træde i 
Kraft 2 Aar, efter at den har været indrykket i Lov- 
tidende, dog skal der ogsaa før dens Ikrafttræden være 
vedtaget Love om Politiet, om Dommerlønninger og om 
Retsafgifter. 

Loven falder i 5 „Bøger". Den første omhandler 
Domsmagten m. m. (Sagførervæsenet og Politiet), den 

anden indeholder fælles Bestemmeker for borgerlige 
Sager og Straffesager, den tredje behandler særlig den 
borgerlige Retspleje, den fjerde særlig Strafferetsplejen, 
og endelig giver den femte nogle Slutnings- og Over- 
gangsbestemmelser. De fleste af Bøgerne deles i forskellige 
„Afsnit" og disse igen i en fortløbende Række „Kapitler" 
(ialt 93). 



Reformen har saaledes en lang Historie bag sig. 
Det hedder sig jo, at den gode Frugt modnes sent, og 
nægtes kan det ikke, at Reformen i visse Retninger har 
vundet ved saaledes at have ladet vente paa sig og der- 
ved gennem Tiderne at være blevet underkastet en sta- 
dig fornyet Prøvelse og Overvejelse. Dette gælder saa- 
ledes med Hensyn til den nærmere praktiske Gennem- 
førelse af Reformens Tanker, idet her den Omstændig- 
hed, at vor Reform er kommet som en af de sidste i 
Rækken har gjort det muligt i vidt Omfang at udnytte 
de praktiske Erfaringer fra andre Lande, hvor Proces- 
ordninger indrettede efter moderne Principer allerede 
i en Aarrække har været i Virksomhed. Dette viser sig 
særlig ved en Sammenligning af den borgerlige Rets- 
plejes Ordning efter Kommissionsudkastet af 1877 med 
det senere Udkast fra 1899. Dette har nemlig betydelig 
vundet ved, at man har kunnet tage Hensyn til de 
Mangler og Ulemper ved Gennemførelsen, som i Mellem- 
tiden havde gjort sig følelige i den tyske Procesordning, 
og til de Midler til deres Afhjælpning, som særlig den 
østrigske Procesordning havde anvist. 

Men med Hensyn til selve Reformens Hovedtanker 
viste det sig, da det omsider skulde være Alvor med 
Udførelsen, at den Løftelse i Folket, der havde baaret 
denne som saa mange andre af Junigrundlovens store 

Tanker frem, nu i for høj Grad var svundet bort. Kun 
saaledes kan det forklares, at man veg tilbage for at 
paatage sig de økonomiske Ofre, som de fleste andre 
Nationer i en lignende Situation villig har underkastet 
sig, og som i Forhold til den Betydning, som en god 
Retspleje har for et Folk, sikkert ikke kunde betegnes 
som overvældende. Man afstod da foreløbig fra at gen- 
nemføre Grundlovens Bud om Retsplejens Adskillelse fra 
Forvaltningen og fandt sig i Forbindelse dermed nød- 
saget til at opgive en sand Anklageproces' Gennem- 
førelse og til stærkt at angribe den moderne Retsplejes 
Livsnerve, Umiddelbarheden. Ogsaa i Forholdet til et 
andet af Reformens Hovedpunkter, hele Spørgsmaalet 
om Nævningerne, lod et saadant Tilbageslag i Stemnin- 
gen sig tydelig spore, idet den langtfra var denne Institu- 
tion saa gunstig som i vor fri Forfatnings første Dage. 
Dog — det er ikke her Stedet at komme ind paa 
en nærmere Kritik af det nu fuldendte store Lovværk. 
Det staar jo nu som fait accompli, og Teori og Praksis 
maa da mødes i den Opgave, paa det saaledes givne 
Grundlag at bygge en Retspleje op, der er saa god og 
saa fuldkommen, som Lovens Ramme paa nogen Maade 
tilsteder. 

Første Afsnit: 

Retsorganisationen og almindelige Grund- 
sætninger for Retsplejen. 

§2. 
Domstolenes Ordning. 

I den endelige Skikkelse, Retsplejeloven fik, er det 
ikke meget indgribende Ændringer, der er gjort i den 
hidtidige Domstolsorganisation. 

I. Højesteret bevares væsentlig som nu, jfr. § 2. 
Som Forandringer kan dog nævnes, at de saakaldte 
„ekstraordinære Højesteretsassessorer" bortfalder , idet 
der i Stedet for i paakommende Tilfælde skal tilkaldes 
Landsdommere til at deltage i en Sags Behandling, og 
at der (ved § 44) er givet nærmere Regler om Betingel- 
serne for at beskikkes til Højesteretsdommer; førend 
nogen beskikkes hertil, skal han ligesom nu underkaste 
sig en Prøve. 

I Dommens Vedtagelse skal ligesom hidtil mindst ni 
Medlemmer deltage, § 2, 2. Stk., og § 206. 

II. I Stedet for den københavnske og viborgske 
Overret træder Østre og Vestre Landsret bestaaende af 
en Formand og henholdsvis 16 og 11 andre Landsdom- 
mere, § 4. De udgør dels Appelinstans for mindre Sager, 
der i første Instans har været behandlede ved Under- 



Digitized by 



Google 



8 

retterne, dels første Instans for Sager af større Betyd- 
ning^). I visse Tilfælde kan Domsbehandlingen i Lands- 
retssager foregaa udenfor Rettens Sæde, se nærmere § 11. 

I Behandlingen af den enkelte Sag skal ifølge §§ 6 
og 206 i Almindelighed mindst fem^ men naar Nævninger 
medvirker, kun tre Medlemmer deltage. 

III. A. Den almindelige Underret for København 
bliver ifølge § 15 ^Københavns Byret"', bestaaende af en 
Formand og 20 andre Dommere. Af disse skal dog to 
være Fogder (som ogsaa skal varetage Auktionsforret- 
ningerne) og to Skifteforvaltere, men iøvrigt deles By- 
retten i 16 Afdelinger, som hver beklædes af en enkelt 
Dommer, der ikke blot behandler, men ogsaa paakender 
de til Afdelingen henlagte Sager. Kriminal- og Politi- 
retten bortfalder som selvstændig Ret, idet den indgaar 
som Bestanddel i Byretten og (for de større Sagers Ved- 
kommende) i Østre Landsret. I Modsætning til den af 
Kommissionen foreslaaede Ordning bevares derimod 
ifølge § 9 den københavnske Sø- og Handelsret. Den 
kommer til en vis Grad til at virke som to Afdelinger, 
den ene under Ledelse af Formanden til Behandling at 
de større Sager, som ellers vilde høre under Landsret, 
den anden under Ledelse af en Næstformand til Behand- 
ling af mindre borgerlige Sager og af Straffesager. 

B. Udenfor København har man, som allerede flere 
Gange berørt, foreløbig i det væsentlige opgivet at gen- 
nemføre Grundsætningen om Retsplejens Adskillelse fra 
Forvaltningen, hvorefter der, som ogsaa af Kommissionen 
foreslaaet, skulde være en særlig Dommer og Politi- 
mester i hver Underretskreds. Ifølge § 22 skal derfor 
Underretsdommerne udenfor København, indtil anden 
Bestemmelse træffes ved Lov, vedblive med, foruden 



1) Jfr. nærmere herom nedenfor i § 8 og § 23. 

deres Dommergerning, at varetage samtlige de admini- 
strative Forretninger, som efter den hidtil værende Ord- 
ning har været henlagte til dem. Kun i Underretskredse 
med over 40,000 Indbyggere (for Tiden kun Aarhus, 
Odense og Frederiksberg) gennemføres Adskillelsen 
straks, idet der skal ansættes en særlig Dommer og Po- 
litimester eller, hvor Folketallet overstiger 70,000 Ind- 
byggere, 2 særlige Dommere foruden en Politimester; 
dette sidste faar foreløbig kun Betydning for Frederiks- 
bergs Vedkommende, 

løvrigt bevares i det væsentlige den nuværende 
Ordning. Underretsdommerne skal ifølge § 17 tillige 
være Retsskrivere, men de nuværende særskilte Rets- 
skriverembeder opretholdes dog indtil videre. Til Under- 
retternes Virkekreds hører, jfr. § 14, foruden den egent- 
lige Retspleje navnlig Tinglæsningsvæsenet og Notarial- 
forretningerne. I Modsætning til, hvad der under For- 
handlingerne i Rigsdagen fra Folketingets Side var 
forsøgt gennemført^), bevarer ogsaa Skifte-, Foged- og 
Auktionsforretningerne deres Karakter af judicielle Ak- 
ter. Auktionsforvalteren bortfalder dog som særlig Em- 
bedsmand, idet hans Forretninger, ihvertfald vedrø- 
rende Tvangsauktion^), gaar over til Retsbetjenten som 
Foged. 

Underretsbetjentenes Adgang til at faa Fuldmægtige 
autoriserede opretholdes ved § 17 væsentlig som nu. 
Som noget nyt maa nævnes, at ifølge § 46 ogsaa Kvin- 
der skal kunne autoriseres til at udføre Forretninger, 
der ikke er egentlige Dommerforretninger, saaledes til 
at foretage Foged-, Skifte- og Notarialforretninger og af- 
holde visse Forhør. 



1) Jfr. herom nærmere Munch-Petersen i U. f. R. 1902 A S. 
763—774. 

2) Jfr. nedenfor S. 110-11. 

IV. Ved Kommissionsudkastet var det Meningen 
helt at afskaffe Regeringens Ret til at nedsætte ekstra- 
ordinære Domstole („Kommissioner"); disse frembyder 
unægtelig ogsaa fra et almindeligt Retsplejesynspunkt 
store Betænkeligheder. Men ved Lovens § 21 er denne Ad- 
gang indtil videre opretholdt i dens nuværende Omfang. 

§ 3. 
Sagførervæsenets Ordning. 

I. Med Hensyn til Beskikkelsen af Sagførere inde- 
holder Kapitel 10 Regler, som i det væsentlige stemmer 
med de nuværende i Sagførerloven af 26. Maj 1868. 
Dog indføres der ved § 108 jfr. § 110 en Prøve ogsaa 
for at blive Landsretssagfører. For Overgangstiden fast- 
slaar § 1004 visse Lempelser. 

I Sagføreres Adgang til at møde ved Fuldmægtig 
gøres der ved § 115 den væsentlige Indskrænkning, at dette 
som Regel skal være udelukket under mundtlig For- 
handling i Domssager for Landsret og for Sø- og Han- 
delsretten i Landsretssager. Paa den anden Side sker 
der for saa vidt en lille Udvidelse i Forhold til den nu- 
værende Ordning, som det nu ogsaa for Højesteret kun 
under den mundtlige Domsforhandling skal være Sag- 
førere forbudt at sende Fuldmægtig. 

II. Reglen om Sagføreres Eneret opretholdes i lig- 
nende Omfang som nu, § 118 jfr. § 251, og Forsøg paa 
at omgaa denne Regel ved Meddelelse af egentlig „Man- 
datarfuldmagt" afskæres udtrykkelig. 

Derimod er der i Modsætning til, hvad der gælder 
efter mange fremmede Procesordninger, ikke hjemlet 
nogen egentlig „Sagførertvang^'j men det staar som Regel 
Parterne frit for at møde personlig uden Bistand af Sag- 
fører. Dog kan ifølge § 250 i borgerlige Sager Højeste- 
ret og Landsret (men Underretten kun, naar den med- 

virker ved Forberedelsen af en Landsretssag), naar en 
Parts Processkrifter findes uforstaaelige, tilbagevise disse 
og tilkendegive Parten, at han maa lade sin Sag udføre 
af en Sagfører; ligeledes kan de under de mundtlige 
Forhandlinger afvise en Part, der selv udfører sin Sag, 
og henvise ham til at lade en Sagfører møde for sig, 
naar det viser sig, at han ikke kan fremstille Sagen 
med tilbørlig Ro og Klarhed. Navnlig en saadan Uklar- 
hed i Partens Udtalelser vil sikkert ikke sjældent gøre 
Sagførers Assistance fornøden, 

III. Angaaende Sagførersalæret bestemmer § 121, at 
ingen Sagfører maa kræve højere Betaling, end der 
skønnes billigt, for den Bistand og Tjeneste, han i saa- 
dan Egenskab yder ved Udførelse af Retssager, og at 
Overenskomster om Betaling, der aabenbart foruretter 
en af Parterne, skal være ugyldige. Særlige Bestem- 
melser er ogsaa ved §§ 493 og 576 truffet om Honoraret 
til Rekvirentens juridiske Konsulent ved Eksekution og 
Tvangsauktion. Derimod ophæves det forældede Forbud 
i Fr. 4. Marts 1690 § 3 mod at transigere om Sagen, idet 
det ikke skal være Sagførere forbudt at betinge sig 
højere Betaling for det Tilfælde, at Sagen vindes, eller 
endogsaa at betinge sig en vis Andel i Sagens Genstand. 

De Sagførere, som er antaget til Udførelse af bene- 
ficerede Sager, er der ved § 122 paalagt en særlig Pligt 
til at yde Retshjælp til ubemidlede. 

IV. Til det sidste Regeringsforslag er der af Lands- 
tinget føjet et helt nyt Kapitel 13, handlende om „Sag- 
førersamfand og Sagførerraad^^, Saadanne Bestemmelser 
fandtes i Kommissionsudkastet af 1876 vedrørende Rets- 
organisationen, idet Erfaringerne fra andre Lande med 
mundtlig Procesmaade formentes at vise, at denne, der 
i flere Retninger hæver Sagførerstandens Betydning, og 
som i langt højere Grad end den skriftlige Procesform 

bringer Sagtørerne i personlig Berøring med hinanden 
og giver dem nøje Kendskab til hinandens Færd, gør en 
saadan Organisation af Sagførerstanden og en dermed 
følgende Kontrol- og Disciplinærmyndighed over dens 
Medlemmer baade mulig og paakrævet ^). Ved Kom- 
missionsudkastet af 1899 var denne Tanke imidlertid 
blevet opgivet, da Stemningen i Sagførerstanden den- 
gang antoges at være imod den, men i de senere Aar 
synes der i saa Henseende ^at være sket et Omslag. 

Ifølge Lovens Bestemmelser skal samtlige i en Lands- 
retskreds boende Sagførere udgøre et Samfund, og et- 
hvert Sagførersamfund skal have en Bestyrelse, der 
benævnes Sagførerraad. Dettes Formand vælges af 
Landsrettens Formand, men dets øvrige Medlemmer af 
Sagførerne selv. 

Almindelige Møder af Samfundets Medlemmer kan 
sammenkaldes, dels for at vælge Medlemmer af Sagfø- 
rerraadet, dels for at afhandle andre Genstande ved- 
kommende Sagførerstandens Forhold og Interesser. An- 
gaaeude et Sagførersamfunds indre Anliggender kan der 
oprettes Vedtægter, som dog maa stadfæstes af Kongen. 

Den Kontrol- og Disciplinærmyndighed, som er til- 
lagt Sagfarerraadet, er meget vidtrækkende. Det har 
nemlig ikke blot at paase, at de til Samfundet hørende 
Sagførere i deres Forhold som Sagførere holder sig Lo- 
vene efterrettelige, men ogsaa, at de „i deres Sagfører- 
virksomhed undgaa alt, hvad der ikke kommer over- 
ens med den Hæderlighed, Nøjagtighed og Paalidelighed, 
eller med den Agtelse for Statsmyndighederne, som en 
offentlig Sagfører altid maa udvise". Ligeledes kan det 
med bindende Virkning for Sagførerne afgøre Salær- 
spørgsmaal. 



1) Jfr. „Strafferetsplejen" S. 62. 

I Henhold til disse Bestemmelser kan Sagførerraa- 
det skride ind mod sine Medlemmer saavel af egen 
Drift som efter Begæring og da tildele dem Irettesættel- 
ser, paalægge dem Bøder, samt forbyde dem Udførelsen 
af enkelte Sager eller Forretninger eller suspendere dem 
fra Sagførervirksomheden en vis Tid. Dog har Sagfø- 
reren i de to sidste Tilfælde, eller hvor der er paalagt 
ham en større Bøde, Adgang til at indanke Sagen for 
Landsretten. 

Endelig skal Sagførerraadet føre Tilsyn med de 
Mænd (eller Kvinder), som forbereder sig til Sagfører- 
virksomhed, og høres, forinden der meddeles dem Be- 
skikkelse som Sagfører. 

§4. 
Retsplejens Offentlighed. 

I. At Retten skal holdes offentlig, en Grundsætning, 
der er af den allerstørste Betydning til at sikre Tilliden 
til Domstolene, betegner for et stort Omraade af vor 
Retspleje ikke noget egentlig nyt. For Civilprocessens 
Vedkommende har det saaledes gammel Hævd i vor Ret, 
og selv indenfor Straffeprocessen har Domsforhandlingen 
gennem lange Tider været offentlig. Derimod har ganske 
vist Forundersøgelsen i Straffesager under det inkvisi- 
toriske System været hemmelig, og det er netop herpaa, 
at Nutidens Løsen om Retsplejens Offentlighed særlig 
tager Sigte. Og for hele Retsplejens Omraade gælder 
det, at først Forhandlingens Mundtlighed giver Rets- 
plejens Offentlighed virkelig Betydning, medens denne 
omtrent svinder ind til intet, naar der for Retten ikke 
foregaar andet end Udveksling af skriftlige Indlæg. 

I §§ 30—33 indeholdes de almindelige Bestemmelser 
om Retsplejens Offentlighed og om de Undtagelser, der 
kan gøres herfra. 

Det fastslaas saaledes ved § 30 som Regel, at Rets- 
møderne skal være offentlige. Dette betyder dog kun, 
at der er en almindelig Adgang for Offentligheden til 
at overvære dem, men selvfølgelig maa Antallet af de 
Personer, der indlades, kunne begrænses for at hindre, 
at Lokalet overfyldes, jfr. § 33 i Slutn. Ifølge den 
nævnte § kan endvidere Adgang nægtes unge Mennesker 
under 18 Aar samt berusede og enhver anden, der „frem- 
stiller sig i en saadan Tilstand, at hans Nærværelse 
vilde stride mod Rettens Værdighed eller god Orden", 
og i Straffesager kan der — navnlig for at forhindre, at 
Retsforhandlingen bliver til en Slags Skole for Forbry- 
dere — formenes visse tidligere straffede Personer Ad- 
gang. 

Undtagelsesvis kan Retten ifølge § 30 helt udelukke 
Offentligheden ved at beslutte, at Forhandlingen skal 
foregaa for lukkede Døre. Dette kan saaledes altid ske, 
naar „Hensyn til Sædeligheden eller Orden og Ro i 
Retslokalet kræver det". Endvidere kan det finde Sted 
i borgerlige Sager, naar „offentlig Forhandling vilde 
tilføje nogen en ufornøden Krænkelse", og i Straffesager, 
naar „Statens Forhold til fremmede Magter kræver det", 
eller med Hensyn til Retshandlinger, som finder Sted 
udenfor Domsforhandling, naar det begæres af Værgen 
for en Sigtet under 18 Aar, eller naar „særegne Om- 
stændigheder give Grund til at antage, at Retsmødets 
Offentlighed vil være til Hinder for Sagens Oplysning". 
Det maa dog betones, at en saadan Antagelse altid maa 
støttes paa ganske særlige Omstændigheder i det enkelte 
Tilfælde for at motivere en Udelukkelse af Offentlighe- 
den, idet ellers gennem denne Undtagelsesbestemmelse 
Lovens Regel om Offentlighed ogsaa ved Retsmøder un- 
der den strafferetlige Forundersøgelse i det væsentlige 
kunde blive gjort illusorisk, skønt Offentligheden netop 

under Forundersøgelsen er af særlig stor Betydning^)* 
Om Retsmøder, der afholdes under „Efterforskningen** 
eller til Forberedelse af Domsforhandlingen i Straffe- 
sager, er det forøvrigt ved § 793 og § 826, 2. Stk., jfr. i 
Tilfælde af Anke §§ 930 og 931, udtrykkelig fastsat, at 
de ikke er offentlige 2). 

Selv om Forhandlingen foregaar for lukkede Døre^ 
kan Rettens Formand altid tilstede enkelte Personer 
Adgang, og under Domsforhandlingen i en Straffesag 
skal altid de ved den paatalte Handling forurettede Per- 
soner, og ligeledes Dommere, Øvrighedspersoner, Sag- 
førere og de, der er indkaldte som Nævninger til det 
paagældende Ting, have Adgang til at overvære For- 
handlingerne. 

Dommen skal ifølge § 30 i Slutn. stedse afsiges i 
offentligt Møde. Derimod har man ikke udstrakt Of- 
fentlighedsprincipet til ogsaa at gælde Voteringen, men 
denne foregaar hemmeligt, jfr. § 205, 2. Stk., og særlig om 
Nævningernes Raadslagninger og Afstemninger §873,4. Stk. 

II. Da det jo altid kun vil være en begrænset 
Kreds, der kan faa Lejlighed til at overvære Rettens 
Møder, ligger Offentlighedsgrundsætningens Hovedbetyd- 
ning deri, at der gives Pressen som Almenhedens Re- 
præsentant Adgang til at offentliggøre, hvad der fore- 
gaar i Retten, saa at det bliver bekendt i videre Kredse. 

Imidlertid er der under det sidste Lovforslags Be- 
handling i Landstinget indføjet nogle Bestemmelser, som 
gør ret vidtgaaende Indskrænkninger i denne Ret til 
Offentliggørelse. 

Saaledes kan ifølge § 446 Retten, naar nogen af 
Parterne fremsætter Ønske derom, ved Kendelse forbyde 

1) Jfr. nærmere „Strafferetsplejen« S. 109—110. 

2) Jfr. endvidere om forudgaaende Beslutninger i Straffe- 
sager § 214. 

offentlig Gengivelse af Retsforhandlingerne i Ægteskabs- 
sageFf derunder dog ikke indbefattet selve Dommen; 
en lignende Bestemmelse er ved § 458 truffet med Hen- 
syn til Sager om Umyndiggørelse. Ved § 807 i Slutn. 
er der fastsat et almindeligt Forbud mod offentlig Gen- 
givelse af Forhandlingerne under den retslige Forunder- 
søgelse, og selv med Hensyn til Domsforhandlingen i 
Straffesager vil ifølge § 833 jfr. § 900 Retten ved særlig 
Kendelse kunne forbyde en saadan Gengivelse. 

Endelig er der ved § 994 hjemlet Straf ikke blot for i 
Tale eller Skrift, beregnet paa at virke i en videre 
Kreds, at give vildledende Meddelelser om en endnu ver- 
serende Straffesag, men ogsaa for overhovedet paa nævnte 
Maade at gøre en saadan Sag til Genstand for Drøftelse, 
naar „denne efter sin Karakter er egnet til at vanskelig- 
gøre Sagens Oplysning eller til at lægge Hindringer i 
Vejen for en uhildet Afgørelse af den". For at denne 
Straffebestemmelse ikke skal føre altfor urimelig vidt 
og medføre for betænkelige Indskrænkninger i Ytrings- 
friheden, maa der sikkert kræves Forsæt med Hensyn 
til de forskellige Momenter, navnlig at vedkommende 
maa antages at have været klar over den Skade, der 
kunde forvoldes ved den offentlige Drøftelse. 

§ 5. 
Mundtlighed. 

Det er ikke uden Grund, at Retsplejens Mundtlig- 
hed er stillet i Spidsen blandt Nutidens Reformkrav. 
Skønt det umiddelbart kun har Hensyn til Procesmaa- 
dens udvortes Form, betyder det nemlig dog ogsaa for 
hele Retsplejens indre Væsen og Karakter saa meget, at 
det med Rette kan betegnes som den absolut nødven- 
dige Forudsætning for enhver sand Reform af Retsplejen 
i nutidssvarende Retning. Det er den gennemførte 

Skriftlighed, der i første Række bærer Skylden for vor 
hidtilværende Procesmaades Langsomhed, Stivhed og 
virkelighedsfjendske Karakter. Det er omvendt først 
med Procesmaadens Mundtlighed, at man kan vente at 
opnaa den Hurtighed, Jævnhed og Naturlighed, som 
udgør Hovedform aalet for Nutidens Reformbestræbelser. 
Mundtligheden er fremdeles, som i forrige § berørt, en 
Betingelse for, at Retsplejens Offentlighed kan faa nogen 
praktisk Betydning, og ligeledes en nødvendig Forud- 
sætning for Procesførelsens Umiddelbarhed. 

Til disse almindelige Fordele for hele Retsplejen 
kommer særlig for Strafferetsplejens Vedkommende, at 
en Behandling af en Straffesag for Nævninger vilde være 
praktisk set utænkelig uden en mundtlig Fremførelse af 
Sagens Momenter for dem, og med Hensyn til den bor- 
gerlige Retspleje, at først med den mundtlige Proces- 
form forsvinder den Skillemur, som de skriftlige Akters 
Masse i mange Retninger danner mellem Dommeren og 
Parterne, og en umiddelbar Samvirken mellem dem til 
Sagens Behandling og Oplysning kan komme i Stand. 
I Stedet for de stive Procesmaksimer, som nu lægger 
deres døde Haand over Civilprocessen, kan da træde 
Dommerens personlige Procesledelse og Afpasning af 
Procesgangen efter den enkelte Sags Krav. Han vil da 
ogsaa være i Stand til at forhindre Sagens ufornødne 
Forhaling og til straks at forkaste temerære Formali- 
tetsindvendinger; Erfaringen synes forøvrigt at vise, at 
en Part ikke under den mundtlige Procesform vil have 
samme Mod til at fremsætte saadanne, som naar han 
kan gøre det skriftligt („Papiret rødmer ikke")i). 

Den Bebrejdelse for mindre Grundighed som man 
undertiden har rettet mod den mundtlige Procesform, 

1) Jfr. nærmere Civilproces L S. 236 ff. og nedenfor, navn- 
lig S. 44 ff. og 52 ff. 

2 

har dels ikke meget paa sig, idet det ofte vil vise sig, 
at de skriftlige Procesakters Kvalitet ingenlunde staar 
i Forhold til deres Kvantitet, dels vil en mulig Fare i 
den Retning i det væsentlige kunne afværges ved en 
vis skriftlig Forberedelse af Sagen før den mundtlige 
Forhandling ; at Parterne saaledes forberedes paa, hvad 
der under Forhandlingen vil fremkomme, er tillige nød- 
vendigt for at hidføre den Koncentration af denne, som 
netop den mundtlige Procesmaade i saa høj Grad kræ- 
ver. Ogsaa en vis skriftlig Fiksering ved Tilførsler til 
Retsprotokollen angaaende det mundtlig anførte vil maa- 
ske fra dette Synspunkt og for at muliggøre en fornyet 
Prøvelse af Sagen i højere Instans kunne forsvares. Men 
for at ikke det Liv og den Friskhed i Behandlingen, 
som den mundtlige Procesmaade i første Række skulde 
hidføre, væsentlig skal forskærtses, er det dog af største 
Vigtighed, at den ikke nærmest indskrænker sig til Op- 
læsning af allerede foreliggende skriftlige Indlæg eller 
til mundtlige Diktater til Retsprotokollen. 

Selv i Procesordninger, hvor Proceduren i Almin- 
delighed er mundtlig, plejer der dog at være aabnet 
Adgang til at faa „Regnskabssager" og andre mere ind- 
viklede Sager behandlede skriftligt. I saadanne Sager 
vil sikkert ogsaa i Reglen en mere indgaaende Forbe- 
redelse være nødvendig, medens det er tvivlsomt, om 
der er tilstrækkelig Grund til helt at sløjfe den mundt- 
lige Slutningsforhandling, idet denne ofte netop i min- 
dre klare Sager vil være af Betydning til at faa de af- 
gørende Punkter slaaet fast. 



Efter disse almindelige Betragtninger skal vi nu 
gaa over til at betragte vor egen Ordning. Den mundt- 

lige Procesmaade er i Almindelighed hjemlet ved § 139, 
som udtaler: „Retssager forhandles mundtlig. Skrift an- 
vendes kun i det Omfang, i hvilket Loven særlig be- 
stemmer det", og (med Hensyn til den borgerlige Rets- 
pleje) ved § 283, hvorefter „Afgørelsen træEFes paa Grund- 
lag af den mundtlige Forhandling og Bevisførelsen", jfr. 
med Hensyn til Underretssager § 420 og angaaende For- 
handlingerne for Fogedret §§ 515 og 578. Undtagelse 
herfra gøres dog i en Række af Tilfælde, saaledes efter 
§ 376, jfr. §§ 394, 2. Stk., og 425 navnlig i „vidtløftige 
Regnskabssager og andre indviklede Retssager". I dette 
Tilfælde kan dog blot Retten anordne skriftlig Behand- 
ling, og det vilde være i bestemt Strid med den nye 
Ordnings Aand, om der for hyppigt blev gjort Brug af 
denne Beføjelse; Erfaringerne fra fremmede Proceslove, 
der indeholder en tilsvarende Bestemmelse, og fra vor 
egen Sø- og Handelsret synes forøvrigt at vise, at der 
ikke er synderlig Grund til at befrygte et saadant Mis- 
brug. Endvidere skal ifølge § 336, 2. Stk., Afgørelsen 
af Formalitetsspørgsmaal træffes paa skriftligt Grundlag, 
og Sagen udgaar til skriftlig Behandling i Tilfælde af 
Indstævntes Udeblivelse i Appellen efter § 392, jfr. § 429, 
fremdeles er Behandlingen skriftlig, naar Kære finder 
Sted saavel i borgerlige Sager, jfr. §§ 409 og 412, som i 
Straffesager, §§ 947 og 949 (i Tilfælde af Kære kan dog 
den overordnede Ret undtagelsesvis anordne mundtlig 
Forhandling), jfr. ogsaa et særligt Tilfælde med Hensyn 
til Strafferetsplejen § 214. 

I de almindelige Tilfælde, hvor Reglen om Mundt- 
lighed er opretholdt, er den nærmere Gennemførelse 
deraf imidlertid væsentlig forskellig med Hensyn til den 
egentlige Procedure i Betydning af Parternes Udviklinger 
angaaende Sagen og med Hensyn til den egentlige Bevis' 
førelse, 

2* 

Angaaende Proceduren gælder det, at denne i borger- 
lige Sager vel sædysmVig forberedes gennem Veksling af Ind- 
læg, jfr. §§ 331 og 334—339, cfr. dog om Underretssager 
§§ 416 og 420; de nærmere Regler herom vil der senere 
blive Lejlighed til at omtale. Men disse skriftlige Ind- 
læg skal ikke oplæses, idet for saa vidt Sætningen i § 
139 opretholdes om, at der „ved den mundtlige For- 
handling benyttes frit Foredrag". Nogen Protokollation 
af selve Parternes Procedure finder i Almindelighed 
heller ikke Sted, idet ifølge § 36 kun Parternes Paa- 
stande, Begæringer og Indsigelser (forsaavidt de ikke . 
allerede findes indeholdte i Processkrifter), men ikke 
Udviklinger og Foredrag til Begrundelse af disse skal 
optages i Retsbogen, hvor ikke det modsatte er udtryk- 
kelig bestemt, jfr. saaledes § 357 og med Hensyn til 
Underretssager § 420 ; dog kan Formanden altid beslutte, 
at enkelte Udtalelser skal optages. 

Hvad derimod Bevisførelsen angaar, vil det ifølge 
de betydelige Indskrænkninger, der, som det nærmere 
vil blive omtalt i den følgende §, efter Lovens endelige 
Skikkelse er gjort i Bevisumiddelbarheden, saavel i bor- 
gerlige Sager som i Straffesager være Reglen, at Beviset 
er ført for en anden end den dømmende Ret; kun i 
Nævningesager vil det modsatte være Reglen, jfr. § 848 
og §§ 855 — 856, hvorefter kun undtagelsesvis Oplæsning 
af Bevisstykker maa finde Sted, og i Underretssager vil 
ligeledes ifølge § 424 Afhøringen af Vidner, Syns- eller 
Skønsmænd og Parter ofte foregaa under selve Doms- 
forhandlingen. I de sædvanlige Tilfælde vil derimod 
Betydningen af Mundtlighed med Hensyn til Bevisførel- 
sen indskrænke sig til, at alt, hvad der skal tillægges 
Betydning for Dommen, maa oplæses for Retten. En 
saadan Ordning — der forøvrigt ofte vil være tidsspil- 
dende og let vil kunne virke ødelæggende for de reale 

Hensyn, som den mundtlige Procedure skulde tjene ^) — 
forudsættes ved Slutningsbestemmelsen i § 139, og den 
findes nærmere fastslaaet ved en Række Bestemmelser,, 
saaledes for den borgerlige Retspleje ved § 359 jfr. §§ 403 
og 431 og for Strafferetsplejen (i Sager, der behandles 
uden Nævninger) ved §§ 801 og 898. 

For at der kan tilvejebringes en Genstand for denne 
Oplæsning og tillige et Grundlag for en eventuel Appel, 
maa der finde en Tilførsel til Retsprotokollen af de 
under Bevisførelsen afgivne Forklaringer Sted. For- 
skrifterne herom er noget forskellige i borgerlige Sager 
og i Straffesager. 

I borgerlige Sager skal ifølge § 176, 1. Stk., Vidners 
Forklaringer — og lignende Regler gælder ifølge § 200 
om Forklaringer af Syns- eller Skønsmænd og efter 
§ 295 om Parters Afhøring — optegnes i Retsbogen, saa- 
ledes at de vigtigste Udtalelser gengives saa vidt muligt 
med den paagældendes egne Ord, medens uvæsentlige 
Bemærkninger kan udelades. Det Retsbogen tilførte bliver 
efter endt Afhøring at oplæse for Vidnet, og Bemærk- 
ning, om Vidnet godkender Forklaringen, optages i 
Retsbogen. 

Forbindelsen mellem denne Ordning og Appellen frem- 
gaar af, at den ifølge §'ens 2det Stykke fraviges ved Afhø- 
ring under Domsforhandling saavel for Højesteret som 
for Landsret i Ankesager, naar der ikke er særlig Grund 
til at antage, at Tilladelse til at anke til Højesteret vil 
blive søgt eller tilstaaet. I disse Tilfælde beror det 
nemlig paa Retten, om og hvor meget der skal opteg- 
nes af de afgivne Forklaringer, og der finder da kun, 
jfr. § 37, Oplæsning og efter Omstændighederne Vedta- 



1) F. Eks. efter den østrigske Procesordning (§ 287) skal 
en saadan Oplæsning kun undtagelsesvis finde Sted. 

gelse af det Retsbogen tilførte Sted, naar Rettens For- 
mand af særlige Grunde anser det for nødvendigt. 

Hvad Straffesager angaar, skal ifølge § 807, naar Per- 
soner afhøres for Undersøgelsesret, det væsentlige Indhold 
af deres Udsagn gengives i Retsbogen; vigtigere Erklærin- 
ger af Sigtede og navnlig Tilstaaelser skal saa vidt mu- 
ligt gengives med hans egne Ord, og det samme gælder 
om Forklaringer, der afgives af Vidner og Syns- eller 
Skønsmænd, medmindre de maa antages at skulle af- 
høres paany under Domsforhandlingen, saaledes som 
Tilfældet jo er i Nævningesager. Naar Afhørelsen er 
endt, oplæses og vedtages det protokollerede. 

De samme Regler gælder om Protokollation af For- 
klaringer afgivne under Domsforhandling for Under- 
ret, jfr. § 904, 4. Stk., og med Hensyn til offentlige Po- 
litisager § 916, eller for Landsret uden Nævninger, jfr. 
§§ 899, 900, 3. Stk., og 942, idet der i alle disse Tilfælde 
kan finde Appel Sted ogsaa med Hensyn til Bevisspørgs- 
maalet. Derimod er der slet ingen Protokollation fore- 
skrevet af Forklaringer, som afgives i Straffesager for 
Højesteret, jfr. § 932, og i Nævningesager skal efter § 854 
kun det væsentligste af de Udsagn, der afgives under 
Afhøringen, optages i en særskilt Bog. 

§ 6. 
Umiddelbarhed. 

Umiddelbarhedsprincipet, den Grundsætning, at alt, 
hvad der skal tillægges processuel Betydning, maa frem- 
føres umiddelbart for de Dommere, der skal paakende 
Sagen, er til en vis Grad givet med selve Mundtligheden. 

Af denne følger nemlig med Nødvendighed, at selve 
Proceduren maa foregaa umiddelbart for den dømmende 
Ret, saa at kun de Dommere, som har haft Lejlighed 

til at overvære den, kan deltage i dens Paadømmelse. 
Det udtales da ogsaa udtrykkelig i § 205, 3. Stk., at „i 
en Sags Afgørelse kan ingen Dommer eller Nævning 
deltage, som ikke har overværet de mundtlige Forhand- 
linger i deres Helhed". Hvis en af Dommerne under 
Sagens Forhandling faar Forfald, skulde da strengt 
taget hele Behandlingen gaa om igen. Men man har 
for det første søgt at afværge denne Kalamitet ved at 
foreskrive, at ved Forhandlinger, som maa forudsættes 
at blive af længere Varighed, skal i kollegiale Retter 
en eller flere Dommere ud over det nødvendige mindste 
Tal deltage. Og dernæst har man i et Tilfælde, hvor 
et saadant Forfald særlig let vil kunne indtræde, nem- 
lig under den ofte ret langvarige Domsbehandling af 
en Straffesag ved Landsret, bestemt, at Behandlingen 
kan fortsættes, naar dog højst een Dommer og een Næv- 
ning mangler. 

Ved Umiddelbarhed i Processen tænker man imid- 
lertid særlig paa den egentlige ^Beuisumiddelbarhed^^ , 
som kræver, at alle Forklaringer af Parter, Vidner og 
Syns- eller Skønsmænd skal aflægges umiddelbart for 
den dømmende Ret. Det maa erkendes, at denne Umid- 
delbarhed i Bevisførelsen ikke er nødvendig givet med 
selve den mundtlige Procesmaade, hvis Krav i og for 
sig er formelt fyldestgjort blot ved en Oplæsning af 
Forklaringer, der tidligere er afgivne for en anden Ret, 
og i den franske Proces finder vi ogsaa et Eksempel 
paa en mundtlig Procedure uden Bevisumiddelbarhed. 
Men det er ligefuldt sikkert, at det, der skulde udgøre 
den mundtlige Procesmaades reelle Kærne, den Jævnhed 
og Naturlighed, det „Lige ind paa Livet", som derved 
skulde hidføres, kun opnaas, naar Bevisførelsen i videst 
muligt Omfang foregaar umiddelbart for dem, der skal 
dømme i Sagen. Og særlig maa det fremhæves, at den 

Frihed i Bevisbedømmelsen, som den moderne Retspleje 
indfører, hvorefter Afgørelsen af Beviset overlades til 
Dommerens frie Skøn, som naturligt Supplement, kræ- 
ver, at selve Forklaringerne med alle deres smaa Nuancer 
(som ved en Protokollering saa let gaar tabt!) afgives 
for Dommeren selv, idet han først derved faar det fulde 
Materiale til at fælde dette Skøn. Ikke mindst med 
Hensyn til Parternes egne Forklaringer, der i moderne 
Retspleje udgøre et saa væsentligt Bevismoment, gælder 
dette. De maa i deres umiddelbare levende Skikkelse, 
med alle deres Uklarheder og Unøjagtigheder og Selv- 
modsigelser frem for Dommeren, som ofte allerede der- 
igennem vil kunne danne sig et sikkert Billede af Sa- 
gens Sammenhæng, men et dødt skriftligt Referat vil 
paa ingen Maade kunne gøre samme Nytte. 

Det eneste Hensyn af Vægt, der kan anføres imod 
Bevisumiddelbarheden, er den Ulejlighed for de paagæl- 
dende Personer og de Udgifter, der kan voldes ved 
deres Rejse til det maaske fjerntliggende Retssted. For de 
egentlige Vidners Vedkommende gør dette Hensyn sig sær- 
lig stærkt gældende, idet undertiden Ulejligheden og Udgif- 
terne (der igen i Form af Procesomkostninger vilde ramme 
Parterne) ikke vilde staa i noget Forhold til Sagens 
Vigtighed eller Forklaringernes Betydning for dens Af- 
gørelse. Derimod har dette Hensyn mindre Vægt over- 
for Parterne selv, idet dog disse synes at være de nær- 
meste til at bidrage til Oplysning af deres egen. Sag. 

Medens Bevisumiddelbarheden ved de oprindelige 
Kommissionsudkast ^) var hjemlet i vidt Omfang, er den 
blevet betydelig indskrænket ved det sidste Regerings- 
forslag, i Henhold til hvilket Loven blev vedtaget. 



1) Jfr. saaledes Udkastet til den borgerlige Retspleje §§ 148 
og 149 og til Strafferetsplejen §§ 101 og 102. 

Der er for det første fastsat visse Afstandsbegræns- 
ninger for Folks Forpligtelse til at møde og afgive For- 
klaring for en Ret. 

Om Vidner i borgerlige Sager -- dg lignende Reg- 
ler finder ifølge § 193 Anvendelse paa Syns- og Skøns- 
mænd — gælder det saaledes ifølge § 162, at de i Un- 
derretssager overhovedet ikke behøver at møde udenfor 
den Underretskreds, hvor de bor eller opholder sig. I 
Sager, der behandles ved Landsret eller Højesteret^ op- 
retholdes vel som Regel en lignende Begrænsning, men 
det kan dog paalægges et fjernere boende Vidne at give 
Møde for Landsret eller Højesteret (men ikke for en 
Underret, der forbereder en Landsretssag), naar „dets 
Afhøring maa antages at være af særlig Betydning for 
Sagens Oplysning". 

Derimod gælder der videre gaaende Regler for Par- 
ternes Mødepligtj hvor der bliver Spørgsmaal om per- 
sonlig Afhøring af dem. Parten maa saaledes ifølge § 
293 give Møde for en Underret selv udenfor den Under- 
retskreds, i hvilken han bor eller opholder sig, naar 
blot han ikke derved vilde komme til at rejse mere 
end 70 Kilometer paa Jernbane eller Dampskib eller 
25 Kilometer paa anden Maade. Og for Landsret eller 
Højesteret hjemles der en almindelig Forpligtelse for 
Parten til at give Møde ikke blot indenfor hans egen 
Landsretskreds, men ogsaa udenfor denne, nåar blot han 
ikke kommer til at rejse mere end det dobbelte af de 
Afstande, der gælder for Møde ved Underretten. Des- 
uden kan det altid paalægges en fjernere boende Part 
at give Møde for Landsret eller Højesteret, naar det 
maa anses for at være af særlig Betydning for Sagens 
Oplysning. 

I Straffesager er i Reglen ingen forpligtet til at møde 
som Vidne (heller ikke for Landsret eller Højesteret) 

udenfor sin egen Underretskreds, naar han vilde komme 
til at rejse mere end 70 Kilometer paa Jernbane eller 
Dampskib eller 25 Kilometer paa anden Maade. Til 
Domsforhandling i Nævningesager er Vidnerne dog for- 
pligtede til at møde ikke blot overalt indenfor deres 
egen Landsretskreds, men ogsaa udenfor denne, naar de 
blot ikke faar længere Rejse til Retten end 140 Kilome- 
ter paa Jernbane eller Dampskib eller 50 Kilometer paa 
anden Maade. (Betingelsen om, at Vidnets Helbredstil- 
stand ikke er til Hinder derfor, maa, skønt den kun 
her udtrykkelig nævnes, lige saa vel gælde i de andre 
Tilfælde). Desuden kan der ogsaa i alle Straffesager for 
Landsret eller Højesteret ved særlig Beslutning af Retten 
paalægges Vidner en videregaaende Forpligtelse. 

Selv bortset fra disse Afstandsbestemmelser er imid- 
lertid Umiddelbarhedsprincipet ingenlunde som Regel 
gennemført. 

I borgerlige Underretssager vil saaledes vel Vidner , der 
bor eller opholder sig i Underretskredsen, blive førte 
for selve den dømmende Ret, jfr. § 163 samt § 424, 2. 
Stk., som overlader til Dommeren at bestemme, at Vid- 
neme (og Syns- eller Skønsmænd og Parter) først skal 
afhøres i det samme Retsmøde, hvor Domsforhandlingen 
foregaar. 

Noget lignende gælder om Sager, der behandles ved 
den københavnske Sø- og Handelsret^ idet Forberedelsen 
af disse, ogsaa naar Sagen efter sin Genstand vilde høre 
under Landsret, ifølge § 433 foregaar ved Sø- og Han- 
delsretten selv, og Vidneførsel o. lign. da ifølge § 9, 3. 
Stk. — paa lignende Maade som hidtil efter L. 19. Febr. 
1861 § 35 — i Reglen skal finde Sted i Overværelse af 
samtlige de Dommere, der skal deltage i Paadømmelsen. 

Under borgerlige Sagers Behandling ved Landsret 
eller Højesteret er derimod som Regel ikke Umiddelbar- 
heden gennemført, idet Vidner ogsaa til Brug for saa- 

danne Sager skal afhøres ved Underretten. Men Lands- 
ret eller Højesteret kan dog bestemme, at Vidnesbyrd, der 
maa antages at være af særlig Betydning for Sagens Op- 
lysning, skal aflægges under Domsforhandlingen for Retten 
(eller i skriftlig behandlede Sager for et enkelt Medlem 
af Retten, jfr. §§ 380, 406 og 429). I Sager, der behand- 
les ved Landsret som første Instans, kan der dog vistnok 
kun blive Spørgsmaal herom til yderligere Afhøring af Vid- 
ner, som tidligere har været afhørte ved Underretten, 
jfr. §§ 351, sidste Stk., og 360, medens i Tilfælde af Anke 
til Landsret eller Højesteret ogsaa helt nye Vidner kan 
blive indkaldte til umiddelbar Afhøring, §§ 399 og 400, 
jfr. § 431, 2. Stk. Efter den normale Ordning vil altsaa 
det unaturlige Forhold komme frem, at f. Eks. køben- 
havnske Vidner til Oplysning i en Sag, der skal paa- 
kendes ved Østre Landsret, ikke skal føres ved denne, 
men ved Byretten. Det kan vist dog forventes, at efter- 
haanden som den nye Retsplejes Aand og dermed San- 
sen for Umiddelbarhedens overordentlige Betydning bre- 
der sig, vil der finde en lignende Udvikling Sted som i 
de senere Aar ved Sø- og Handelsretten, saa at man i 
større og større Omfang anvender Undtagelsesbestem- 
melsen og fører alle Vidner, der har nogen virkelig Be- 
tydning, om igen ved Landsretten. Afhøringen ved 
Underretten vil da nærmest kun faa Betydning til at 
bevirke en foreløbig Sigtning af Bevismaterialet. 

Med Hensyn, til Afhøring af Parter i borgerlige 
Sager er det vel ifølge § 293, 6. Stk., hvor ikke Af- 
standsbestemmelser (eller Partens Helbredstilstand) er 
til Hinder derfor, gjort til Regel, at Parterne skal møde 
og aflægge Forklaring for den Ret, der skal dømme i 
Sagen, medmindre dette „efter Rettens Skøn vilde medføre 
Vidtløftiggørelse af Forhandlingerne eller Ulempe for 
Parten eller Bekostning, som ikke vilde staa i rimeligt 
Forhold til Sagens Genstand eller den Betydning, For- 

klaringen kan antages at have for Sagens Oplysning". 
Men ifølge § 346 skal den personlige Afhøring af Par- 
terne i Landsretssager som Regel foregaa ved den Un- 
derret, som i det hele forbereder Sagens Behandling, og 
der kan da i Landsretssager i første Instans kun blive 
Spørgsmaal om fornyet Afhøring for Landsretten i Med- 
før af §§351, sidste Stk., og 360; det maa imidlertid paa 
Grund af den store Betydning, Parternes umiddelbare 
Forklaringer som tidligere berørl ofte vil have for Sa- 
gens Oplysning, antages, at Landsretten hyppig vil gøre 
Brug af denne Beføjelse til at indkalde Parterne. Naar 
en Part ikke kan eller skal møde for vedkommende 
dømmende Ret (eller den i § 346 omhandlede Underret), 
bliver han at afhøre ved Underretten paa det Sted, hvor 
han bor eller opholder sig. 

Hvad endelig Straffesager angaar, opretholdes Umid- 
delbarhedsprincippet paa lignende Maade som i borger- 
lige Underretssager ogsaa i Straffesager, der behandles 
ved Underret, § 163, 2. Stk., hvorefter Vidnesbyrd som 
Regel skal afgives for Undersøgelsesretten, og denne vil 
i Underretssager ifølge § 686 sædvanlig være den samme 
som Domsretten; ifølge § 904 jfr. § 900 kan Underretten 
træffe Bestemmelse om, at Vidner skal afhøres under 
selve Domsforhandlingen, og i offentlige Politisager vil 
dette endogsaa efter § 912 være Reglen. I Nævninge- 
sager skal ogsaa Vidner, hvor ikke Afstandsbestemmel- 
serne er til Hinder derfor, møde under Domsforhand- 
lingen og der aflægge Forklaring, medmindre dette 
,,efter Rettens Skøn vilde medføre Vidtløftiggørelse af 
Forhandlingerne, Ulemper for Vidnet eller Bekost- 
ning, som ikke vilde staa i rimeligt Forhold til Sagens 
Genstand eller den Betydning, Vidnesbyrdet kan antages 
at have for Sagens Oplysning", § 163, 2. Stk. 

Ellers er Reglen, at Vidnesbyrd i Straffesager ikke 

afgives for den dømmende Ret, men for vedkommende 
Undersøgelsesret eller, for saa vidt Vidnet enten ikke er 
pligtigt at give Møde for denne, eller et saadant Møde 
af vedkommende Undersøgelsesdommer skønnes at ville 
medføre væsentlig større Besvær for Vidnet end Møde 
for Underretten paa det Sted, hvor Vidnet bor eller op- 
holder sig, for denne sidste Ret. 

Landsret eller Højesteret kan imidlertid ogsaa i Straffe- 
sager frit bestemme, at Vidnesbyrd, der maa antages at 
være af særlig Betydning for Sagens Oplysning, aflægges 
under Domsforhandling for Retten, jfr.§ 163, 3. Stk., § 900, 
2. Stk., og særlig i Appellen § 932, 2. Stk., og § 942. 

Med Hensyn til Syn og Skøn vil en vis Middelbar- 
hed allerede følge deraf, at Syns- og Skønsmændene i 
Reglen skal afgive deres Forklaring skriftlig, jfr. § 195. 
Men paa deres Møde for Retten til Afhjemling eller 
mulig gentagen Afhørelse finder ifølge § 193 lignende 
Regler som om Vidner Anvendelse. 



Andre nye Regler om Bevis. 

I. Blandt de Grundsætninger, som vil give den nye 
Retspleje Præg, maa i første Række nævnes Bevisbedøm- 
melsens Frihed, det Princip, at Dommeren ubunden af 
legale Regler frit skal kunne skønne over Beviset. Det 
er en Grundsætning, som allerede under den gamle 
Ordning til Trods for de Hindringer, som Lovbestem- 
melser og den hele stive Procesmaade rejste derimod, 
dog i Kraft af sin indre Sandhed mere og mere har 
vundet frem, saa at det i Virkeligheden kun er ret faa 
og spredte Rester af det, som vi endnu forefinder i vor 
bestaaende Proces. Nævnes kan saaledes den absolute 
P'orkastelse af visse Vidner og det ufravigelige Krav 



Digitized by 



Google 



30 

om mindst to Vidner til et gyldigt Vidnesbyrd, og paa 
den anden Side den fulde Beviskraft, der knyttes saavel 
til et udadleligt Vidnebevis som, i den civile Proces, 
til en Indenretstilstaaelse, endelig de formelt bindende 
Regler om Partsed og Syn og Skøn. Men ved den nye 
Ordning forsvinder ogsaa disse Begrænsninger saa godt 
som helt, saa at Grundsætningen kommer til at gælde 
i næsten fuldstændig Renhed. 

Der er i sin Almindelighed for den borgerlige Rets- 
plejes Vedkommende slaaet fast ved Ordene i § 283: 
„Hvorledes Sagens faktiske Sammenhæng skal antages 
at være, afgør Retten i Henhold til det samlede Indhold 
af Forhandlingerne og den stedfundne Bevisførelse'* og, 
i en mere speciel Anvendelse, ved Bestemmelsen i § 272, 
2. Stk., som udtaler: „Om en ikke særskilt og udtrykke- 
ligt benægtet Kendsgerning skal anses indrømmet eller 
bestridt, og hvilken Virkning Undladelse af behørig at 
besvare en Opfordring medfører, afgør Retten efter et 
Skøn over Forhandlingerne i det hele". Hermed er 
ogsaa den bevisende Kraft af selve Forhandlingerne og 
da navnlig af Parternes egne Forklaringer, selv om de 
ikke afgives under en formel Afhøring — denne Bevis- 
kraft har under den hidtil værende Procesordning været 
noget omtvistet^) — klart anerkendt. 

Med Hensyn til Strafferetsplejen er det samme endnu 
klarere udtalt ved § 874, jfr. § 902, l.Stk., naar det her 
siges: „Bedømmelsen af Bevisernes Vægt er ikke bunden 
ved Lovregler". 

I Overensstemmelse hermed indeholder Loven in- 
gen Bestemmelse om Tilstaaelsens bevisende Kraft, idet 
Bedømmelsen af denne ganske overlades til Dommerens 
Skøn. For Strafferetsplejens Vedkommende kunde vel 



^) Jfr. Civilproces I. S. 276 ff. 

den Slutningbestemmelse, som i Henhold til det sidste 
Regeringsforslag blev føjet til § 748, at Sigtede paa et- 
hvert Trin af Sagen skal være berettiget til at tage sin 
Erkendelse af Sigtelsens Rigtighed tilbage, synes at med- 
føre en vis Indskrænkning heri. Men som det paa et 
senere Sted^) nærmere vil blive paavist, er dette dog 
næppe Tilfældet. 

Ligeledes bortfalder alle de hidtil gældende Regler 
om Vidners Antal og Troværdighed, saa at der navnlig 
intet er til Hinder for, at Dommeren nøjes med et en- 
kelt paalideligt Vidnesbyrd. Der er kun opretholdt en 
Bestemmelse om, at Edfcestelse af visse Vidner ikke skal 
finde Sted. Dette er nemlig ved § 179 absolut udelukket 
med Hensyn til Børn under 15 Aar, aandssvage og sinds- 
syge. Personer, der er under Tiltale for eller er fundne skyl- 
dige i Mened, eller er dømte som skyldige eller medskyldige 
i den Handling, hvorom Sagen drejer sig. Og Retten kan 
altid nægte at edfæste Personer, „hvis Vidnesbyrd enten 
paa Grund af deres forbryderske Vandel eller paa Grund 
af deres Stilling til Sagen eller til Parterne eller deres 
Aandstilstand paa den Tid, Erfaringen skal være gjort, 
eller af lignende Grunde af Retten skønnes at være i 
særlig Grad upaalideligt". 

Med Hensyn til Syn og Skøn bortfalder de bindende 
Regler om Syns- og Skønsmændenes Antal, idet dette 
nu ifølge § 187 altid bestemmes af Retten, cfr. dog et 
et særligt Tilfælde i § 192, 3. Stk., og om Oversyn eller 
-Skøn, idet § 201 i Stedet for aabner Adgang til at af- 
holde fornyet Syn eller Skøn, og det overlades da til Ret- 
tens frie Bedømmelse, hvilken bevisende Vægt den vil 
tillægge de forskellige Forretninger. 

Endelig maa særlig for den borgerlige Retsplejes 



1) S. 137 ff. 

Vedkommende fremhæves, at der gennem Parternes per- 
sonlige Afhøring skabes et helt nyt Materiale for den 
frie Bevisbedømmelse, men at der dog sættes en Grænse 
for denne i de enkelte Tilfælde, hvori endnu den nye 
Proces foreskriver Anvendelse af Partsed. Dette vil 
imidlertid nærmere blive omtalt nedenfor^). 

IL Der indføres desuden forskellige nye Regler, 
som har særlig Betydning for Vidnebeviset. 

A. En Ordning, som har sit Forbillede i den en- 
gelske Retspleje og her har vist sig af den allerstørste 
Betydning til at faa den virkelige Sandhed frem, er den 
at lade Afhøringen af Vidnerne foregaa ved Parterne selv 
og ikke, som efter vor nuværende Ordning, ved Domme- 
ren. Den Skærsild, som Vidnesbyrdet undergaar derved, 
at det fremkaldes ved den interesserede Parts direkte 
Spørgsmaal og derefter prøves gennem Modpartens 
Krydsforhør, bidrager erfaringsmæssig i saa høj Grad 
til at styrke dets Værdi, at denne Ordning ubetinget 
maa foretrækkes til Trods for de personlige Ubehage- 
ligheder for Vidnerne, som den unægtelig kan føre 
med sig 2). 

I borgerlige Sager er denne Grundsætning da ogsaa 
i vidt Omfang gennemført. I Landsretssager er det saa- 
ledes Reglen, hvad enten Vidnerne som sædvanlig føres 
for Underret, jfr. § 348, eller indkaldes til Afhørelse 
umiddelbart for Landsretten, jfr. §§ 361 og 431, 2. Stk., 
at enhver af Parterne skal afhøre de af ham fremstillede 
Vidner, og det samme gælder ifølge § 401, 2. Stk., naar 
Vidner undtagelsesvis føres umiddelbart for Højesteret. 
Retten kan dog efter § 348 altid stille Spørgsmaal til Vidnet 
ikke blot til nærmere Opklaring af Punkter, hvorom Par- 



1) S. 63 ff. 

2) Jfr. nærmere „Strafferetsplejen" S. 132—3. 

terne har spurgt Vidnet, men ogsaa til selvstændig Op- 
lysning af Sagen. Naar Vidnets Helbredstilstand kræver 
Afhøring paa et særligt Sted, skal Dommeren afhøre 
Vidnet, hvis dette eller nogen af Parterne begærer det, 
men der skal i saa Fald gives Parterne Lejlighed til 
gennem Retten at stille Spørgsmaal til Vidnet. Frem- 
deles har den Part, der ikke selv er Sagfører eller mø- 
der ved Sagfører altid Ret til at begære Afhøring ved 
Dommeren. Endelig skal i Underretssager Afhøringen, 
dersom nogen af Parterne begærer det, for hans Vedkom- 
mende ske ved Dommeren, § 424, 2. Stk. 

Med Hensyn til Straffesager gælder i Sager, der be- 
handles for Nævninger, eller som paaankes til Landsret 
eller Højesteret (forsaavidt Vidneførsel undtagelsesvis fore- 
gaar umiddelbart for Appelretten), noget beslægtede Regler. 
Ifølge §§ 850—853, jvfr. § 934, 2. Stk., og § 943, sidste Stk., 
skal nemlig Anklageren afhøre de af ham fremstillede 
Vidner. Vidner, som fremstilles fra Forsvarets Side, af- 
høres af Forsvareren eller af Tiltalte. Men Formanden 
er berettiget og forpligtet til, naar som helst han i Sand- 
hedens Interesse finder Grund dertil, at rette Spørgs- 
maal til den, som afhøres. Vidner, som fremstilles efter 
Rettens Beslutning af egen Drift, afhøres af Formanden; 
dog er han beføjet til at overlade Afhørelsen til Parterne. 
Sker Afliørelsen ved Rettens Formand, kan Parterne an- 
drage paa, at yderligere Spørgsmaal stilles; Formanden 
kan overlade det til dem selv at stille saadanne enkelte 
Spørgsmaal. Endelig er Dommerne og Nævningerne be- 
rettigede til at rette Spørgsmaal til Vidnerne efter at 
have erholdt Ordet af Formanden. 

Ved Undersøgelsesret skal derimod ifølge § 807 Af- 
hørelsen af Vidner (ligesom af den sigtede) ske ved 
Dommeren, medmindre denne tillader andet. Den sig- 
tede og Forsvareren kan dog begære yderligere Spørgs- 

maal stillede, og Dommeren kan da overlade til den 
paagældende selv at stille disse. Naar Retten beslutter 
at lade et Vidne indkalde til fornyet Af hørelse under 
Domsforhandlingen for en Landsret uden Nævninger som 
første Instans, gælder ifølge § 900, sidste Stk., de før 
omtalte Forskrifter i §§ 852-853, hvorefter Af hørelsen 
som Regel skal ske ved Rettens Formand. Efter § 904^ 
4. Stk. maa den samme Ordning finde Anvendelse paa 
Underrets- og Sø- og Handelsretssager, jfr. med Hensyn til 
offentlige Politisager § 916. 

De nærmere Regler for Afhørelsen, hvor denne fore- 
gaar ved Parterne selv, er forøvrigt væsentlig de samme 
for borgerlige Sager og Straffesager. Efter § 173 skal 
saaledes altid Modparten, hver Gang Afhørelsen af 
et Vidne er sluttet, kunne rette Spørgsmaal til det, og 
Parten kan derefter rette de Spørgsmaal til Vidnet,, 
hvortil Modafhøringen har givet Anledning; yderligere 
Spørgsmaal kan kun fremsættes med Tilladelse af Ret- 
tens Formand. For at forebygge Misbrug under dette 
Krydsforhør skal efter 8 175 Formanden vaage over, at 
utilbørlige, navnlig forvirrende Spørgsmaal ikke stilles 
ved Afhørelsen, og at denne foregaar i en passende 
Form. Sker Afhørelsen trods Formandens Advarsel paa 
utilbørlig Maade eller paa en Maade, som ikke er egnet 
til at bringe Sandheden for Dagen, eller som gaar uden- 
for Sagen, kan han unddrage den paagældende Part Af- 
hørelsen og selv overtage den. Skønner han, at Afhø- 
relsens Fortsættelse ikke kan bidrage til Sagens Oplys- 
ning, kan han slutte den. — 

Lignende Regler som om Vidners Afhørelse gælder 
ifølge §§ 349 og 850 om Afhørelse af Syns- eller Skøns- 
mænd eller af Parter i borgerlige Sager; derimod fore- 
gaar Afhørelsen af den sigtede i Straffesager altid ved 
Dommeren, jfr. § 748, 2. Stk., § 846. En Overførelse 

af Reglerne om Vidners Krydsforhør paa Parters Afhø- 
ring maa vel nærmest føre til at gøre Forskel imellem, 
om Parten er indkaldt efter Modpartens Begæring, eller 
frivillig fremstiller sig til Afhøring. I det føi'ste Til- 
fælde maa vistnok Hovedafhøringen foregaa ved Mod- 
parten eller dennes Sagfører, medens en mulig Modaf- 
høring maa ske ved Partens egen Sagfører. I det sidste 
Tilfælde, hvor Parten frivillig er mødt frem, maa der- 
imod som Regel den modsatte Ordning gælde; kun vil 
der, naar han møder uden Sagfører, ikke kunne blive 
Spørgsmaal om nogen formelig Afhøring af ham^). 

B. Der finder ved den nye Ordning en vis Udui- 
delse af Vidnepligten og Skærpelse af Vidnetvangen Sted, 
hvad der faar særlig Betydning for Strafferetsplejen, naar 
man her opgiver egen Tilstaaelse som Hovedbevismidlet. 

Hvad saaledes borgerlige Sager angaar, har man be- 
tydelig begrænset den nuværende Fritagelse paa Grund 
af særligt Forhold til Parterne eller Sagen. Ifølge det 
oprindelige Kommissiosudkast (§ 147) skulde Vidnesbyrd 
kun kunne nægtes, naar Besvarelsen af et Spørgsmaal 
maatte forudsættes at ville „udsætte Vidnet selvj dets Ægte- 
fælle, Forældre eller Børn for Tab af borgerlig Agtelse 
eller Velfærd^, men hertil har den endelige Lov ved § 161 
føjet: „eller dog for et væsentligt Formuetab eller anden 
hermed i Klasse staaende Skade"^ ; fremdeles kan Vidnes- 
byrd nægtes, naar Spørgsmaalet angaar Meddelelser, som 
Vidnets Ægtefælle under Ægteskabet har gjort Vidnet, 
for saa vidt Vidnet selv eller dets Ægtefælle herved kan 
skades. 

I Straffesager har man endogsaa noget skærpet den 
hidtil gældende strænge Regel, hvorefter Ægteskab eller 
Slægtskab med den sigtede ikke kan medføre nogen 



1) Jfr. tildels Kommissionsudkastets Motiver til § 193. 

3* 

Fritagelse for Vidnepligt, jfr. Bestemmelsen i D. L. 1 — 
13 — 16 om Sager, hvori pingen anden Vidne kan haves", 
men alene en vis Interesse i Sagen for Vidnet selv. 
Ifølge § 161, 2. Stk., skal Vidnesbyrd i Straffesager nem- 
lig kun kunne nægtes, naar Besvarelsen af det stillede 
Spørgsmaal „maa forudsættes at ville udsætte Vidnet selv 
for Tab af borgerlig Agtelse eller Velfærd. 

Ved § 161, 4. Stk., er den ved Presseloven af 3. Januar 
1851 § 3 hjemlede Frihed til at nægte Vidnesbyrd an- 
gaaende Betingelserne for en Forgængers Ansvar opret- 
holdt. For yderligere at beskytte Pressens Frihed er 
der ved det følgende Stykke af § 'en ogsaa givet Redak- 
tøren og Redaktionssekretæren ved et Blad Ret til at 
nægte Vidnesbyrd angaaende, hvem der er Hjemmels- 
mand til en anonym Artikel i Bladet, men dog kun 
med den væsentlige Begrænsning, at Sagen ikke angaar 
en Forbrydelse, der kan medføre højere Straf end sim- 
pelt Fængsel, eller Brud paa embedsmæssig Tavs- 
hedspligt. 

Skærpelsen af selve Vidnetvangen viser sig dels i 
en betydelig Forhøjelse af de Bøder, der kan paalægges 
modvillige Vidner, dels i at der aabnes Adgang til at 
afhente eller tilbageholde dem med Magt, jfr. de nær- 
mere Regler i §§ 168 og 180, hvorefter det ogsaa kan 
paalægges Vidnet at erstatte de Omkostninger, som dets 
Vægring har foraarsaget. 

En Skærpelse i Forhold til den tidligere Ordning 
betegner ogsaa Bestemmelsen i § 185, der tillægger Poli- 
timesteren Ret til under Efterforskningen i en Straffesag 
at indkalde Folk til at afgive Forklaring. Ved § 203 er 
der tillagt ham en lignende Ret til at lade Syns- eller 
Skønsforretninger foretage. 

Paa den anden Side hjemles der ved § 193 Vidner 
ogsaa i borgerlige Sager en vis Godtgørelse for Tidsspilde 
og Rejseudgifter. 

C. Et Spørgsmaal, der under Lovens Behandling 
har givet Anledning til megen Debat, er det, om den 
Bekræftelse, som skal finde Sted af Vidners, Syns- eller 
Skønsmænds og Parters Forklaringer, ubetinget skal 
ske ved en religiøs Ed, eller om en anden højtidelig 
Forsikring kan træde i Stedet. Ligeledes har det været 
et omtvistet Spørgsmaal, om Bekræftelsen skulde finde 
Sted før eller efter Forklaringens Afgivelse. 

a. I Kommissionsudkastet (til Loven om den bor- 
gerlige Retspleje § 164 jfr. § 181 og § 195, til Loven om 
Strafferetsplejen § 110 jfr. § 125) var det som en Indrøm- 
melse til Trosfrihedens Princip saavel med Hensyn til Vid- 
ner som med Hensyn til Syns- eller Skønsmænd og Par- 
ter bestemt, at enhver, som ikke hører til et Trossamfund, 
for hvilket der haves en lovbestemt Edsformular, eller 
erklærer, at han ifølge sin religiøse Tro ikke tør aflæggeEd, 
eller at han overhovedet ikke har nogen religiøs Tro, i 
Stedet for Eden kunde afgive en Forsikring „paa Ære og 
Samvittighed'' ^). Der var herefter ingen Tvivl om, at f. Eks. 
ogsaa en Mand, der var Medlem af Folkekirken, ved at 
erklære det for stridende mod sin religiøse Overbevis- 
ning at aflægge Ed kunde blive fritaget derfor. Fra 
flere Sider, navnlig fra Landstinget og Justitsministeren, 
mødte imidlertid denne Ordning stærk Modstand, og 
Resultatet blev da et Kompromis. 

Med Hensyn til Vidner og Syns- eller Skønsmænd 
anerkendte man ved § 178 jfr. § 196 i Principet denne 
Frihed til at nægte Ed af individuelle religiøse Grunde, 
men man har ganske vist knyttet den til saa strenge 



1) I Norge har en saadan Frihed bestaaet siden 1893, og i 
et for nylig fremkommet Kommissionsudkast S. 102 ff*. 
foreslaar Kommissionens Flertal den eneste rationelle 
Ordning, helt at afskaffe Anvendelsen af religiøs Ed i 
Retssager og over hele Linien at erstatte den med en 
højtidelig Forsikring. 

Betingelser, at den næppe vil blive af synderlig praktisk 
Betydning. For at nemlig et Vidne, skønt det hører til 
et Trossamfund, for hvilket der findes foreskrevet en 
Edsformular, skal kunne faa Tilladelse til i Stedet for 
Eden at afgive en „højtidelig Forsikring", er det ikke 
tilstrækkeligt, at det nu erklærer, at det ikke kan af- 
lægge Ed. Men ifølge § 178 tages Erklæringen kun for 
gyldig, naar den er afgivet paa Rettens Kontor enten 
før den Tid, da det, hvorom Vidnet spørges, skal have 
fundet Sted^ eller mindst et Aar før Vidneførslen, og 
Erklæringen ikke er to Aar gammel. Det er altsaa nød- 
vendigt hvert andet Aar at foretage en højtidelig Hen- 
vendelse til Retskontoret for at opnaa denne Beskyttelse 
for sin religiøse Følelse. Lignende Regler er ved § 196 
gjort anvendelige paa Syns- og Skønsmænd. 

Derimod har man ikke villet anerkende en lignende 
Frihed for Parter, der skal aflægge Ed, skønt ganske de 
samme Grunde synes at tale derfor, og man ved ubetinget 
at fastholde Kravet om religiøs Ed af en Part som Betingelse 
for, at han kan vinde Sagen, synes at komme i betænke- 
lig Strid med Grundsætningen i rev. Grl. § 79 om, at ingen 
paa Grund af sin Trosbekendelse skal kunne berøves Ad- 
gang til den fulde Nydelse af sine borgerlige Rettigheder. I 
§ 297 siges det nemlig blot, hvad der vel forøvrigt maatte 
anses for selvfølgeligt, at Partsed ikke kan aflægges af 
Personer, der ifølge § 178 ikke vilde kunne edfæstes 
som Vidner, navnlig altsaa, fordi de hører til et Tros- 
samfund, der ikke tillader sine Medlemmer at aflægge 
Ed efter nogen af de gældende Edsformularer. Men 
der aabnes ikke i noget Tilfælde Parten Adgang til at 
afgive en højtidelig Forsikring i Stedet for Eden. 

b. Det Spørgsmaal, om Vidneeden skal aflægges 
før eller efter Afhøringen, er i Forhold til Spørgsmaalet, 
om der overhovedet skal forlanges Ed, af underordnet 

Betydning. For straks at forlange Eden taler, at den 
psykologiske Virkning, man venter sig af Eden til at 
skærpe Vidnets Sanddruhed, da kan antages at blive 
særlig stærk. Paa den anden Side vil netop det aande- 
lige Pres, hvorunder Vidnet, naar det allerede har 
aflagt Ed, befinder sig, let virke uheldigt, navnlig ved 
at gøre det mindre tilbøjeligt til at ændre Urigtigheder, 
som det maatte være fremkommet med. Og navnlig er 
der den Fordel forbundet med at vente med Edfæstel- 
sen til Vidneførslens Slutning, at man da i mange Til- 
fælde helt vil kunne spare Eden, nemlig naar Forklaringen 
efter dens Indhold og Karakter ikke er af nogen virke- 
lig Betydning for Sagen. 

Disse sidste Hensyn har man ved Lovens Givelse an- 
set for overvejende og derfor — i Overensstemmelse med 
vor hidtil gældende Ordning og med, hvad allerede 
Kommissionsudkastet foreslog — ved § 178 foreskrevet, 
at Bekræftelsen skal ske efter Afhøringen og endogsaa, 
naar Omstændighederne taler derfor, skal udsættes, ind- 
til alle Vidner, der forklarer om samme Forhold, er af- 
hørte, saa at der kan gives Vidnet Lejlighed til derefter 
at berigtige sin Forklaring. Bekræftelsen skal imidler- 
tid ifølge § 177 i Slutn. helt bortfalde, naar Retten 
finder, at det, hvorom Vidnet er spurgt, allerede er til- 
strækkelig bevist, eller at det er uden væsentlig Betyd- 
ning for Sagens Afgørelse, hvis det er en borgerlig Sag, 
eller ganske uden Betydning for Tiltaltes Frifindelse 
eller Domfældelse, hvis det er en Straffesag. 

Andet Afsnit: 
Den borgerlige Retspleje. 

§8. 

Retternes Kompetence. 

I. Hvad den almindelige Kompetence angaar, bliver 
det efter den nye Ordning navnlig af Betydning at fast-- 
sætte Grænsen mellem Landsrettens og Underrettens 
Virkekreds, som den er bestemt ved §§ 215 og 216. 

Herefter skal borgerlige Retstrætter behandles ved 
Landsretten, medmindre der er særlig Hjemmel for deres 
Behandling ved Underretten (eller den københavnske 
Sø- og Handelsret). Imidlertid er en saa stor Mængde- 
vigtige Sager henlagt til Underretten, at Behandling ved 
disse praktisk set vil blive den langt overvejende RegeL 

Til Underretten er nemlig for det første henvist de 
fleste af de Sager, der hidtil er behandlede efter den 
ekstraordinære Proces' Regler. Saaledes forsvinder vel 
de særlige Gæsteretssager ved den nye Ordning, men i 
Stedet for de „smaa Gældssager" træder alle Sager (alt- 
saa ikke blot Gældssager) angaaende formueretlige Krav, 
naar Sagsgenstanden (bestemt efter Paastanden i Stæv- 
ningen, jfr. § 217) i Penge eller Penges Værd ikke over- 
stiger 300 Kr. Ved Underret behandles fremdeles nogle 
Sager, der udgør Hovedbestanddelen af de nuværende 

private Politisager, nemlig Paternitetssager og private 
Straffesager, endvidere Ægteskabssager og Sager om 
Veksler og visse almindelige Gældsbreve. Endelig er 
til Underretten henlagt forskellige Sager vedrørende 
Rettigheder over faste Ejendomme. 

Modfordringer kan altid, uden Hensyn til Rettens al- 
mindelige Kompetence, gøres gældende, i det mindste 
til Modregning, jfr. § 222. Parterne kan vel ikke ifølge 
Vedtagelse bringe en Underretssag umiddelbart ind for 
Landsret. Derimod kan de ifølge § 225 i næsten alle 
Tilfælde gyldig vedtage at lade en Sag behandle ved Un- 
derret, selv om den ifølge de almindelige Regler ikke 
henhører under denne. Det er en Adgang, som paa 
Grund af den simplere og naturligere Procesmaade, der 
gælder ved Underretten, vistnok kan antages at ville 
blive ret stærkt benyttet. 

Endelig skal Forberedelsen af Domsforhandlingen i 
Landsretssager ske ved Underretten, jfr. § 329. 

Den eneste Specialret, der bevares, er som tidligere 
nævnt Sø- og Handelsretten i København, I Stedet for 
de nuværende kunstige og vilkaarlige Regler om denne 
Rets Kompetence træder den almindelige Bestemmelse i 
§ 9, 5. Stk., hvorefter der ved Sø- og Handelssager skal 
forstaas „de borgerlige Sager, i hvilke Fagkundskab til 
Søforhold eller til Handelsforhold skønnes at være af 
Betydning" ; og ved Afgørelsen heraf skal der tages sær- 
ligt Hensyn til, om begge Parter ønsker Sagen behand- 
let saaledes. I Sammenhæng med denne ubestemte For- 
mulering af Sø- og Handelsrettens Virkeomraade staar 
en Bestemmelse i § 20, 2. Stk., hvorefter Rettens Afgø- 
relse af, om en Sag skal behandles som Sø- eller Han- 
delssag eller ikke, ikke kan medføre Afvisning af Sagen, 
men kun Henvisning af dens videre Behandling til den 
rette Domstol. 

II. I Værnetingsreglerne sker der kun faa Ændrin- 
ger af mere indgribende Betydning. Nævnes kan dog, 
at der ved § 227, 2. Stk., aabnes en almindelig Adgang 
til at søge Indlændinge, som ikke have bekendt Bopæl 
eller Opholdssted her i Riget, ved Retten paa det Sted, 
hvor de vides sidst at have boet eller opholdt sig; der 
sættes herved en Stopper for Skyldneres Adgang til at 
unddrage sig Retsforfølgning ved at holde sig skjult. 
Om Værnetinget i Søgsmaal mod Stiftelser, Korporatio- 
ner og Foreninger eller mod enkelte Medlemmer af saa- 
danne gives der nogle nye Regler i § 229. 

Indlændinges Adgang til at sagsøge Udlændinge her 
i Landet lettes ved Bestemmelsen i § 239, 2. Stk., hvor- 
efter det, hvis der ingen anden Ret her i Landet kan 
paavises (og forsaavidt ikke Traktater er til Hinder der- 
for), skal være Indlændinge tilladt i Sager angaaende 
Formueretsforhold at sagsøge Udlændingen i den Rets- 
kreds, hvor han opholder sig eller har Gods. En saa- 
dan Adgang, hvortil der under Nutidens livlige inter- 
nationale Samkvem har vist sig en stærk Trang, og 
som har sit Forbillede i flere fremmede Proceslove, be- 
tegner for saa vidt heller ikke for vor Rets Vedkom- 
mende noget nyt, som der jo ved PL 30. Novbr. 1821 er 
hjemlet Mulighed for, ved at foretage Arrest i Udlæn- 
dingens Gods at skaffe sig et Værneting mod ham her 
i Landet. Men dette vil altsaa ikke mere kræves efter 
den nye Ordning. 

Af mindre Ændringer kan anføres, at § 233 udvider 
„Regnskabs- og Administrationsværnetinget" til private 
Retsforhold, at „Fornærmelsesværnetinget" ved § 235 
gøres anvendeligt ogsaa paa Sager, hvorunder der blot 
paastaas Erstatning eller Oprejsning i Anledning af en 
Retskrænkelse, og at ved § 234 „Betalingsværnetinget** 
faar en almindelig Udvidelse i Overensstemmelse med, 

hvad der hidtil kun har været hjemlet for Sø- og Han- 
delsrettens Vedkommende ved L. 19. Febr. 1861 § 20, 
saa at altid den, der under et Ophold i en Retskreds 
har paadraget sig en Forpligtelse, som skulde opfyldes 
der, inden han forlod Retskredsen, i den Anledning skal 
kunne sagsøges der, uagtet han ikke længere er til Stede 
i Retskredsen. Endelig fjerner § 236 en Vanskelighed, 
som af og til er opstaaet, naar flere skulde søges under 
et, ved at bestemme, at Sagen kan anlægges ved enhver 
Ret, som for nogen af Sagvolderne er Hjemting. 

III. . Angaaende Forening af flere Krav under samme 
Retssag f„ Kumulation'^ J indeholder navnlig Kapitel 22 
flere nye Regler. 

Den objektive Kumulation, som allerede efter den 
tidligere Procesordning har været hjemlet i vidt Omfang, 
bliver nu ved § 240 gjort ganske fri, idet den derefter 
skal kunne finde Sted, selv om Kravene „hviler paa 
forskellige faktiske og retlige Grunde og er af ulige Be- 
skaff enhed*" , Derimod fastholdes for den subjektive Ku- 
mulations Vedkommende ved § 241 Fordringen om fæl- 
les Oprindelse (Konneksitet) eller særlig Lovhjemmel; 
Manglen af disse Betingelser skal dog ikke medføre Af- 
visning ex officio, men kun efter Paastand. 

Adgangen til at fremsætte Modfordringer faar ogsaa 
ved § 271 en vis Udvidelse, idet det vel fordres, at de 
enten skal være konnekse eller komputable med Hoved- 
fordringen, men de særlige Likviditetsbetingelser efter 
D. L. 5 — 14 — 6 ophæves. Ligeledes afskaffes helt den 
tidligere Procesordnings urimelige Krav om Kontrasøgs- 
maal, saa at dette ikke engang er nødvendigt for at op- 
naa selvstændig Dom for Fordringen. 

Endelig lovfæstes den hidtil noget omtvistede Ad- 
gang til Intervention ^), saa at der hjemles en Tredjemand 

1) Jfr. Civilproces I. S. 149 ff. 

Ret, baade ved § 242, jfr. Reglerne i Kapitel 33, til at 
indtræde som „Hovedintervenient" for at forfølge en selv- 
stændig Interesse med Hensyn til Sagens Genstand og 
ved § 243, jvfr. § 373, som „Biintervenient" for blot at 
støtte en af Parterne. Ogsaa Adgangen til Adcitation an- 
erkendes udtrykkelig ved § 244, jfr. § 374. 

Retten kan dog ifølge § 245 i alle disse Tilfælde 
gøre Brug af den Myndighed, som efter § 277 tilkommer 
den bl. a. til, naar flere Krav er forenede under en 
Retssag at bestemme, at en Adskillelse skal finde Sted, 
og et eller flere af Kravene forhandles og paadømmes 
særskilt. I Stedet for den tidligere Retsplejes Forsøg 
paa at regulere Procesgangen ved stive Maksimer træder 
da her som paa saa mange andre Omraader Dommerens 
personlige Indgriben i Sagen. Han vil saaledes kunne 
opløse Kumulationen, hvis den i det enkelte Tilfælde 
maatte gøre Sagen for broget, og udskille et Modkrav 
til selvstændig Behandling, hvis Søgsmaalet om Hoved- 
fordringen ellers vilde blive for stærkt forhalet. 

§9. 
Rettens og Parternes indbyrdes Stilling. 

Det er, som allerede tidligere berørt, ikke mindst i 
det indbyrdes Forhold mellem Dommer og Parter, at 
den nye borgerlige Retsplejes Ejendommelighed sammen- 
lignet med den gamle Procesmaade viser sig. Efter 
denne kan man vel kort sige, at der næsten slet intet 
Forhold er. Dommeren sidder ophøjet paa sit Dommer- 
sæde fjernt fra Parterne og modtager passivt Proces- 
stoffet fra deres Haand; først naar Parterne har afslut- 
tet deres Virksomhed til dettes Tilvejebringelse, skrider 
da Dommeren til at træffe Afgørelse paa det ham saa- 
ledes forelagte Grundlag. Ved den mundtlige Proces- 
form aabnes der derimod Mulighed for et Samarbejde 



Digitized by 



Google 



45! 

mellem Dommeren og Parterne til Sagens Oplysning og 
retfærdige Paadømmelse, idet Dommeren allerede under 
Sagens Adgang udøver en yis aktiv Medvirkning. 

Det er dog selvfølgelig ikke Meningen, at Dommeren 
i den civile Proces nu pludselig skulde blive til den 
agerende Hovedperson og næsten helt fortrænge Parterne 
og deres Repræsentanter. En saadan væsentlig „i^^kvi- 
sitorisk" Ordning af den civile Proces har vel under- 
tiden været forsøgt, saaledes ved den prøjsiske Proces- 
ordning af 1793, men den har altid spillet sørgelig Fallit. 
Ved saaledes for stærkt at lade Dommeren tage Affære 
straks fra Begyndelsen af vil man nemlig let komme i 
Strid med den fundamentale Sætning, som mindst 
Juristerne nogensinde skulde glemme, at man maa 
kende en Sag, før man dømmer om den, og at derfor 
Parterne, forinden Dommeren træffer nogen Afgørelse i 
Sagen, maa have den fulde Adgang til at blive hørte. 
Det er en Sandhed, der er alt for dybt begrundet i al 
Retsplejes Natur, til at den med ét Slag skulde kunne 
udslettes ^). 

Forsaavidt da „Forhandlingsmaksimen'' , den Grund- 
sætning, at Sagens Behandling og Oplysning i det 
væsentlige skal overlades til Parterne selv, er Udtryk 
for en saadan Tanke, kan dens principielle Rigtighed 
ikke bestrides. Den overlader dette Arbejde til dem, 
som maa antages at være baade bedst egnede dertil og 
mest interesserede, hver fra sin Side, i at det bliver 
udført saa intensivt som muligt. Denne Ordning stem- 
mer ogsaa med den privatretlige Karakter af de Rets- 
forhold, som sædvanlig danner Genstanden for en civil 
Proces, idet Dommerens hensynsløse Indgriben let kunde 
bevirke en betænkelig Forstyrrelse i disse Forhold. Og 

1) Jfr. en Afhandling om den østrigske Civilproces i U. f. 
R. 1898, navnlig S. 698-701. 

navnlig vilde det, at Dommeren paa et for tidligt Sta- 
dium tog Parti i Sagen, rumme store Farer for hans 
uhildede Stilling ved dens endelige Afgørelse. Dette vilde 
træde særlig stærkt frem, hvis det var Dommeren selv, 
der opstillede Paastandene og anviste Parterne, hvor- 
ledes de skulde begrunde dem, mens ganske vist Be- 
tænkelighederne ger sig noget mindre gældende, naar 
Dommeren blot hjælper Parterne med at skaffe Beviset 
for de af dem selv opstillede og begrundede Paastande. 

Fejlen ligger altsaa ikke saa meget i selve Forhand- 
lingsmaksimen som i den stive og formalistiske Maade, 
hvorpaa den — som saa mange andre „Maksimer" — 
er bragt til Udførelse under den gamle Procesordning. 
Af Frygt for, at Dommeren skulde tiltage sig for stor 
en Magt, har man kategorisk udelukket ham fra enhver 
nok saa beskeden Medvirkning ved Behandlingen af Sagen, 
i hvis retfærdige Afgørelse han dog maatte føle sig levende 
interesseret, og selve den skriftlige Procesform vilde for- 
øvrigt sædvanlig ogsaa bevirke, at han paa Grund af 
sit Ukendskab til Sagen paa dens foreløbige Stadier 
vilde være ganske ude af Stand til at yde en saadan 
Medvirkning. De Uklarheder og Ufuldstændigheder i 
Sagens Grundlag, hvortil Parternes Enevirksomhed ofte 
gav Anledning, maatte Dommeren derfor resigneret finde 
sig i, hellere end at røre blot sin lille Finger for at faa 
dem afhjulpet. Hele Procesgangen maatte da i det væ- 
sentlige ordnes ved abstrakte Maksimer, idet enhver 
konkret Tilpasning af den efter den enkelte Sags Tarv 
ansaas for udelukket. 

Det er disse Overdrivelser af Forhandlingsmaksimen, 
der ved den nye Ordning tilsigtes fjernede, saaledes 
som ogsaa netop først den mundtlige Procesform aabner 
Mulighed for. Desuden forudsætter selve Forhandlings- 
maksimen til sin Gennemførelse fuldt handledygtige 

Parter, og navnlig vil det i Reglen være nødvendigt, at 
de er i Stand til at skaffe sig Sagførerhjælp til deres 
Procesførelse. Hvor denne Forudsætning ikke kan ven- 
tes at holde Stik, saaledes som efter den ældre Ordning 
sædvanlig i smaa Gældssager og private Politisager, bør 
man i videst muligt Omfang hjælpe Parterne ved at 
bevilge dem fri Sagførerhjælp. Men hvis man paa 
Grund af Sagernes Ubetydelighed ikke mener at kunne 
paabyrde det offentlige Udgifterne herved, er man nød- 
saget til at gøre Brud paa Forhandlingsgrundsætningen 
og henvise Sagens Behandling og Oplysning væsentlig 
til Dommeren. Den t'are for hans upartiske Stilling,, 
en saadan Virksomhed fra hans Side som berørt unæg- 
telig kan medføre, maa da tages med i Købet fremfor 
den Vished, der i de fleste Tilfælde vilde være for,, 
at Parterne ikke ved egen Hjælp kunde komme til 
deres Ret. 

I. Grundtanken i Forhandlingsmaksimen er fast- 
holdt ved § 284, som for det første med Hensyn til 
Paastandene bestemmer, at „Retten ikke kan tilkende 
en Part mere, end han har paastaaet"; dog fjernes noget 
af den nuværende Formalisme, idet det tilføjes, at Ret- 
ten kan træffe Bestemmelse ikke blot — hvad der vel 
maa anses for selvfølgeligt — om Rettergangsbøder,. 
men ogsaa om Procesomkostninger, selv om ingen ud- 
trykkelig Paastand herpaa er nedlagt. Paa lignende 
Maade bestemmes det, at „der ved Afgørelsen ikke maa 
tages Hensyn til Søgsmaalsgrunde og Indsigelser^ som 
ikke er gjort gældende af Parterne, og som disse er be- 
rettigede til at frafalde, om end det af Sagens For- 
handling kan ses, at de kunde have været benyttede". 

Ogsaa med Hensyn til Bevisførelsen er det Reglen, 
at Dommeren hverken direkte eller indirekte medvirker. 
Der er ikke Tale om en Ordning som den, der f. Eks. 

er hjemlet ved den østrigske Civilprocesordnings § 183^), 
hvorefter Rettens Formand ikke blot paa egen Haand 
kan opfordre Parterne til at møde personlig, men ogsaa 
selv kan indkalde Vidner, saa længe ikke begge Parter 
modsætter sig det. Særlig forsaavidt Parternes person- 
lige Møde angaar, kunde ganske vist meget tale derfor, 
men vor Lovs § 293 udtaler udtrykkelig, at en saadan 
Indkaldelse kun skal kunne ske efter Modpartens Paa- 
stand, og ogsaa Vidneførsel forudsættes, jfr. saaledes § 
342, kun at finde Sted efter en Parts Ønske. Alene den 
fornyede Af hørelse af tidligere afhørte Parter eller Vid- 
ner kan Retten ifølge § 275 anordne, naar den, efter at 
Sagen er optaget til Dom, finder Grund til at rette yder- 
ligere Spørgsmaal til den. 

Med Hensyn til Syn eller Skøn har man dog — 
hvad der staar i Sammenhæng med, at dette ikke 
kan anses for et blot Bevismiddel, men ogsaa er en Bi- 
stand for Dommeren — fastslaaet en anden Ordning, 
idet ifølge § 274 Retten allerede under Sagen kan op- 
fordre en Part til at tilvejebringe Syn eller Skøn og for- 
øvrigt ogsaa til at fremlægge Situationskort, Stamtavler, 
Grundrids, Tegninger og andre lignende „Anskueligheden 
befordrende Midler", naar Sagen ikke uden dette kan 
bedømmes med tilstrækkelig Sikkerhed. Retten kan efter 
§ 195 ogsaa yde Mændene Bistand ved deres Erklærings 
Affattelse. 

Heller ikke indirekte yder iøvrigt Dommeren nogen 
sj'nderlig Medvirkning ved Bevisførelsen. Den Omstæn- 
dighed, at, som ovenfor omtalt. Parterne som Regel selv 
afhører Vidnerne, vil endogsaa gøre Dommerens Forhold 
under Vidneførslen mere passivt end hidtil. 



1) Jfr. ogsaa det fornylig udkomne norske Kommissionsudkast 
til en Lov om Rettergangsmaaden i Tvistemaal, § 186: 
„Retten kan af egen Drift beslutte Bevisførsel, hvor den 
finder saadan paakrævet for Sagens Afgørelse". 

Parterne har heller ingen Adgang til af Domme- 
ren at æske Vejledning til Bevisførelsen ved de saa- 
kaldte „Beviskendelser*'. Det er saaledes ved § 343, 
sidste Stk., udtrykkelig fastslaaet, at Parterne ikke kan 
fordre nogen foreløbig eller særskilt forudgaaende Be- 
stemmelse af Retten om Bevisbyrdens Fordeling. Adgang 
til at erholde saadanne Beviskendelser er anerkendt i 
flere fremmede Procesordninger, og den har vistnok 
ogsaa under den mundtlige Procesmaade ved Sø- og 
Handelsretten, hvor den som bekendt er hjemlet ved 
L. 19. Febr. 1861 § 32, vist sig at kunne være af nogen 
praktisk Nytte. Men paa den anden Side vil det ofte 
Tære betænkeligt at træffe Afgørelse navnlig af det 
vanskelige Bevisbyrdespørgsmaal, forinden Sagen er 
•endelig udprocederet, og den Beviskendelse, Dommeren 
paa det foreløbige Grundlag afsagde, vilde da let kunne 
præjudicere hans senere Stilling. En vis negativt be- 
grænsende Myndighed for Dommeren hjemles dog ud- 
trykkelig ved § 343, 1. Stk. i Slutn., hvorefter Domme- 
ren skal nægte overflødig Bevisførelse, nemlig naar den 
Omstændighed, som ønskes bevist, skønnes at være uden 
Betydning for Sagen, eller naar Modparten under Skrift- 
vekslingen har erkendt den eller til Retsbogen erklærer 
ikke at ville benægte den. 

II. Skønt saaledes Proceduren og Bevisførelsen i 
det væsentlige overlades til Parterne selv, forholder Dom- 
meren sig dog ingenlunde passivt i den Grad, hvori det 
er Tilfældet efter den hidtil gældende Procesordning. 

A. Der er saaledes ved § 273 tillagt Retten den 
saakaldte „Spørgsmaalsret" , idet den „ved hensigtsmæs- 
sige Spørgsmaal til Parterne bør søge at fjerne Uklar- 
hed, Tvetydighed eller Ufuldstændighed i Fremstilingen 
af Sagen og i andre afgivne Erklæringer". Retten kan 
^ ifølge § 275 ogsaa efter Sagens Optagelse indkalde Par- 

terne for at stille saadanne Spørgsmaal til dem. Naar der 
ikke svares paa de stillede Spørgsmaal, eller Svaret ikke har 
tilstrækkelig Bestemthed, kan Retten fortolke Tavsheden 
eller Ubestemtheden paa den for Modparten gunstigste 
Maade og navnlig lægge dennes Fremstilling til Grund 
for Paakendelsen. Det synes dog af Formuleringen at 
fremgaa, at Meningen med Dommerens Spørgsmaalsret 
ikke er at fremskaffe helt nyt Processtof, men alene at 
gøre det af Parterne selv tilvejebragte Materiale saa 
klart og fuldstændigt som muligt; i Praksis vil denne 
Begrænsning dog ikke være let at overholde. 

B. Der tilkommer endvidere Retten en vis „proces- 
ledende Virksomhed^, som den mundtlige Procesform 
baade gør mulig og til en vis Grad ogsaa nødvendig. 

Om nogen egentlig „materiel Procesledelse'' til selve 
Processtoffets Tilvejebringelse bliver der dog efter det 
under I. anførte kun i ringe Omfang Tale. Men der 
tilkommer Retten eller dens Formand en vidtgaaende 
„formel Procesledelse'^, For det første skal nemlig Rets- 
formanden paa lignende Maade som Formanden i parla- 
mentariske Forsamlinger ordne Forhandlingens ydre 
Gang. Det bestemmes saaledes ved § 141: „Rettens For- 
mand leder Forhandlingen. Han bestemmer Rækkeføl- 
gen af de enkelte Dele af Forhandlingen, for saa vidt 
Loven ikke indeholder Forskrifter derom. Ingen maa 
tage Ordet uden ifølge hans Tilladelse ; han kan fratage 
den Part Ordet, som ikke vil rette sig efter hans Le- 
delse. Han drager Omsorg for saa vidt muligt at fjerne 
alt, hvad der til Unytte trækker Forhandlingen i Lang- 
drag, og slutter Forhandlingens enkelte Dele, naar han 
anser det foreliggende Emne for tilstrækkeligt behandlet". 
Det er dog klart, at navnlig den sidste Beføjelse maa 
udøves med stor Forsigtighed for ikke at afskære en 
Part fra at fremkomme med noget, der maaske virkelig- 

havde Betydning for Sagen. Hertil knytter sig i § 142 
forskellige disciplinære Befløjelser for Formanden. 

Navnlig maa dog fremhæves de Beføjelser til at 
regulere Processtoffets hensigtsmæssige Ordning under den 
enkelte Sag, som tilkommer den samlede Ret. Disse 
Beføjelser findes nærmere fastslaaede ved §§ 276 — 281. 

Herefter kan Retten, naar den antager, at der er Om- 
stændigheder til Stede, som kan medføre Sagens Afvis- 
ning ex officio, standse Forhandlingen og opfordre Par- 
terne til at erklære sig over Afvisningsspørgsmaalet. 
Den kan bestemme, at flere for den svævende Retssager 
skal forhandles i Forbindelse med hverandre eller om- 
vendt, naar flere Krav er forenede under een Sag, be- 
stemme, at en Adskillelse skal finde Sted og et eller 
flere af Kravene forhandles og paadømmes særskilt. 
Frembyder Sagen flere Stridspunkter, kan Retten be- 
stemme, at Forhandlingen foreløbig skal indskrænke 
sig til et eller nogle af disse, saa at ogsaa enkelte Søgs- 
maalsgrunde eller Indsigelser kan gøres til Genstand for 
særskilt Procedure. Endelig kan Retten ogsaa af sig 
selv udsætte Sagen for at afvente en anden, judiciel 
eller administrativ. Afgørelse, der kan faa Betydning for 
Sagens Udfald. Ved Udøvelsen af disse Beføjelser skal 
Retten „virke hen til, at Orden, Klarhed og Simpelhed 
i Forhandlingerne opnaas". 

Endelig kan nævnes den Adgang til at tilstede Af- 
vigelser fra den sædvanlige Forhandlingsgang, som der 
ved §§ 359, 1. Stk. i Slutn. og 403, 2. Stk., er tillagt 
Landsretterne og Højesteret. 

III. I Underretssager opgives Forhandlingsmaksimen 
næsten helt. Saaledes skal ifølge § 420, 2. Stk., Dom- 
meren under Sagens Forhandling ikke blot „søge at 
fremkalde tydelige og sandfærdige Forklaringer fra Par- 
ternes Side om Sagens Sammenhæng", men han skal 

ogsaa — dog kun for saa vidt Parterne ikke møder ved 
Sagfører — „vejlede dem med Hensyn til, hvad de bør 
foretage til Oplysning af Sagen og iøvrigt til Varetagelse 
af deres Tarv under denne". Han skal derfor ifølge § 424, 
2. Stk., ogsaa altid foretage Afhøring af Vidner, Syns- 
eller Skønsmænd og Parter, for saa vidt en Part begærer 
det. Endelig skal Retten ifølge § 416 i visse Tilfælde 
medvirke ved Stævningens Affattelse. 

§ 10. 

Udsættelse af Sagen. 

Saa vist som det netop er et af den nye Retspleje- 
ordnings Hovedformaal at gøre Processen hurtigere, kan 
der ikke være nogen ubegrænset Adgang for Parterne 
til at faa Sagen udsat. Men Formodningen maa tvært- 
imod være for, at Anstandsreglerne, som under den 
hidtil værende Procesmaade har vist sig saa lidt i Stand 
til at forhindre Sagens endeløse Forhaling, har modtaget 
en Skærpelse ved den nye Ordning. Dette vil ogsaa en 
nærmere Undersøgelse bekræfte. 

At Parterne, naar de er enige derom, selv om der 
ikke foreligger nogensomhelst objektiv Grund dertil, 
maa have fri Adgang til at udsætte Sagen, er vel næsten 
blevet betragtet som en selvfølgelig Konsekvens af den 
Disposition, der maa tilkomme dem over deres egen Sag. 
Men lige saa lidt paa dette som paa adskillige andre 
Omraaderi) kan man med Sikkerhed slutte fra den 
Raadighed, Parterne har over Sagens Genstand, til at 
de skulde have samme fri Dispositionsbeføjelse ogsaa 
over den Proces, hvortil den har givet Anledning. Der 
kommer nemlig ved dennes nærmere Ordning en Række 



>) Jfr. Civilproces I. S. 244 ff. 

offentligretlige Hensyn frem, navnlig det almindelige 
Hensyn til ikke at forhale Statens Retspleje. 

Gør dette Hensyn sig i det hele gældende med en 
vis Vægt, antager det en særlig skærpet Karakter under 
en mundtlig Procesform. Under en saadan er Retten 
nemlig selv direkte interesseret i, at der ikke holdes 
flere Retsmøder end fornødent, og navnlig i, at de Sager, 
der er berammede til Foretagelse, virkelig kommer for, 
idet i modsat Fald Retten maaske pludselig kan komme 
til at mangle Arbejdsstof, naar den har regnet med den 
paagældende Sag og derfor ikke har ment at kunne be- 
ramme andre Sager til Forhandling. 

Hvad man nu end maatte mene om Parternes egen 
Adgang til at forlange Sagen udsat, er det i hvert Fald 
givet, at en lignende Frihed ikke kunde tilkomme deres 
Repræsentanter, altsaa navnlig ikke de Sagførere, der 
møder for dem. Erfaringen fra vor tidligere Procesord- 
ning har vist, hvor let en saadan Frihed vil kunne be- 
nyttes til ganske ugrundet Ophold af Sagen i Strid med 
de virkelige Parters Ønske, og ligeledes synes Erfaringen 
fra Tyskland at godtgøre, hvorledes den ogsaa under 
en moderne Procesform kan give Anledning til slemme 
Misbrug. 

Vor tidligere Proceslovgivning, jfr. Fr. 3. Juni 1796 
§ 7 og 16. Januar 1828 § 4, søgle at dæmme op herfor 
ved at henvise Sagførerne til at indhente deres Mandan- 
ters Samtykke for at faa Sagen udsat uden objek- 
tiv Grund. Men det er ikke til at undres over, at Re- 
sultatet har været ret pauvert, idet Parterne ikke just 
synes særlig egnede til at øve Kontrol med dem, hvis 
Retsbistand de netop behøver; det er forøvrigt ogsaa 
for Sagførerne selv en ret uværdig Ordning. 

Imidlertid synes en sikker Erfaring at vise, at der 
virkelig maa øves en vis Kontrol paa dette Punkt, og 

det vil da være naturligt at henlægge denne til Retten. 
At denne skulde misbruge en saadan Myndighed til at 
nægte en Anstand, som Parterne virkelig behøvede, er der 
næppe nogen synderlig Fare for, i det mindste naar 
Processen i Principet er bestemt ved Forhandl ingsmak- 
simen, saa at Hovedvirksomheden til Sagens Oplysning 
er henlagt til Parterne; Retten vil nemlig da være klar 
over, at der maa gives dem den fornødne Tid hertil. 
Retten vil ganske vist altid forlange en Grund for at 
bevilge Anstanden, men ved Bedømmelsen heraf vil den 
naturligvis vise større Lemfældighed, naar Parterne er 
enige, end naar den anden Part modsætter sig Anstan- 
den. Sagførerne ønsker, som ogsaa Erfaringerne fra 
vor Sø- og Handelsret har vist, selv ofte en saadan Be- 
føjelse henlagt til Dommeren for hos ham at kunne 
finde en Støtte mod de altfor overdrevne Krav til „Kol- 
legialitet", som ellers ofte vil blive stillede til dem. 

I Overensstemmelse hermed anerkender da ogsaa 
vor nye Procesordning kun Adgang til Udsættelse ifølge 
særlig Grund. Der kan saaledes under Sagens Forbere- 
delse gives Parterne Anstand for at gøre sig bekendt 
med, hvad Modparten har fremlagt, og svare derpaa, jfr. 
§§ 335, 337, 339, 1. Stk. i Slutn., og ligeledes kan der 
ifølge § 342 tilstaas en Part en passende Udsættelse for 
at føre Bevis, for saa vidt det af Retten skønnes at være 
nødvendigt, for at vedkommende Part tilbørlig kan vare- 
tage sit Tarv. 

Efter at Forberedelsen er sluttet og Sagen henvist 
til Landsretten, kan ifølge § 353 Udsættelse, selv før 
Domsforhandlingens Begyndelse som Regel kun tilstaas, 
naar dette findes nødvendigt af Hensyn til Retten selv 
eller andre særlige Aarsager, saasom Forfald for en af 
Parterne eller Sagførerne, men kun aldeles undtagelses- 
vis af Hensyn til Fremskaffelsen af Beviser fra nogen af 

Parterne. For at undgaa Forstyrrelse og Tidsspilde for 
Retten, skal den, for hvem der er indtraadt Forfald, 
snarest muligt anmelde det til Retten. 

Naar endelig Domsforhandlingen er begyndt, skal den 
efter § 355 i Reglen „ikke uden tvingende Nødvendighed'' 
kunne udsættes, men helt har man dog ikke ment at 
kunne udelukke Parterne fra at faa Udsættelse i Anled- 
ning af nyt, der maatte være kommet frem fra Mod- 
partens Side, eller til Foretagelse af ny Bevisførelse, jfr. 
|§ 357, 360 og 361, 2. Stk. 

Disse Regler synes saaledes ret strenge, men der er 
en Betragtning, som ikke kan andet end paakalde Op- 
mærksomheden. Ogsaa de Anstandsregler, vi hidtil har 
haft, har ikke just manglet Strenghed, man kan vistnok 
uden Overdrivelse sige, at vor hidtilværende Anstands- 
lovgivning paa Papiret er en af de strengeste i Verden,, 
men alligevel har den i det praktiske Liv vist sig saa 
godt som virkningsløs. Vil det ikke gaa paa samme 
Maade med de nye Lovbestemmelser? 

Her er der imidlertid netop et Forhold, hvor Be- 
tydningen af den mundtlige Procedure særlig skal vise 
sig, nemlig ved dens Evne til at forebygge ufornøden 
Forhaling af Sagen. Den virker saaledes, for det første 
direkte ved meget væsentlig at begrænse Omraadet for 
den Anstandsgrund, som vistnok efter den bestaaende 
Ordning har været den praktisk hyppigste (skønt den 
sædvanlig har forstukket sig bag det ubestemte Udtryk 
„manglende Oplysninger"), nemlig for at besørge den 
skriftlige Behandling af Sagen. Efter den nye Ordning, 
jfr. § 335, skal Indlægsvekslingen som Regel indskrænke 
sig til to Indlæg fra hver Side (selv hvor der undtagel- 
sesvis finder skriftlig Behandling af Sagen Sted, fast- 
holdes dette, jfr. § 377), og disse skal ifølge §§ 328 og 
334 kun indeholde Parternes Paastande og en kort Frem- 

stilling af de Kendsgerninger, hvorpaa de støtter den; 
efterhaanden som den mundtlige Procedure gaar Sag- 
førerne over i Blodet, vil der antagelig være mere Ud- 
sigt til at gennemføre dette end nu ofte ved Sø- og 
Handelsretten, hvor Sagførerne er for tilbøjelige til at 
overføre Vanerne fra den skriftlige Procesmaade ved Hof- 
og Stadsretten. 

Men navnlig maa fremhæves den langt større Udsigt 
til Anstandsreglernes virkelige Gennemførelse, som den 
mundtlige Procesform aabner derved, at den bringer 
Dommeren i umiddelbar Rapport til Parterne og ganske 
anderledes end den nuværende skriftlige Procesmaade 
sætter ham i Stand til paa ethvert Stadium af Sagen at 
være saaledes inde i den, at han med Autoritet kan 
træde op mod Parternes ubegrundede Forlangender om 
Udsættelse ; det er, som Erfaringerne fra Sø- og Handels- 
retten viser, utroligt, hvilken Virkning blot et lille be« 
skedent Spørgsmaal af og til fra Dommerens Side om, 
hvad Sagføreren egentlig tænker at bruge Anstanden til, 
kan have. 

Imidlertid er der ved Loven efter den Skikkelse, 
som den fik ved det sidste Regeringsforslag, fastsat en 
Ordning, som let kan medføre skæbnesvangre Konse- 
kvenser ogsaa i denne Retning. Den har nemlig, jfr. 
§ 329 ff., henlagt hele Forberedelsen af Landsretssager til 
Underretten, og Følgen heraf bliver da, foruden den 
umiddelbare Forsinkelse af Sagen, som derved vil for- 
voldes, at ogsaa Udsigterne til Anstandsreglernes effek- 
tive Overholdelse betydelig forringes. Den Dommer, 
der skal paase den, vil nemlig, da han ikke selv skal 
dømme i Sagen, hverken have nogen synderlig Interesse 
i at sætte sig ind i denne, eller maaske turde tage 
Ansvaret paa sig for at nægte en Anstand, naar Lands- 
rettens Kritik svæver over hans Hoved. Det maa haa- 

bes, at Dommere og Sagførere i Erkendelse af den Fare, 
som fra denne Side kan true hele den nye Retspleje- 
ordning, loyalt arbejder sammen til dens Afværgelse. 
Ogsaa Landsrettens Holdning vil i saa Henseende indi- 
rekte være af stor Betydning. Det gælder nemlig om, 
at den ikke støtter en Opfattelse, som den havde udvik- 
let sig under den ældre Procesordning, at en Under- 
dommer for at undgaa Ubehageligheder helst maatte 
bevilge enhver Anstand, en Part begærer, men strengt 
hævder det som Dødssynden under den nye Retspleje 
at række Haand til ufornøden Forhaling af Processerne, 
da dette kommer i Strid med, hvad der har været et 
af den nye Ordnings klare Hovedformaal. 



§ 11. 

Udeblivelse og andre Præklusionstilfælde. 

I. Med Hensyn til den processuelle Virkning af 
Parternes Udeblivelse i første Instans opretholdes i det 
hele og store de samme Synspunkter som efter den hid- 
til værende Procesordning. Saaledes vil Følgen af Sag- 
søgerens Udeblivelse den første Retsdag ifølge § 331 
vedblivende være, at Sagen afvises, og at der tilkendes 
den Sagsøgte, der har mødt forgæves, Sagsomkostninger. 
Omvendt skal der, naar den lovligt stævnede Sagsøgte 
udebliver den første Tægtedag, efter §332 kunne afsiges 
Dom over ham i Henhold til Sagsøgerens (mundtlige) 
Fremstilling. Det stemmer ogsaa i det væsentlige med, 
hvad der hidtil har været antaget, naar det tilføjes, at 
dog ingen Paastande eller Søgsmaalsgrunde, der ligger 
udenfor Stævningens Indhold, skal kunne tages i Betragt- 
ning, og at Sagen maa afvises, naar det fremkomne 
viser, at Stævningens Angivelse af de faktiske Omstæn- 

digheder i væsentlige Henseender er urigtig eller ufuld- 
stændig. 

Nogle Ændringer af Betydning sker der dog. 

For det første er det en Følge af den mundtlige 
Procesform, at Forskellen mellem Udeblivelse paa første 
og en senere Retsdag stærkt udviskes, og at navnlig 
Udeblivelse ved den mundtlige Domsforhandling — naar 
der da ikke, saaledes som f. Eks. ved den østrigske Ci- 
vilprocesordnings § 399, er bestemt Hjemmel for en an- 
den Ordning — maa have en lignende prækluderende 
Virkning som Udeblivelse fra først af, idet det, Parterne 
har anført under Sagens skriftlige Forberedelse, kun ved 
at gøres til Genstand for den mundtlige Hovedforhand- 
ling kan faa processuel Betydning. 

Med Hensyn til Udeblivelse ved Domsforhandlingen 
fastholdes dette ogsaa ved § 354 fuldt ud saavel for 
Sagsøgerens som for Sagsøgtes Vedkommende. Hvis 
Sagsøgeren i Tilfælde af Sagsøgtes Udeblivelse ved Doms- 
forhandlingen vil fremføre noget, som ikke indeholdes 
i det Sagsøgte meddelte, maa han ifølge § 363 begære 
Forhandlingen udsat og meddele Sagsøgte Udsættelsen 
og det nye Anbringende. 

Med Hensyn til Sagsøgeren knytter § 331 en lignende 
prækluderende Virkning til hans Udeblivelse ved senere 
Retsmøder under Sagens Forberedelse lige indtil Skrift- 
vekslingens Slutning, hvorimod der ikke er tillagt hans 
Udeblivelse under Retsmøder, som finder Sted mellem 
Skriftvekslingens Slutning og Domsforhandlingen, navn- 
lig til Førelse af Bevis, en saadan prækluderende Virk- 
ning. For Sagsøgtes Vedkommende bestemmer § 332, 
sidste Stk., derimod ganske almindelig, at naar han 
engang har givet Svar i Sagen, skal den Omstændighed, 
at han udebliver inden Domsforhandlingen, ikke beret- 



Digitized by 



Google 



59 

tige Sagsøgeren til at begære Udeblivelsesdom eller af- 
skære Sagsøgte fra senere at møde i Sagen. 

Hvis endelig en Part maatte have givet Møde ved 
Begyndelsen af den mundtlige Domsforhandling, men 
være udeblevet ved dens Fortsættelse, haves der ingen 
Hjemmel til af den Grund at se bort fra, hvad han før sin 
Udeblivelse maatte have anført^). 

Hvor Sagen undtagelsesvis udgaar til skriftlig Be- 
handling, fastholdes ved § 382 ganske de hidtil aner- 
kendte Følger af Parternes Udeblivelse senere under 
Sagen, nemlig at Sagen da kan paakendes paa Grund- * 
lag af alle de imellem Parterne indtil da vekslede Ind- 
læg m. m., dog at Sagsøgte i Tilfælde af Sagsøgerens 
Udeblivelse ogsaa kan begære Sagen afvist. 

Den vigtigste Forandring fra den hidtil værende 
Ordning betegner dog Reglerne i §§ 364—367, idet de 
noget mildner de strenge Virkninger, som en over Ind- 
stævnte 2) afsagt Udeblivelsesdom kunde medføre for 
ham, ved i Lighed med flere fremmede Procesordninger 
at aabne ham en vis Adgang til at faa Sagen genoptaget. 

Dette skal nemlig for det første staa ham aabent, 
naar han godtgør, at Udeblivelsen var ham utilregnelig. 
Begæringen maa dog fremsættes, saa snart det er mu- 
ligt, senest et Aar fra Dommens Afsigelse, og Adgang 
til saadan Genoptagelse haves kun een Gang i samme 
Sag. Om Udeblivelse under en Edssag haves en særlig 
Bestemmelse i § 300, 2. Stk. Naar der paa Grund af 



1) Jfr. om Ordningen efter den nuværende Sø- og Handels- 
retsprocedure Civilproces II. S. 83. 

2) Naar § 364 ved sin Henvisning ogsaa til § 331 synes at 
forudsætte, at Bestemmelsen ogsaa kan komme til An- 
vendelse i Tilfælde af Sagsøgerens Udeblivelse, har dette 
dog sikkert kun Hensyn til det Tilfælde, at han i Med- 
før af § 331, sidste Stk., er dømt for en Modfordring. 

utilregnelig Udeblivelse søges Tilladelse til at fremføre 
nye Paastande eller Anbringender, kan Landsretten eller 
Højesteret ogsaa i Stedet for at give en saadan Tilladelse 
bestemme, at Sagen skal genoptages. 

Selv om den Domfældte ikke kan oplyse nogen 
Undskyldningsgrund, kan han — men dog kun, hvis 
han endnu slet ikke havde afgivet noget Svar i Sagen 
— begære Sagen genoptaget, naar han inden en Uge efter 
Dommens Afsigelse begærer det og betaler de idømte 
Sagsomkostninger. Ogsaa en saadan Genoptagelse kan 
•dog kun finde Sted een Gang i samme Sag. 

II. Hvor Sagens Behandling undtagelsesvis foregaar 
skriftligt, forbeholdes der ved § 382, 2. Stk., Sagsøgeren 
den samme Adgang til at hæve Sagen, som der under 
den hidtil værende Procesmaade i Almindelighed har 
været anerkendt for ham, nemlig lige til Sagen er op- 
taget til Paakendelse. Derimod gøres der i det alminde- 
lige Tilfælde af mundtlig Procedure en vis Begrænsning 
heri, idet Sagsøgeren efter § 270, sidste Stk., kun skal 
have Frihed til at hæve Sagen, indtil han mundtlig har 
nedlagt sin Paastand under Domsforhandlingen, men 
fra det Øjeblik prækluderes derfra. 

III. Næsten som et Universalmiddel til at forhindre 
Sagens Forhaling forefinder vi i vor hidtil gældende 
Procesordning den saakaldte „Eventualmaksime^ , den 
Grundsætning, at Parterne som Regel straks skal komme 
frem med alt, hvad de vil have taget i Betragtning, saa 
at de prækluderes fra at fremføre det senere. Midlet 
har unægtelig ikke vist sig synderlig virkningsfuldt, ja 
det vil, hvis det anvendes for skrapt, endogsaa kunne 
komme til at virke i Strid med sit Øjemed, idet den 
store Sammenhobning af ProcesstoflFet netop ofte vil bi- 
drage til at gøre Procesførelsen langsom og besværlig. 
Men under den passive Stilling, som Dommeren har 

indtaget, har man ikke ment at have andet end en saa- 
dan selvvirkende Mekanik at gribe til. Til Bevisførelsen 
har man dog ikke turdet udstrække denne præklusive 
Virkning, men med Hensyn til den nøjedes man da med 
Anstandslovgivningen — som ganske vist viste sig endnu 
mere virkningsløs. 

Ogsaa paa dette Omraade aabner da det mere ak- 
tive Forhold, hvori den nye Retspleje bringer Domme- 
ren til den enkelte Sag, Muligheden for paa en jævnere 
og naturligere Maade at afværge den Forhaling af Sa- 
gen, som jo ikke mindst en moderne Proces maa være 
ivrig for at forhindre. Det bliver da igen væsentlig 
Dommerens Skøiij hvortil det overlades i det enkelte 
Tilfælde at formidle Hensynet til Retssagens behørige 
Oplysning med Hensynet til dens hurtigst mulige 
Fremme. 

Hvad først Fremsættelsen af nye Paastande og An- 
bringender angaar, har man anset det ufornødent under 
Skriftvekslingen at hjemle nogen særlig Præklusion, idet 
allerede den fastsatte Begrænsning i Indlægenes Antal 
vil afværge Faren for større Forhaling. Naar derimod 
en Part, efter at Skriftvekslingen er sluttet, uden Mod- 
partens Samtykke ønsker at forandre eller udvide sine 
Paastande eller at fremføre nye Anbringender, afgør 
Retten, om der efter Omstændighederne, og navnlig 
fordi det findes undskyldeligt, at. Parten ikke tidligere 
har fremsat sine nye Paastande eller Anbringender, kan 
tilstedes ham at fremføre dem som Tillæg til Skriftveks- 
lingen, jfr. § 339. 

Domsforhandlingen skal derefter, jfr. § 357, foregaa 
paa Grundlag af Skriftvekslingen, og hvad der maatte 
være tilført Retsbogen. Men der kan ikke være 
Tale om at rejse det Spørgsmaal, som har været 



Digitized by 



Google 



62 

noget omtvistet ved Sø- og Handelsretten*), om ikke 
det skriftlige Grundlag skulde være saa abso- 
lut bindende, at Retten endogsaa ex officio skulde 
modsætte sig, at den mundtlige Forhandling gik uden- 
for dette Grundlag; en saadan Ordning vilde unægtelig 
ogsaa komme i bestemt Strid med Kravene til en sand 
mundtlig Procedure. Naar Modparten ikke protesterer, 
staar det altsaa altid en Part frit for at fremsætte nye 
Paastande eller Anbringender. Men hvis Modparten 
forlanger dem afvist, fordi han ikke gennem det skrift- 
lige Grundlag er blevet forberedt paa dem, skal dette 
ske, saafremt deres Fremsættelse vilde medføre Forhand- 
lingens Udsættelse, medmindre det skønnes at være und- 
skyldeligt, at de først nu fremkommer. 

Med Hensyn til Adgangen til først under Domsfor- 
handlingen at fremføre nye Beviser, om hvis Fremkomst 
Modparten ikke har erholdt saa betimelig Meddelelse, 
at han har kunnet forberede sig tilstrækkeligt, 
gælder der ifølge § 357, 2 Stk., ganske tilsvarende Reg- 
ler. Derimod staar det sædvanlig en Part frit for at 
føre Bevis ikke blot, mens Sagen staar under Forberedelse 
ved Underretten, jfr. §§ 342 og 343, men selv efter at 
den er henvist til Landsretten; i det sidste Tilfælde 
gælder der dog enkelte Indskrænkninger, og navnlig Vil 
saadanne nye Oplysninger, som først paa dette Stadium 
af Sagen fremskaffes, i Almindelighed kun kunne paa- 
beraabes under Domsforhandlingen, saafremt Modparten 
paa den af Loven foreskrevne Maade er blevet sat i 
Kundskab om den, jfr. § 352. 

Om det med det her behandlede noget beslægtede 
Spørgsmaal om Adgangen til at komme med Nova i 
Appellen, henvises til et senere Sted 2). 



1) Jfr. Civilproces II. S. 76-77. 

2) S. 100. 

§ 12. 
Bevis i borgerlige Sager. 

I. De nye Regler vedrørende Vidnebeviset og Syn 
og Skøn er omtalte paa et tidligere Sted^), idet de i 
det væsentlige er ens for borgerlige Sager og Straffe- 
sager. Her skal kun omtales de særlige nye Forskrifter, 
som Loven indeholder om Bevis i borgerlige Sager. 

II. Som et vigtigt Moment, der i høj Grad vil bi- 
drage til at give den nye borgerlige Retspleje sit Præg, 
maa fremhæves det vide Omfang, hvori man til Sagens 
Oplysning udnytter Parterne selv og deres Udtalelser, 
Det er saaledes tidligere 2) omtalt, hvilken selvstændig 
Beviskraft der ifølge den nye Prpcesordning maa tillæg- 
ges hele Parternes Forhandling. Deres egen Tilstaaelse 
vil selvfølgelig derved stadig have sin særlige Betydning, 
men ogsaa denne vil være at bestemme frit efter almin- 
delige processuelle Hensyn ^) uden nogensomhelst positiv 
Indskrænkning. Og navnlig er der ved den nye Rets- 
plejeordning i borgerlige Sager blevet indført et næsten 
helt nyt Bevismiddel, nemlig Parternes personlige Af- 
høring, * 

Dette har man hidtil kun i nogle specielle Tilfælde, 
visse Skilsmissesager og Sager mod borteblevne Per- 
soner, gjort Brug af. Men der vil nu efter engelsk og 
tildels østrigsk Mønster blive givet det en langt mere 
almindelig Anvendelse, idet det under visse Betingelser 
udstrækkes til alle borgerlige Retssager. 

Denne Ordning medfører store Goder for Retsplejen. 
Den har for det første den indirekte Fordel, stærkt at 



1) S. 25 ff., S. 29 ff. 

2) S. 30. 

3) Jfr. nærmere herom Civilproces I. S. 287 ff. 

begrænse Anvendelsen af Parts Ed, og dette er i sig 
selv en betydelig Vinding, da Erfaringen viser, hvor 
betænkelig og upaalidelig denne Afgørelsesmaade er. 
Ganske særlig under den Ordning, som hidtil har været 
gældende hos os, hvorefter Eden først aflægges efter den 
endelige Dom, og Appel dermed er afskaaret, træder 
disse Betænkeligheder ved at gøre Sagens Udfald af- 
hængigt af en Parts Ed frem. Det betyder nemlig prak- 
tisk set det samme som at gøre Parten til Dommer i 
sin egen Sag, og Parten vil da let blive fristet til, om 
ikke ligefrem at sværge falsk, saa dog i hvert Fald 
maaske halvt ubevidst at styrke Graden af sin Overbe- 
visning om de Momenter, hvoraf hans Ret afhænger, 
og bortfortolke mulige Tvivlsgrunde. Desuden volder 
den nøjagtige Formulering af Edstemaet store Vanske- 
ligheder, og navnlig viser det sig næsten umuligt at 
skille det juridiske fra det faktiske, som alene skulde 
være overladt til Partens egen Afgørelse. 

Alle disse Vanskeligheder forsvinder ved den form- 
løse Afhøring af Parterne under Sagen. „Dommeren 
har her hele Tiden Sagen i sin Haand. Parten redegør 
fuldstændig og uden Indskrænkning af et opgivet Tema 
for det, han ved. Den redelige Part fristes ikke til at 
udtale som sikkert, hvad han blot tror eller mener; ved 
enhver Ting kan han forklare Graden eller Bestemt- 
heden af sin Erindring eller de Grunde, som leder ham 
til en vis Antagelse, og saaledes give et fuldt og sandt 
Udtryk for sin Viden eller Opfattelse. For den uret- 
skafne er Anledningen til urigtig Forklaring mindre, 
fordi han ikke altid paa Forhaand kan vide, hvilken 
Vægt-»Dommeren tillægger en omhandlet Kendsgerning. 
Paa ethvert Punkt kan Dommeren ved Spørgsmaal søge 
at forvisse sig om, hvad der ligger i Partens Udsagn, 
den virkelige Betydning af tagne Forbehold, Kilden til 

hans Kundskab og Paalideligheden af hans Slutninger. 
Den ene Paris Forklaring tjener til at oplyse og kon- 
trollere den andens" ^). 

Men ogsaa direkte betyder Parternes personlige Af- 
høring overordentlig meget, til at hidføre den Forbin- 
delse mellem Retten og Livet, som moderne Rets- 
pleje i første Række tilstræber. Ved at øse sin Kund- 
skab om Sagen fra Parternes egne Forklaringer faar 
Dommeren nemlig det mest umiddelbare og levende 
Billede af dens Sammenhæng. At disse Forklaringer 
paa Grund af Parternes stærke Interesse i Sagen, ikke 
altid er til at stole paa, er vel sandt. Men idet Dom- 
meren faar Lejlighed til at høre begge Parternes mod- 
staaende Fremstilling vil han ofte gennem en Slags 
„Reguladetri" kunne danne sig en bestemt Opfattelse 
af den virkelige Sammenhæng. At der i Forlangendet 
om Parternes personlige Møde skulde ligge noget for 
Sagførerne saarende, som om Sagførernes Erklæringer 
ikke var til at stole paa, maa ogsaa benægtes. Ordnin- 
gen hviler jo ikke paa nogensomheist Tanke om, at Sagfø- 
rerne ikke vil fremkomme med de rigtige Oplysninger, 
men alene derpaa, at de ikke kan gøre det i samme Grad 
som Parterne selv, der har direkte Kendskab til Sagen. Det 
er ofte for Sagførerne selv en stor Ubehagelighed, at 
de pludselig under Sagens Behandling staar uden til- 
strækkelige Instruktioner, og det vil da ogsaa af dem 
føles som en Fordel at have Parterne ved Haanden, saa 
at de straks af dem kan faa de fornødne Oplysninger. 

Efter den engelske Proces er Ordningen nærmere 
den, at Parterne afhøres under Ed som Vidner i deres 
«gen Sag. Hvor ikke en saadan Ordning har gammel 
Hævd, vil den dog vistnok føles som noget unaturlig. 



1) Den nuværende norske Rigsadvokat Harald Smedal i 
Bilag V. til det niende nordiske Juristmøde S. 25. 

og det vil da ligge nærmere at følge den østrigske Frem- 
gangsmaade, som Regel at lade Afhøringen foregaa uden 
Ed. Om der da bør hjemles Straf for urigtig For- 
klaring, kan være et noget tvivlsomt Spørgsmaal. Paa 
den ene Side styrkes vel nok Forklaringernes Beviskraft 
derved noget, og der kan maaske ogsaa siges at være 
noget stødende i, at Parterne ustraffet skulde kunne 
lyve for Retten. Men paa den anden Side vil StraflFe- 
truslen let kunne virke trykkende paa Parternes For- 
klaringer — og det er netop af Betydning, at de afgives 
saa frit og utvungent som muligt — , og der vil ofte 
foreligge stærkt formildende Omstændigheder, naar det 
ikke lykkes en Part at holde sig strengt til den objek- 
tive Sandhed. Disse Hensyn har f. Eks. ført den øst- 
rigske Civilprocesordning (§ 377) til kun at hjemle Straf 
for falske Udsagn, der er afgivne under Ed. — 

Reglerne om Parters Afhøring findes i Kapitel 28. 
Herefter kan Afhøring finde Sted enten ved frivilligt 
Møde af en Part, § 294, eller ifølge Rettens hidkaldelse,, 
som dog efter § 293 kun kan finde Sted efter Modpar- 
tens Paastand. Det skyldes, som tidligere^) berørt, vist- 
nok en for ængstelig Fastholden ved Forhandlingsmak- 
simen, naar der ikke er aabnet Retten nogen Mulighed 
for af egen Drift at indkalde Parterne til at afgive per- 
sonlig Forklaring — bortset fra den Adgang, som § 275 
hjemler Retten til efter Sagens Optagelse at indkalde 
tidligere afhørte Parter til yderligere Afhøring. Pligten 
til at møde personlig og svare paa de Spørgsmaal, der 
stilles, kan dog ikke direkte fremtvinges, men Følgen af,, 
at Parten vægrer sig derved, bliver ifølge § 296 alene^ 
at Retten kan fortolke dette Forhold af Parten paa den 
for Modparten gunstigste Maade og navnlig lægge dennes 
Fremstilling til Grund for Paakendelsen. 

1) S. 48. 

Loven har bestemt sig for den noget betænkelige 
Ordning at straffe Parters usandfærdige Forklaring paa 
samme Maade som Vidners falske Forklaring for Retten ; 
navnlig Bestemmelsen i Strfl. § 148 om uagtsom, urigtig 
eller mangelfuld Forklaring maa anvendes med stor 
Forsigtighed for ikke at komme til at ramme Partens 
ubevidste Farvning af Sandheden. 

Derimod kender vor Lov i Almindelighed ikke, jfr. 
dog om Skilsmissesager §§ 441 og 442, nogen egentlig 
Afhøring af Parter under Ed, saaledes som den østrigske 
Procesordning aabner Mulighed for. Der er vistnok 
heller ikke hjemlet Retten Adgang til, i Tilknytning til 
Parternes Forklaring straks under Sagen at forlange Ed 
angaaende enkelte Punkter. § 297 kunde vel umiddel- 
bart synes at hjemle Mulighed for noget saadant, men 
der er dog, som navnlig §'ens sidste Stykke synes at 
vise, sikkert kun tænkt paa formelig „Parts Ed", som af- 
lægges senere i Henhold til en særlig Edsdom; dette 
bekræftes ogsaa ved, at den til § 297 svarende Bestem- 
melse i Kommissionsudkastet af 1877 (§ 257) fandtes i 
det selvstændige Afsnit om Parts Ed^). 

I Kommissionsudkastet af 1899 (§ 193) var Pligten 
for Parten til at afgive personlig Forklaring begrænset 
paa lignende Maade som Vidnepligten, saa at den navn- 
lig skulde bortfalde, naar Besvarelsen af et Spørgsmaal 
vilde udsætte Vedkommende selv, hans Ægtefælle, For- 
ældre eller Børn for Tab af borgerlig Agtelse eller Vel- 
færd. Men denne Begrænsning er blevet slettet under Lovens 
Behandling. Derimod opretholdes Bestemmelsen om Vid- 
ners Inkompetence ogsaa for Parterne, jfr. § 293 i Slutn. 

Med Hensyn til den nærmere Fremgangsmaade ved 



1) Den nye Lov om Børn ildenfor Ægteskab af 27. Maj 1908 
§ 13, 2. Stk., hjemler dog i et særligt Tilfælde den Ord- 
ning at lade Eden aflægge under selve Sagen. 

5* 

Parternes Afhøring følges ogsaa i vidt Omfang de samme 
Regler som ved VidneJDorsel, jfr. § 293 i Slutn. og § 295. 
Navnlig maa henvises til Bemærkningerne ovenfor^), 
hvoraf det fremgaar, at Afhøringen i Reglen, paa lig- 
nende Maade som Vidners Af hørelse, skal foregaa ved 
Parterne eller deres Sagførere. Det er ligeledes tidligere^) 
omtalt, at Bevisumiddelbarheden vel er gennemført i 
noget videre Omfang end ved Vidners Førelse, men at 
at der dog navnlig er gjort en væsentlig Begrænsning 
deri i Landsretssager, idet Afhøringen i dem som Regel 
skal foregaa ved den Underret, der forbereder Sagen; der- 
ved vil der let ske et stort Skaar i den praktiske Be- 
tydning af hele Institutet, som jo netop skulde gaa ud 
paa at skaffe selve dem, der skal dømme i Sagen, det 
umiddelbare Kendskab til den. Endelig maa fremhæves, 
at der ikke er Tale om, at Partsafhøringen — saaledes 
som efter den østrigske Procesordning — kun skulde 
være hjemlet som subsidiært Bevismiddel, men ifølge 
§ 343 kan Retten tværtimod bestemme, at Parternes Af- 
høring skal foregaa, forinden Bestemmelse tages om 
Indkaldelse af Vidner eller Udmeldelse af Syns- eller Skøns- 
mænd. Det er sikkert ogsaa det naturlige, idet Parternes 
Afhøring ofte vil gøre andre Bevismidler overflødige. 

Det maa dog erindres, at der ved Siden af denne 
formelle Afhøring af Parterne kan blive Tale om en 
ganske formløs Udspørgen af dem, nemlig som Anven- 
delse af den Spørgsmaalsret, der tilkommer Retten efter 
§ 273. En saadan Udspørgen af Parterne selv danner 
til en vis Grad et praktisk Supplement til eller Surro- 
gat for den egentlige personlige Afhøring af dem. 

Saaledes hjemler den tyske Civilprocesordning, som 
ikke kender noget til Afhøring af Parterne som egent- 

1) S. 34-35. 

2) S. 25 og 27—28. 

ligt Bevismiddel, dog (i § 141) Retten Adgang til, end- 
ogsaa ex officio, at anordne personligt Møde af en Part 
„til Oplysning af Sagsforholdet". Og den østrigske Ci- 
vilprocesordning, hvorefter den egentlige Partsaf høring 
efter § 371 jo kun er et subsidiært Bevismiddel, tillæg- 
ger ved § 183, 1 ^ Rettens Formand en fri Beføjelse til 
at opfordre Parterne til at møde personlig ved den 
mundtlige Forhandling. I Praksis har Forholdet ud- 
viklet sig saaledes, at Sagførerne saa godt som altid 
frivillig tager deres Mandanter med, og denne Ordning 
har i de fleste Tilfælde gjort den formelle Partsaf høring 
overflødig. Ganske vist skulde nemlig ifølge den strenge 
Lov kun denne kunne udgøre egentligt Bevis, medens 
den formløse Udspørgen af Parterne alene skulde tjene 
til foreløbig Orientering og Oplysning i Sagen. Men 
under en fri Bevisbedømmelse lader denne Modsætning 
mellem Bevismiddel og Oplysningsmiddel sig praktisk 
ikke opretholde^). 

Ser vi imidlertid paa vor egen Lov, indeholder den 
vistnok ingen. Hjemmel for Retten til at paalægge Par- 
terne at møde personlig til Udøvelse af Rettens Spørgs- 
maalsret. Naar nemlig § 273 taler om Spørgsmaal til 
„Parterne^, maa dette sikkert i Overensstemmelse med 
Lovens sædvanlige Sprogbrug, hvor der ikke er særlig 
Hjemmel for at antage en anden Forstaaelse, forstaas 
som betegnende Parterne selv eller deres Repræsentanter, 



1) Jfr. Motiverne til det norske Kommissionsudkast S. 85— 
87. — Efter vor Lov bliver der dog navnlig den Forskel, at 
Parterne kun kan straffes for usandfærdig Forklaring, naar 
de har afgivet den under egentlig Afhøring, jfr. § 296 i 
Slutn. For at afskære Tvivl bør en Part altid straks 
gøres opmærksom paa, at det er en formelig Afhøring, 
han underkastes. 

saaledes at Retlen, naar Parterne møder ved Sagførere, 
kun kan udøve Spørgsmaalsretten overfor dem. 

Dette bekræftes ogsaa ved at betragte det tidligere 
Kommissionsudkast af 1877. I dette knyttedes de med 
de nuværende i det væsentlige stemmende Forskrifter 
(i §§ 96 og 97) om Parternes personlige Møde til Bestem- 
melsen om Rettens Spørgsmaalsret, og det var altsaa givet, 
at det ikke til Udøvelse af denne kunde paalægges Par- 
terne at møde personlig ud over de ved de nævnte For- 
skrifter fastsatte Grænser, saa at det navnlig ikke kunde 
ske ved Retten ex officio, men kun efter Modpartens 
Paastand. At Reglerne om Parters Afhøring er blevet 
henflyttede til et særligt Kapitel, kan da paa dette Punkt 
sikkert ikke bevirke nogen Forandring, men der maa 
stadig gælde de samme Begrænsninger for Partens Pligt 
til overhovedet at møde personlig for Retten. 

Naar § 275 giver Retten en særlig Beføjelse til efter 
Sagens Optagelse at stille Spørgsmaal til Parterne, maa 
dette sikkert ogsaa forstaas i Overensstemmelse med § 
273, saaledes at der i hvert Fald kun kan være Tale 
om, at Retten skulde kunne paalægge Parterne person- 
ligt Møde i den Anledning, for saa vidt de tidligere var 
mødt personlig under Sagen. Hermed stemmer det 
ogsaa, at Retten kun kan indkalde Parterne til egentlig 
personlig Afhøring, forsaavidt den ønsker at stille yder- 
ligere Spørgsmaal til allerede under Sagen afhørte 
Parter. 

Der mangler saaledes vistnok Hjemmel for, at Ret- 
ten af egen Drift ligefrem skulde kunne paalægge Par- 
terne at møde personlig under den mundtlige Forhand- 
ling, for at der eventuelt kan stilles Spørgsmaal til dem. 
Alligevel maa det i høj Grad haabes, at dette i Praksis 
ret hyppigt vil ske, og det tør siges, at de Erfaringer, 
man har gjort baade i fremmed Procesret og, navnlig 

i de senere Aar, ogsaa under den mundtlige Procedure 
ved Sø- og Handelsretten, hvor Sagførerne i stadig sti- 
gende Omfang har vænnet sig til at tage deres Mandanter 
med, giver begrundet Udsigt til dette Haabs Opfyldelse. 

Dette skyldes nemlig en rigtig Følelse af, at man 
ved dette Spørgsmaal, Sagens Oplysning ved Parterne 
selv, rører ved selve den moderne Retsplejes Kærne- 
punkt; dette vil ingen, der har haft Lejlighed til at over- 
være en moderne Proces, være i mindste Tvivl om. Der 
kræves da ganske vist til denne Sags Løsning en fælles 
Erkendelse hos Dommer- og Sagførerstanden af dens 
Betydning og en fælles Bestræbelse for at gennemføre 
den i den nye Retsplejes Aand. Men et saadant Fælles- 
skab er overhovedet Forudsætningen for, at Reformen 
skal blive til Virkelighed, og det er netop ikke det 
mindst tiltalende og betydningsfulde ved den, at den 
saaledes vil bidrage til at bringe de forskellige Kræfter 
i vor Retspleje i nøje Forbindelse med hinanden. 

IIL A. Parts Ed kan, som allerede berørt, i vidt 
Omfang ventes at ville blive gjort overflødig ved Par- 
ternes Forklaringer under Sagen, men den afskaffes dog 
ingenlunde; kun i Skilsmissesager udelukkes egentlig 
Parts Ed helt ved § 444. 

I andre borgerlige Sager tilstaas der ogsaa paa dette 
Omraade Dommeren næsten fuldstændig Frihed til at 
træffe Bestemmelse, idet de fleste Lovregler om Anven- 
delse af Partsed falder bort. 

Ifølge § 297 kan nemlig Retten efter sit Skøn enten 
tillade den Part, hvem Bevisbyrden paahviler, at be- 
kræfte fremsatte faktiske Anbringender med Ed eller 
paalægge Modparten edeligt at benægte imod ham an- 
førte Kendsgerninger. 

I enkelte Tilfælde har man dog ment at maatte 
bevare den Ret for en Part til at forlange Sagen afgjort 

ved Parts Ed, som den nuværende Lovgivning tillægger 
ham. Dette gælder nemlig ifieflge § 298 med Hensyn til 
Spørgsmaalet om Ægtheden af et Dokument, der angi- 
ver sig som udstedt af Modparten, angaaende Indholdet 
af Handelsbøger samt i Alimentationssager; dog gives 
der i de sidste Retten frit Valg mellem at gøre Udfaldet 
afhængigt af den Sigtedes Benægtelsesed eller Kvindens 
Sigtelsesed. Medens der for Dokumenters Vedkommende 
ganske vist gør sig visse Hensyn til den almindelige 
Kredits Sikkerhed gældende for at tillægge dem en saa- 
dan lovbestemt Beviskraft, er det mere tvivlsomt, om 
der i Alimentationssagerne foreligger tilstrækkelig Grund 
til at indskrænke Dommerens almindelige Frihed. 

Det er efter den hidtil gældende Ordning et tvivl- 
somt Spørgsmaal, hvorvidt Parterne gyldig kan vedtage 
Sagens Afgørelse ved Parts Ed. Ved det tidligere Udkast 
af 1877 (§ 256) var en saadan Frihed for Parterne ud- 
trykkelig anerkendt, men i det senere Udkast og Loven er 
denne Bestemmelse slettet, og det fremgaar klart af Mo- 
tiverne til det sidste Kommissionsudkast (S. 78), at det 
har været Meningen hermed at afskære Parterne enhver 
Adgang til at træffe saadanne for Retten forbindende 
Aftaler. Den erklæres nemlig at stride baade mod ned- 
arvede Grundsætninger i vor Ret og mod Aanden i den 
foreslaaede Reform. Men en anden Sag er, at Retten 
ved Udøvelsen af sin skønsmæssige Beføjelse til at paa- 
lægge Parts Ed naturligvis vil kunne tage Hensyn til et 
fra Parterne derom fremkommet Ønske. 

B. I de Tilfælde, hvor Parts Ed finder Anvendelse, 
er der ved §§ 299—301 truffet nogle nye Bestemmelser 
angaaende Edssagens Gang, særlig sigtende til at fjerne 
visse Misligheder ved den hidtil værende Ordning. 

Der skal saaledes ikke som hidtil straks afsiges en 
endelig (alternativ) Dom i Sagen, men der gives som 

Grundlag for Edssagen kun en foreløbig Dom, som ikke 
er eksigibel. Den paagældende Ret berammer derefter 
et Møde til Edens Aflæggelse; denne skal i Reglen ske 
for den samme Ret, som har afsagt Dommen. Udebliver 
her den edspligtigePart uden lovligt Forfald, anses han for 
at have nægtet Edens Aflæggelse, men der aabnes ham 
Adgang til at faa Edssagen genoptaget, naar hans Ude- 
blivelse skyldes lovligt Forfald, og han inden en Uge 
begærer det. 

Naar Parten møder, kan Retten, forinden Eden af- 
lægges, gøre ham passende Forestillinger og ved Spørg- 
maal forvisse sig om, at han tilfulde forstaar Edstemaet. 
Finder Retten i Henhold hertil eller paa Grund af den 
Maade, hvorpaa Parten udtaler sig om Sagen, eller af 
andre Grunde Betænkelighed ved at modtage Eden, kan 
den udsætte Sagen til et følgende Retsmøde eller endog- 
saa ved en Kendelse nægte at stede ham til Edsaflæggelse. 
Først naar Edssagen er sluttet, fælder den Ret, der 
har afsagt Edsdommen, den endelige Dom i Sagen. Me- 
dens Edsdommen ikke særskilt skal kunne appelleres, 
er der omvendt Adgang til at paaanke den endelige 
Dom, uanset at Eden allerede er aflagt, jfr. § 387. 

IV. A. Medens Kommissionsudkastet af 1877 (i § 
245 og §§ 248—253) indeholdt forskellige bindende For- 
skrifter om Dokumenters Beviskraft, har det senere Ud- 
kast og i Overensstemmelse dermed den endelige Lov 
ogsaa her draget den praktiske Konsekvens af den Fri- 
hed, der opstilles ved Bedømmelsen af Beviset. Bortset 
fra den lige berørte Anvendelse af Parts Ed med Hen- 
syn til visse private Dokumenter, er Retten altsaa stillet 
frit ved Bedømmelsen af et fremlagt Dokuments Bevis- 
værdi, og de i vor hidtilværende Proces opstillede Reg- 
ler i) f. Eks. om offentlige Dokumenters Ægthed og Rig- 



1) Jfr. Civilproces I S. 387. 

lighed vil altsaa ikke længere være bindende, men kun 
vejledende. 

B. Angaaende det efter vor hidtidige Proces 
noget omtvistede Spørgsmaal, i hvilket Omfang der til- 
kommer en Part Beføjelse til af Modparten eller Tredje- 
mand at forlange Bevismidler fremlagt under Processen 
(^editio instrumentoram^)^\ giver Loven i Kapitel 27 
nye Forskrifter, hvorved denne Ret anerkendes i meget 
vidt Omfang. 

Der paalægges saaledes, naar en Part vil paaberaabe 
sig Dokumenter, som er i Modpartens Værge, ved § 289 
denne en almindelig Forpligtelse til at fremlægge dem. 
Naar han undlader at efterkomme en Kendelse af Retten, 
hvorved det paalægges ham at fremlægge Dokumentet, 
vil hans Undladelse kunne fortolkes imod ham. 

En Tredjemand er efter § 290 for det første pligtig 
til paa Opfordring at fremkomme med Dokumenter, 
naar Parten har en af Processen uafhængig Ret til at 
benytte dem som Bevis for sine Rettigheder. Men selv 
om dette ikke er Tilfældet, skal han være pligtig at 
give Adgang til at benytte dem til Sagens Oplysning, 
men dog kun for saa vidt Dokumenternes Fremførelse 
ikke vilde kunne skade ham selv eller paadrage ham 
Udgifter eller betydelig Ulejlighed. I Modsætning til, 
hvad hidtil almindelig har været antaget, skal der over- 
for den Tredjemand, der ubeføjet vægrer sig, ifølge § 
291 i Slutn. kunne anvendes de samme Tvangsmidler 
som mod Vidner. 

§ 13. 

Processens Gang i Landsretssager. 

I. Medens det efter Kommissionsudkastet var fore- 
slaaet at henlægge Forligsprøven til Retten, en Ordning, 



1) Jfr. Givilproces I. S. 403 ff. 

der sikkert ogsaa har afgørende Fortrin, har man paa 
Lovens senere Stadier besluttet sig til paa dette Punkt 
i det væsentlige at opretholde den hidtil gældende Ord- 
ning, hvorefter den tvungne Mægling som Regel skal 
foregaa ved Forligskommissionen. Dog er ifølge § 259 
Forligsmæglingen i adskillige Underretssager, ligesom 
nu i private Politisager og de mindre Gældssager i Kø- 
benhavn, og ligeledes i Sø- og Handelsretssagerne uden- 
for København (om hvilke jo nu i deres Egenskab af 
Gæsteretssager det samme gælder) henlagt til Retten. 
Der gøres fremdeles visse nye Undtagelser fra Reglen 
om Forligsmæglings Nødvendighed. Saaledes skal For- 
ligsprøve ikke være fornøden, naar Modfordringer gøres 
gældende, selv om der paastaas selvstændig Dom for 
dem, eller i Gældsbrevssager, naar Skyldneren har under- 
kastet sig den hurtige Retsforfølgning, og heller ikke i 
alle paatrængende Sager. Naar Forligsmægling har 
været forsøgt i Anledning af en Sag, skal ifølge § 265 
Forligsindkaldelsens Indhold ikke være til Hinder for 
en senere Udvidelse eller Forandring af Søgsmaalsgrunde 
eller Paastande. Har i en Sag Mægling ved Kommis- 
sionen uberrettiget været undladt, kan ifølge § 263, 2. 
Stk., Retten i Stedet for at afvise Sagen udsætte den, 
for at Mægling kan finde Sted. 

Den personlige Mødepligt under Mæglingen ophæves 
ved § 261, 2. Stk., helt for Københavns og Frederiks- 
bergs Vedkommende, og for hele Landet bortfalder For- 
budet mod at møde ved Sagfører; det vil da ikke være 
af synderlig praktisk Betydning, naar det udtrykkelig 
siges, at Møde ifølge „Mandatarfuldmagt" ikke skal be- 
tragtes som personligt Møde af Parten. Ogsaa Følgerne 
af Mødepligtens Tilsidesættelse mildnes noget. Saaledes 
skal Sagen ogsaa i Tilfælde af Sagsøgerens fuldstændige 

Udeblivelse fra Forligsmæglingen ifølge § 263, 2. Stk., 
kun afvises efter Paastand — forøvrigt en noget irratio- 
nel Ordning, som dog har et vist Forbillede i PI. 30. 
Oktober 1798. En Forbedring betegner det derimod 
utvivlsomt, naar der i dette Tilfælde ved § 263, L Stk. 
er tillagt Forligskommissionen Beføjelse til ved en eksi- 
gibel Kendelse at tilkende Indklagede Erstatning hos 
Klageren for forgæves Møde, saa at Indklagede ikke 
mere skal være nødsaget til at gaa til Retten i den An- 
ledning. Naar Indklagede ikke giver Møde, paalægges 
der ham vel Bøde, men derimod ikke ubetinget, som 
efter den hidtil gældende Ordning, Procesomkostninger. 

Det er vistnok en noget tvivlsom Fordel, naar § 267 
opretholder den meget misbrugte*) Adgang til at skaffe 
private Overenskomster Eksekutionskraft ved Ratihabi- 
tion i Forligskommissionen. Dog gøres der for at fore- 
bygge visse Misbrug for det første den Indskrænkning, 
at Godkendelsen skal være sket ved en Forligskommis- 
sion, hvorunder enten Kreditor eller Skyldneren hører. 
Endvidere skal et saadant Forlig ifølge § 469, 2) kun kunne 
tjene til umiddelbart Grundlag for Eksekution, naar det 
er forsynet med to Vidners Paategning om, at det, før- 
end Skyldneren underskrev det, er lydelig oplæst for og 
vedtaget af ham, samt naar de Omkostninger, Skyld- 
neren indgaar paa at betale, bortset fra de med Ekse- 
kutionen forbundne, er anført deri med en bestemt Sum. 

II. Reglerne om Stævning hører i det hele til de 
mere formelle Forskrifter, der kun i ringe Grad berører 
Processens Grundkarakter. Men nogle enkelte Ændrin- 
ger af mere indgribende Betydning skal dog her be- 
røres. 

Stævningen i Domssager har Karakteren af en Uden- 



1) Jfr. U. f. R. 1908 B. S. 5-8. 

retsstævning, men den skal ifølge § 329 indleveres paa Ret- 
tens Kontor til Paategning af Tiden, da Sagen skal falde 
i Rette. 

Med Hensyn til Stævningens Forkyndelse maa frem- 
hæves, at, som det sikkert ogsaa er det naturlige, For- 
kyndelse for den paagældende personlig ifølge § 147 er 
gjort til den principale Forkyndelsesmaade, saaledes 
at Forkyndelsen vel sædvanlig skal ske paa hans Bopæl 
eller midlertidige Opholdssted, men personlig Forkyn- 
delse dog altid skal være gyldig, uanset hvor den sker. 
Naar det ikke lykkes at faa Stævningen forkyndt paa 
en af de sædvanlige Maader, kan Politiets Assistance 
paakaldes til at søge Forkyndelsen iværksat, Naar 
begge Parter benytter Sagfører, bliver under Sagens 
Gang Stævningsreglerne overflødige, idet da ifølge § 155 
Meddelelsen altid kan ske ganske formløst fra den ene 
Sagfører til den anden blot mod simpelt Modtagelses- 
bevis. Ifølge § 154 kan en Meddelelse, som under Rets- 
møde i Sagen gives vedkommende personlig til Rets- 
bogen, altid træde i Stedet for Forkyndelse, og endelig 
kan efter § 156 de Meddelelser, der udgaar fra selve 
Retten, ske paa hvilken som helst Maade Formanden i 
hvert enkelt Tilfælde finder hensigtsmæssigst, saaledes 
ogsaa med Posten. 

Stævnevarslet er i Landsretssager, jfr. § 330, gjort 
noget længere end hidtil, nemlig naar Sagsøgte bor i 
vedkommende Underretskreds, 14 Dage, og hvis han bor 
udenfor denne Kreds, men dog her i Landet, 3 Uger. 
Dog kan Retten under særlige Omstændigheder forkorte 
Varslet. 

Et Brud paa den hidtilværende Formalisme beteg- 
ner det, naar det ved § 334, sidste Stk., bestemmes, at 
den Indsigelse, at Stævningen er urigtig forkyndt, eller 

at Varslet har været for kort, ikke skal kunne bevirke 
Sagens Afvisning, men kun berettige til Udsættelse. 

III. Ved det sidste Regeringsforslag skete der den 
indgribende Forandring i den oprindelig paatænkte 
Ordning, at Forberedelsen af den mundtlige Domsforhand- 
ling i Landsretssager, hvorom Reglerne indeholdes i 
Kapitel 31, i Stedet for til Landsretten selv er blevet 
henlagt til den Underrety hvorunder Sagen vilde høre, 
jfr. § 329. 

Det er allerede flere Gange tidligere berørt, hvor 
betænkelig denne Ordning maa siges at være fra en 
moderne Retsplejes Standpunkt, idet den Hurtighed og 
Naturlighed, som fra dette særlig tilstræbes, i første 
Række beror paa den nøje Vekselvirkning mellem Par- 
terne og netop de Dommere, der skal paakende Sagen, 
hvorfor en Medvirkning af en Dommer, som slet ikke 
skal have noget med Sagens endelige Paakendelse at 
gøre, ingenlunde vil kunne have samme Betydning. 
Det er saa vigtige Retsplejeinteresser, det her drejer sig 
om, at den noget større Ulejlighed for Parterne, som 
det maaske kan være at møde for den fjernere Lands- 
ret end for deres egen Underret, ikke kan veje op der- 
imod. Forøvrigt vil det i det sædvanlige Tilfælde, hvor 
Parterne møder ved Sagførere, endogsaa kunne blive 
baade omstændeligere og bekosteligere for dem, naar 
Sagen saaledes falder i to Afdelinger, en ved Underret- 
ten og en ved Landsretten, idet de da ofte vil blive 
nødsagede til at antage to Sagførere til at føre den. 

Tilmed er Ordningen med at lade Landsretssagens 
Forberedelse foregaa ved Underretten fastholdt i Til- 
fælde, hvor der ikke lader sig anføre nogensomhelst real 
Grund for den, nemlig hvor den Sagsøgte netop bor i 
den samme Underretskreds, hvori Landsretten ligger, 
f. Eks. i København. Naar det sidste Regeringsforslag og- 

saa i dette Tilfælde henlagde Sagens Forberedelse til By- 
retten i Stedet for til Landsretten, skyldtes det vistnok nær- 
mest den Omstændighed, at Landsretten i vidt Omfang 
var tænkt som en „rejsende" t)omstol, hvorfor det var 
nødvendigt at anvise Parterne et fast Sted, hvor de 
kunde henvende sig. Men denne Grund er efter den 
endelige Skikkelse, Loven, jfr. navnlig § 11, paa dette 
Punkt fik i Landstinget, i det væsentlige bortfaldet. Der 
foreligger da her en taknemlig Opgave for det staaende 
Udvalg af Dommere og Sagførere, som ifølge § 1000 skal 
oprettes, at komme bort fra denne kunstige Ordning og 
søge at faa bragt noget større Simpelhed ind i Lovens 
System. 

A. Under denne Forberedelse af Sagen skal for det 
første det skriftlige Grundlag tilvejebringes for den 
mundtlige Domsforhandling. De Regler, Loven fore- 
skriver herom, minder i meget om den skriftlige For- 
beredelse til den nuværende Sø- og Handelsprocedure^). 

Forberedelsen skal normalt ske gennem Veksling af 
korte skriftlige Indlæg. Saaledes skal ifølge § 328 Stæv- 
ningen indeholde en Angivelse af Sagsøgerens Paastand 
og en kort Fremstilling af de Kendsgerninger, hvorpaa 
Paastanden støttes. Denne Deduktion vil altsaa blive 
forkyndt Sagsøgte som Del af Stævningen. Derimod 
gælder der ikke, saaledes som hidtil ved Sø- og Han- 
delsretten, nogen Forpligtelse for Sagsøgte til allerede 
før det første Retsmøde at sætte Sagsøgeren i Kundskab 
om sit Svarskrift, men det er tilstrækkeligt, at han frem- 
lægger det i Retten, og der maa da tilstaas Sagsøgeren 
Anstand til at gøre sig bekendt dermed og eventuelt 
svare derpaa, jfr. §§ 334 og 335. Denne Replik ligesom 
Sagsøgtes eventuelle Duplik maa derimod Parterne uden- 



1) Jfr. om denne Givilproces II. S. 73 ff. 

retligt have tilstillet hinanden^). Retten tilstaar da den 
førnødne Frist hertil og berammer et nyt Retsmøde, 
hvori Skrifterne fremlægges. En fortsat Skriftveksling 
tilstedes kun undtagelsesvis, hvor Sagens Beskaffenhed 
skønnes at gøre den nødvendig. Naar Omstændighe- 
derne taler derfor, kan dog ifølge § 337 Retten tilstaa 
den Part Udsættelser, der ikke i rette Tid har fremlagt 
eller meddelt sine skriftlige Bemærkninger, eller tillade 
ham at lade det fornødne tilføre Retsbogen. Selv efter 
Skriftvekslingens Slutning aabnes der ved § 339 Par- 
terne en vis Adgang til at fremkomme med nye Paa- 
stande og Anbringender. 

Efter § 338 kan en Part, naar han anser Modpar- 
tens Udtalelser om Sagens Sammenhæng for at lide af 
Uklarhed eller andre Mangler, som ikke efter hans Op- 
fordring er afhjulpne under Skriftvekslingen, faa dennes 
Resultat paa de omspurgte Punkter fastslaaet i en Til- 
førsel til Retsbogen, efter at der har været givet Par- 
terne Lejlighed til mundtlig at udtale sig, eller om for- 
nødent ved Rettens Kendelse. 

Dokumenter, som en Part vil benytte sig af, maa 
han altid forud bringe til Modpartens Kundskab, jfr. de 
nærmere Regler i §§ 340 og 350. 

B. Der er ved §§ 334 og 336 hjemlet Parterne en 
Adgang til at fordre Formaliteten særskilt behandlet og 
paakendt. Da. denne Afgørelse imidlertid ikke skal 
træffes af Underretten, hvor Sagen foreløbig verserer. 



1) Det siges i § 335 egentlig kun, at Sagsøgeren skal med- 
dele Sagsøgte sine yderligere Bemærkninger, medens der 
alene skal indrømmes Sagsøgte Frist „til Afgivelse af 
Gensvar". Men det har sikkert været Meningen, at Sag- 
søgte ogsaa skulde meddele Sagsøgeren sit Gensvar, jfr. 
ogsaa Kommissionsforslagets Motiver til den tilsvarende 
Bestemmelse (§ 207) S. 90. 

men af Landsretten selv, maa Underretten, efter at Sa- 
gen for saa vidt er optaget, til Landsretten indsende en 
Udskrift af Retsbogen og Sagens Dokumenter, deriblandt 
de mellem Parterne vekslede Processkrifter, og Lands- 
retten træffer da Afgørelse paa det foreliggende skrift- 
lige Grundlag. I Tilfælde af, at Sagen ikke i det hele 
afvises, skal Landsretten ved Formali tetskendelsens Af- 
sigelse henvise Sagen til vedkommende Underret til 
Fortsættelse af Sagens Forberedelse til Domsforhandling 
i Realiteten. 

C. Angaaende Bevisførelsen træffes ifølge §§ 342 og 
343 som Regel først Bestemmelse, efter at Skriftvekslin- 
gen er sluttet, men det kan dog efter Omstændighederne 
ogsaa ske før. En formel Afgørelse af Retten ligger 
altsaa sædvanlig til Grund for Bevisførelsen, cfr. dog i 
paatrængende Tilfælde § 344. Retten skal kun tilstaa 
Udsættelse dertil, for saa vidt det skønnes nødvendigt, for 
at vedkommende Part tilbørlig kan varetage sit Tarv, 
og den skal helt nægte Bevisførelsen, naar den Om- 
stændighed, som ønskes bevist, skønnes at være irrelevant 
eller ikke er bestridt. Men nogen materiel Afgørelse af 
Bevisspørgsmaalet finder iøvrigt ikke Sted, og navnlig 
kan, som tidligere^) omtalt. Parterne ikke af Retten 
fordre nogen særskilt Bestemmelse om Bevisbyrdens 
Fordeling. 

Retten træffer da de fornødne Bestemmelser om Af- 
hørelse af Vidner, om Foretagelse af Syn eller Skøn, 
om Indkaldelse af Parterne til personlig Afhøring m. m. 
Indkaldelsen af Vidnerne og Parterne sker ved Retten 
selv, men det beror paa de Regler, som ovenfor 2) er 
omtalt, om Afhøringen skal foregaa ved den samfne 
Underret, der forbereder Sagen, eller ved en anden Un- 



1) S. 49. 2) s. 25. 

derret. Med selve Afhøringen og Protokollationen af de 
afgivne Forklaringer forholdes ligeledes, som allerede 
tidligere omtalt i). 

D. Naar Sagens Forberedelse ved Underretten er 
sluttet, henvises Sagen til Domsforhandling for Lands- 
retten, jfr. §§ 342 og 351. Samtidig med, at Underretten 
saaledes henviser Sagen, indsender den til Landsretten 
en Udskrift af, hvad der Sagen vedkommende er tilført 
Retsbogen, samt Sagens Dokumenter, for saa vidt de be-^ 
ror ved Retten, derunder de mellem Parterne vekslede 
Processkrifter. Der er dog en Mulighed for, at der efter 
Henvisningen kan ske et Tillæg til Skriftvekslingen, som 
da ligeledes maa indsendes, eller tilvejebringes nye Op- 
lysninger, hvorom Modparten da forud maa sættes i 
Kundskab, jfr. § 352. Senest 3 Dage før Domsforhand- 
lingen skal ifølge § 353, 2. Stk., medmindre Afvigelse 
herfra tilstedes af Retten, enhver af Parterne paa Lands- 
rettens Kontor aflevere mindst eet Eksemplar af hvert 
af de af ham fremlagte Processkrifter til Afbenyttelse 
for Retten — en Ordning, som ikke har været lovhjem- 
let ved Sø- og Handelsretten, men som vistnok er Ud- 
tryk for, at Loven anser det for naturligt, at i det mind- 
ste nogle af Rettens Medlemmer og vel navnlig Forman- 
den derigennem før Domsforhandlingen har orienteret 
sig i Sagen. 

Efter at Sagen er henvist til Landsretten, berammer 
dennes Formand det Møde, i hvilket Domsforhandlingen 
skal finde Sted, efter forinden at have givet Parterne 
Lejlighed til at udtale sig herom. Samtidig hermed kan 
han efter Parternes Begæring tage Bestemmelse om Ind- 
kaldelse til yderligere Afhøring under Domsforhand- 
lingen af tidligere afhørte Vidner, Syns- og Skøns- 



1) S. 21 og S. 32 ff. 



Digitized by 



Google 



83 

mænd eller Parter, men en saadan Bestemmelse kan 
ogsaa træffes af Retten under selve Domsforhandlingen, 
i hvilket Tilfælde det vil kunne blive nødvendigt at 
udsætte Sagen, jfr. §§ 351 og 360. 

IV. Om selve Domsforhandlingen indeholdes de 
nærmere Regler i Kapitel 32. 

Naar Domsforhandlingen er begyndt, skal den ifølge 
§ 355 saa vidt muligt fortsættes uafbrudt. 

Formalitetsindsigelser skal behandles før Realiteten 
og paakendes særskilt, medmindre Retten bestemmer, at 
de alle eller nogle af dem skal forhandles i Forbindelse 
med Realiteten, jfr. § 356. 

Domsforhandlingen erklæres ved § 357 udtrykkelig 
at skulle foregaa paa Grundlag af Skriftvekslingen og 
det Retsbogen tilførte. Naar en Part under Forhandlin- 
gen helt eller delvis frafalder Paastande, Benægtelser 
o. desl. eller gør Indrømmelser, er Modparten berettiget 
til at faa den fornødne Tilførsel herom optaget i Rets- 
bogen. Ved Realitetsforhandlingens Begyndelse skal 
ifølge § 358 Parterne oplæse og fremlægge deres skrift- 
lig affattede Paastande. 

løvrigt foregaar, jfr. § 359, Domsforhandlingen væ- 
sentlig paa samme Maade som den hidtil gældende Pro- 
cedure ved Højesteret. Den Part, der først faar Ordet 
(som Regel Sagsøgeren), fremstiller Sagens Hovedtræk; 
derefter foretager han Dokumentationen ved at lade 
Retsskriveren oplæse de Dokumenter, som han vil paa- 
beraabe sig, derunder Udskrifter af Tingsvidner og af- 
givne Partsforklaringer m. m. Modparten lader derpaa 
paa lignende Maade sine Dokumenter læse. Paa dette 
Stadium maa vistnok ogsaa normalt den eventuelle for- 
nyede Afhøring af Parter, Vidner m. m. finde Sted. 

Derefter udvikler den førstnævnte Part nærmere sin 
Opfattelse af hele Sagen, herunder Bevisførelsens Re- 

6* 

sultater og de vedkommende Retsspørgsmaal, hvorefter 
Modparten faar Ordet for en tilsvarende Udvikling. Ret- 
ten kan dog vedtage eller tillade saadanne Afvigelser 
fra den foreskrevne Forhandlingsgang, som den maatte 
finde formaalstj enlige. Der gives særlig Parterne Anvis- 
ning paa efter Omstændighederne at lade trykte eller 
skrevne Genparter af de paaberaabte Dokumenter omdele 
til Dommerne; selve Dokumenterne skal efter Oplæs- 
ningen overgives til Retten. 

Naar Sagen i det hele eller for et enkelt Punkt 
skønnes at være tilstrækkelig behandlet, sluttes For- 
handlingerne, hvorefter Sagen optages og Dom afsiges. 
Domsforhandling i en ny Sag maa som Regel først paa- 
begyndes, naar Dom i den sidst optagne Sag er vedta- 
get. Undtagelse herfra kan dog finde Sted, naar Sagen 
frembyder særlige Vanskeligheder, men der skal ogsaa 
i dette Tilfælde, indenny Domsforhandling paabegyndes, 
afholdes Raadslagning om den optagne Sag, og den 
endelige Vedtagelse af Domsslutningen maa aldrig ud- 
sættes udover den paafølgende Søgnedag, jfr. § 362. 

Om Udeblivelsesdomme er i en tidligere Sammen- 
hæng talt^). 

V. Den skriftlige Behandling af Sagen, som ifølge 
§ 376 undtagelsesvis kan finde Sted, kan paa ethvert 
Trin af Forhandlingerne anordnes saavel af den Under- 
ret, der leder Sagens Forberedelse (dog under Kære til 
Landsretten), som af Landsretten selv. Der iværksættes 
da under Ledelse af den Ret, for hvilken Sagen ved dens 
Overgang til skriftlig Behandling henstaar, en Veksling 
mellem Parterne af Indlæg, dog som Regel ikke mere 
end to fra hver Side. Indlægene fremlægges i de dertil 
bestemte Retsmøder, men de skal 3 Dage forinden 

1) S. 59-60. 

være Modparten meddelte, saa at denne straks i Rets- 
mødet kan udtale, om han vil svare yderligere, jfr. § 377. 
Ifølge § 378 skal Bevisførelsen ogsaa i disse Tilfælde i 
Reglen først foregaa, efter at Indlægsvekslingen er afslut- 
tet; der tilstaas da, eventuelt efter foregaaende mundtlig 
Forhandling, Parterne den fornødne Udsættelse hertil 
og træffes de fornødne Bestemmelser om Bevisoptagelsen. 
Efter denne tillades det, jfr. § 379, hver af Parterne at 
fremlægge et skriftligt Indlæg. Skal der efter Sagens 
Optagelse rettes yderligere Spørgsmaal til tidligere af- 
hørte Parter, Vidner, Syns- eller Skønsmænd, idet dette 
findes at være af særlig Betydning for Sagens Oplys- 
ning, kan Landsretten ifølge § 380 selv bestemme, om 
denne Afhøring skal foregaa for et Medlem af Lands- 
retten eller for Underretten. 

Konsekvensen af Behandlingens Skriftlighed er dra- 
get i § 381, som udtaler, at Dommen afsiges „paa Grund- 
lag af de fremlagte Indlæg og skriftlige Beviser", og 
yderligere tilføjer, at Paastande, Søgsmaalsgrunde, Ind- 
sigelser saavel som overhovedet faktiske Anbringender 
kun kan komme i Betragtning, for saa vidt de enten 
indeholdes i de skriftlige Indlæg eller er optagne i 
Retsbogen. 

§ 14. 

Processens Gang i Underretssager og visse ekstra- . 

ordinære Procesarter. 

I. Underretssagerne betegner saavel efter deres Gen- 
stand som Behandlingsmaade i flere Retninger en Sam- 
mensmeltning af de mindre Gældssager og private Poli- 
tisager, hvortil dog kommer de yderligere Fremskridt i 
Retning af Behandlingens Simpelhed, som netop den 
mundtlige Procedure aabner Mulighed for. De nærmere 
Regler om dem indeholdes i Kapitel 38. 

A. I adskillige Underretssager er, som allerede 
ovenfor berørt, Forligsmæglingen henlagt til Retten selv, 
jfr. nærmere § 259 a) til d). 

B. Med Hensyn til Stævningen maa særlig mærkes, 
at Varslet er kortere end i Landsretssagerne, nemlig 
efter § 418 en Uge, naar Sagsøgte bor i Underretskred- 
sen, og 14 Dage, naar han bor udenfor denne Kreds, 
men dog her i Landet. Ogsaa i disse Sager kan det 
lovbestemte Varsel forkortes under særlige Omstændig- 
heder. 

C. Der er lagt særlig Vægt paa at gøre Behand- 
lingen saa hurtig som mulig, saa at det maaske endog- 
saa i mange Tilfælde skal kunne lykkes at gøre Sagen 
færdig straks i det første Retsmøde. Hertil tjener, for- 
uden Dommerens Vejledningspligt og Begrænsningen i 
den skriftlige Sagsforberedelse, som straks nedenfor 
skal blive nærmere omtalt, bl. a. Forskriften i § 416 
om, at Stævningen ikke blot som i Landsretssager skal 
indeholde Sagsøgerens Paastand og en kort Fremstilling 
af de Kendsgerninger, hvorpaa den støttes, men ogsaa 
skal angive de Dokumenter, Sagsøgeren vil benytte, og 
tillige opfordre Sagsøgte til at møde paa Sagens første 
Tægtedag og svare i Sagen samt til at medtage de Do- 
kumenter, han vil paaberaabe sig. Ogsaa Sagsøgeren 
skal ifølge § 423 som Regel fremlægge sine Dokumenter 
i dette Retsmøde, og der skal i Reglen i selve Retsmø- 
det gives Modparten den fornødne Tid til at gøre sig 
bekendt med de fremlagte Dokumenter, hvorfor Udsæt- 
telse i den Anledning kun undtagelsesvis vil være nød- 
vendig. 

Til Procedurens Fremskyndelse tjener ogsaa Bestem- 
melsen i § 421, hvorefter der ikke som i Landsretssager 
tilkommer Parterne nogen selvstændig Ret til at for- 
lange særskilt Forhandling og Paakendelse af Formali- 

teten, men det ganske beror paa Dommerens Bestem- 
melse, om dette skal finde Sted. Parterne maa derfor 
altid være beredte paa at forhandle Realiteten i det 
første Retsmøde. 

D. Dommerens Medvirkning ved Sagen viser sig i 
visse Tilfælde allerede ved Stævningens Affattelse, idet 
ifølge § 416 Dommeren i private Formuesager, naar 
deres Værdi er under 50 Kr., eller Sagsøgeren er ube- 
midlet, og ligeledes i Paternitetssager paa Begæring skal 
affatte Stævningen og om fornødent forsyne den med 
Indkaldelse til Møde for Forligskommissionen. Sagsø- 
geren maa derimod ifølge § 417 altid selv lade Stævnin- 
gen forkynde. 

Under Sagens Forhandling faar ifølge de vidtræk- 
kende Undtagelser, der som tidligere omtalt^) i disse 
Sager gøres fraForhandlingsmaksimen, for det første Dom- 
merens Spørgsmaalsret en vis Udvidelse, idet han ved 
Hjælp af den skal søge Sagens Sammenhæng klaret. 
Men dernæst paahviler der ham, for saa vidt Parterne 
ikke møder ved Sagførere, en ganske almindelig Vejled- 
ningspligt, jfr. nærmere § 420, 2. Stk., ligesom han ogsaa 
ifølge § 424, 2. Stk. naar en Part begærer det, selv skal 
foretage Afhøring af Vidner, Syiis- eller Skønsmænd og 
Parter. 

E. Den skriftlige Forberedelse indskrænker sig til 
den korte Fremstilling af Sagen, Stævningen som berørt 
skal indeholde. Men iøvrigt hedder det i § 420, at „Par- 
terne mundtlig udvikler deres Sag for Dommeren uden 
videre Forberedelse ved Skrift". 

For at fiksere Forhandlingen og tillige danne et 
Grundlag for en eventuel Appel er det dog bestemt, at 
Parternes Erklæringer om Sagens Sammenhæng skal til- 



1) S. 51-52. 

føres Retsbogen, dog ikke ordret, men efter deres væ- 
sentlige Indhold; det tilførte skal derefter oplæses og 
vedkendes. De fra begge Sider nedlagte Paastande skal 
derimod ved den indledende Forhandlings Slutning ind- 
føres fuldstændigt i Retsbogen, medmindre de i særskilt 
skriftlig Affattelse fremlægges til denne; for saa vidt 
dette efter Omstændighederne maa anses fornødent, kan 
Dommeren foranledige en saadan skriftlig Affattelse af 
Paastandene og dertil tilstaa Udsættelse. 

F. Efter at Paastandene er nedlagte, skal Domme- 
ren ifølge § 424 „give Parterne Lejlighed til en mundt- 
lig Domsforhandling** — en Lejlighed, der dog, i det 
mindste naar Parterne møder personlig, kun sjældent 
kan ventes at ville blive benyttet, idet de allerede under 
den indledende Forhandling vil være kommet frem med, 
hvad de havde paa Hjærte. For saa vidt egentlig Be- 
visførelse udkræves, maa denne dog være sket forinden, 
men det staar Dommeren frit for at bestemme, at Vid- 
ner, Syns- eller Skønsmænd eller Parter, som skal møde 
for den paagældende Underret, først skal afhøres i det 
samme Retsmøde, hvor Domsforhandlingen foregaan 
Naar da Bevisførelsen er til Ende, finder Domsforhand- 
ling Sted. Dommen afsiges snarest muligt efter Doms- 
forhandlingen. 

IL De saakaldte „Gæsteretssager^ , som ogsaa nær- 
mest maa anses for en Anakronisme, falder helt bort. 
Med Hensyn til Sø- og Handelssagerne udenfor Køben- 
havn opretholdes dog ved § 259 e) Reglen om, at Forligs- 
mæglingen skal foregaa ved Retten. 

Hvad de københavnske Sø- og Handelssager an- 
gaar, er jo, som tidligere omtalt, til deres Behandling 
Sø- og Handelsretten opretholdt i væsentlig samme Skik- 
kelse som hidtil. Ved § 433 er det bestemt, at ogsaa i 
Sager, der ellers vilde høre under Landsret, skal For- 

beredelsen til mundtlig Domsforhandling foregaa ved 
Sø- og Handelsretten selv og ikke, som i sædvanlige 
Landsretssager, ved Underretten. Derved vil det for- 
haabentlig lykkes at bevare den i virkelig Forstand 
mundtlige Procedure, som ganske særlig i de senere 
Aar har udviklet sig ved Sø- og Handelsretten, og som 
i mange Maader kan tjene som Forbillede for den nye 
Ordning. 

III. De hidtil gældende Regler om Veksel- og Check- 
sager og om Sagfer ifølge Gældsbreve, hvori den hurtige 
Retsforfølgning er vedtaget, opretholdes i det væsentlige, 
men de to Sæt Regler er ved det fælles Afsnit om dem, 
Kapitel 40, mere nærmet til hinanden, og der er sam- 
tidig gjort visse mindre Ændringer i den hidtil værende 
Ordning. 

Disse Sager er paa Grund af deres gennemgaaende 
simple og klare Karakter ved § 437 jfr. § 216 4) hen- 
lagte til Underretten, og ved § 259 2) er ogsaa Gælds- 
brevssagerne undtagne fra den tvungne Forligsmægling. 
Ifølge § 434, hvorefter Sagsøgeren kun „kan", men ikke 
„skal" anvende denne Retsforfølgning, staar det ham og- 
saa i Vekselsager frit for at anlægge Sag paa sædvanlig 
Maade. Den frie Adgang til at fremsætte Modkrav mod 
et insolvent Bos Vekselkrav og Check-Regreskrav, som 
ved L. 28. Maj 1880 § 4 er hjemlet, bortfalder, medens 
paa den anden Side Adgangen til at rejse Modfordringer 
mod Gældsbreve, hvori den hurtige Retsforfølgning er 
vedtaget, ved § 436 er begrænset til det Tilfælde, at 
Modfordringen enten støttes paa et Gældsbrev, der inde- 
holder samme Bestemmelser, eller den indrømmes. Ende- 
lig træffes der, i Stedet for den nuværende absolute Be- 
grænsning af Anstandsfristerne, ved § 437 den Ordning, 
at Dommeren skal være pligtig at drage særlig Omsorg 
for, at Sagen fremmes med den størst mulige Hurtighed. 

IV. Ogsaa den hidtil værende Ordning af Skils- 
missesagerne^) opretholdes ved Kapitel 41, dog med visse 
mindre Ændringer. 

Nævnes kan saaledes det Brud paa Forhandlings- 
grundsætningen, som sker derved, at ogsaa disse Sager 
henlægges til Underretten, jfr. § 439. Denne Para- 
graf giver tillige en for disse Sager paakrævet Værne- 
tingsbestemmelse, idet den i alle Tilfælde, hvor den 
sagsøgte Ægtefælle har forladt Landet, eller det ikke 
vides, hvor den er, tillader at anlægge Sagen paa det 
Sted, hvor den sidst havde Bopæl eller Opholdssted her 
i Riget. 

Ifølge §§ 441 og 442 kan Retten ikke blot, som det 
i mange Tilfælde gælder efter den hidtil værende Ord- 
ning, paalægge Sagsøgeren, men ogsaa Sagsøgte at frem- 
stille sig til personlig Af hørelse for Retten og der under 
Ed at besvare de Spørgsmaal angaaende Sagens Gen- 
stand, som gøres af Retten. Ugrundet Undladelse af at 
efterkomme et saadant Paalæg kan dog for Sagsøgtes 
Vedkommende kun faa Betydning som et Bevisdatum 
imod ham. Paa den anden Side skal ifølge § 444 egent- 
lig Parts Ed helt være udelukket i disse Sager. 

Der tillægges ved § 445 Justitsministeren som Re- 
præsentant for det offentliges Interesse i disse Sager 
Beføjelse til at indtræde som Intervenient for at forhindre, 
at Skilsmissedom urettelig tilsniges 2). 

Endelig erindres den tidligere omtalte Adgang for 
Retten til at forbyde offentlig Gengivelse af Retsforhand- 
lingerne i Ægteskabssager, jfr. § 446. 



1) Jfr. Civilproces II. S. 44 ff. 

2) Sager, som gaar ud paa at faa et Ægteskab omstødt af 
en absolut Ugyldighedsgrund, behandles ifølge § 675 13) 
som offentlige Straffesager. 

I Sager til Erhvervelse af en bortebleven Persons 
Formue bestemmer § 447 som noget nyt, at der altid 
skal beskikkes et Forsvar for den borteblevne. 

V. Paa Grund af den indgribende Betydning, som 
en Persons Umyndiggørelse har for hans hele Eksistens, 
har man i Lighed med de fleste fremmede Retsforfat- 
ninger ved den nye Ordning bestemt sig for at henlægge 
Afgørelsen af dette Spørgsmaal til Retten i Stedet for 
til Øvrigheden. Af den Fremgangsmaade, som Kapitel 
42 for disse Tilfælde hjemler, skal dog her kun nogle 
Hovedpunkter fremhæves. 

Begæring om Umyndiggørelse indleveres vel altid 
til vedkommende Underret, jfr. § 449. Men denne kan 
ifølge § 450 kun selv træffe endelig Afgørelse, for saa 
vidt enten Begæringen er udgaaet fra selve den, om hvis 
Umyndiggørelse der er Spørgsmaal, eller han ikke ind- 
vender noget derimod, efter at han af Dommeren er op- 
fordret til at møde og erklære sig derom. I alle andre 
Tilfælde henvises Sagen til endelig Afgørelse af Lands- 
retten, men Underdommeren kan afgive et foreløbigt 
Umyndiggørelsesdekret, dersom Umyndiggørelsesgrunden 
findes at være sandsynliggjort ved de fremlagte Beviser, 
og der kan antages at være Fare forbundet med Op- 
sættelse. Der skal ved Landsretten ifølge § 451 altid 
beskikkes en Sagfører til at varetage dens Tarv, som 
søges umyndiggjort, hvis ikke en Sagfører anmelder sig 
som antaget af denne, 

Den samme Fremgangsmaade bliver efter § 455 
ogsaa at anvende, naar der af andre fremsættes Begæ- 
ring om, at en Enke maa sættes under fast Lavværge- 
maal. Hvis derimod Enken selv begærer at blive sat 
under saadant Værgemaal, har Underdommeren uden 
videre Undersøgelse at tage Begæringen til Følge. 

Endelig gives der ved § 457 nærmere Regler om 

Fremgangsmaaden, naar Landsretten igen skal ophæve 
Umyndiggørelsen, og der aabnes ved § 458 Adgang til 
at forbyde offentlig Gengivelse af Forhandlingerne i 
disse Sager. 

VI. Ved Kapitel 43 er der givet nogle Regler om 
Fremgangsmaaden ved at erhverve Mortifikations- eller 
Ejendomsdom. Den vigtigste Forandring, som derved 
hidføres i den hidtil gældende Ordning er, at Afgørelsen 
af det Spørgsmaal, om Mortifikationsstævning maa ud- 
stedes, nu skal ske ved Retskendelse i Stedet for ved 
administrativ Bevilling — en Ændring, hvorved der 
skabes større judiciel Beskyttelse for disse Retsforhold. 

§ 15. 

Om Domme og Procesomkostninger. 

I. Loven sondrer, jfr. § 205, mellem y,Domme^, der 
i denne Instans afslutter Sagen i det hele eller for en 
Del, „Kendelser^, paa Grundlag af hvilke Proceduren 
fortsættes, og endelig andre „Beslutninger^ , som træffes 
enten af hele Retten eller dens Formand. Sondringen 
særlig mellem Kendelser og andre Beslutninger vil 
ingenlunde altid være let at gennemføre. Den har 
f. Eks. den Betydning, at ifølge § 209 kun de egent- 
lige Kendelser ligesom Domme altid skal ledsages af 
Grunde. Derimod er Muligheden for at kunne om- 
gøres, naar nye Oplysninger foreligger, ikke særlig for 
Beslutningerne, men den gælder ifølge § 213 ogsaa for 
Kendelser „af blot procesledende Beskaffenhed". Paa 
disse Spørgsmaal skal der dog her ikke gaas nærmere 
ind, men alene fremhæves nogle Ejendommeligheder i 
den nye Ordning med Hensyn til Domme, Enkelte Be- 
mærkninger herom er dog allerede tidligere gjorte i en 
anden Sammenhæng, saaledes navnlig ved Omtalen af 

Umiddelbarhedsprincipet^), Forhandlingsmaksimen*) og 
Parts Ed 3). 

A. Der indføres en helt ny Art Dowme, idet det 
efter den nuværende Ordning ihvertfald er omtvistet, 
hvor vidt der er Adgang til gennem saadanne Afgørelser 
at opnaa en Udstykning af Realiteten*). 

For det første kan ifølge § 285 Retten, naar flere 
Krav er forenede under Sagen, saa snart noget af disse 
er modent til Paakendelse, afsige Dom (en ,^ Delaf gø- 
relse^, paa Tysk „Teilurteil") derom. Da denne Adgang 
er hjemlet for at lette Procesforhandlingen, vil Domme- 
ren som et Led i sin „procesledende Virksomhed" kunne 
benytte den, selv om ingen af Parterne nedlægger Paa- 
stand derom. Den afsagte Dom har i alle Retninger en 
almindelig Doms Virkninger; den vil saaledes selvstæn- 
dig kunne eksekveres eller gøres til Genstand for Appel, 
jfr. § 286, 2. Stk. og § 387 e contrario. 

Endvidere hjemles der ved § 286, 1. Stk. Retten Be- 
føjelse til at træffe en saakaldt y,Mellemafgørelse^ (paa tysk 
„Zwischenurteil") angaaende enkelte af de fremsatte 
Søgsmaalsgrunde og Indsigelser eller angaaende Mod- 
fordringer, og dette kan ske, ikke blot hvor Retten ifølge 
sin procesledende Beføjelse, jfr. § 277, har anordnet sær- 
skilt Behandling af den, men ogsaa hvor de ellers er 
modne til Paakendelse. 

Om disse Domme udtales det dog, § 286, 2. Stk., at 
de „kun er at anse som Bestanddele af den endelige 
Dom, i hvilken de bliver at lægge til Grund og saavidt 
fornødent at optage". De kan ikke særskilt paaankes, 
jfr. § 387, og heller ikke særskilt fuldbyrdes, medmindre 
Retten særlig bestemmer, at det mod eller uden Sikker- 
hedsstillelse skal kunne ske. 



1) S. 22-23. 2) s. 47. 8) s. 72-73. 
4 Jfr. Civilproces I. S. 202 ff. 



Digitized by 



Google 



94 

Endelig er der under Lovens Behandling i Rigsda- 
gen til § 286, 1. Stk., blevet tilføjet en Bestemmelse, 
hvorefter Retten ligeledes, naar Sagsøgte for en Del har 
erkendt Rigtigheden af et indtalt Beløb, straks kan give 
Sagsøgeren Dom for det af Sagsøgte saaledes anerkendte 
Beløb. Ifølge Motiverne til den tilsvarende Bestemmelse 
i Kommissionsudkastet (§ 107) havde der allerede i Kom- 
missionen været stillet Forslag om i Lighed med flere 
fremmede Proceslove at tilstede saadanne Separatafgø- 
relser for den anerkendte Del af Kravet, men Kommis- 
sionens Flertal havde fundet Betænkelighed derved. 
Denne maa vel særlig antages at hidrøre fra den Kræn- 
kelse af den materielle Ret, der let vil kunne ske ved 
saaledes at løsrive en Del af et samlet Mellemværende 
og tillægge den selvstændig Retsvirkning. At noget saa- 
dant ikke sker, maa da Retten have for Øje ved 
Udøvelsen af sin Beføjelse, der jo kun er tillagt den 
som fakultativ („kan"). 

Omvendt skulde jo Nytten for Sagsøgeren ved saa- 
ledes at faa særskilt Dom for den foreløbig anerkendte. 
Del af Kravet væsentlig bestaa i, at han derved faar 
Adgang til at sikre sig for den uomtvistede Del af sit 
Krav. Men denne Nytte vil i høj Grad forringes ved 
§'ens Slutningsbestemmelse, hvorefter Dommen i Almin- 
delighed ikke er særskilt eksigibel. Bestemmelsen burde 
vistnok overhovedet være føjet til den foregaaende §, 
nemlig § 285, der handler om særskilt Afgørelse af en- 
kelte Krav. Den er nemlig efter sin Natur en „Teilur- 
teil" af væsentlig samme Art som de der omhandlede, 
og saaledes behandles den ogsaa sædvanlig i fremmede 
Proceslove ^). 



1) Se saaledes den tyske Procesordnings § 307 jfr. § 301, 
den østrigske § 391. 

B. De saakaldte „uendelige Domme'' begrænses endnu 
mere end hidtil, idet ifølge § 282, 2. Stk., Sagens Udfald 
ikke kan gøres afhængigt af et Syn eller Skøn, der først 
finder Sted efter Dommens Afsigelse. Derimod kan efter 
§ 275 Retten, naar der f. Eks. er Spørgsmaal om en Er- 
statningssums Fastsættelse, til sin Vejledning, endogsaa 
efter Sagens Optagelse, foranledige Syn eller Skøn 
indhentet. 

C. For det Tilfælde, at Afgørelsen skal t^æflFes af 
flere Medlemmer, gives der ved § 207 nogle formelle 
Regler om Afstemningsmaaden, der dog ikke frembyder 
større Interesse. Loven har saaledes navnlig i det væ- 
sentlige afholdt sig fra at give nærmere Forskrifter om 
Afstemningen i Tilfælde af Meningsulighed, særlig fra 
at sanktionere den betænkelige „Afstemning efter 
Grunde"^). Saadanne Regler egner sig unægtelig ogsaa 
kun daarlig til legal Ordning, og der har næppe heller 
i Praksis vist sig nogen synderlig Trang til dem. Den 
nævnte § nøjes for den borgerlige Retsplejes Vedkom- 
mende i det væsentlige med udtrykkelig at paalægge 
Dommerne en Pligt til „subsidiær Votering"; herefter 
skal, hvor Afgørelsen kræver Afstemning over flere 
Punkter, de Dommere, som har været i Mindretal, være 
pligtige til at deltage i de senere Afstemninger. 

D. Endelig kan nævnes den Beføjelse, der ved § 212 
er tillagt Retten til ai berigtige blotte Skrive- og Regne- 
fejl eller rent formelle Fejl, som maatte være indløbet i 
Dommen. Ligeledes er der aabnet Parterne Adgang til, 
i Stedet for at gaa den besværlige Appelvej, ved Hen- 
vendelse til Retten at faa berigtiget Fremstillingen af 
Parternes mundtlige Angivelser, forsaavidt de erkendes 
at lide af Fejl bestaaende i Forbigaaelser, Uklarheder 



1) Jfr. Civilproces I. S. 452 ff. 

eller Modsigelser, mens Retten derimod ikke iøvrigt kan 
foretage Forandringer enten i Begrundelsen eller Resul- 
tatet. 

II. Af de nye Regler om Sagsomkostninger, som 
Loven i Kapitel 29 indeholder, maa navnlig fremhæves, 
at den ved § 303 gennemfører det sikkert rationelle 
Synspunkt*), som Regel at paalægge den tabende Part 
Processens Omkostninger. Dog skal naturligvis, jfr. § 
310, den Part, som ved sit tilregnelige Forhold har for- 
anlediget overflødige og hensigtsløse Processkridt, altid 
erstatte Modparten de derved foraarsagede Udgifter. 
Omkostningernes Beløb skal ansættes under et til en 
rund Sum, saa ledes at Udgift til Sagførersalær erstattes 
med et passende Beløb, og de øvrige nødvendige Ud- 
gifter saa vidt muligt erstattes fuldt ud. Derimod skal 
Tilkendelse af skadesløse Sagsomkostninger, selv om de 
maatte være vedtaget mellem Parterne, ikke mere kunne 
finde Sted. 

En ny Bestemmelse er indført ved § 314, som paa- 
lægger Udlændinge, der optræder som Sagsøgere, efter 
Sagsøgtes Forlangende at stille en efter Rettens Skøn 
passende Sikkerhed for de Sagsomkostninger, som det 
kan blive paalagt dem at tilsvare Sagsøgte, medmindre 
Danske i vedkommende fremmede Stat er fritaget for en 
saadan Sikkerhedsstillelse. Efter Danmarks Tiltrædelse 
af Haager-Konventionen, jfr. Bekgør. (Nr. 105) af 14. Juli 
1899 Art. 11, gælder en saadan Fritagelse med Hensyn 
til alle de Stater, der har tiltraadt denne. 

Ved Bestemmelserne i Kapitel 30 om Adgang til 
fri Proces opretholdes i det væsentlige den bestaaende 
Ordning. Det var paa Lovens tidligere Stadier Menin- 
gen i Lighed med, hvad der plejer at være Tilfældet i 

1) Jfr. Civilproces I. S. 489. 

andre Lande, at overlade Meddelelsen af fri Proces til 
Retten, i Stedet for som hidtil til Administrationen, men 
ved Lovens endelige Behandling i Fællesudvalget blev 
denne Forandring opgivet, jfr. § 323. 

§ 16. 
Retsmidler mod trufne Afgørelser. 

De væsentlige Begrænsninger, som Umiddelbarheds- 
grundsætningen er undergaaet paa Retsplejereformens 
senere Stadier, har ogsaa stærkt paavirket dens Ord- 
ning af Appel. Under en gennemført mundtlig og 
umiddelbar Procesmaade vil Appel i den hidtil i vor 
Procesordning antagne Betydning som en Prøvelse paa 
væsentlig samme Grundlag, s6m der har foreligget for 
Underinstansen, være udelukket, idet det er umuligt at 
sikre sig, at ganske det samme Processtof kommer frem 
for den højere Instans^). Med den overvejende skrift- 
lige og middelbare Karakter, som Bevisførelsen i Lovens 
endelige Skikkelse har antaget, svinder imidlertid væ- 
sentlig disse Vanskeligheder, og vi finder da ogsaa, at 
Loven i Principet har holdt fast ved den hidtilværende 
Appelordning; dog hjemler den en noget større Frihed 
til at forny ProcesstoflFet i Appellen og en vis Adgang 
til umiddelbar Bevisførelse for Appelretten. 

Ved Siden af den egentlige y,Anke^'^ med Hensyn til 
Domme indføres der et lettere Retsmiddel, „Kære^, over- 
for Kendelser og andre Beslutninger, som ikke kan gøres 
til Genstand for sædvanlig Anke 2). 

Ifølge den vide Adgang, hvori Appel er hjemlet, har 
man i Almindelighed anset en Genoptagelse ved samme Ret, 



1) Jfr. nærmere Civilproces II. S. 99—100. 

2) Ved § 220 hjemles der dog ogsaa Kære overfor en Afvis- 
ningsdom. 

7 

som den kendes i mange fremmede Procesordninger, for 
overflødig og derfor kun aabnet Mulighed derfor under 
ganske ekstraordinære Omstændigheder. 

I. Hvad den egentlige Anke angaar, har man, skønt 
man som berørt væsentlig bygger paa det gamle Grund- 
lag, dog givet forskellige nye Forskrifter, der navnlig 
sigter til at gøre Ordningen noget simplere og mindre 
formel. 

A. Som Regel skal der kun være to Instanser, idet 
Domme, der er afsagte af en Landsret som første Instans^ 
paaankes til Højesteret, jfr. § 385, men Underretsdomme 
kun til Landsretten; dog kan ifølge § 426 Justitsmini- 
steren^) undtagelsesvis tillade, at Sagen bringes videre 
for Højesteret, naar den skønnes' at have almindelig 
Interesse eller videregaaetide betydelige Følger for ved- 
kommende. 

Om Overspringelse af en Melleminstans bliver der 
herefter ikke Tale. 

Der gælder heller ikke nogen Begrænsning i Appel- 
adgangen under Hensyn til Sagens Genstand — ud 
over, hvad der følger af, at en Sag for i første Instans 
at blive behandlet ved Landsret sædvanlig maa have en 
vis Værdi. 

B. Ifølge § 385 kan Anken alene gaa ud paa For- 
andring, Ophævelse eller Hjemvisning, mens den sikkert 
ogsaa overflødige Appel til Stadfæstelse falder bort. En 
af sine praktiske Hovedanvendelser har den vel hidtil haft 



1) Efter Kommissionsudkastet var overensstemmende med^ 
hvad der plejer at være Tilfældet i fremmede Proceslove, 
Beføjelsen til at meddele denne og andre processuelle 
Bevillinger henlagt til Retten i Stedet for til Administra- 
tionen. Men ved Lovens endelige Vedtagelse blev den hid- 
til værende Ordning paa dette Omraade i det væsent- 
lige opretholdt. 

til at bevirke forældede Namsdommes Fornyelse, men 
denne Forældelse af Eksekutionskraften ophæves helt 
ved den nye Ordning. Til at forhindre, at Domfældte 
forhaler Sagen ved at udtage Appelstævning med ufor- 
nødent langt Varsel, bliver der heller ikke mere Brug 
for Appel til Stadfæstelse, idet der herimod er tilstræk- 
kelig værnet ved Bestemmelsen i Lovens § 389, 
2. Pkt. 

Det skal, jfr. § 404, ikke mere være nødvendigt at 
udtage Kontraappelstævning for at faa et Dekret for- 
andret til sin Fordel. 

Et klart Brud paa den hidtil værende Formalisme 
betegner ogsaa Bestemmelsen i den nævnte §' andet 
Stykke, jfr. med Hensyn til Anke til Landsret § 429, 2. 
Stk., hvorefter Klager over Behandlingen ved Underin- 
stansen, som efter Sagens Stilling ved Overinstansen er 
uden nogen reel Betydning for vedkommende Part, af 
Appelretten kan lades ude af Betragtning. 

C. I Stedet for de nuværende brogede Regler om 
ordinære og ekstraordinære Appelfrister og Oprejsning 
træder de almindelige Forskrifter i § 388 og § 427, hvor- 
efter Ankefristen til Højesteret altid skal være 8 Uger 
og til Landsretten 4 Uger; dog kan Anke undtagelsesvis 
tilstedes af Justitsministeren indtil 1 Aar efter Dommens 
Afsigelse, naar der foreligger tilstrækkelig Grund til at 
afvige fra den almindelige Regel om Ankefristen. Un- 
der de eksceptionelle Forhold, som omhandles i § 414, 
kan dog Højesteret uden Begrænsning i Tiden tillade 
Paaanke af en ellers upaaankelig Landsrets- eller Under- 
retsdom. 

Med Hensyn til Afkald paa Appel fastslaar § 386, 2. 
Stk., jfr. §426, 1. Stk., den vistnok naturlige Ordning *), 



1) Jfr. Civilproces II. S. 145. 

at et saadant Afkald ikke gyldig kan gives, forinden 
den Retsafgørelse, om hvis Paaanke der er Tale, er 
truffet. 

D. Adgangen til at fremkomme med Nova i Appel- 
len gøres noget videre end hidtil. 

Saaledes skal Appelretten ifølge § 398 jfr. § 429, 2. 
Stk., naar Omstændighederne taler derfor, endogsaa 
kunne tillade Indbringelse af enkelte helt nye Punkter 
eller Dele af Sagen, som altsaa ikke har foreligget for 
eller er blevet paakendte af Underinstansen. Nye Paa- 
stande kan ifølge §§ 395 og 430 vel som Regel ikke frem- 
sættes uden Modpartens Samtykke, men Retten kan dog 
tillade det, naar det findes undskyldeligt, at de ikke 
tidligere er fremkommet, og (dette er dog kun gjort til 
en Betingelse ved Højesteret) deres Afskæreise vilde med- 
føre et uforholdsmæssigt Tab for Parten, jfr. om den 
Fremgangsmaade, der da skal iagttages, nærmere § 396. 
Med Hensyn til nye Anbringender gælder der ifølge § 
395 ved Højesteret den samme Ordning. Ved Anke til 
Landsretten udkræves der ifølge § 431 vel, for at en Part 
uden Modpartens Samtykke skal kunne fremsætte dem 
efter Skriftvekslingens Slutning, Tilladelse dertil af Retten. 
Men før den Tid bestaar der her en lignende Frihed til 
at komme med nye Anbringender som den, der saa- 
vel ved Højesteret som ved Landsret er hjemlet til 
at fremføre nye Beviser, naar der blot i Forvejen gives 
Modparten Meddelelse derom, jfr. nærmere §§ 397 og 
431. Denne Frihed til at komme med nye Beviser er 
forøvrigt mere formelt end reelt en ny Regel, idet Be- 
villing dertil efter den hidtil gældende Praksis saa godt 
som aldrig nægtes. 

Naar Afhøring af Vidner, Syns- og Skønsmænd eller 
Parter skal finde Sted, kan ifølge § 400 jfr. § 431, 2. Stk., 
Retten, hvor det findes at være af særlig Betydning for 
Sagens Oplysning, bestemme, at denne Af hørelse skal 

finde Sted under Domsforhandlingen. Der er altsaa 
derved aabnet en Mulighed for, at f. Eks. særlig vigtige 
Vidner kan blive førte, efter Omstændighederne førte 
om igen, umiddelbart for Appelretten. 

E. Angaaende Behandlingen af en Ankesag ved 
Landsret gælder iøvrigt ifølge § 431 væsentlig de samme 
Regler som for Landsretssager i første Instans; kun skal 
Skriftvekslingen og hele Sagens Forberedelse i disse 
Tilfælde foregaa ved selve Landsretten. Derimod giver 
Fremgangsmaaden ved Højesteret Anledning til nogle 
Bemærkninger. 

Proceduren vil her vedblivende som Regel være 
mundtlig. Men den skal dog for det første ligesom hid- 
til, naar den Indstævnte udebliver, ifølge § 392 udgaa 
til skriftlig Behandling; dette gælder forøvrigt ifølge § 
429, 1. Stk., ogsaa i Tilfælde af Appel til Landsret. 
Fremdeles kan efter § 394 jfr. § 406 Højesteret altid be- 
stemme, at en Sag paa Grund af dens Beskaffenhed skal 
behandles skriftlig. Denne Beføjelse vil dog sandsyn- 
ligvis Højesteret lige saa sjældent gøre Brug af, som det 
hidtil har været Tilfældet. 

Hvor Forhandlingen skal være mundtlig, indskræn- 
' ker det skriftlige Grundlag sig normalt til selve Anke- 
stævningen, som ifølge § 389, 2. Stk., skal indeholde en 
fuldstændig og tydelig Angivelse af Ankegrunden og den 
Paastand, der agtes nedlagt, og til den Angivelse af sine 
Ankegrunde og sin Paastand, som Indstævnte ifølge § 
394 straks i det første Retsmøde skal fremlægge. Dog 
kan nye Momenters Fremkomst efter § 396 give Anled- 
ning til yderligere Skriftveksling. Afgørelser, som bliver 
at træffe inden Domsforhandlingen, kan i det Omfang, 
Retten bestemmer, træffes af et Udvalg bestaaende af 3 
af Rettens Medlemmer, jfr. § 402, sidste Stk. Ved den 
mundtlige Domsforhandling følges, jfr. § 403, de hidtil 

gældende Regler, men Retten kan vedtage eller tilstede 
Afvigelser, som findes formaalstjenlige. 

Naar skriftlig Behandling finder Sted, maa der i 
Reglen højst leveres to Indlæg fra hver Side, jfr. § 406. 
Naar Vidner er indkaldte for Højesteret, og de har givet 
Møde, kan Højesteret bestemme, at de, inden Sagen ud- 
gaar til skriftlig Behandling, skal afhøres, efter at Ap- 
pellanten har fremstillet Sagens Omstændigheder. løv- 
rigt foregaar Vidneførsel o. desl. for Underretten, med- 
mindre Højesteret bestemmer, at det skal ske for et af 
Rettens Medlemmer. 

II. Retsmidlet „Kære^ foregaar i langt simplere og 
lettere Former, som i flere Retninger minder om admi- 
nistrativ Rekurs, se Kapitel 36, jfr. § 432. 

Den sker ved til den Ret, hvis Afgørelse man vil 
paakære, at indgive en skriftlig (til Landsretten kan 
det dog altid ske mundtlig til Retsbogen) Fremstil- 
ling af Kæregrunden og den Paastand, som i den An- 
ledning gøres. For saa vidt ikke Retten, hvad der i 
visse Tilfælde staar den aabent, derved lader sig be- 
stemme til selv at forandre sin Afgørelse, indsender den 
det skriftlige Grundlag til den højere Ret og kan ved- 
føje sin egen Erklæring. Der skal derefter gives begge 
Parter Lejlighed til (i Løbet af en Uge) at indsende skrift- 
lige Udtalelser om Spørgsmaalet, men den højere Ret 
kan ogsaa efter sit Skøn af egen Drift indhente Oplys- 
ninger eller Erklæringer fra den underordnede Ret eller 
Parterne. Sagen afgøres da i Reglen paa dette skriftlige 
Grundlag uden mundtlig Forhandling, men en saadan 
kan dog anordnes, naar særlige Grunde taler derfor. 
For Højesteret kan Kæremaalet behandles ved det oven- 
for omtalte Udvalg. Der er ingen Begrænsning i Ad- 
gangen til at fremkomme med nye Fakta og Beviser. 

Den sædvanlige Kærefrist er kun 2 Uger, jfr. § 413. 

Et af Landsretten afgjort Kæremaal kan ikke forfølges 
videre til Højesteret. Kære har som Regel ikke suspen- 
siv Virkning, jfr. dog f. Eks. § 180 i. f., men der kan i det 
enkelte Tilfælde tillægges den en saadan. Paa den an- 
den Side er der ikke gjort nogen Indskrænkning i Ad- 
gangen til særskilt Kære mod Kendelser, saaledes som 
det hidtil har været hjemlet ved Fr. 17. Maj 1690. 

III. Bortset fra de ovenfor ^) fremstillede Regler om 
Genoptagelse af en Sag i Tilfælde af en Parts Udebli- 
velse — jfr. for det Tilfælde, at Indstævnte udebliver 
ved Højesteret, § 406, 3. Stk. — , hjemles der ved Kapi- 
tel 37 (§§ 414 — 415) kun en vis Adgang til ny Foretagelse 
af en Sag ved Højesteret. 

Dette kan nemlig Højesteret paa Andragende und- 
tagelsesvis tillade, naar der er tilvejebragt en meget stor 
Sandsynlighed for, at en tidligere af Højesteret paa- 
dømt Sag uden Andragerens Fejl har foreligget urigtig 
oplyst, og for, at der nu haves Oplysninger, som vil 
medføre et væsentlig forskelligt Resultat, samt naar samt- 
lige Omstændigheder i høj Grad taler for Bevilgelsen af 
Andragendet, derunder ogsaa, at det maa anses for givet, 
at Andrageren kun ad denne Vej vil kunne undgaa eller 
oprette et for ham indgribende Tab. Paa Adgang til 
denne Retshjælp kan der ikke gives Afkald ~ sikkert 
heller ikke efter Dommens Afsigelse. Det fremgaar dog 
af de meget strenge Betingelser, at denne Udvej kun er 
tænkt benyttet som en ganske ekstraordinær Nødhjælp. 

§ 17. 
Foged-, Auktions- og Skifteforretninger, 

Paa et af Retsplejereformens Stadier var det Forslag 
fremme at berøve alle disse Forretninger deres judicielle 



1) S. 59-60. 

Karakter og henlægge dem til Administrationen. Men 
til Held for vort Retsliv^) blev dette Forsøg afværget, 
og den hidtil værende Ordning er derfor i Loven, som 
foreslaaet i Kommissionsudkastet, paa dette Hovedpunkt 
opretholdt. 

I. A. Hvad først angaar egentlig Eksekution^ er det 
kun faa principielle Ændringer, Loven indfører, men 
den fremtræder for en stor Del kun som en Kodifika- 
tion af hidtil antagne Regler. 

Saaledes skal ifølge § 469 Eksekution stadig ske paa 
Grundlag af enten Domme, Forlig eller Pantebreve i 
fast Ejendom. Ved § 470 er der gjort en Indrømmelse 
til Nutidens internationale Retsbestræbelser, idet det be- 
stemmes, at der paa Betingelse af Gensidighed ogsaa 
skal kunne tillægges udenlandske Domme og Forlig 
Eksekutionskraft her i Landet. Men der kræves en 
særlig Traktat derom med den fremmede Stat, og der 
vil da ved denne kunne tages visse Forbehold, som 
næppe helt kan undværes 2). For noget at hemme det 
Misbrug, som undertiden drives med private Forlig, der 
ratihaberes i Forligskommissionen, er der, som allerede 
ovenfor 3) omtalt, ved § 267 og § 469, 2) fastsat visse be- 
grænsende Bestemmelser i saa Henseende. Ved Pante- 
breve har man frafaldet Betingelsen om, at den umid- 
delbare Retsforfølgning skal være udtrykkelig vedtaget, 
idet man med Føje mener at kunne underforstaa en 
saadan Vedtagelse, naar ikke det modsatte særlig er 
aftalt. 

Kommissionsudkastet (§ 333 jfr. §§ 246 og 284) fast- 
satte i Lighed med mange fremmede Procesordninger 



1) Jfr. en Afhandling i U. f. R. 1902 A S. 763-774. 

2) Jfr. en Afhandling i U. f. R. 1900 S. 184-89. 

3) S. 76. 

en Eksekutionsfrist af samme Længde som Appelfristen 
for saaledes at afskære de uheldige Forhold, som kan 
opstaa, naar Appel først finder Sted efter Eksekutionen. 
Men Loven hjemler i § 478 en almindelig Fuldbyrdel- 
sesfrist af 15 Dage ved alle Retter (ogsaa ved Højesteret). 
Kun saa længe denne Frist løber, kan Eksekutions- 
adgangen suspenderes ved Appel, medmindre noget an- 
det særlig bestemmes af Appelretten, jfr. § 482. Ifølge 
§ 479 kan Retten dog, naar Omstændighederne taler 
derfor, i Dommen fastsætte en kortere Fuldbyrdelses- 
frist, og det kan i Forbindelse hermed bestemmes, at 
Domhaveren skal stille Sikkerhed, dersom han inden 
Udløbet af den almindelige Fuldbyrdelsesfrist vil ekse- 
kvere Dommen. Ligeledes kan det i Dommen bestem- 
mes, at Eksekution mod eller uden foregaaende Sikker- 
hedsstillelse skal kunne iværksættes, uanset at Dommen 
betimelig paaankes. Paa den anden Side er det uprak- 
tiske og kunstige Afsætningsinstitut helt afskaffet. Lige- 
ledes er den gamle Regel om Forældelse af Namsdom- 
mes Eksekutionskraft ophævet, saa at kun de almindelige 
Regler om Hævd og Præskription kan medføre Bortfald 
af den ved Dommen konstaterede Ret. 

Med Hensyn til selve Eksekutionens Foretagelse er 
der for Handlingsdommes Vedkommende gjort den prin- 
cipielle Forandring, at der — hvor ikke undtagelsesvis 
direkte Fremtvingeise er mulig, jfr. §§ 485—487 — i 
Stedet for Tvangsmulkter og eventuelt Gældsfængsel skal 
paalægges Domfældte Erstatning til Domhaveren for 
hans Interesse i Dommens Efterkommeise og offentlig 
Straf for hans modvillige Undladelse, jfr. de nærmere 
Regler herom i §§ 484 og 490. 

Hvor Dommen lyder paa Udredelse af Penge, opret- 
holdes derimod ved Kapitel 46 væsentlig de samme 
Regler som nu. Som noget tildels nyt kan dog nævnes 

den Adgang, der ved § 495 jfr. § 499 er hjemlet Dom- 
haveren til at gøre Udlæg i Domfældtes Brugsrettigheder 
over faste Ejendomme paa den Maade, at Ejendom- 
men ved Fogdens Foranstaltning administreres til hans 
Fordel. Fremdeles blev der paa Lovens sidste Stadium 
i denne, jfr. navnlig § 471 og §§ 507 — 518, indføjet nogle 
nye Regler sigtende til at lette Inddrivelsen af smaa 
Fordringer. Herefter skal navnlig paa Landet Ekseku- 
tion ske ved Sognefogden, naar Dommen eller Forliget 
lyder paa Betaling af en Pengesum, der bortset fra de 
efter Sagens Begyndelse paaløbne Renter og Sagsomkost- 
ninger ikke overstiger 100 Kr., og Genstanden for Ekse- 
kutionen derhos ikke er fast Ejendom. Eksekutionen 
foregaar da efter lignende Regler, som gælder for Ud- 
pantninger, der foretages af Sognefogden. Ligesom det i 
Almindelighed gælder ved Udpantning, behørv^er Re- 
kvirenten i disse Tilfælde ikke at give Møde under Ud- 
lægsforretningen. 

Forhandlingerne for Fogedretten foregaar mundtligt , 
men der skal dog i Tilfælde af, at der opstaar Tvist, 
ske en vis Protokollation, jfr. nærmere §§ 515 og 516. 
Under Forhandlingerne for Fogden kan Bevisførelse ved 
Vidner, Syn og Skøn eller personlig Afhøring af Parterne 
ikke finde Sted, medmindre Fogden mener undtagelses- 
vis at burde tilstede det. Der aabnes ved § 518, sidste 
Stk., Fogden en vis Adgang til at træffe eksigibel Be- 
stemmelse om Sagsomkostningerne, idet han nemlig kan 
paalægge den Part, der skønnes uden tilstrækkelig Grund 
at have givet Anledning til eller unødig at have vidtløftig- 
gjort Proceduren for Fogedretten, at udrede Omkostnin- 
ger til Modparten. I Forbindelse hermed kan nævnes, 
at der ved § 142, 2. Stk., er tillagt Fogedretten (og Skifte- 
retten) en Beføjelse til at paalægge Rettergangsbøder, som 
den hidtil har maattet savne. 

Som Retsmidler mod Fogedforretninger finder vi ved 
Kapitel 52 ogsaa hjemlet dels Anke, dels Kære. Den 
første skal ifølge § 584 finde Anvendelse, naar Klagen 
vedrører selve den Fordring eller Ret, om hvis Fuldbyr- 
delse der er Spørgsmaal. Derimod maa Klager, der 
alene angaar de processuelle Betingelser for Fogedfor- 
retningen eller den derved brugte Fremgangsmaade, gø- 
res gældende ved Kære. Under Ankesagen eller Kære- 
maalet bestaar der en næsten ubegrænset Adgang til at 
fremkomme med Nova, idet ifølge § 585 som Regel den 
for Fogden stedfundne Procedure ikke er bindende, og 
der endog intet er til Hinder for, at nye Paastande frem- 
sættes. 

B. Med Hensyn til Udpantning og Indsættelses- eller 
Udsættelsesforretninger opretholdes ved Kapitlerne 53 og 
54 i alt væsentligt den Ordning, som hidtil har været 
fastslaaet, henholdsvis ved L. 29. Marts 1873 og ved en 
paa forskellige spredte Lovbud støttet Praksis. Kun 
gøres der, hvor der bliver Spørgsmaal om at klage over 
saadanne Forretninger, en lignende Sondring som ved 
Udlæg mellem Anke og Kære, jfr. saaledes § 589 i Slutn., 
§§ 594 og 595 i Slutn. og § 602. 

C. Hvad angaar de „foreløbige Retsmidler", Arrest 
og Forbud, som omhandles i Kapitlerne 55 og 56, har 
Adgangen til at foretage Arrest faaet en Udvidelse ved 
§ 603, 2), idet der i Overensstemmelse med de fleste 
fremmede Proceslovgivninger aabnes en vis Adgang til 
at gøre Arrest ogsaa for uforfaldne Fordringer, nemlig 
naar der er Grund til at befrygte, at Skyldneren ellers 
ved at bortflytte eller forstikke sit Gods eller paa anden 
Maade vilde umuliggøre eller dog væsentlig vanskelig- 
gøre Adgangen til i sin Tid at opnaa Dom og gøre 
Eksekution, f. Eks. naar en Lejer pludselig vil flytte bort 

med sine Møbler og andre Ejendele uden ferst at betale 
Lejen. 

Paa den anden Side har man ogsaa været betænkt 
paa at forhindre en overdreven Brug af Arrestinstitutet. 
Dette tilsigtes navnlig ved Bestemmelsen i § 627, 2. Stk., 
hvorefter der, dersom Retten efter derom af Rekvisitus 
nedlagt Paastand skønner, at der ikke i hans økonomi- 
ske Stilling eller Forhold iøvrigt paa den Tid, da Ar- 
resten begæredes, fandtes nogen rimelig Grund for Ar- 
restrekvirenten til at benytte det nævnte Retsmiddel, ikke 
ved Dommen bliver at tilkende Rekvirenten Erstatning 
for de med Arrestens Foretagelse eller den særlige Rets- 
forfølgning forbundne Udgifter. 

Den allerede nu stærkt begrænsede Adgang til at 
anvende Arrest paa Person faar ved Loven en yderligere 
Begrænsning. Det fremgaar saaledes allerede af, hvad 
ovenfor O er omtalt, at der ikke længere er Spørgsmaal 
om en saadan Arrest i Anledning af Handleforpligtelser. 
Hvad Pengeforpligtelser angaar, opretholdes vel ved § 
604 en Ordning væsentlig svarende til den hidtil ved 
K. L. § 164, jfr. L. 18. Decbr. 1897 hjemlede 2). Men det 
bestemmes ved § 612, 3) som noget nyt, at Skyldnerens 
Fængsling skal ophøre, saasnart han gør antageligt, at 
han overhovedet intet ejer, hvori Eksekution kunde 
gøres for Fordringen, og der fastsættes ved § 611 en 
betydelig Afkortelse af Fristerne for Fængslingens Varig- 
hed, saaledes at Maksimum bliver 24 Uger. 

Med Hensyn til Rekvisiti Adgang til at fremsætte 
Indsigelser mod Arrestens Lovlighed har man særlig 
stræbt at gøre Reglerne noget simplere. Den hidtil væ- 



1) S. 105. 

2) Ved de nye Love om Børn udenfor Ægteskab og Ægte- 
børn af 23. Maj 1908 § 17 og § 11 er dog Gældsarrest 
blevet indført i et nyt Tilfælde. 

rende Ordning anviser ham hele tre forskellige Veje 
hertil, nemlig foruden selve Justiflkationssagen, Appel 
til den overordnede Ret og Kendelse af den Fogedret, 
som har besluttet Arresten, hvorved ret brogede For- 
hold kan opstaa. Ved Loven henvises han derimod til 
alene at benytte den første Vej. Arrestens Forfølgning 
sker da dels ved en „Hovedsag", hvorunder Fordringens 
Gyldighed og Arrestens Lovlighed, for saa vidt den be- 
ror herpaa, prøves, dels ved en egentlig „Arrestsag", 
under hvilken alle andre Indsigelser mod Arrestens lov- 
lige Foretagelse paakendes. Men de to Sager kan dog 
behandles i Forbindelse med hinanden, jfr. nærmere §§ 
625—629. 

Hvad Forbud angaar, begrænses Anvendelsen af 
dette histitut, som unægtelig ogsaa har sin betænkelige 
Side, noget. Saaledes skal det slet ikke kunne anvendes 
overfor offentlige Myndigheders Handlinger, medmindre 
de i det enkelte Tilfælde optræder som rent private 
Personer, enten som Ejere af faste Ejendomme eller som 
Medkontrahenter i Kontraktsforhold, jfr. § 637. Det 
gøres endvidere ved § 639 udtrykkelig til Betingelse, at 
den, mod hvem Forbudet er rettet, ved Gerning eller 
Ord har givet Grund til at antage, at han vil foretage de 
Handlinger, som skal forbydes. Kan fyldestgørende 
Bevis i saa Henseende ikke fremskaffes for Fogden, kan 
det paalægges Forbudsrekvirenten at stille Sikkerhed 
som Betingelse for at faa Forbud iværksat. Og Forbud 
skal ikke kunne nedlægges, naar det skønnes, at en af 
Rekvisitus tilbudt Sikkerhed eller den Straf, som Lovens 
almindelige Regler hjemler for Retskrænkelsen, yder Re- 
kvirenten tilstrækkeligt Værn. Nogen Lempelse betegner 
ogsaa Bestemmelsen i § 641 ; herefter skal under Sager, 
der anlægges for Overtrædelse af et Fogedforbud, Spørgs- 
maalet om Idømmelse saavel af Straf som Erstatning 

kunne udsættes, indtil Forbudssagen og dermed Spørgs- 
maalet om Forbudets materielle Berettigelse er afgjort. 

II. A. Ved Tvangsauktion skal, som Konsekvens 
af den Tanke, at denne kun danner det afsluttende Led 
paa Kreditors Retsforfølgning, Fogden eller i Konkurs- 
og Dødsboer, jfr. Kapitel 59, Skifteretten, udfolde den 
Virksomhed, som hidtil har været henlagt til Auktions- 
forvalteren, løvrigt indeholder Kapitlerne 48 — 50 Reg- 
ler, som næsten uforandrede er optaget fra Tvangsauk- 
tionsloven af 9. April 1891. Som Ændringer kan dog 
nævnes, at ifølge § 533, 2. Stk., maa Auktion i Alminde- 
lighed ikke foregaa, førend den ordentlige Ankefrist af 
4 Uger fra Udlæget, som danner Grundlaget for Tvangs- 
auktion, er udløbet, og at ifølge § 546. 2. Stk , og § 572, 
3. Stk., Tvist angaaende Auktionssummens Fordeling 
skal afgøres ved almindelig Rettergang. De Regler, som 
Kapitel 51 indeholder om Proceduren af Tvistigheder, 
der opstaa under Tvangsauktionen, stemmer i alt væsent- 
ligt med dem, der gælder om Proceduren ved Udlægs- 
forretninger. 

B. Med Hensyn til frivillige Auktioner var det ifølge 
et særligt Udkast, som Kommissionen havde udarbejdet, 
foreslaaet at henlægge Afholdelsen af dem til nogle of- 
fentlig beskikkede „Auktionsbestyrere". Denne sikkert 
ogsaa naturlige Ordning er imidlertid ikke blevet gen- 
nemført, og Følgen er da, at ogsaa disse Auktioner har 
bevaret deres judicielle Karakter. Ligeledes kunde det, 
da de slet ikke omtales i den nye Lov, synes at ligge 
nærmest at lade dem foretage af den samme Embeds- 
mand som hidtil, nemlig i København af en særlig Auk- 
ionsdirektør og udenfor København af Retsbetjentene i 
deres Egenskab af Auktionsforvaltere, men i enkelte 
Købstæder af Borgmesteren sammen med Retsskriveren. 
Det har dog sikkert ikke været Meningen at etablere en 

saa kunstig Ordning, men ligesom hidtil at lade de fri- 
villige Auktioner afholde af de samme Embedsmænd 
som de tvungne, altsaa efter den nye Ordning altid af 
Fogden. § 673 indeholder ganske vist en Forudsætning 
om, at der stadig bestaar særlige Auktionsforvaltere. 
Men dette kan dog næppe være afgørende, da der der- 
ved vistnok kun er tænkt paa Modsætningen til de be- 
skikkede Auktionsbestyrere, som nævnedes i den tilsva- 
rende Bestemmelse i Kommissionsudkastet (§ 529). 

III. Hvad endelig angaar Skifte og Konkurs^ har 
Loven ved Kapitlerne 57 og 58 i det væsentlige nøjedes 
med at henvise til den hidtil gældende Skifte- og Kon- 
kurslov. 

Hvad Skiftemyndighederne angaar, træder der dog 
ifølge § 15 i Stedet for Københavns Skiftekommission to 
Skifteforvaltere. Udenfor København vil Skifteforretning- 
erne sædvanlig være henlagte til Retsbetjentene i deres 
Egenskab af Skifteforvaltere. Tvivlsomt kan det alene 
være, om i de Tilfælde, hvor i Købstæderne undtagelsesvis 
„Borgmester og Raad" efter den hidtil gældende Ordning 
skulde være Medlemmer af Skifteretten, denne Ordning 
fremdeles er opretholdt. Det ligger dog ifølge Forbin- 
delsen mellem §§ 13 og 14, hvorved det synes forudsat, 
at alle til den egentlige Retspleje henhørende Forretnin- 
ger (altsaa ogsaa de som judicielle betragtede Skiftefor- 
retninger) skal foretages af Underretterne, nærmest at 
antage, at disse ogsaa altid skal varetage Skiftevæsenet, 
og denne Ordning maa da vist som den naturligste fore- 
trækkes. 

Med Hensyn til Behandlingsmaaden er der paa eet 
Punkt gjort en principiel Forandring, idet ifølge §§ 647 
og 659 Tvistigheder angaaende Krav, der rejses i Boet, 
som Regel ikke skal kunne afgøres af Skifteretten, men 
henvises til sædvanlig Rettergang. Kun naar Parterne er 

enige om at overlade Spørgsmaalets Afgørelse til Skifte- 
retten, er denne, naar ingen Bevisførelse ved Vidner, Syn 
eller Parternes egen Forklaring behøves, pligtig at afsige 
en Kendelse, ved hvilken Spørgsmaalet da er afgjort paa 
lignende Maade som ved Voldgift. Skifteretten kan dog, 
ligesom ovenfor omtalt med Hensyn til Fogedretten, paa- 
lægge den Part, der skønnes uden tilstrækkelig Grund 
at have givet Anledning til eller unødig at have vidt- 
løftiggjort Proceduren, at udrede Sagsomkostninger til 
Modparten, saaledes at Fuldbyrdelsesfrist med Hensyn 
hertil fastsættes i Kendelsen. 

Grunden til Hovedreglen er, som det tildels frem- 
gaar af den Begrænsning, der gøres ved Undtagelsen, 
og som det udtrykkelig udtales i Kommissionsudkastets 
Motiver, at Udkastet havde gennemført Umiddelbarheds- 
principet ogsaa med Hensyn til disse Tvistigheder og 
som Hovedregel henlagt større Sagers Paakendelse til 
Landsretten. Naar da ifølge de hidtil antagne Regler 
egentlig Bevisførelse ikke kunde foregaa for Skifteretten, 
maatte ogsaa Afgørelsen henlægges til den Domstol, for 
hvilken Beviserne førtes. Efter de store Indskrænknin- 
ger, der ved den endelige Lov gjordes i Umiddel- 
barhedsprincipet, er det imidlertid tvivlsomt, om denne 
noget kunstige Ordning, som let kan medføre Forhaling 
af Behandlingen, har tilstrækkelig Grund. 

Tredje Afsnit: 
Strafferetsplejen. 

§ 18. 

Strafferetsplejens Omraade og almindelige Grund- 
sætninger. 

I. Strafferetsplejens Omraade bestemmes ved Lovens 
Kapitel 60 væsentlig paa samme Maade som hidtil. Dens 
Hovedgenstand danner selvfølgelig Sager, der gaar ud 
paa Straf. 

Men paa den ene Side er der visse Spørgsmaal 
om Straf, som falder udenfor Strafferetsplejen, saaledes 
navnlig de Tilfælde, hvor Straf kan paalægges uden 
særlig Straffesag, og de saakaldte „private Straffesager", 
der behandles i den borgerlige Retsplejes Former, jfr. 
§ 708. Med Hensyn til disse har dog for det første Be- 
stemmelsen i PL 23. Maj 1840 § 2 ved Lovens § 967 
faaet en Udvidelse, idet altid, naar nogen under en 
privat Straffesag er dømt til Fængselsstraf, Anke kan 
rejses herimod efter Reglerne, der gælder for offentlige 
Straffesager. Fremdeles kan ifølge § 708 strafbare Hand- 
linger, der ellers ifølge Lovgivningen er henviste til 
privat Paatale, ogsaa i første Instans gøres til Genstand 
for offentlig Forfølgning, naar Paatalemyndigheden fin- 
der, at en offentlig Interesse kræver det. Endelig skal 

8 

efter § 674 Sager om Ærefornærmelser i navnløse eller 
med urigtigt eller opdigtet Navn forsynede Skrivelser 
altid behandles efter den offentlige Strafferetsplejes Reg- 
ler, saa snart den fornærmede forlanger offentlig Paatale. 

Paa den anden Side skal ligesom efter den hidtil 
gældende Ordning forskellige Sager, der ikke gaar ud 
paa Straf, behandles i Strafferetsplejens Former. Til de 
allerede anerkendte Tilfælde føjer Loven i §§ 674 og 675 
flere nye, saaledes Sager om Oprejsning for uforskyldt 
Anholdelse eller Erstatning for uforskyldt Varetægts- 
fængsel eller for uforskyldt Udstaaelse af Straf, Sager 
angaaende Overtrædelse af forskellige Politilove, selv 
om der ikke nedlægges Paastand om Straf, ligeledes, 
om de ved Strafifelovstillæget af 1. April 1905 hjemlede 
Afholdspaalæg til Drankere og Opholdspaalæg til For- 
brydere, Omstødelse af et Ægteskab ifølge en absolut 
Ugyldighedsgrund og Mortifikation af de ovenfor om- 
talte anonyme Ærefornærmelser. 

Endelig kan ifølge § 676 borgerlige Retskrav paa 
den sigtede, som følger af strafbare Handlinger, navnlig 
altsaa Erstatningskrav, forfølges i Forbindelse med 
Straffesagen efter de nærmere Regler, som Kapitel 87 
fastsætter derom. Af disse maa navnlig fremhæves den 
Adgang, der ved § 970 hjemles Retten til i Nævninge- 
sager at forelægge Nævningerne Erstatningsspørgsmaalet,. 
naar hertil er særlig Grund. 

II. A. De tidligere omtalte Grundsætninger: Offent- 
lighed, Mundtlighed og Umiddelbarhed finder i og for 
sig ogsaa Anvendelse paa Strafferetsplejen ^ og har i 
flere Retninger netop indenfor den en særlig stor Betyd- 
ning 2). Paa den anden Side har formentlige Strafferets- 



1) Jfr. ovenfor S. 13 ff., 16 ff., 22 ff. 

2) Jfr. „Strafferetsplejen" S. 81. 

plejehensyn ført til under Forundersøgelsen at opstille 
visse Begrænsninger navnlig i Offentligheden. 

B. Straffeprocessens Hovedopgave er i og for sig 
klar nok: den nemlig at faa dem, der forser sig mod 
Statens Love, draget til Strafansvar. Men med Hensyn til 
de Midler, den anvender til Gennemførelsen af dette Maal, 
gør der sig ret betydelige Forskelligheder gældende. 
En Hovedmodsætning fremtræder navnlig i Grundlaget 
for hele Ordningen af Strafferetsplejen, idet dette, som 
man plejer at udtrykke det, enten kan være „inkuisU 
torisk„ eller ^akkusatorisk'' , 

Ved en gennemført inkvisitorisk Ordning af Straffe- 
processen forstaas da en saadan, som overlader hele 
Strafforfølgningen, lige fra dens føi'ste Begyndelse indtil 
Dommen, til Dommeren selv. Efter en gennemført akku- 
satorisk Ordning henvises derimod den anklagende 
Funktion og hele Virksomheden til at godtgøre den 
sigtedes Skyld til en selvstændig Myndighed, saa at 
Dommeren væsentlig begrænses til sin rent dømmende 
Opgave. 

I en saadan Renhed findes imidlertid ingen af de 
to Ordninger gennemført. I Nutiden plejer saaledes 
i egentlig kriminelle Sager Beslutningen om Indledelse 
af Strafforfølgningen og den endelige Tiltale næsten al- 
tid at tages af en særlig Paatalemyndighed. Men der 
maa dog siges at foreligge en Inkvisitionsproces, naar 
hele Virksomheden til Sagens Oplysning fra det Øje- 
blik, den er bragt for Retten, paahviler denne selv, idet 
der ikke findes noget andet selvstændigt Organ til at 
varetage denne Opgave. Processen er nemlig derved 
paa Forhaand udelukket fra at være akkusatorisk og 
maa da, i hvert Fald i formel Forstand, betragtes som 
inkvisitorisk. 

Den vil sædvanlig ogsaa blive det i dybere materiel 
Forstand. Idet nemlig Sagens Oplysning overlades til 
Dommeren, der har Magten over den sigtede, vil han i 
sin i og for sig forstaaelige Iver for at faa den skyldige 
straffet let blive fristet til — og Inkvisitionsprocessens 
Historie viser, hvor let han bukker under for denne 
Fristelse — at misbruge sine Magtmidler overfor den sig- 
tede, idet han gennem skarp Inkvisition søger at fravriste 
denne en Tilstaaelse, og naar Inkvisiten ikke godvillig 
vil efterkomme sin Pligt til at forklare sig overensstem- 
mende med Sandheden, navnlig gennem en udstrakt An- 
vendelse af Varetægtsfængsel søger at bringe ham paa 
andre Tanker. Den sigtede bliver da et retløst Under- 
søgelsesobjekt i Forhørsdommerens Haand, uden For- 
svarer og i det hele uden andet Værn end det, Dom- 
meren selv, der saa let ubevidst vil være kommet til at 
staa som den sigtedes Anklager, vil tilstaa ham. 

Det er da denne, for Dommerens upartiske Stilling 
saa farlige Anklagerrolle, som det akkusatoriske System 
søger at fritage ham for ved at indføre en særlig An- 
klagemyndighed, til hvilken Ledelsen af Undersøgelsen 
mod den sigtede overlades. 

Heller ikke dette finder man imidlertid gennemført 
fuldtud. Ifølge Anklageprocessens Grundtanke skulde 
Dommeren indskrænke sig til at afsige Dom i Henhold 
til det af Anklageren tilvejebragte Materiale og ikke 
selv udøve nogensomhelst Virksomhed til dets Frem- 
skaffelse. Men en saadan rent passiv Stilling finder man 
ikke i nogen StrafiFeprocesordning anvist Dommeren. 

Det maa jo erindres, at ikke engang i Civilproces- 
sen en saadan Ordning kan anses for naturlig, men at 
man i Nutiden er enig om at tillægge Dommeren en 
vis Medvirkning ved Sagens Oplysning, saa at Tvisten 
alene rejser sig om, hvor vidt man i saa Henseende skal 

gaa^). Dette maa da i endnu højere Grad gælde med 
Hensyn til Strafferetsplejen, idet det offentlige her har 
en langt stærkere og mere umiddelbar Interesse i, at 
Sagen fuldstændig oplyses. Naar blot Hovedvirksomheden 
til Sagens Oplysning overlades til den selvstændige An- 
klager, og Undersøgelsens Plan væsentlig bestemmes af 
ham, maa Processen anses for akkusatorisk^ selv om 
Dommeren ikke er udelukket fra at udfolde en vis ac- 
cessorisk supplerende Virksomhed i saa Henseende. 

Der er i Nutiden en voksende Erkendelse af, at kun 
ved en saadan reelt akkusatorisk Ordning er det muligt 
at forene de to Hensyn, paa den ene Side at yde den 
sigtede tilstrækkeligt Værn ved at stille ham overfor 
en upartisk Dommer, helst ogsaa med en Forsvarer til 
sin Bistand, og paa den anden Side at hævde Samfun- 
dets Interesse i Retssikkerhedens Opretholdelse. Naar 
derimod Anklageren kun indtager en tjenende Rolle 
overfor Dommeren, der staar som Hovedpersonen i Straf- 
forfølgningen, kan Ordningen maaske nok betegnes som 
formelt akkusatorisk, for saa vidt som der er en særlig 
Anklagemyndighed, men det, der reelt skulde opnaas 
ved en Anklageproces, vil da væsentlig blive illusorisk. 

Ser vi paa vor egen Straffeproces, var den efter 
Chr. V.'s Lov tilsyneladende akkusatorisk, men i Virke- 
ligheden var Forholdet sikkert det, at der den Gang 
slet ikke eksisterede nogen særlig Straffeproces som en 
fra Civilprocessen adskilt Del af Retsplejen 2). 

I Løbet af det 18de Aarhundrede udviklede vor 
Strafferetspleje, navnlig paa Grund af Manglen af en 
tilstrækkelig effektiv Paatalemyndighed, sig imidlertid 
stærkt inkvisitorisk, idet Dommeren tog saa godt som 



1) Jfr. ovenfor navnlig S. 46. 

2) Jfr. nærmere „Strafferetsplejen" S. 7 fl*. 

hele StraflForfølgningen i sin Haand og da ogsaa i vidt 
Omfang udnyttede saavel Forhøret som Inkvisitionspro- 
cessens øvrige Tvangsmidler. I Forhold dertil havde 
det ikke synderlig Betydning, at der til Straffesagen, 
efter at den gennem Forundersøgelsen var lagt fuldstæn- 
dig til Rette, knyttedes en akkusatorisk, rent skriftlig 
Forhandling ved en beskikket Aktor og Defensor. 

Da Reformbestræbelserne begyndte at tage fast Form, 
var der ogsaa fra alle Sider Enighed om, at den nye 
Strafferetsplejeordning i Lighed med, hvad Tilfældet har 
været i saa godt som alle Lande, der i nyere Tid har 
reformeret deres Strafferetspleje, skulde være en Anklage- 
proces med et særligt Organ til at varetage Anklagens 
Funktioner, og dette var navnlig ogsaa Tilfældet efter 
det sidste Kommissionsudkast. Tvivlen drejede sig alene 
om, hvor vidt i reelt akkusatorisk Retning Forunder- 
søgelsen skulde formes, idet Folketinget i) i Overens- 
stemmelse med Kommissionens Mindretal nærmest 
vilde overlade den til Parterne, Politimesteren (Syssel- 
manden) paa Anklagerens Vegne og den sigtede med 
hans Forsvarer, medens Landstinget 2) overensstemmende 
med Kommissionens Flertal ønskede at bevare Domme- 
ren som Hovedpersonen ved Forundersøgelsen. 

Da man imidlertid ved Regeringsforslaget af 1906 
opgav Adskillelsen af Retsplejen fra Forvaltningen, an- 
saa man det ogsaa for nødvendigt at forlade Tanken 
om en selvstændig Anklagemagt, og man maatte da 
blive staaende ved den hidtil værende inkvisitoriske Ord- 
ning. 

Herefter skal vel paa væsentlig samme Maade som 
hidtil Forfølgningen indledes og Tiltale rejses af særlige 



1) Jfr. dettes Forslag fra 1905-6 § 876. 

2) Jfr. dettes Forslag fra 1905-6 § 795. 

Paatalemyndigheder, jfr. navnlig §§ 701—703, og der 
skal ogsaa, naar Anklage er besluttet, beskikkes offent- 
lige Anklagere (og Forsvarere) til at udføre den afslut- 
tende Behandling, jfr. §§ 813 og 814; paa Grund af denne 
Domsforhandlings mundtlige Karakter vil den forøvrigt 
vistnok kunne ventes at ville faa adskilligt større Betyd- 
ning end hidtil. 

Men hele Forundersøgelsen er indrettet formelt in- 
kvisitorisk, idet der overhovedet under denne slet ikke 
er tillagt Anklagemyndigheden nogen selvstændig Funk- 
tion, men ifølge § 802, 1. Stk., Dommeren, naar For- 
undersøgelse er indledet, „har i Embeds Medfør, uden 
at yderligere Begæring udfordres, med størst mulige 
Hurtighed at foretage alle hensigtsmæssige Skridt til 
Opnaaelse af Forundersøgelsens Øjemed". 

I §'ens 2. Stk. hjemles der vel en Adgang for den 
sigtede selv eller hans Forsvarer til at rette Begæring 
til Dommeren om Foretagelse af enkelte Undersøgelses- 
handlinger. Men der omtales ikke nogen tilsvarende 
formel Beføjelse for Politiet og Anklagemyndigheden. 
I alle de Tilfælde, hvor Politimester og Dommer er for- 
enede i samme Person, vilde en saadan selvstændig 
Virksomhed fra Politiets Side heller ikke godt kunne 
tænkes. 

Anderledes stiller Forholdet sig derimod i Køben- 
havn og de enkelte andre Steder, hvor der straks skal 
indføres særlige Politimestre; her vil Politimyndighederne, 
selv efter at Sagen er bragt for Retten, være i Stand til 
paa egen Haand at indhente Oplysninger i Sagen, jfr. 
ogsaa Forudsætningen i § 802, 3. Stk. Gennem det 
Statspoliti, der ifølge § 138 skal oprettes, vil der være 
Mulighed for en lignende Udvikling i Fremtiden for det 
øvrige Lands Vedkommende, saa at der f. Eks. maaske 
vil kunne danne sig en særlig Afdeling ved Amterne 

med Statspolitiet umiddelbart under sig til StraflFesager- 
nes Oplysning. Hvis da Dommeren iCølge de mange 
Begrænsninger i hans Virksomhed, som Loven hjemler, 
viser sig ude af Stand til tilstrækkelig virksomt at varetage 
sin strafforfølgende Opgave, vil der da maaske kunne 
ske en Forskydning, hvorefter en stadig større Del hen- 
lægges til Politimyndighederne, og Ordningen saaledes 
— selv uden nogen formel Lovændring — udvikle sig 
mere og mere i akkusatorisk Retning. Men den Garanti 
for en saadan Ordning, som kun kan opnaas gennem 
en selvstændig Myndighed, der har Paatalen og For- 
følgningen af Forbrydelsen til udelukkende Opgave, vil 
dog stadig mangle. 

Loven har imidlertid været alvorlig betænkt paa at 
afsvække de farlige Sider ved den formelt inkvisitoriske 
Ordning, idet den ved meget bestemte Forskrifter har 
søgt at holde al materiel Inkvisition ude. Den har saa- 
ledes absolut forbudt ethvert egentlig inkvisistorisk For- 
hør over den sigtede og givet stærkt regulerende og be- 
grænsende Bestemmelser om Varetægtsfængsel ; for en Del 
lovfæster disse Bestemmelser forøvrigt kun en Ordning, 
som under Indflydelse af Reformens Aand allerede i 
Praksis havde begyndt at udvikle sig. Fremdeles vil 
den almindelige Regel om Forundersøgelsens Offentlig- 
hed, det vide Omfang, hvori en Forsvarer kan optræde 
ved den sigtedes Side allerede under Forundersøgelsen, 
og de store Beføjelser, der tillægges denne Forsvarer, 
være ganske uforenelige med den hidtil værende inkvi- 
sitoriske Undersøgelsesmetode. 

Disse Forskrifter, som nedenfor vil blive nærmere 
omtalte, indeholder et klart Udtryk for, at al Inkvisition 
for Fremtiden skal være banlyst fra vor Strafferetspleje. 
Hvor stærkt fristet end Dommeren for at kunne vare- 
tage sin strafforfølgende Opgave maatte blive til at 

gribe til inkvisitoriske Midler, er det givet, at det er 
ham absolut forbudt. Han vilde ved at tage sin Tilflugt 
til saadanne i lige Grad komme i Strid med Lovens 
klare Ord og med dens hele Aand og bærende Grund- 
tanke. 

C. Ikke helt med Urette har den populære Opfat- 
telse ved Retsreformen sat Nævningerne som Hovedsagen. 
Indførelsen af saadanne Folkedommere til at afgøre 
Spørgsmaalet om den anklagedes Skyld er nemlig af en 
saadan Betydning for Strafferetsplejen, at den med Rette 
kan siges at bestemme dennes Grundpræg. Det er dog 
ikke her muligt at komme ind paa en almindelig Drøf- 
telse af dette Instituts Betydning, men der skal kun i 
Korthed antydes de Hovedgrunde, som jhar ført til dets 
-- dog stærkt begrænsede — Optagelse i vor nye Rets- 
pleje som i næsten alle moderne Straflfeprocesordninger. 

Først maa da nævnes de umiddelbare Goder, som 
derved ventes tilført Retsplejen. Gennem Nævningerne, 
der kommer fra anden Livsgerning og fra meget for- 
skellige Kredse, tilføres der Retsplejen en Sum af prak- 
tisk Livserfaring og en frisk Opfattelse af det enkelte 
Tilfælde, som vil kunne danne et gavnligt Supplement 
til den rent juridiske Bedømmelse, idet denne let vil 
være udsat for at blive noget vel formel og rutinemæs- 
sig. Dette gør sig særlig gældende ved Afgørelsen af 
Beviset, som i saa høj Grad beror paa almindelig Er- 
faring og Menneskekundskab. Men ogsaa ved Bedøm- 
melsen af den juridiske Side ved Handlingen vil det 
være af Betydning og skabe en særlig Garanti for den 
anklagede, naar man til hans Domfældelse kræver, at 
en Kreds af hæderlige og forstandige Mænd føler sig 
overbeviste om hans Skyld. Navnlig naar disse Mænd 
tages fra Kredse, der socialt staar den anklagedes egen 
Kreds nær, vil der derigennem vindes et betydningsfuldt 

Værn mod, at der øves Uret imod ham. Og hvor det, 
som i de større Straffesager, drejer sig om Menneskers 
Velfærd, kan der ikke skabes Garantier nok. 

Hertil kommer imidlertid den overordentlige indi- 
rekte Betydning, som Nævningernes Medvirkning har 
for hele Strafferetsplejen, særlig ved dennes Overgang 
fra en ren Inkvisitionsproces til en mere moderne Ord- 
ning. Erfaringen fra saa godt som alle Lande viser 
klart, at denne Overgang overhovedet ikke lader sig 
praktisk gennemføre, uden at der er Nævninger med. 
I det fulde Offentlighedens Lys, der gennem Forhand- 
lingen for Nævningeretten, som det jo ikke kan nytte 
at henvise til skrevne Akter, kastes over hvert Punkt i 
Straffesagen, haves i Virkeligheden det eneste sikre Værn 
mod, at der ikke ogsaa under den nye Ordning stadig 
i det skjulte drives Inkvisition. Og et saadant Værn 
bliver ganske særlig paakrævet, naar, som jo Tilfældet 
er med vor nye Lov, det inkvisitoriske System formelt 
bevares. 

Gennem det folkelige Element, der ved Nævningerne 
tilføres StraflFeretsplejen, antager denne, som Erfaringen 
fra andre Landes Jurydomstole klart viser, en jævnt men- 
neskelig Karakter, saa at alle formelle Juristerier holdes 
ude. Den personlige Forbindelse mellem Folket og dets 
Ret, som gennem Nævningerne kommer i Stand, virker 
befrugtende ind paa Retsudviklingen, idet der derved i 
Befolkningens store Kredse vækkes en Sans og For- 
stavelse for Retten, som paa mange Maader kommer 
denne selv til Gode. Og navnlig skabes der, naar Fol- 
ket saaledes selv er med til at øve Statens straffende 
Myndighed, ude i Befolkningen en Tillid til StraflFerets- 
plejen, som den hos os ikke just hidtil har kunnet 
glæde sig ved, men som allermindst denne Gren af 
Retsplejen, der griber saa dybt ind i Menneskeskæbner, 

kan undvære. Dog vil den Grad, hvori dette Gode op- 
naas, noget afhænge af, om Nævningeretten sammen- 
sættes saaledes, at de Befolkningskredse, mod hvem 
Straffeloven særlig retter sig, virkelig i den ser deres 
naturlige Repræsentanter. 

Det er saadanne Betragtninger, der har baaret Næv- 
ningeinstitutionen frem og skaffet den dens fuldt beret- 
tigede Plads indenfor Strafferetsplejen — en Plads, som 
det da trods de mange stærke Angreb, der er rettede paa 
Institutionen, og de juridiske Vanskeligheder, som den 
unægtelig i flere Retninger frembyder, heller ikke nogen- 
sinde er lykkedes at fortrænge den fra, Vor nye Lov 
har da ogsaa givet den en, ganske vist ret begrænset, 
Anerkendelse, saaledes som det nedenfor skal blive nær- 
mere omtalt. Den har dertil til en vis Grad følt sig 
forpligtet ved Grundlovens tidligere berørte Paabud om 
Nævningers Indførelse. Forholdene har maaske nok 
siden den Tid i flere Retninger forandret sig. Saaledes 
spiller Hensynet til at beskytte Borgerne mod selve 
Regeringsmagtens Overgreb, som det navnlig har faaet 
Udtryk i Bestemmelsen om, at politiske Sager skal be- 
handles for Nævninger, næppe længere samme Rolle. 
Men det maa hævdes, at vedblivende en Række Grunde 
af betydelig Vægt lader sig anføre for denne Institution^). 

Ved Siden af egentlige Nævninger, som selvstændigt 
afgør Spørgsmaalet om den tiltaltes Skyld, kender flere 
Straflfeprocesordninger, saaledes den norske og tyske, 
Lægdommeres Medvirkning i Form af y,Meddomsmænd^ 
(paa tysk „Schoflfen"), der — paa lignende Maade som 
de fagkyndige Dommere i Sø- og Handelsretten — del- 
tager i hele Sagens Behandling sammen med de juridi- 
ske Dommere. Disse yder vel ikke den anklagede 



1) Jfr. nærmere „Strafferetsplejen« S. 138 ff. 

samme Garanti som Nævningerne, men vil dog i mindre 
Straffesager, hvori Nævningeapparatet findes for stort 
og besværligt, kunne gøre deres ikke ringe Nytte ^). 
Vor Lov har imidlertid ingen Plads villet indrømme 
dem indenfor vor Strafferetspleje. 

§ 19. 
Paatalen. 

I. A. Som ovenfor berørt, findes der i vor Straffe- 
proces et vist akkusatorisk Element, idet ifølge Grund- 
sætningen „Uden Anklager ingen Dommer" Retten ikke 
træder i Virksomhed uden efter Begæring af en paatale- 
berettiget, jfr. § 701. Da Loven ikke indfører nogen 
særlig Anklagemagt, er Paatalemyndigheden i de egent- 
lige Justitssager, som her foreløbige) nærmest haves for 
Øje, ved §§ 702 og 703 henlagt til de samme Myndig- 
heder som hidtil, nemlig Amtmanden og i København 
Politidirektøren, dog saaledes, at Justitsministeren maa 
betragtes som den øverste Paatalemyndighed. Forfølgning 
ved Undersøgelsesret rejses i disse Sager af Politime- 
steren; i de fleste Underretsskredse, hvor jo Dommeren 
tillige er Politimester, træder i Stedet for Begæring til 
Underretten en Tilførsel til Retsbogen om, at Rettens 
Virksomhed er foranlediget af Dommeren i hans Egen- 
skab af Politimester. 

B. Reglen er vel, at Handlinger, der opfylder Be- 
tingelserne for at straffes, altid skal gøres til Genstand 
for Paatale. Men herfra sker der dog ved § 706 flere 
Undtagelser, og navnlig gives der her en klar Anerken- 



1) Jfr. „Strafferetsplejen" S. 144-5, 152 ff. 

2) Om de private Straffesager er ovenfor S. 113 talt, om 
de offentlige Politisager vil blive gjort nogle Bemærk- 
ger nedenfor S. 190—2. 

delse af det efter vor hidtil gældende Ordning noget 
omtvistede ^^Opportunitetsprincip^^ idet det bestemmes, at 
de sædvanlige Paatalemyndigheder, naar de finder, at 
„Paatale under Hensyn til særlig formildende Omstæn- 
digheder kan undlades uden Skade for nogen oflFentlig 
Interesse", skal forelægge Sagen for Justitsministeren, 
som da altid maa kunne frafalde Paatale i saadanne 
Tilfælde. 

Ved Kommissionsudkastet (§ 36) var der efter flere 
fremmede Lovgivningers Forbillede aabnet en vid Ad- 
gang til den saakaldte „subsidiære, private Paatale", 
idet den private forurettede, naar Myndighederne næg- 
tede at paatale, selv kunde bringe Sagen for Retten. 
Men denne, unægtelig ogsaa noget tvivlsomme Ordning^) 
er ved den endelige Lov blevet stærkt begrænset. Ved 
§ 709 aabnes der nemlig alene ved de Forbrydelser, som 
er betinget offentlig Paatale undergivet. Adgang for ved- 
kommende private til at paatale dem, dersom Handlin- 
gen ikke kan medføre højere Straf end simpelt Fængsel. 
Det samme skal dog ogsaa gælde i Tilfælde af Trusler 
efter Strfl. § 299. 

IL Paatalemyndighedens Initiativ som Betingelse 
for Rettens Indskriden viser sig paa Straffesagens for- 
skellige Stadier. 

A. „Efterforskningen'' af Forbrydelser sker ifølge 
§§ 784 og 785 ved Politiet, udenfor København under 
Amtmandens Overtilsyn. Men hvis Politimesteren finder, 
at der allerede paa dette Stadium skal træffes Foran- 
staltninger, som kræver Medvirkning af Retten, kan han 
rette Begæring til denne derom. Undersøgelsesretten er 
da pligtig at tage Begæringen til Følge, medmindre der 
foreligger en legal Hindring derfor. Dog skal Retten i 



1) Jfr. „Strafferetsplejen** S. 32 ff. 

enhver Henseende prøve, hvorvidt en fremsat Begæring 
om Beslaglæggelse, Ransagning, Anholdelse eller Fængs- 
ling er tilstrækkelig begrundet. Rettens Virksomhed 
ophører, naar den begærte Retshandling er tilendebragt, 
dog kan Retten altid af sig selv foretage uopsættelige 
Retsskridt, jfr. § 792. 

B. Ligeledes skal ifølge § 798 Forundersøgelse ved 
Retten kun kunne ske efter Begæring af Politiet (eller 
Tilførsel til Retsbogen af Dommeren, naar han selv er 
Politimester). Denne Begæring kan Retten ogsaa kun 
af Retsgrunde undslaa sig for at efterkomme, jfr. § 800. 
Som Regel skal Undersøgelsen holde sig indenfor de 
Personer og de Forbrydelser, som Begæringen omfatter; 
kun i Tilfælde af „periculum in mora'^ kan der ske 
Undtagelse herfra, jfr. nærmere § 799. 

Naar først Forundersøgelsen er begyndt, er det der- 
imod, som tidligere omtalt. Dommeren selv, der leder 
hele Undersøgelsen, jfr. § 802. Ligeledes kan efter § 808 
Retten slutte Forundersøgelsen ikke blot, naar Politiet 
begærer det (eller oplyser, at Tiltale er rejst), men og- 
saa, naar den selv finder, at Undersøgelsen er fremmet 
saa vidt, som Øjemedet udkræver. En sluttet Forunder- 
søgelse kan dog genoptages efter Begæring af Paatale- 
myndigheden eller den sigtede. Indtil Tiltale er rejst, 
kan Retten ogsaa af egen Drift genoptage Forundersø- 
gelsen for at træffe Bestemmelse om Ophør af Fængsling 
eller anden vedvarende Foranstaltning. 

C. Ogsaa for at bringe Sagen for den dømmende Ret, 
kræves der en særlig Akt fra Paatalemyndighedens Side, 
nemlig at den „rejser Tiltale", jfr. § 813 ff. Der sættes 
derved ligeledes en Grænse for Rettens Virksomhed, idet 
den efter § 886 ikke kan domfælde for noget Forhold, 
der ikke omfattes af Tiltalen. Derimod er den ikke ude- 
lukket fra at henføre det paatalte Forhold under en 

anden Straffebestemmelse end den, Anklageren har paa- 
staaet anvendt, eller til at afvige fra Tiltalen med Hen- 
syn til de med Forbrydelsen forbundne Biomstædigheder, 
naar blot den tiltalte har haft tilstrækkelig Lejlighed til 
at forsvare sig. 

III. Paatalemyndigheden er i den Forstand Herre 
over Strafforfølgningen, at det staar den aabent paa 
ethveii: Stadium igen at opgive denne. Ifølge §711 kan 
nemlig Forfølgning frafaldes, saa længe ikke Dom er 
afsagt eller Nævningernes Erklæring afgivet. Frafaldes 
Paatale først, efter at Domsforhandlingen er begyndt, 
skal Retten afsige Frifindelsesdom, idet man i dette Til- 
fælde finder, at den tiltalte har et billigt Krav paa ved 
en saadan Dom at blive endelig renset fra Sigtelsen. 
Men naar ellers en begyndt Forfølgning frafaldes, skal 
Retten blot paa Forlangende udstede skriftligt Vidnes- 
byrd derom. 

Paatalemyndighedens Frafaldelse af Forfølgningen 
er dog ikke ubetinget bindende, jfr. § 952 og nedenfor 
om StraflFesagens „Genoptagelse" ^). 

§ 20. 
Den sigtede og hans Forsvar^). 

I. Under den rent inkvisitoriske Ordning staar den 
sigtede som et i det væsentlige retløst Undersøgelses- 
objekt, hvem der paahviler den ubetingede Pligt til ved 
sine Forklaringer at bidrage til Sagens Oplysning. Af- 
svækkelsen af det inkvisitoriske System viser sig da 
netop først og fremmest i, at der nu tillægges den sig- 
tede visse selvstændige Partsrettigheder. Den sigtedes 



1) S. 197-8. 

2) Jfr. „Strafreretsplejen** S. 44-63. 

t 

Partsstilling er ogsaa i sin Almindelighed anerkendt ved 
§ 713. 

A. Fuldt gennemført er Synspunktet med den sig- 
tede som en med Anklageren ligeberettiget Part dog 
først under den mundtlige Domsforhandling (hvor det 
forøvrigt ogsaa i det væsentlige gælder efter den hidtil 
værende Ordning). Under denne har nemlig den til- 
talte (og hans Forsvarer) ganske samme Adgang til at 
føre Bevis og tage Ordet som Anklageren, jfr. §§ 848, 
850, 861 og 884. 

Straffesagen former sig derfor paa dette Stadium 
væsentlig som en Forhandling mellem to Parter. Men 
der kan dog som tidligere berørt paa Grund af den 
umiddelbare Interesse, som det offentlige har i Straffe- 
sagen, ikke være Tale om, at den egentlige Forhandlings- 
maksime skulde gælde her. Der tillægges da ogsaa ved 
§ 858, 3. Stk., jfr. § 900, Retten en Beføjelse til paa egen 
Haand at beslutte Bevisførelse. 

B. Efter at Tiltale er rejst, men før Domsforhandlin- 
gen hersker der derimod ikke fuldstændig Lighed mel- 
lem de to Parter. I Nævningesager kan saaledes ifølge 
§ 816 Anklageren frit foranledige Bevisførelse foretaget; 
Forskriften i § 816, 2. Stk., om at ikke flere Vidner end for- 
nødent bør indkaldes, har nemlig væsentlig kun Betydning 
som en Paamindelse til Anklageren, men der føres ikke 
af Retten nogen Kontrol med dens Overholdelse ^). Den 
sigtede (ved hans Forsvarer) er derimod, naar Anklage- 
ren modsætter sig hans Begæring i saa Henseende un- 
dergivet Rettens Censur, jfr. §§ 818—821. Grunden hertil 
er navnlig den, at den tiltalte ellers let kunde forhale 
Sagen, volde Folk Ulejlighed ved at indkalde dem til 
til en ganske unødvendig Vidneførsel og paabyrde det 
offentlige overflødige Udgifter. Tilfølgetagelsen af en 

1) Jfr. Motiverne til Kommissionsudkastets § 219, S. 146—7. 

Begæring om Indkaldelse af Vidner kan derfor ogsaa 
efter Omstændighederne betinges af, at Tiltalte stiller 
Sikkerhed for Omkostninger, som derved forvoldes. 
Derimod er i Landsretssager, hvori Nævninger ikke skal 
medvirke, og i Underret ssager Anklageren og Tiltalte i 
denne Retning stillede lige, idet begge Parter maa gøre 
Henstilling til Retten om Indhentelse af nye Oplysninger, 
mens det beror paa Rettens egen Bestemmelse, om denne 
Henstilling skal tages til Følge, §§ 892—895, jfr. § 904. 

C. Under Forundersøgelsen er endelig Sigtedes Ad- 
gang til at udøve saadanne aktive Partsrettigheder stærkt 
begrænset. Saa længe Sagen befinder sig paa Efter- 
forskningsstadiet, har saaledes den mistænkte overhove- 
det slet ingen Adgang til at fordre Retsskridt foretagne, 
selv om han maatte ønske det for at faa Mistanken af- 
kræftet^), jfr. § 792, som alene tillægger Politimesteren 
en saadan Ret. Han har heller ikke nogen selvstændig 
Ret til at forlange Forundersøgelse ved Retten, jfr. § 798, 
men efter at en saadan er indledet, kan dog ifølge § 802, 
2. Stk., han selv eller hans Forsvarer rette Begæring til 
Dommeren om Foretagelse af enkelte Undersøgelses- 
handlinger. Dommeren bedømmer da, hvorvidt den 
begærede Retshandling tjener til Fremme af Undersøgel- 
sens Øjemed; hvis han afslaar Begæringen, maa det ske 
ved en Kendelse, som da vil kunne paakæres. Lige- 
ledes har efter § 807 Sigtede og hans Forsvarer, naar 
Vidner eller Syns- eller Skønsmænd afhøres. Ret til at 
begære yderligere Spørgsmaal stillede, og til angaaende 
Protokol tilførsler af afhørte Personers Udsagn (ogsaa 
hans eget) at fremsætte Bemærkninger, som da i Kort- 
hed skal indføres i Retsbogen. 

Hovedforskellen fra den tidligere Ordning bestaar 



1) Cfr. derimod den norske Jurylov § 268. 

dog i den almindelige Adgang, som der sikres den sig- 
tede til at blive fuldt bekendt med alt, hvad der fore- 
tages imod ham. Herved bliver netop al hemmelig 
Inkvisition overfor ham udelukket. Reglerne herom 
findes i §§ 804—806. 

Der hjemles her for det første den saakaldte ^Parts- 
offentlighed^, hvorefter en Part, selv om Offentligheden 
iøvrigt er udelukket, dog selv har Ret til at være til 
Stede i Retten og blive bekendt med, hvad der foregaar. 
En saadan Ret tillægger nemlig § 804 ogsaa ved Rets- 
møderne under Forundersøgelsen i Almindelighed den 
sigtede og hans Forsvarer. Naar der føres Beviser for 
at kunne benyttes ved Oplæsning under Domsforhand- 
lingen, skal Sigtede som Regel personlig være til Stede. 

Under særlige Omstændigheder kan der dog gøres 
Undtagelse fra denne Ordning. Saaledes kan Sigtede 
ikke blot Qernes som Følge af Rettens Beføjelse til at 
udøve Rettergangspolitiet (jfr. om Forholdet under Doms- 
forhandlingen § 831), eller naar der er Grund til at 
antage, at en uforbeholden Udtalelse af en Person, der 
afhøres, ellers ikke kan opnaas, men Sigtede (og hans. 
valgte Forsvarer) kan midlertidig udelukkes fra Delta- 
gelse, naar der „er Grund til at antage, at den paagæl- 
dende vil modvirke Undersøgelsen ved at paavirke Med- 
sigtede eller Vidner til at afgive urigtig Forklaring, ved 
at fjerne Gerningens Spor eller paa anden lignende 
Maade". Der maa dog foreligge en virkelig Grund til at 
antage noget saadant, og det er til Værn for Sigtedes 
Ret bestemt, at der, naar det begæres, skal afsiges Ken- 
delse derom. 

Naar Sigtede saaledes har været udelukket, skal dog,, 
hvad der er tilført Retsbogen, meddeles ham, naar 
Grunden til hans Udelukkelse er ophørt, og i hvert Fald 
inden Forundersøgelsens Slutning. 

Til Retsmøderne skal Sigtede efter § 805 i Alminde- 
lighed indkaldes, og selv om han er fængslet, vil han 
sædvanlig kunne forlange sig henbragt til Retsmødet. 
Ligeledes skal Forsvareren saa vidt muligt have betime- 
lig Meddelelse om Retsmøderne, og der — hvad der er 
af stor Betydning for, at han kan optræde med Vægt — 
i Reglen før Retsmødet gives ham Lejlighed til at gøre 
sig bekendt med de fremlagte Dokumenter. 

Endelig aabnes der ved § 806 den sigtede og hans 
Forsvarer lige saa vel som Politiet Adgang til at gøre 
sig bekendt med Tilførslerne til Retsbogen og med de 
til denne fremlagte Aktstykker. Men det kan ved Ken- 
delse nægtes Sigtede (og hans valgte Forsvarer), naar 
der er Grund til at befrygte en Modvirken af Under- 
søgelsen paa den ovenfor omtalte Maade; dog maa det 
i hvert Fald tilstedes inden Forundersøgelsens Slutning. 

IL De Partsrettigheder, der tillægges den sigtede, 
vil dog i de fleste Tilfælde ikke betyde noget synderligt, 
medmindre der stilles ham en Bistand, en „Forsvarer^ 
ved Siden. Først derigennem ydes der ham en effektiv 
Beskyttelse, og Forsvaret og dets Ordning bliver derfor 
et Hovedpunkt i StraflFeprocessen. Vi skal da lidt nær- 
mere undersøge de Regler, som navnlig Kapitel 64 inde- 
holder om, hvornaar den sigtede vil have en Forsvarer, 
og hvilke Beføjelser der skal tilkomme denne. 

A. Ifølge § 714 skal enhver, der sigtes for en For- 
brydelse, altid være berettiget til selv at vælge en For- 
svarer, som normalt skal være en Sagfører, til lige fra 
Sagens Begyndelse at staa ham bi. Den, der saaledes 
er i Stand til at engagere en Sagfører, vil derigennem 
have det sikreste Middel til at afskære ethvert Forsøg 
paa Inkvisition. 

Det synes da fra et Retfærdighedsstandpunkt van- 
skeligt at forsvare, om den, der af økonomiske Grunde 

ikke kan skaffe sig en saadan Bistand, skulde nyde en 
mindre Beskyttelse, men man burde konsekvent beskikke 
alle fattige Sigtede en Forsvarer. Af Hensyn til destore 
Udgifter for det offentlige, som en saadan Ordning vilde 
føre med sig, er man vel veget tilbage herfor, men 
ifølge den Skikkelse, Loven paa dette Omraade særlig 
under Folketingets Indflydelse har faaet, hjemles der 
dog Adgang til Beskikkelse af offentlig Forsvarer i be- 
tydelig videre Omfang end efter Kommissionsudkastet ^). 
Ifølge § 715 skal nemlig Beskikkelse af Forsvarer 
for det første finde Sted, efter at Tiltale er rejst, i Næv- 
ningesager og Sager, der gaar ud paa at lægge Beslag 
paa Sigtedes Formue, fremdeles i Landsretssager (ogsaa 
naar der i Anledning af Indankning eller Begæring om 
Genoptagelse skal finde mundtlig Forhandling Sted), 
men her dog kun, naar den sigtede begærer det, endelig 
naar en Landsrets Dom paaankes, eller der i Anledning af 
Kære undtagelsesvis skal finde mundtlig Forhandling Sted 
for Landsret eller Højesteret. Endvidere skal det ske 
allerede før Tiltalen i nogle Tilfælde, hvor Sigtede uden 
Forsvarer kunde komme til at staa særlig hjælpeløs, 
nemlig naar Retten har besluttet at lade Sigtedes Af hø- 
relse foregaa for lukkede Døre, fremdeles efter den sig- 
tedes Begæring, naar han undergives Varetægtsfængsel 
som sigtet for en i den offentlige Mening vanærende 
Handling, men dog kun, for saa vidt han ikke tidligere 
for en saadan Handling har været anset med Straf uden 
at have faaet Æresoprejsning, samt i de saakaldte „Af- 
læsningssager'^ efter § 903. Endelig skal Forsvarer be- 
skikkes, naar der, forinden Tiltale er rejst, skal afhøres 
Vidner og lign. til Brug under Domsforhandlingen, og i 



1) Jfr. dettes Kapitel VI. og „Strafferetsplejen" S. 46—53. 

alle Tilfælde, hvor der begæres saadan beediget Forkla- 
ring til Brug under en Straffesag i Udlandet. 

Ogsaa udenfor disse Tilfælde kan der ifølge § 716, 
saavel før som efter at Tiltale rejst, altid beskikkes 
Sigtede Forsvarer, naar Retten efter Sagens Beskaffenhed 
finder det fornødent. 

Beskikkelsen af. Forsvarer ved Underret foretages 
sædvanlig af Overøvrigheden (i København Politidirek- 
tøren), medens den for Landsret og Højesteret skal ske 
ved Rettens Formand. Beskikkelsen kan tilbagekaldes, 
bl. a. naar „det findes nødvendigt i Forsvarets Interesse", 
jfr. §§ 719 og 720. 

B. Hvad angaar Forsvarerens Beføjelser, fremgaar de 
allerede til en vis Grad af, hvad der ovenfor under I. 
er udviklet om Sigtedes Stilling som Part, idet For- 
svareren som den sigtedes Repræsentant indtager en 
lignende Stilling. Han er saaledes berettiget til at over- 
være alle Retsmøder, selv om de holdes for lukkede 
Døre, § 721 jfr, § 804, og har Ret til at gøre sig be- 
kendt med alt, hvad der fremkommer i Sagen, jfr. §§ 805 
og 806. Men han staar tillige som en selvstændig Re- 
præsentant for det offentliges Interesse i Forsvaret (navn- 
lig i, at ingen uskyldig bliver dømt), jfr. som Udtryk 
herfor paa den ene Side Udelukkelsen fra Vidneforkla- 
ring efter § 160 2) og Fritagelsen for Beslaglæggelse efter 
§ 728, 2. Stk., jfr. 733, 1. Stk., og paa den anden Side 
Straffebestemmelsen i § 723. I denne Egenskab tillæg- 
ges der ham visse yderligere Beføjelser. 

Dette kommer dog kun fuldt frem med Hensyn til 
de offentlig beskikkede Forsvarere, hvis Selvstændighed 
ogsaa har faaet Udtryk i Bestemmelsen i § 724 om, at 
Beskikkelse af en offentlig Forsvarer vel ikke indskræn- 
ker Sigtedes Ret til selv at drage Omsorg for sit For- 
svar, men Forsvareren behøver ikke Sigtedes Samtykke 

til at foretage de Handlinger, som han anser for hen- 
sigtsmæssige eller nødvendige til dennes Tarv. I Over- 
ensstemmelse hermed tillægges der ogsaa ved § 722 Sig- 
tede, selv naar han er fængslet, Ret til ukontrolleret 
Samkvem — skriftligt eller mundtligt — med sin be- 
skikkede Forsvarer. 

Med Hensyn til den af Parten selv valgte Forsvarer 
har man derimod — hvad der fra Retsplejens Synspunkt 
i høj Grad maa beklages^) — for at hindre Misbrug 
anset det for nødvendigt at gøre en Række Begrænsnin- 
ger. Den valgte Forsvarer vil saaledes, som allerede 
ovenfor omtalt, kunne udelukkes fra Retsmøderne og 
fra at gøre sig bekendt med Sagens Akter i de samme 
Tilfælde som Parten selv. Og med Hensyn til en sigtets 
Samkvem med sin valgte Forsvarer i Fængslingstiden 
kan efter § 722 Dommeren, naar han anser det for nød- 
vendigt, saa længe Tiltale ikke er rejst, anordne fornøden 
Kontrol; der maa dog sikkert kræves ganske særlige 
Grunde, for at Dommeren skal finde sig foranlediget til 
at træffe saadanne kontrollerende Bestemmelser. 

Enkelte Indskrænkninger har forøvrigt Loven fore- 
skrevet med Hensyn til alle Forsvarere. Saaledes skal 
efter § 721 Forsvareren i de Retsmøder, der afholdes, 
forinden Tiltale er rejst, vel være berettiget til at frem- 
føre Bemærkninger og til i Korthed at faa disse tilført 
Protokollen ; men Dommeren bestemmer i Almindelighed, 
paa hvilket Tidspunkt af Retsmødet dette kan ske. I 
Retsmødet er Forsvareren berettiget til at samtale med 
den sigtede angaaende disse Tilførsler, men maa have 
Dommerens Samtykke til at gøre det i anden Anledning. 
Det er ifølge § 750, 3. Stk., heller ikke Sigtede tilladt at 
raadføre sig med Forsvareren angaaende den umiddel- 
bare Besvarelse af de ham gjorte Spørgsmaal. 

1) Jfr. nærmere „Strafferetsplejen'* S. 58 tf. 

§ 21. 

Straffeprocessens Oplysningsmidler. 

I. I Straffeprocessen vil for det første de samme 
Bevismidler finde Anvendelse som i Civilprocessen, dog 
med Undtagelse af Partsed, som der slet ikke bliver 
Spørgsmaal om i offentlige Straffesager. Derimod er 
Reglerne om Vidnebevis og Syn og Skøn væsentlig de 
samme; de enkelte Modifikationer, som kommer frem 
indenfor Strafferetsplejen, og som navnlig viser sig i en 
vis Skærpelse af Vidnepligten, er allerede ovenfor^) be- 
rørte. De samme Grunde, der har ført til denne Skær- 
pelse, nemlig de betydelige Vanskeligheder, som netop en 
Straffesags Oplysning ofte frembyder, og som bliver 
særlig store, naar der efter den nye Ordning i langt 
mindre Grad end hidtil lægges Vægt paa den sigtedes 
Tilstaaelse, har imidlertid ogsaa medført Nødvendigheden 
af andre Oplysningsmidlers Indførelse i Straffeprocessen. 
Og selve den sigtedes Indkaldelse og Af hørelse for Ret- 
ten kommer til at antage en helt anden Karakter end 
Partsafhøringen i den civile Proces. 

IL Om det sidste Forhold findes Reglerne i Ka- 
pitel 682). 

Der er herefter paa den ene Side hjemlet -en ube- 
tinget Forpligtelse for den sigtede til efter lovlig Ind- 
kaldelse at møde personlig til Af hørelse for Retten, saa 
at han i Vægringstilfælde kan anholdes, § 745 jfr. § 751. 

Men paa den anden Side har Loven paa dette Punkt 
gjort et bestemt Brud paa den inkvisitoriske Ordning 
ved i § 749 klart at foreskrive, at der ingen Tvang maa 
anvendes mod en sigtet, der vægrer sig ved at svare. 



1) S. 33 ff. 

2) Jfr. „Strafferetsplejen" S. 112—120. 

Der eksisterer altsaa ikke længere nogensomhelst Pligt 
for ham i saa Henseende. Den blotte Undladelse af at 
forklare sig kan der da sikkert heller ikke tillægges 
nogen selvstændig bevisende Virkning imod ham. jfr. 
ogsaa Motiverne til Kommissionsudkastet (§§ 152—154), 
som udtrykkelig erklærer, at „hans Tavshed ikke i og 
for sig kan betragtes som Bevis imod ham". En anden 
Sag er, at han ved ikke at udtale sig maaske afskærer 
sig fra Muligheden for at afkræfte Bevisdata, der er 
fremkommet imod ham. Mere ligger der næppe heller 
i Udtalelsen i § 749: „Kan et saadant Forhold (Sigtedes 
Vægring ved at svare) medføre Sagens Forhaling eller 
vanskeliggøre Forsvaret, bør Dommeren gøre ham op- 
mærksom derpaa". 

At Sigtede skal fremstilles i Retten fri for Baand, 
stemmer med den hidtidige Ordning. Ligeledes maa de 
Regler for Af hørelsen, som § 750 foreskriver, anses for 
ret selvfølgelige; den udtrykkelige Udtalelse af dem lader 
sig kun forklare derved, at de er rettede mod virkelige 
eller formentlige Misbrug i den tidligere Kriminalpro- 
ces. Det bestemmes saaledes, at Dommeren skal tiltale 
den sigtede med Ro og Værdighed, at Spørgsmaalene 
til ham skal være bestemte og tydelige og ikke maa 
være kaptiøse, at Løfter, urigtige Foregivender eller 
Trusler ikke maa anvendes, og at Afhøringen heller ikke 
maa forlænges i det Øjemed at fremskaffe en Tilstaaelse. 

Indenfor de saaledes fastsatte Grænser skal Domme- 
ren, som det siges i § 748, 2. Stk., „afhøre ham (Sigtede) 
om de Forhold, som Sigtelsen angaar, og om de ved 
Vidneforklaringer eller paa anden Maade imod ham 
fremkomne Bevisligheder". 

Hertil ^) er der paa Lovens sidste Stadium føjet den 



1) Ved Regeringsforslagene af 1906—7 og 1907—8 var Sæt- 

Sætning: „Sigtede er berettiget til paa ethvert Trin af 
Sagen at tage sin Erkendelse af Sigtelsens Rigtighed til- 
bage". Betydningen af denne Sætning er imidlertid 
meget uklar. 

Den siger jo direkte kun, at en saadan Tilstaaelse 
kan tages tilbage. Men dette maa i Straffeprocessen 
anses for noget ganske selvfølgeligt, idet Muligheden for 
at se en forpligtende Disposition i Tilstaaelsen kun kan 
komme frem i den civile Proces. 

Man kunde da for overhovedet at faa Bestemmelsen 
tillagt nogen praktisk Betydning lægge den Mening ind 
i den, at den engang gjorte Tilstaaelse efter Tilbage- 
kaldelsen maatte betragtes ganske som usket, saa at For- 
holdet maatte bedømmes, som om der aldrig havde 
foreligget nogen Tilstaaelse. 

I visse Retninger lader dette sig maaske ogsaa opret- 
holde. Naar saaledes Sagens Behandlingsmaade bestemmes 
efter det Moment, om der foreligger Tilstaaelse fra den sig- 
tede, kunde det maaske paa Forhaand være tvivlsomt, 
om ikke hans engang afgivne Erklæring for saa vidt 
var afgørende, som nu uden Hensyn til dens senere Til- 
bagekaldelse Behandlingen skred frem paa den derved 
bestemte Maade. Her maa nu vistnok Konsekvensen af 
den anførte Forskrift være, at Sigtede ved at tilbagekalde 
sin Tilstaaelse under Sagens Gang kan bevirke, at Sagen 
nu behandles paa anden Maade. 

Med Hensyn til Spørgsmaalet om Nævningers Med- 
virkning er dette imidlertid udtrykkelig udtalt i § 843, 
og den almindelige Regel i § 748 er for saa vidt over- 
flødig. Derimod er der ingen saadan særlig Bestemmelse 
truffet med Hensyn til den Tilstaaelse, som itølge § 678 

ningen føjet til den til Lovens § 874 svarende Paragraf 
(859) og lød saaledes: „Egen Tilstaaelse kan til enhver 
Tid tages tilbage**. 

c) bl. a. er gjort til Betingelse for Sagens Paakendelse 
ved Underret. Her gør altsaa den nævnte almindelige 
Forskrift det utvivlsomt, at den sigtede lige indtil Sa- 
gens Paakendelse af Underretten kan tage sin Tilstaaelse 
tilbage. Ved Spørgsmaalet om Underretssagers Behand- 
ling som „Aflæsningssager" efter § 903 faar Bestemmel- 
sen maaske ogsaa den Betydning, at Sigtede ved at kalde 
sin engang afgivne Tilstaaelse tilbage kan forhindre 
denne Behandlingsmaade, lige til Dommen er afsagt i 
første Instans; den sidste Begrænsning maa nemlig 
sikkert gøres, skønt Loven udtrykker sig saa ubestemt 
„paa ethvert Trin af Sagen", hvorefter det kunde synes 
at være tilstrækkeligt, at Tilbagekaldelsen skete under 
Appellen. Det samme Resultat følger vistnok forøvrigt 
allerede deraf, at det „Samtykke" af den sigtede, som 
ogsaa er en Betingelse for Sagens Paadømmelse paa 
denne Maade, næppe kan anses for bindende før Dom- 
mens Afsigelse. Hvad endelig angaar de saakaldte 
Bødeforelæg efter § 909, kan det maaske omtvistes, om 
den Vedgaaelse af at være skyldig, som hertil bl. a, 
kræves, kan betragtes paa samme Maade som den Er- 
kendelse af Sigtelsens faktiske Rigtighed, hvorom der i 
§ 748 alene er Tale. Noget kunde unægtelig tale for, at 
den sigtede skulde være endelig bundet ved sin Ved- 
gaaelse; dette vilde ogsaa stemme ganske godt med, at 
Bestemmelsen kun har Hensyn til Bødesager, og at efter 
§ 912, 2. Stk., en saadan Vedgaaelse ogsaa for Retten 
kan træde i Stedet for Bevis. Det naturligste er dog 
vistnok at bringe Grundsætningen i § 748 til Anvendelse 
ogsaa paa den omtalte Vedgaaelse, idet der ikke lader 
sig anføre nogen praktisk Grund af Vægt for, at den 
sigtede ved sin blotte Erklæring skulde være afskaaret 
fra at forlange retslig Prøvelse, saa længe han ikke vir- 
kelig har erlagt Bøden. 

Betydningen af Forskriften i § 748 vil dog herefter 
ikke blive synderlig stor. Men Spørgsmaalet er endnu, 
om den ikke maaske har Hensyn til selve Tilstaaelsens 
Hovedbetydning som Bevis, saa at Meningen med den 
er, at saa snart Tilstaaelsen er kaldt tilbage, skal den 
tabe enhver bevisende Betydning og juridisk betragtes 
som intet. 

En saadan Forstaaelse lader sig imidlertid umuligt 
opretholde, idet den vilde komme i den bestemteste 
Strid med den fuldstændige Frihed i Bevisbedømmelsen, 
som danner et Hovedpunkt i hele den nye Ordning, og 
som ogsaa for Strafferetsplejens Vedkommende ved § 874 
klart er udtalt. Hvorledes skulde det nemlig kunne 
forenes dermed, at Dommerne (og da ganske særlig 
Nævningerne, som kun har deres sunde Fornuft at gaa 
efter!) pludselig skulde betragte en ganske frivillig, ufor- 
beholden og nøje specialiseret Tilstaaelse som bare Luft 
og frakende den enhver bevisende Betydning, fordi den 
sigtede pludselig uden nogensomhelst Motivering — 

— maaske blot ifølge en dreven Forsvarers Henstilling 

— tog den tilbage?*) Man tør vistnok rolig hævde, at 
selv om Loven — som da vilde staa som et Unikum i 
den civiliserede Verden — klart hjemlede en saadan Ord* 
ning, maatte den som ganske umulig at gennemføre 
sættes til Side. Saa meget mindre Grund til at antage 
den er der da, naar Lovens Ord ikke tvinger dertil. 

Heller ikke den Mening, at den tilbagekaldte Til- 
staaelse i hvert Fald aldrig skal kunne gælde som fuldt 
Bevis, kan man naturlig lægge ind i Lovordene, idet det 
dels er tvivlsomt, om Tilstaaelsen, selv om den ikke er 
tilbagekaldt, i Straffesager ubetinget kan anses for fuldt 
bevisende (hvad dog en saadan Forstaaelse maatte for- 



1) Jfr. Deuntzer i Folketingstidende 1907-8 Sp. 7218 fif. 

udsætte), dels Modsætningen mellem „fuldt" og en min- 
dre Grad af Bevis overhovedet ikke lader sig opretholde 
under en fri Bevisbedømmelse. 

Bestemmelsen bliver saaledes uden egentlig juridisk 
Betydning, men dette kan i og for sig ikke undre, da det 
samme som berørt gælder om flere af de andre Begler 
om Sigtedes Afhøring, som Loven paa samme Sted inde- 
holder. Den har ligesom disse sin historiske Forkla- 
ring, idet den er rettet mod en Tendens, som maaske 
af og til har gjort sig gældende ved Domstolene til vel 
stærkt at holde den sigtede fast ved hans engang af- 
givne Tilstaaelse, og den udtrykkelige Udtalelse i Loven 
vil vel ogsaa kunne have sin psykologiske Betydning 
til at modvirke en saadan mulig Tendens. 

III. Der hjemles desuden en Bække Bevismidler, 
der er særlige for Strafferetsplejen. For en stor Del be- 
tegner Lovens Begler herom ikke noget nyt, men kun 
en legal Fiksering af, hvad der hidtil har været antaget. 
Dog bindes Benyttelsen af disse Midler til noget stær- 
kere retlige Garantier end hidtil. 

A. Et Bevismiddel, som i og for sig ogsaa kunde 
tænkes anvendt i den civile Proces, men som efter Lo- 
ven kun kendes i Straffeprocessen^), er Bettens egen 
„Besigtigelse^ af Personer, Genstande og Lokaliteter, for 
saa vidt en saadan er af Betydning for Sagens Op- 
lysning. 

Angaaende det nærmere herom henvises til Lovens 
Kapitel 65, navnlig § 725. Udkræves der en særlig sag- 
kyndig Indsigt, kan ifølge § 726 Betten tilkalde Syns- 
eller Skønsmænd. Der tilkommer forøvrigt i Straffe- 
sager efter § 203 ogsaa Politimesteren en Beføjelse til at 

1) Hvor særlige Grunde taler derfor, skal dog ifølge § 192 
den til et Syn eller Skøn fornødne Besigtigelse ogsaa i 
borgerlige Sager ske i et Retsmøde. 

foretage bindende Udmeldelse af Syns- og Skønsmænd. 
Adgang for Retten til at indlægge muligvis utilregnelige 
til Observation er udtrykkelig hjemlet ved § 727. 

B. Ved Kapitel 66 aabnes der en vis Adgang til 
at foretage „Beslaglæggelse"^, d. v. s. ved Magt at sætte 
sig i Besiddelse af eller tilbageholde Ting. Dette kan 
forøvrigt ifølge § 728 ske ikke blot med Hensyn til Ting, 
der antages at være af Betydning som Bevismidler, men 
ogsaa med Ting, der antages at burde konfiskeres, eller 
som ved Forbrydelsen er fravendt nogen, af hvem de 
kan kræ. ves tilbage. 

Beslutning angaaende en saadan Beslaglæggelse maa 
normalt tages af Retlen. Kun hvor der foreligger „peri- 
culum in mora", kan Politiet foretage en foreløbig Be- 
slaglæggelse, men Beretning om denne maa da uden 
Ophold og senest inden 24 Timer forelægges for Retten, 
der afgør, om Beslaglæggelsen skal opretholdes. Og det 
første Gennemsyn af Papirer og lign., som beslaglægges, 
skal ifølge § 735, naar vedkommende ikke samtykker i 
Afvigelse derfra, altid iværksættes af Retten. Der er 
ogsaa ekstraordinært tillagt private en Beføjelse til at 
beslaglægge Ting, jfr. nærmere § 729. Beslaglæggelse af 
et trykt Skrift, for hvilket Ansvar skal gøres gældende, 
maa dog altid ske ved Retskendelse. 

Efter Omstændighederne kan Beslaglæggelse und- 
lades mod Løfte fra den paagældende om paa Opfor- 
dring at komme frem med Tingen, jfr. § 730. 

Udleveringen af de omspurgte Ting kan fremtvinges 
ved lignende Tvangsmidler, som kan anvendes mod Vid- 
ner, jfr. § 731, og der kan ogsaa ske Ransagning for at 
faa fat i dem, jfr. straks nedenfor. 

Om Adgangen til at forlange Embedsakter og andre 
hos offentlige Myndigheder beroende Dokumenter ud- 
leverede til Oplysning i en Straffesag gives der Regler 



Digitized by 



Google 



142 

i § 732. Ligeledes er der her hjemlet en vis Adgang til 
at lægge Beslag paa den sigtedes Korrespondance, idet 
det efter § 733 ved Rettens Kendelse kan paalægges 
Post- eller Telegrafvæsenet at tilbageholde og til Retten 
udlevere (eller, for Telegrammers Vedkommende, med- 
dele Indholdet af) Breve, Telegrammer og andre For- 
sendelser, som enten direkte er rettede til den sigtede 
eller dog i Virkeligheden maa antages at være bestemte 
for ham eller hidrører fra ham. Dette kan dog kun 
ske i Justitssager, og Forudsætningen maa naturligvis 
være, at Omstændighederne gør det sandsynligt, at Ind- 
holdet bør beslaglægges. I paatrængende Tilfælde kan 
Politiet give Paalæg om foreløbig at tilbageholde saa- 
danne Forsendelser, indtil Rettens Afgørelse faas, men 
dog ikke for et længere Tidsrum end 3 Dage. Nogle 
Forskrifter, sigtende til at mildne Konsekvenserne af 
denne Beslaglæggelsesret, indeholdes i § 736. — 

En almindelig „Beslaglæggelse" med et helt andet 
Formaal end det ovenfor beskrevne hjemles ved Kapitel 
71; den vil nærmere blive omtalt i den følgende §. 

C. Som allerede berørt, kan der finde „Ransagning^ 
Sted saavel af Bolig eller andre Rum og Gemmer (Hus- 
undersøgelse) som af en Person (personlig Visitation) 
for at søge efter Spor af Forbrydelsen eller af Ting, 
som er Genstand for Beslaglæggelse. Bestemmelserne 
herom indeholdes i Kapitel 67. 

Reglen er, at en saadan Ransagning, hvis ikke den 
paagældende udtrykkelig samtykker deri, kun kan finde 
Sted ifølge Retskendelse, og alene under særlig paatræn- 
gende Omstændigheder kan foretages af Politet uden 
foregaaende Retskendelse, jfr. nærmere § 741. Naar 
Ransagning uden Retskendelse har fundet Sted hos en 
mistænkt, mod hvem Forfølgning ikke tidligere var be- 
gyndt, skal Beretning derom indgives til Retten inden 

24 Timer, og der udøves ifølge § 797, 2. Stk., af Retten 
en særlig Kontrol med, at denne Forskrift overholdes. 
Udenfor paatrængende Tilfælde bør Iværksættelse af 
Ransagning kun, hvor vedkommende udtrykkelig sam- 
tykker deri, overlades til det underordnede Politiperso- 
nale, § 742, og der skal ved dens Iværksættelse udvises 
„al den Skaansel og Varsomhed, som Øjemedet tilsteder"; 
særlig foreskrives det, at personlig Ransagning af en 
Kvinde skal ske ved ærbare Kvinder og ikke i Over- 
værelse af Mænd, jfr. §§ 743 og 744. 

Med Gensyn til de nærmere Betingelser for Ransag- 
ningens Foretagelse sondrer Loven imellem, om den 
retter sig imod en sigtet eller mod andre. 

I det første Tilfælde skal ifølge § 738 Ransagning 
ogsaa af vedkommendes Person uden Indskrænkning 
kunne finde Sted i Justitssager. I andre Straffesager 
skal den derimod selv overfor Sigtede kun kunne ske, 
for saa vidt der foreligger paaviselig Grund til at an- 
tage, at Spor af Forbrydelsen eller bestemte Ting, som 
kan beslaglægges, dér vil være at finde ; den kan altsaa 
i disse Sager ikke finde Sted blot paa Grund af en ube- 
stemt Mulighed for, at der hos den sigtede kunde findes 
Ting, som var af Interesse for Sagens Oplysning. 

Overfor andre Personer er derimod ifølge § 739 Ad- 
gangen til at foretage Ransagning mere begrænset. Den 
kan overhovedet kan ske i Jastitssager, og det kræves 
yderligere, enten at Forbrydelsen er begaaet, eller Sigtede 
er paagrebet i Boligen eller Rummet eller har betraadt 
disse, medens han forfulgtes paa frisk Gerning eller 
friske Spor, eller at der iøvrigt foreligger paaviselig Grund 
til at antage, at Spor af Forbrydelsen eller bestemte 
Ting, som kan beslaglægges, dér kan findes, eller ogsaa 
at Ransagningen har en almindeligere (og altsaa ikke 
overfor den enkelte saa odiøs) Karakter, idet den om- 

fatter en Samling af Huse, som udgør en By eller en 
større afgrænset Del af en By eller et Sogn. 

Ganske udenfor de angivne Betingelser kan Ran- 
sagning dog finde Sted af Hus eller Rum, som efter sin 
Bestemmelse er tilgængeligt for alle og enhver (f. Eks. 
Beværtningslokaler), eller som staar under Politiets sær- 
lige Tilsyn (saaledes visse Forlystelseslokaler), eller hvor 
der drives Pantelaanerforretning eller Marskandiser- og 
visse andre Handelsvirksomheder, jfr. § 740. I disse 
Tilfælde kan Ransagningen frit foretages af Politiet 
uden foregaaende Retskendelse, § 741 1). 

Foruden om en saadan Husundersøgelse kan der 
overfor en ikke sigtet ogsaa blive Spørgsmaal om per- 
sonlig Visitation, men dog ifølge § 739 i Slutn. kun, 
naar Sagen angaar en Justitsforbrydelse, og der er paa- 
viselig Grund til at antage, at det eftersøgte findes hos 
ham. 

Om den Ransagning, der kan finde Sted i For- 
bindelse med en Anholdelse eller Fængsling, henvises 
til næste §. 

§ 22. 
Straffeprocessuelle Sikringsmidler. 

De Tvangsmidler, som skal behandles under denne 
§, kan til en vis Grad tjene til at sikre Beviset, jfr. og- 
saa at de i Loven findes opført i fjerde Bogs andet Af- 
snit under „Midler til Sagens Oplysning m. m." Saa- 
ledes vil en mistænkts Anholdelse kunne være et Mid- 
del til at opnaa det Bevis, som hans Forklaringer kan 
indeholde. Men da dog selve disses Afgivelse er en 
frivillig Sag, vil dette Formaal blive af mindre Betyd- 
ning, og derfor Sikringen af en Persons Tilstedeværelse 
væsentlig ske i andre Øjemed. 

I. Hvad nu først angaar den foreløbige Sikring af 
en mistænkts Person, som sker ved en „Anholdelse** i 
Modsætning til den egentlige Fængsling, er der ved 
Lovens Kapitel 69 vel ikke gjort principielle Forandrin- 
ger i den hidtil gældende Ordning, men dog sket for- 
skellige Ændringer paa det bestaaende Grundlag. 

Navnlig er ogsaa Rettens Beføjelse til at anholde, 
som tidligere var ret ubestemt, blevet nærmere reguleret 
ved Lovregler. Retten kan for det første ifølge § 751 be- 
slutte en mistænkts Anholdelse, naar han er udeblevet 
efter lovlig Indkaldelse, dog i Politisager kun med en vis 
Begrænsning. Uden foregaaende Indkaldelse kan Retten 
ifølge § 752 altid beslutte Anholdelse overfor Vagabon- 
der, fremmede eller ubekendte, som er mistænkte for en 
hvilkensomhelst strafbar Handling, men overfor andre 
kun, for saa vidt Mistanken angaar et Forhold, der kan 
blive Genstand for Justitssag, eller visse Forbrydelser, 
der paatales som offentlige Politisager, særlig Betleri, 
Løsgængeri og Vold, naar „det, om end Betingelserne for 
Afsigelse af Fængslingskendelse ikke fuldstændig maatte 
være til Stede, efter Omstændighederne skønnes for- 
nødent at sikre den paagældendes foreløbige Tilstede- 
blivelse eller Afsondring fra Samkvem med andre". 

Ogsaa Politiet kan dog undtagelsesvis foretage An- 
holdelse, nemlig naar der „er Grund til at frygte for, 
at Øjemedet vilde forspildes ved Ophold for at frem- 
skaffe Rettens forudgaaende Beslutning" — hvad sikkert 
ret hyppig vil være Tilfældet. Under saadanne Om- 
stændigheder kan efter § 754 Politiet for det første altid 
anholde Vagabonder og fremmede eller ubekendte Per- 
soner, naar de mistænkes for at have begaaet en offent- 
lig Paatale undergivet Forbrydelse ; ligeledes kan det an- 
holde andre Personer, naar de træffes under Udførelsen 
af en saadan strafbar Handling (selv om det blot er en 

10 

Politiforseelse), men hvis der kun foreligger Mistanke 
derom, kræves det, at denne hviler paa „bestemte Grunde"^ 
og har Hensyn til en af de i § 754 2) nævnte, mere grave- 
rende Forbrydelser. Forøvrigt er der ogsaa tillagt pri- 
vate en Beføjelse til foreløbig at anholde Folk, som træf- 
fes i Udførelsen af en Forbrydelse eller paa friske Spor^ 

Under Oprør, offentlig Tumult, Slagsmaal el. lign. 
er der endelig ved §'ens sidste Stykke tillagt Politiet 
en meget vidtgaaende Anholdelsesbeføjelse overfor 
mulige Deltagere. 

Ransagning af Hus for at eftersøge den, som skat 
anholdes, kan ifølge § 756 foretages, naar der er Grund 
til at antage, at han holder sig skjult der, men i An- 
denmands Hus dog kun under lignende Betingelser, som 
ellers gælder for Foretagelse af Ransagning overfor ikke 
sigtede Personer *). Der udkræves i Almindelighed Rets« 
kendelse dertil, medmindre vedkommende udtrykkelig 
frafalder Krav herpaa. Undtagelsesvis kan Politiet dog. 
foretage Ransagning uden Retskendelse, nemlig dels, 
naar en Person eftersættes, der er truflet i Udførelsen 
af Forbrydelsen eller paa friske Spor, eller som er und- 
veget efter at være paagrebet, dels naar der er Grund 
til at antage, at Øjemedet vil forspildes, hvis Kendelse 
skal afventes, og navnlig, at en blot Bevogtning af Huset 
saa længe vil være utilstrækkelige). 

Med Hensyn til de nærmere Regler for Anholdelsens 
Iværksættelse gives der ved § 755 den almindelige For- 
skrift at gaa frem med saa megen Skaansel mod den 
paagældende, som Øjemedet tillader; en personlig Ran-^ 
sagning af den anholdte kan dog under visse Omstæn- 
digheder finde Sted. I §§ 757 og 760 bestemmes det i 

1) Jfr. ovenfor S. 143—4. 

2) Jfr. de hidtil gældende Bestemmelser i L. 11. Februar 1863- 
§§ 10 og 11 og L. 4. Februar 1871 §§ 8 og 9. 

Overensstemmelse med rev. Grundlovs § 80, at enhver, der 
anholdes, senest inden 24 Timer fra Paagribelsen at 
regne skal stilles for Retten, medmindre han forinden 
løslades, og at senest inden 3 Gange 24 Timer efter 
Slutningen af det Retsmøde, hvori Fremstillingen har 
fundet Sted — saaledes er Grundlovens Forskrift nær- 
mere præciseret — enten den anholdte skal løslades 
eller Kendelse afsiges om Fængsling eller anden endelig 
Forholdsregel. Indtil denne Frist er udløbet, kan altsaa 
Anholdelsen fortsættes, men der kan ogsaa være Tale 
om at anvende lempeligere Forholdsregler, saaledes 
navnlig Løsladelse mod Sikkerhed. 

Som noget helt nyt aabnes der endelig enhver, som 
har været anholdt uden tilstrækkelig Grund og uden 
ved sit eget Forhold at have forskyldt det. Ret til at 
kræve Oprejsning enten ved en Erklæring om, at An- 
holdelsen saaledes har været ugrundet og uforskyldt, 
eller ved Tilkendelse af Erstatning, jfr. nærmere § 761. 
Det er en Bestemmelse, som baade har en ikke ringe 
Betydning i sig selv, og som kan antages at ville faa 
den indirekte Virkning at afværge overdreven Brug af 
Anholdelse. 

IL Derimod træffer vi ved Reglerne om Varetægts- 
fængslet, den egentlige „Fængsling", som det betegnes i 
Kapitel 70, en Række nye Forskrifter i Loven, idet netop 
et af Reformens Hovedformaal har været at bekæmpe 
de Misbrug, som i saa Henseende havde udviklet sig 
under den gamle Ordning. 

A. For det første er Betingelserne for dets Anven- 
delse blevet nøje præciserede. 

I Grundlovens § 80 er det udtalt, at Fængslingsbe- 
slutningen skal ske ved en af Grunde ledsaget Kendelse 
af Dommeren, og at ingen kan underkastes Varetægts- 

fængsel for en Forseelse, som kun kan medføre Straf af 
Pengebod eller simpelt Fængsel. 

I Overensstemmelse hermed foreskrives det i Lovens 
§ 762, at Fængsling kun kan finde Sted i Kraft af en 
Retskendelse. I § 763 er Grundlovsbetingelsen med Hen- 
syn til Straffens Størrelse nærmere bestemt saaledes, at 
det ikke skal være nok, at Handlingen in abstracto kan 
medføre højere Straf (hvad der gælder om de allerfleste 
Forbrydelser), men det yderligere skal kræves, at Straf- 
fen in concreto skønnes at ville blive højere end Bøder 
eller simpelt Fængsel. I det væsentlige stemmende med 
Straffelovstillæget af 1. April 1905 § 15 er en Bestem- 
melse i § 762 om, at Børn under 14 Aar kun maa fængs- 
les, hvor Omstændighederne og deres Livsforhold i høj 
Grad taler derfor. 

Naar der ellers foreligger „skellig Grund" til at an- 
tage, at nogen har gjort sig skyldig i en saadan større 
Forbrydelse, vil Fængsling ifølge § 763 altid kunne ske, 
hvis han er omrejsende, fremmed eller ukendt, men 
overfor andre kræves der yderligere Betingelser. 

For det første maa Sigtelsen, ligesom ovenfor er 
omtalt ved Anholdelse efter § 752, have Hensyn enten 
til en Forbrydelse, som er Genstand for egentlig Justits- 
sag, eller til visse særlig opregnede Forbrydelser, der be- 
handles som offentlige Politisager. Derhos kræves det, 
at der enten a) paa Grund af Sagens Beskaffenhed eller 
den sigtedes Forhold er Føje til at antage, at han vil 
unddrage sig Ansvaret ved at flygte eller skjule sig, eller 
at han vil udeblive fra Domsforhandling, hvortil han 
er indkaldt, eller b) er særlig Grund til at frygte for, at 
han, hvis han lades paa fri Fod, vil gentage eller fort- 
sætte sin forbryderiske Virksomhed, eller c) efter Sagens 
Omstændigheder er særlig Grund til at antage, at han 
vil bestræbe sig for at modvirke Undersøgelsen ved at 
fjerne Gerningens Spor eller paavirke medsigtede eller 

Vidner til at afgive urigtig Forklaring eller paa anden 
lignende Maade. 

Det betones i Loven stærkt, at der skal være „Føje^, 
i de under b) og c) nævnte Tilfælde endogsaa r^særlig 
Grand^ til at antage, at nogen af de nævnte Fængslings- 
grunde foreligger. Der maa altsaa være en virkelig be- 
grundet Frygt for, at den paagældende, hvis han lades 
paa fri Fod, enten vil unddrage sig Ansvaret (hvortil 
bl. a. vil kræves, at han overhovedet kan skaffe sig Mid- 
lerne til at flygte) eller fortsætte sin forbryderiske Virk- 
somhed eller paa utilladelig Maade modvirke Undersø- 
gelsen. Navnlig i det sidste Tilfælde er det af Vigtig- 
hed strengt at fastholde den objektive Betingelse, idet 
Erfaringen viser, hvor let ellers denne saakaldte „Kol- 
lusionsarrest" kan misbruges til under Paaskud af en 
saadan Fare for Kollusion at forlænge Fængslingen af 
helt andre Grunde, f. Eks. for at søge at fremkalde en 
Tilstaaelse fra den arresterede. 

Hertil slutter sig forskellige Bestemmelser om Fængs- 
lingens Ophør i § 773. Den skal naturligvis falde bort, 
saa snart Forfølgningen sluttes, og der gives nærmere 
Forskrifter for det Tilfælde, at en Frifindelsesdom paa- 
ankes af det oflentlige. Endvidere skal Fængslingen 
ophæves, naar i Løbet af Undersøgelsen de Grunde, 
hvorpaa den støttedes, bortfalder, og Grunde til Fængs- 
ling ved en ny Kendelse ikke er forhaanden. Med Hen- 
syn til Kollusionsarresten fremhæves særlig, at denne 
skal bortfalde, saa snart Undersøgelsen i paagældende 
Retning er sikret, i hvilken Henseende det fornødne 
hurtigst muligt skal iværksætles. Endelig udtales det, 
at Fængslingen bør ophæves i Sager af mindre Betyd- 
ning, naar Retten finder, at Sagen ikke fremmes med 
tilbørlig Hurtighed, og ligeledes naar en Dom, hvorved 
kun en kortere Tids Fængselsstraf er idømt (selv om 

denne altsaa ikke blot er simpelt Fængsel), bliver paa- 
anket, og „Fængslingens Forlængelse indtil Ankesagens 
Slutning vilde staa i aabenbart Misforhold til den Straf, 
som er eller kan ventes idømt ''. 

Der hjemles fremdeles forskellige retlige Kontrolmid- 
ler mod ulovlige Fængslinger. Saaledes skal ifølge § 766, 
naar Fængslingskendelsen er afsagt, uden at den fængs- 
lede har været hørt angaaende Sigtelsen, Afhørelse 
for Retten finde Sted inden 24 Timer efter Paagribelsen. 
Under Efterforskningen kan, jfr. § 764, Fængsling vel 
begæres af Politiet, men ifølge § 792, 2. Stk., kan dog 
Begæring herom, ligesom andre Retshandlinger mod en 
mistænkt, kun fremsættes i Forbindelse med Begæring 
om Forundersøgelse (hvorved jo hele Sagens Behand- 
ling gaar over til Retten) eller Anklage. Og naar Sig- 
tede er fængslet ved Forundersøgelsens Slutning, bør 
efter § 811, 2. Stk., Undersøgelsesretten opgive Paatale- 
myndigheden en vis Frist, ved hvis Udløb Fængslingen 
vil blive hævet, saafremt ikke inden den Tid enten 
Tiltale rejses, eller Oplysninger meddeles, som findes at 
burde begrunde en Forlængelse af Fristen. Endelig er 
der i Overensstemmelse med Grundlovens Paabud i § 80 
givet Adgang til at indanke Fængslingskendelsen for 
højere Ret. Dette skal ifølge § 945, 2. Stk., ske ved 
„Kære", og Bestemmelsen i § 948 om, at i Tilfælde af 
en saadan de fornødne Udskrifter skal indsendes til den 
overordnede Ret, vil forhaabentlig bidrage til at give 
dette Retsmiddel nogen større praktisk Betydning end 
vor Grundlovs „Habeas corpus"-Bestemmelse hidtil har 
hafti). 

Vigtigere end disse formelle Garantier er det imid- 
lertid, at hele Strafferetsplejen ordnes saaledes, at — 



1) Jfr. „Strafferetsplejen" S. 73. 

som det siges i Kommissionsudkastets Motiver (S. 105) 
^— det j^borttager Fristelsen'' for Dommeren til at an- 
vende Varetægtsfængslet i utilladelige inkvisitoriske Øje- 
med. I saa Henseende er det nu selvfølgelig en væsent- 
lig Mangel, at Loven formelt stadig opretholder den 
inkvisitoriske Ordning, hvorefter Undersøgelsesdomme- 
ren staar som den sigtedes Anklager og da maaske kan 
føle sig fristet til at søge at opnaa en Tilstaaelse af ham; 
1 saa Henseende har man unægtelig (Motiverne S. 107) 
^Erfaringens Vidnesbyrd for, at Varetægtsfængsel er i 
høj Grad fremmende for Fremkaldelse af den Tilstaa- 
else, der er Systemets Alfa og Omega**. 

Imidlertid tør den betydelige Afsvækkelse, som det 
inkvisitoriske System har faaet ved Loven, vistnok ogsaa 
ventes at ville vise sine gavnlige Virkninger i denne 
Retning. Fremhæves maa saaledes den mere tilbage- 
trukne Rolle, som netop den sigtedes Tilstaaelse spiller 
efter den nye Ordning, Varetægtsfængslets hele Indretning, 
den udvidede Adgang til at faa Erstatning for uforskyldt 
Varetægtsfængsel, jfr. nærmere straks nedenfor under B. 
og C, og fremfor alt Reglen i § 715 a) om, at der skal 
beskikkes den fængslede en Forsvarer. Herved vil i det 
væsentlige Brodden være taget af det inkvisitoriske Sy- 
stem, idet Arrestanten, naar han har en Defensor ved 
sin Side, ikke let vil kunne komme i den hjælpeløse 
Isoleringstilstand, der betinger hans fulde Udnyttelse 
som Inkvisitionsobjekt^). 

Loven giver fremdeles Dommeren Anvisning paa at 
anvende forskellige andre Sikringsmidler i Stedet for 
Fængsling. Hvis saaledes Sigtede er en frugtsommelig 
eller diegivende Kvinde eller en Person under 18 Aar, 
bliver hun eller han, for saa vidt det efter Sigtelsens 



1) Jfr. „Strafferetsplejen" S. 76. 

Genstand, Sigtedes Personlighed og de forhaandenvæ- 
rende Forhold lader sig gøre, i Stedet for at fængsles, 
at sætte under Tilsyn af paalidelige Personer, Forældre 
eller andre, jfr. § 768. I andre Tilfælde kan, hvor saa- 
dant maa anses for tilstrækkeligt til Formaalets Op- 
naaelse, i Stedet for Fængsling efter Rettens Beslutning 
anvendes Bevogtning i Hjemmet, Tilhold om ikke uden 
Dommerens Tilladelse at forlade et anvist Opholdssted 
eller en bestemt Kreds, Paalæg om til bestemte Tider 
at fremstille sig for Politiet, Beslaglæggelse af Pas eller 
andre Legitimationsdokumenter, endelig Sikkerhedsstil- 
lelse. Den sidste kan dog ikke træde i Stedet for Kollu- 
sionsarrest, men kan ellers ventes at ville blive den hyp- 
pigst anvendte Erstatning for Varetægtsfængsel. De nær- 
mere Regler derom indehoMes i §§ 769—71, hvoraf frem- 
gaar, at ogsaa Selvskyldnerkaution af Retten kan tages 
for tilstrækkelig. 

En Løsladelse mod Sikkerhed er jo forøvrigt alle- 
rede forudsat i Grundlovens § 80, men den har under 
det hidtil værende inkvisitoriske System ikke spillet 
nogen større Rolle. Det vil være en Prøvesten paa, om 
den nye Ordning har holdt, hvad den lovede, at en 
saadan Sikkerhedsstillelse i Fremtiden — paa lignende 
Maade som Forholdet er i England — i langt videre Om- 
fang end hidtil finder Anvendelse. Jo mere dette naas, 
i desto højere Grad vil man være i Overensstemmelse 
med den Aand, som har baaret hele Reformen frem. 

B. Om selve Fængslingens Iværksættelse gælder 
ifølge § 765 ganske lignende Regler som om Anholdelse. 

Derimod indeholder § 767 om Varetægtsfængslets 
nærmere Indretning forskellige nye Bestemmelser sigtende 
til at gøre Ordningen humanere og betage den dens 
inkvisitoriske Karakter, saaledes at det i højere Grad 
end hidtil kan blive praktisk Sandhed, hvad Arrestrglmt. 

7. Maj 1846 i § 16 saa smukt udtaler, at „Arrestanten i 
Varetægtsarresten ikke skal udsættes for et større Onde 
end det, der er en nødvendig Følge af hans Friheds Ind- 
skrænkning og hans Persons Bevogtning, indtil hans 
Skæbne ved Dom er afgjort". Yderligere Indskrænk- 
ninger i hans Frihed bør derfor overhovedet kun kunne 
gøres, hvor særlige Omstændigheder gør det nødven- 
digt, navnlig fordi der ellers kunde befrygtes Skade for 
Undersøgelsen. 

Varetægtsfanger maa herefter som Regel ikke sættes 
sammen med andre Fanger, de har bortset fra de be- 
rørte Indskrænkninger en vis Ret til at modtage Besøg 
og til at afsende og modtage Breve, de har Lov til at 
sysselsætte sig, som de vil, og til at forskaffe sig Ekstra- 
forplejning og andre Klæder end Fængslets. Legemlig 
Revselse maa ikke (hvad unægtelig skulde synes selv- 
følgeligt, men det tidligere Arrestreglement tillader det) 
anvendes som disciplinær Straf paa Varetægtsfanger, 
og endelig forbydes det Arrestforvareren eller andre 
Personer at udforske Fangen. 

Som noget nyt aabner §'ens Slutning en Adgang til 
at bringe Klager over utilbørlig Behandling i Fængslet 
for Retten, og ifølge § 776 skal der af et kommunalt 
Udvalg føres Tilsyn med Varetægtsfængslerne og Fan- 
gernes Behandling. 

C. Der hjemles ved § 775 en udvidet Ret til Erstat- 
ning for uforskyldt Varetægtsfængsel. Forskellen fra den 
ved L. (Nr. 52) 5. April 1888 fastslaaede Ordning er 
navnlig den, at medens der efter denne kun skal tilkendes 
Erstatning, naar det efter de fremkomne Oplysninger 
positivt maa antages, at vedkommende er uskyldig i For- 
brydelsen, skal han efter denne Bestemmelse omvendt 
altid have Erstatning, medmindre de fremkomne Oplys- 
ninger giver begrundet Formodning for, at han er skyl- 

dig. Retten til Erstatning*) bortfalder dog, naar ved- 
kommende frifindes paa Grund af personlig Utilregne- 
lighed, og ligeledes — denne praktisk set ret væsentlige 
Begrænsning har man navnlig gjort for ikke at begun- 
stige professionelle Forbrydere — , naar han tidligere er 
straflTet med Strafarbejde for nogen i den oBFentlige Me- 
ning vanærende Handling, og der ikke siden hans Løs- 
ladelse er hengaaet 3 Aar. 

III. Et helt nyt Tvangs- og Sikringsmiddel er efter 
flere fremmede Loves Forbilleder indført ved det Beslag 
paa Sigtedes Formue, som Kapitel 71 hjemler. Der kan 
dels være Tale om at lægge Beslag paa hele Formuen 
som et Tvangsmiddel mod den, der ved Landsret und- 
drager sig Sagens videre Forfølgning, jfr. §§ 777 — 779, 
eller mod en domfældt, som unddrager sig Straffens 
Fuldbyrdelse, jfr. § 979, 2. Stk., dels om at lægge Beslag 
paa saa meget af en sigtets eller domfældts Gods, som 
er nødvendigt til Dækning af Sagens Omkostninger og 
Erstatningskrav, §§ 780—782, jfr. § 979, 1. Stk.; den 
sidste Beslaglæggelse er et Sikkerhedsmiddel af væsent- 
lig samme Art og Virkning som civil Arrest. 

§ 23. 
Retterne og deres Virkekreds. 

Retterne i Straffesager er væsentlig de samme som 
i borgerlige Sager. Dog er Nævningers Medvirkning 
særlig for Strafferetsplejen, og ligeledes vil den ved § 21 
opretholdte Adgang til at anordne ekstraordinære Retter 



1) Det kan maaske være tvivlsomt, om det ikke kun er den 
ifølge Loven udvidede Ret til Erstatning, som bortfalder 
i disse Tilfælde, medens den allerede ved Loven af 1888 
hjemlede bevares. Det har dog sikkert været Meningen 
at give en ny udtømmende Kodifikation angaaende dette 

faktisk saa godt som udelukkende finde Anvendelse 
i Straffesager. Desuden kræver de forskellige Retters 
Kompetence en nærmere Bestemmelse. Dette skal da 
her ske, for saa vidt angaar den „almindelige" Kompe- 
tence, som omhandles i Kapitel 61, medens Spørgsmaa- 
let om deres „specielle" Kompetence (Straffesagers Vær- 
neting) henvises til næste §. 

I. Om Underretterne gælder i Straffesager væsentlig 
de samme Regler som i borgerlige Sager. Dog kan 
mærkes Bestemmelsen i § 56, som efter sit Indhold sær- 
lig vil finde Anvendelse paa Underretter, om at et Rets- 
vidne i Almindelighed skal tilkaldes til Retsmøder, der 
i Straffesager afholdes af en Ret beklædt af en Enkelt- 
dommer, saafremt ingen særlig Retsskriver er til Stede. 

A. Underretterne virker for det første i Reglen som 
„Undersøgelsesret^ j naar der skal foretages Forunder- 
søgelse og enkelte Retshandlinger. Dog kan det i Sager 
for Landsret eller Højesteret undtagelsesvis af vedkom- 
mende Rets Formand overdrages til et Medlem af Lands- 
retten at handle som Undersøgelsesdommer, jfr. § 677. 
Som i Kommissionsudkastets Motiver (S. 6) udtalt, er 
der derved aabnet en Udvej til i vanskelige Tilfælde, 
hvor man hidtil ofte har tyet til Regeringskommissio- 
ner, at undgaa dette, og ligeledes vil det kunne være 
af Betydning, at de paagældende Retter, hvor de ikke vil 
forlange, at Beviset skal føres direkte frem for dem selv, 
dog kan faa det optaget ved en Dommer, der staar 
friere overfor Sagen end den Underretsdommer, der alt 
har haft med den at gøre. 



Forhold, saaledes at der overhovedet slet ikke mere 
anerkendes nogen Ret til Erstatning for uforskyldt 
Varetægtsfængsel udenfor de af Loven fastsatte Betin- 
gelser. 

B. Som Domsret virker derimod Underretterne kun 
i de mindre Straffesager, saaledes som dette Begreb nær- 
mere er bestemt ved § 678. 

Ubetinget hører derefter under Underret Sager an- 
gaaende Lovovertrædelser, for hvilke Straffen ikke kan 
overstige Fængsel (ligegyldigt, af hvilken Art) eller Tvangs- 
arbejde. Dette gælder saaledes om de allerfleste straf- 
bare Handlinger, som ligger udenfor Straffeloven, og af 
Straffelovens Forbrydelser f. Eks. om Mened under visse 
formildende Omstændigheder og Afgivelse af urigtige 
Erklæringer, om forskellige mindre Sædelighedsforbry- 
delser, om undtaget Tyveri og Bedrageri og om en 
Række af uagtsomme Forbrydelser. Ligeledes behandles 
ifølge § 678 d) visse søretlige StraflTesager altid ved Sø- 
og Handelsretten eller ved Underretten som Søret. 

Hvis der alternativt med de laveste Straffe, Formue- 
straf og simpelt Fængsel (eller Ris eller Fortabelse af 
Næringsret) er hjemlet andre (højere) Strafarter, hører 
Sagen vel i Almindelighed ogsaa for Underret, men 
Sigtede kan dog, naar Straffen kan stige til Strafarbejde 
(eller Embedsfortabelse), begære Paakendelse umiddelbart 
ved Landsret. Som Eksempler paa saadanne Forbrydel- 
ser, der altsaa skal behandles ved Underret, medmindre 
Landsretsbehandling af Sigtede udtrykkelig begæres, kan' 
nævnes ulovlig Omgang med Hittegods, ubeediget falsk 
Forklaring for Retten og uagtsomt Manddrab. 

Er endelig Straffen for første Gang begaaet Forbry- 
delse bestemt alternativt til Fængsel paa Vand og Brød 
eller Strafarbejde eller ifølge Strfl. § 229 (grovt Tyveri) 
til Strafarbejde alene, skal Sagen kun behandles ved Under- 
ret, for saa vidt Sigtede afgiver en fuldstændig og tro- 
værdig Tilstaaelse, og han ikke begærer Paakendelse ved 
Landsret. Hertil hører bl. a. de saa hyppige Berigelses- 

forbrydelser, Tyveri, Hæleri, Bedrageri, samt Dokument- 
falsk og forskellige Sædelighedsforbrydelser^). 

Endvidere skal forskellige Sager angaaende andet 
end Straf, saaledes navnlig Sager om Oprejsning for 
uforskyldt Anholdelse, altid paadømmés af Underret, og 
Sager om Erstatning for uforskyldt Varetægtsfængsel 
eller Straf ligeledes, naar den, som kræver Erstatningen, 
ikke samtidigt med Erstatningsbegæringen forlanger 
Paakendelse ved Landsret. 

Sager, der rejser sig af politiske Lovovertrædelser, 
eller hvori legemlig Revselse maa antages at være for- 
skyldt som Tillægsstraf, skal dog altid behandles ved 
Landsret. Ogsaa andre Sager kan Paatalemyndigheden 
indbringe umiddelbart for Landsretten, naar den af 
særlige Grunde finder dette hensigtsmæssigt, og ligeledes 
Sigtede samtykker deri. 

IL Alle de Sager, som ikke efter § 678 er henlagte 
til Underretten, skal ifølge § 679 behandles ved Lands- 
ret. For saa vidt Behandlingen foregaar uden Medvirk- 
ning af Nævninger, giver Forholdet her ikke Anledning 
•til yderligere Bemærkninger. Derimod indeholder Lo- 
ven for det Tilfælde, at Nævninger skal medvirke, for- 
skellige nærmere Bestemmelser om Rettens Virkeomraade 
og Sammensætning. 

A. Nævningesagernes Omraade bestemmes nærmere 
ved § 679. Ifølge denne er nogle Sager ubetinget erklæ- 
rede for Nævningesager, nemlig for det første, i Over- 
ensstemmelse med rev. Grundlovs Paabud i § 74, alle 
^^Misgerningssager"^ og „Sager, der rejse sig af politiske 
Lovovertrædelser"" . Begrebet Misgerningssag, som ifølge 
selve Udtrykket maa have Hensyn til en noget grovere 



1) En nærmere Opregning findes i |Kommissionsudkastels 
Motiver S. 10—12, 

Forbrydelse, er ved Loven nærmere bestemt saaledes, 
at den skal angaa en Forbrydelse, hvorfor Loven hjem- 
ler Livsstraf eller, uden at det er betinget af Gentagelse, 
livsvarigt Strafarbejde. Dette gælder saaledes om Vold- 
tægt, forsætligt eller overlagt Drab, Røveri i visse Til- 
fælde, Brandstiftelse og forskellige andre almenfarlige 
Forbrydelser under kvalificerende Omstændigheder. Der- 
imod har man afstaaet fra Forsøget paa at give en nær- 
mere Bestemmelse af det meget omtvistelige Begreb 
„politiske Forbrydelser"; navnlig er det tvivlsomt, om 
man derved væsentlig skal bygge paa Forbrydelsens 
objektive Karakter, jfr. Strfl. Kapitler 9— 11, eller (hvad 
der vistnok er det rette) paa Forbryderens særlige Motiv 
med Handlingen. 

Til de ubetingede Nævningesager henføres yder- 
ligere, dels Sager angaaende Anvendelse af Straffelovens 
§ 299, dels alle Sager, hvor legemlig Revselse maa an- 
tages at være forskyldt som Tillægsstraf. 

Endvidere skal ogsaa andre Sager behandles som 
Nævningesager, naar Strafarbejde (eller Fortabelse af 
Embede eller Bestilling eller Valgret) i det forelig- 
gende Tilfælde maa antages at være forskyldt, medens 
det ikke er nok at den Lovbestemmelse, hvorunder 
Handlingen henføres, hjemler saadan Straf. I disse Til- 
fælde er dog Behandlingen som Nævningesag for det 
første betinget af, at ikke den sigtede forlanger Sagen 
paadømt uden Nævninger. Desuden maa det erindres, 
at ifølge det under L udviklede selve Indbringelsen af 
Sagen for Landsret, som jo igen betinger Nævningers 
Medvirkning, i flere af disse Tilfælde er afhængig af 
Sigtedes positive Begæring. Tanken med saaledes at 
lade Sigtedes Vilje faa Betydning for Spørgsmaalet, om 
Nævninger skal medvirke ved Behandlingen af hans 
Sag, er vel nærmest den, at der i Nævningeelementet 

skulde ligge en særlig Garanti for den anklagede, som 
da ikke bør paatvinges ham. Men nægtes kan det ikke, 
at der ved denne Ordning skabes en lidet tiltalende 
Adgang for den sigtede til at spekulere i, hvilken Ord- 
ning af Statens Retspleje han i det enkelte Tilfælde an- 
ser for gunstigst for sig. 

Denne betingede Nævningebehandling skal yder- 
ligere — for ikke at komme professionelle Forbrydere til 
Gode — være udelukket, naar Sigtelsen alene angaar Volds- 
eller Sædelighedsforbrydelse eller nogen af de i Strfl. 
Kapitel 23 — 27 omhandlede Forbrydelser (Berigelsesfor- 
brydelser og Falsk), og der for den sigtede foreligger 
et i Loven nærmere bestemt Gentagelsestilfælde, jfr. 
§ 679 e). 

Endelig skal ifølge § 679 f) den, der kræver Erstat- 
ning for uforskyldt Varetægtsfængsel eller Straf, altid 
kunne begære Spørgsmaalet, om saadan Erstatning til- 
kommer ham (men ikke om Erstatningens Størrelse), 
afgjort uden Medvirkning af Nævninger. 

Det vil saaledes ses, at Omraadet for Nævningesa- 
gerne er ret stærkt begrænset, og denne Begrænsning i 
Folkedommernes Virkeomraade vil efter Loven vise sig 
saa meget desto føleligere, som den, efter hvad tidligere 
er omtalt 1), ikke kender noget til at lade Lægmænd 
medvirke i Form af egentlige Meddomsmænd i mindre 
Straffesager. 

Ogsaa udenfor de lovhjemlede Tilfælde kan Lands- 
retlen dog, naar baade Paatalemyndigheden og den sig- 
tede er enige derom, bestemme, at Nævninger skal med- 
virke, og der ligger altsaa heri en Mulighed for en vi- 
dere Udvikling af Institutionen. — 

I §§ 680 og 681 gives der nærmere Bestemmelser for 
det Tilfælde, at der kun foreligger Forsøg eller Meddel- 

1) S. 124. 

agtighed eller finder Forening af flere Straffesager Sted, 
og i § 682 om Afgørelser af Spørgsmaal vedrørende Be- 
handiingsmaaden. 

B. Angaaende y, Nævningers Kaldelse^ indeholder 
Loven i Kapitlerne 6 — 9 et helt Kompleks af Regler. 

a. Muligheden for at blive kaldet til Nævning har 
ifølge § 70 enhver, som har Valgret til Folketinget (altsaa 
Kvinder ikke, før de faar politisk Valgret), medmindre 
han „paa Grund af legemlige Mangler eller utilstrække- 
ligt Kendskab til det danske Sprog er ude af Stand til 
at fyldestgøre en Nævnings Pligter". 

Udelukkede fra at være Nævninger er dog efter § 
71 forskellige, særlig juridiske Embedsmænd og Gejstlige, 
vel navnlig paa Grund af den Pression, som de let vilde 
kunne udøve paa de andre Nævninger. 

Desuden kan ifølge § 72 en Række af Personer, naar 
de selv ønsker det, begære sig fritaget for Nævninge- 
hvervet, idet Udøvelsen af dette paa Grund af deres 
Livsstilling eller visse personlige Forhold vilde medføre 
særlige Vanskeligheder. Dette gælder saaledes om Rigs- 
dagsmænd, medens Rigsdagen er samlet, om tjenstgørende 
Militærpersoner, om Personer ansatte ved Told-, Post-, 
Jernbane-, Telegraf- og Telefonvæsenet eller Brandvæ- 
senet, om Lodser, om Læger, som ikke holder Hjælpe- 
læge, og om Apotekere, som driver deres Næring uden 
Hjælp af en farmaceutisk Kandidat, fremdeles om alle, 
der inden Nævningeaarets Begyndelse fylder 65 Aar, eller 
som paa Grund af deres Helbredstilstand eller Formue- 
eller Familieforhold ikke uden Fare for deres Velfærd 
kan opfylde Nævningepligten. 

Endelig er det en Betingelse for at kunne kaldes til 
Nævning, at man er optaget paa Grundlisten og Næv- 
ningekredsens Aarsliste, jfr. § 73. 

b. Det er nemlig kun den eventuelle Adgang til at 
blive Nævninger, der saaledes som Regel aabnes for alle 

Folketingsvælgerne. Til den aktuelle Udøvelse af Kaldet 
kræves der et særligt Valg, og det bliver altsaa af af- 
gørende Betydning, hvorledes denne Udtagelse nærmere 
foregaar. 

Dette Spørgsmaal viste sig da ogsaa at være Hoved- 
tvistpunktet ved Reformens Gennemførelse. Folketinget 
fastholdt nemlig, i væsentlig Overensstemmelse med 
Kommissionsudkastet og den demokratiske Grundtanke, 
der ligger bag ved Nævningeinstitutionen, at dette Valg 
skulde henlægges til Kommunalbestyrelserne, som dog 
i København skulde udøve Beføjelsen gennem et Udvalg. 
Derimod ønskede Landstinget, at Valget altid skulde ske 
ved et Udvalg, paa hvis Sammensætning Statsmyndighe- 
derne havde den overvejende Indflydelse. Resultatet blev 
det Kompromis, som Ordningen efter § 74 er Udtryk for. 

Herefter henlægges Valget til Udvalg, der dannes for 

4 Aar ad Gangen, og som i København for hver Valg- 
kreds og udenfor København for hver Sogneraadskreds 
eller Købstad bestaar af 5 Medlemmer, nemlig 1 af Over- 
præsidenten (Amtmanden) udnævnt Mand som Formand, 
1 af Byrettens Formand (Underretsdommeren) udnævnt 
Mand og 3 af Kommunalbestyrelsen ved Forholdstals- 
valg udvalgte Mænd. 

Disse Udvalg vælger aarlig blandt Folketingsvæl- 
gerne et Antal Mænd, der „anses for særlig egnede og 
værdige til Nævningehvervet", nemlig i København 2,000 
og 200 Suppleanter, paa Landet i hver Sogneraadskreds 

5 og 2 Suppleanter og i Købstæderne 1 for hver 250 
Indbyggere og 1 Suppleant for hver 500 Indbyggere. 

Hvis Udvalgets Medlemmer ikke kan enes om Val- 
get af Nævningerne, kan ethvert Medlem forlange Valg 
efter Forholdstal. Valgene foregaar i lukkede Møder. 

Fortegnelsen over de saaledes udvalgt^ Mænd ud- 
gør den saakaldte „Gruncf/wfe". 

11 

c. I Henhold til disse Grundlister dannes de en- 
kelte Nævningskredses „AarsZzsfe". 

Til Afgørelse af, hvem der skal opføres paa denne, 
indfører Loven ved § 79 et andet Udvalg, der for 3 Aar 
ad Gangen skal dannes i hver Nævningekreds og be- 
staa af 6 Medlemmer, nemlig en af Kongen beskikket 
Formand, 2 af Landsrettens Formand og 3 af vedkom- 
mende Amtsraad og Købstad-Kommunalbestyrelser valgte 
Medlemmer. 

Dette Udvalg afgør først Spørgsmaal vedrørende 
Optagelsen paa Grundlisten, som er indankede til det, 
eller som det selv maatte finde Anledning til at rejse,, 
eller mulige Krav paa Fritagelse, jfr. §§ 80 og 81. 

Efter at Grundlisterne saaledes er berigtigede, bliver 
der af det hele for hver Nævningekreds udpegede An- 
tal Mænd ved Lodtrækning at udtage, for den køben- 
havnske Kreds 1000 og for de øvrige Nævningekredse 
(med Undtagelse af den bornholmske) 320. Disse udgør 
da Nævningekredsens Aarsliste. 

d. Paa Grundlag af denne dannes igen „Tinglisten^^ 
som indeholder en Fortegnelse over de Nævninger, der 
skal kunne benyttes ved det enkelte Ting. Dette sker 
ved det samme Udvalg og ligeledes ved Lodtrækning.. 
De nærmere Regler herom indeholder § 86. 

Der skal herefter ved Lodtrækning udtages 60« 
Hovednævninger og 16 Hjælpenævninger til det fore- 
staaende Ting. I det Øjemed skal først blandt de Per- 
soner, som bor paa det Sted, hvor Retten skal holdes, 
eller i Nærheden af det, 22 udtrækkes for at kunne op- 
føres paa Tingets „Hjælpeliste"; det er nemlig praktisk, 
at disse Reservenævninger bor i Nærheden af Tingstedet, 
saa at de let kan tilkaldes. Derefter udtrækkes af de 
andre de 66, som skal danne Tingets „Hovedliste". Af 
de saaledes udtrukne udskyder dog hvert af Udvalgets- 
6 Medlemmer i lukket Møde et Navn af hver Liste, saa_ 

at der altsaa netop bliver de 16 HjælpenæYninger og 
60 Hovednævninger tilbage. Ved Lodtrækningen til 
Hjælpelisten bliver ifølge § 87 de Personer, som har været 
opført paa Hjælpelisten ved tidligere Ting i Nævningeaaret, 
men ikke har været indkaldte, ikke medtagne, for saa 
vidt der foruden dem paa Aarslisten findes opført et til- 
strækkeligt Antal saadanne Personer, som kommer i 
Betragtning til Hjælpelisten. 

De paa Tinglisterne opførte Personer gives der ifølge 
§ 89 ved Udvalgets Formand behørig Meddelelse om at 
være udtagne til Nævninger, og de opfordres til efter 
Indkaldelse at møde til Udøvelse af Nævningehvervet 
eller betimelig at anmelde mulige Fritagelsesgrunde 
eller Forfald: I saadan Anledning kan der blive Spørgs- 
maal om at foretage ny Lodtrækning til Fuldstændig- 
gørelse enten af Hovedlisten eller Hjælpelisten, jfr. § 91. 

e. Til Nævningernes Udtagelse til den enkelte Sag 
skal Rettens Formand senest 2 Dage før Tingets Be- 
gyndelse lade afholde et Møde, der ikke er offentligt, 
af de beskikkede Anklagere og Forsvarere samt de til- 
talte. Efter at her Hoved-Nævningelisten er oplæst, fore- 
gaar Nævningernes Udtagelse ved Lodtrækning til hver 
enkelt Sag. I enhver Nævningesag skal 12 Nævninger 
deltage i Afgørelsen, men kan det forudses, at en Sags 
Forhandling vil medtage et længere Tidsrum, kan Rettens 
Formand beslutte, at endvidere en eller flere Næv- 
ninger skal deltage som Suppleanter. Ved Lodtræk- 
ningens Begyndelse har først Anklageren og derefter 
Tiltalte Ret til at udskyde hver 12 af de paa Nævninge- 
listen opførte Personer. Lodtrækningen foregaar der- 
efter paa den Maade, at Sedler, hvorpaa de tilovers- 
blevne Nævningers Navne er skrevne, nedlægges i en 
Urne, hvoraf Sedler derefter enkeltvis udtages og op- 
læses. Naar 16 (i Tilfælde af, at der skal være Suppleanter, 

11* 

forholdsvis flere) er udtrukne, har yderligere skiftevis 
først Anklageren og derefter Tiltalte Ret til uden An- 
givelse af Grund at forkaste en af de udtrukne Næv- 
ninger. I det hele kan der saaledes forkastes 6 Næv- 
ninger fra hver Side. I Stedet for hver enkelt Næv- 
ning, der forkastes, udtrækkes da straks et nyt Navn, 
jfr. nærmere §§ 93 — 96. 

f. Retten skal derefter drage Omsorg for, at de 
for hver enkelt Sag udtagne Nævninger paa behørig 
Maade indkaldes med mindst 2 Dages Varsel til at give 
Møde i Retten, § 97. Saafremt saavel vedkommende 
Anklagere som den eller de tiltalte samtykke heri, kan 
de Nævninger, der er udtagne til Tjeneste i en Sag, 
uden ny Udtagelse betragtes som udtagne i en anden 
Sag, som maa antages at ville blive foretaget eller dog 
paabegyndt samme Dag, § 98. 

For Nævninger, der udebliver uden lovligt Forfald 
eller iøvrigt unddrager sig Opfyldelsen af deres Pligter, 
er der ved § 99 foreskrevet ret store Bøder, og ligeledes 
kan der ifølge § 100 paalægges dem Bøder, naar de 
ikke betimelig anmelder Forfald, eller naar de kommer 
for sent. 

Paa den anden Side tilkommer der Nævningerne 
en vis Godtgørelse, nemlig 3 Kr. for hver Dag, de holdes 
borte fra Hjemmet, samt Rejsegodtgørelse, jfr. § 104. 

Ved Tingets Slutning skal ifølge § 103 Rettens For- 
mand lade Navnene paa de Nævninger, der efter Ind- 
kaldelse har givet Møde paa Tinget og ikke særlig er 
blevet fritagne, udstryge paa Aarslisten. De er da kun 
forpligtede til paa ny at møde som Nævninger inden- 
for samme Nævningeaar, naar der ikke længere paa 
Aarslisten findes opført mindst 88 Nævninger, jfr. § 86. 

III. I de Tilfælde, hvor Regeringen nedsætter „eks- 
traordinære Retter'' (Kommissioner) til Behandlingen af 

en Sag, bestemmes det ved § 21, at disse dog i alle Hen- 
seender Yil have i deres Fremgangsmaade at anvende 
denne Lovs Regler, saaledes at de uden dog at være 
bundne ved Bestemmelserne om Retskredsenes Grænser 
fungerer som Underret og Landsret. 

Det maa herefter vistnok antages, at Nævninger 
ogsaa ved saadanne Kommissionsdomstole skal med- 
virke i Sager, som efter deres Karakter er Nævninge- 
sager. Ganske vist kunde man med nogen Føje gøre 
gældende, at Spørgsmaalet om Nævningers Deltagelse 
har Hensyn til Rettens Sammensætning og ikke til dens 
Fremgangsmaade. Men det ligger dog efter Udtryksmaaden 
i § 679, hvorefter Nævningeretterne ikke er gjorte til en 
særlig Art Domstole, men det alene er bestemt, at i 
visse Sager ved Landsret skal Nævninger medvirke, 
mindst lige saa nær at forstaa denne Forskrift som be- 
stemmende Behandlingsmaaden i disse Sager. Denne 
Forstaaelse maa da foretrækkes, idet ellers et af Lovens 
Øjemed med at hjemle Behandling for Nævninger, nem- 
lig at yde den sigtede Beskyttelse mod Overgreb fra 
den bestaaende Regerings Side, saaledes som det særlig 
træder frem ved de politiske Forbrydelser, ganske kunde 
gøres illusorisk derved, at Regeringen nedsatte en Kom- 
missionsdomstol til at behandle Sagen. 

Om Bestemmelsen om Dommerantallet i § 6, hvor- 
efter der i Nævningesager skal deltage mindst 3 Dom- 
mere, ogsaa er bindende med Hensyn til de ekstraordi- 
nære Retter, er mere tvivlsomt. Men det naturligste 
synes at være, at Regeringen altid i Nævningesager ind- 
sætter 3, i Stedet for, som det hidtil har været Reglen, 
kun 2 Kommissionsdommere til at paadømme saadanne 
Sager. 

§ 24. 
Værneting i Straffesager. 

Lovens Bestemmelser om Værneting i Kapitel 62 
gaar for største Delen kun ud paa noget klarere at fast- 
slaa hidtil antagne Regler. Der hjemles dog ved deres 
Anvendelse Domstolene en noget større Frihed end hidtil. 

I. A. Det normale Værneting for alle i Kongeriget 
begaaede Forbrydelser skal ifølge § 687 være den Ret, 
i hvis Kreds Handlingen er foretaget, „Gerningsstedets 
Værneting''. Dette bestemmes i den nævnte § nærmere 
for det Tilfælde, at Forbrydelsen omfatter flere Hand- 
linger, eller en Forbrydelse enten er begaaet paa Græn- 
sen af flere Retskredse, eller det er uvist, i hvilken af 
flere bestemte Retskredse en Forbrydelse er begaaet. 
Og ved Forbrydelser, der begaas udenfor Kongerigets 
Søterritorium om Bord paa et dansk Skib eller af Per- 
soner, som hører til et saadant Skib, skal som Gernings- 
stedets Værneting ifølge § 688 anses den Ret, til hvis 
Kreds Skibet ved sin Hjemkomst til Kongeriget ankom- 
mer for at losse eller lade. 

B. I visse Tilfælde kan dog ogsaa den Ret, i hvis 
Kreds Sigtede bor eller opholder sig, „Hjemstedets Yær- 
neting"', finde Anvendelse. Dette gælder nemlig ifølge 
§ 689 for det første med Hensyn til alle Politiovertrædelser. 
Fremdeles i nogle Tilfælde, hvor Anvendelsen af Gernings- 
stedets Værneting enten overhovedet eller i hvert Fald 
her i Landet vilde være udelukket, idet der enten gan- 
ske mangler Oplysninger om, hvor Forbrydelsen er be- 
gaaet, eller den er begaaet udenfor Kongerigets Grænser. 

C. 1 de samme Tilfælde kan Sagen ogsaa paadøm- 
mes ved den Ret, i hvis Kreds Sigtede er blevet paagrebet, 
„Paagribelsesstedets Værneting'', I Politisager haves der 
altsaa frit Valg mellem de tre Værneting. 

IL Angaaende Værnetingel i Sager om Oprejsning 
for uforskyldt Anholdelse og om Erstatning for ufor- 
skyldt Varetægtsfængsel eller for uforskyldt Udstaaelse 
af Straf gives der nogle nye Regler ved § 692, som til- 
lige fastslaar Værnetinget for nogle enkelte andre 
Tilfælde. 

III. Paa Forundersøgelsen i Straffesager finder de 
samme Værnetingsregler Anvendelse som paa Behandlin- 
gen ved den dømmende Ret, § 686. Derimod skal ^^enkelt- 
staaende Retshandlinger'' , d. v. s. saadanne, som ikke er 
Led i en ved den paagældende Ret stedfindende Forunder- 
søgelse eller Domsforhandling, men f. Eks. sker under Efter- 
forskningen, ifølge § 685 i Reglen foretages ved Under- 
søgelsesretten i den Retskreds, hvor den Person, som 
skal afhøres, bor eller opholder sig, eller hvor den Ting 
maa antages at være, hvortil Retshandlingen har Hensyn. 

Dog kan ifølge § 693, 1. Stk., Retshandlinger, ved 
hvilke Sag mod en Person indledes, z paatrængende Til- 
fælde altid foretages af Underretsdommeren i Paagribel- 
sesstedets Retskreds; uden en saadan Bestemmelse vilde 
ogsaa Strafforfølgningen i mange Tilfælde blive umulig. 
Men Sagen skal derefter snarest miiligt afgives til den 
kompetente Ret. 

IV. Naar Forfølgning samtidig skal finde Sted mod 
samme Sigtede for flere Forbrydelser eller mod flere 
Sigtede som delagtige i een Forbrydelse, skal dette ifølge 
§ 696 som Regel ske under een Sag, og samtlige For- 
brydelser skal da ifølge § 691 forfølges ved en Ret, som 
er Værneting for den Forbrydelse, der nærmest har gi- 
vet Anledning til Forfølgningen. 

Der tilkommer endvidere efter §§ 697 og 698 Retten 
en vid Beføjelse til at beslutte Adskillelse af oprindelig 
forenede eller omvendt Forening af oprindelig adskilte 
Sager. 



Digitized by 



Google 



168 

V. Retten kan fremdeles, jfr. § 694, efter Begæring 
meddele Tilladelse til, at en begyndt Forfølgning over- 
flyttes til en anden Ret, som er lovligt Værneting, naar 
dette paa Grund af Vidners Bopæl eller af en anden 
særlig Grund skønnes hensigtsmæssigt til Sagens Fremme. 

En overordnet Ret kan endogsaa, saa længe Doms- 
forhandling ikke endnu er begyndt, paa Begæring be- 
slutte helt at fravige Lovens Værnetingsregler, naar sær- 
egne Grunde findes at tale derfor, jfr. § 693, 2. Stk. 
Kommissionsudkastets Motiver (S. 53) nævner som et 
Tilfælde, hvor denne Bestemmelse kunde finde Anven- 
delse, det, at der i Nævningesager maatte gøre sig en 
særlig Ophidselse, Frygt for Intimideren af Jury'en el. 
lign. gældende paa Gerningsstedet. 

VI. Som et Udslag af den nye Procesordnings Be- 
stræbelse efter at komme bort fra overflødig Formalisme 
bestemmer § 695, at naar Sigtede møder, skal Retten 
ikke af egen Drift prøve, om Sagen er indbragt for ret 
Værneting, og Indsigelse skal altid være udelukket, naar 
Sigtede, førend Domsforhandlingen er begyndt, har haft 
Adgang til at fremsætte den, uden at dette er sket. 
Fremdeles skal den Omstændighed, at Forundersøgelse 
eller enkeltstaaende Retshandlinger udenfor Domsfor- 
handling ikke er foregaaede ved rette Værneting, ikke 
berøve dem deres Gyldighed, 

VII. Endelig aabnesder, for ikke at sætte kunstige 
Skranker for Strafforfølgningen, ved § 700 Retterne en 
noget videre Adgang end hidtil til udenfor deres egen Rets- 
kreds at lade Retshandlinger foretage. De kan saaledes 
altid direkte lade ske Forkyndelser, lade udføre Anhol- 
delsesbeslutninger, Fængslingskendelser og Befalinger 
om ved Tvang at fremstille Vidner eller Syns- og Skøns- 
mænd for Retten, og der tillægges dem ogsaa en Befejelse 
til under visse Betingelser at foretage andre Embeds- 
handlinger i den fremmede Retskreds. 

§ 25. 

Sagetis Forberedelse. 

I. Det første Stadium i Straffesagen er ^Efterforsk- 
ningen^, jfr. Kapitel 72. Som tidligere berørt, paahviler 
denne Politiet, udenfor København under Amtmandens 
Overtilsyn, jfr. 785, idet ifølge § 784 Politiembedsmæn- 
dene af egen Drift og med den størst mulige Hurtighed 
skal efterforske alle strafbare Handlinger, som forfølges 
af det offentlige, saa snart der opstaar rimelig Formod- 
ning om, at saadanne er forøvede. 

Efterforskningens Maal bestemmes ved § 789 nær- 
mere saaledes, at den „skal rettes paa at tilvejebringe 
saadanne Oplysninger, som er tilstrækkelige til at be- 
stemme, om Forfølgning skal indledes ved Retten ved 
Begæring om Forundersøgelse eller ved Iværksættelse af 
Tiltale". Men tillige skal alle Oplysninger fremskaffes 
og Foranstaltninger træffes, som skønnes nødvendige 
eller tjenlige til at forberede Sagens Behandling ved 
Retten. 

Til Opnaaelsen af dette Øjemed kan dog Politiet 
kun til en vis Grad handle paa egen Haand, jfr. § 790, 
men naar der f. Eks. bliver Spørgsmaal om egentlig 
Vidneafhøring, cfr. derimod § 185, Afhørelse af den 
sigtede eller Tvangsforanstaltninger mod den sigtede 
eller Tredjemand, er det, som allerede tidligere ^) omtalt, 
Reglen, at dette kun kan ske under Medvirkning af 
Retten, § 792. Om de Retsmøder, der i den Anledning 
afholdes, gælder i det væsentlige de samme Regler, som 
om Møder under den retslige Forundersøgelse. Kun 
maa fremhæves, at Retsmøderne ikke er offentlige; at 



1) Jfr. navnlig S. 135 ff. og 144 ff. 

offentlig Gengivelse af, hvad der foregaar i dem, som 
Regel under Straf er forbudt, jfr. §793, er derimod ikke 
noget særligt for Retsmøder paa Efterforskningsstadiet. 

Efterforskningen kan afsluttes enten ved, at Sagen for- 
følges videre ved Retten, eller ved at den henlægges, 
jfr. § 795. Selv efter at Forundersøgelse er begyndt eller 
Tiltale rejst, kan der dog blive Spørgsmaal om fortsat 
Efterforskning, jfr. nærmere § 796 og § 802, sidste Stk. 

II. Den Forundersøgelse ved Retten, som hjemles 
ved Kapitel 73, og som i større Straffesager sikkert vil 
danne det normale Hovedled i Sagens Forberedelse, er 
i første Række tænkt som et Middel for de strafforføl- 
gende Organer til at faa Sagen oplyst. Et Udtryk her- 
for er Bestemmelsen i § 798 om, at Forundersøgelsen 
kun foretages efter Begæring af Politiet. 

Men den er dog tillige bestemt til at være et Be- 
skyttelsesmiddel for den sigtede, nemlig gennem den 
almindelige retlige Kontrol, som Strafforfølgningen og 
særlig den sigtedes Behandling under denne derved 
undergives. Det er denne Tanke, der har affødt en Be- 
stemmelse som den i § 792, 2. Stk., at Retshandlinger 
mod en mistænkt kun kan begæres i Forbindelse med 
en Begæring om Forundersøgelse (eller Anklage). I flere 
fremmede Procesordninger, saaledes ogsaa efter den nor- 
ske Jurylovs § 271, er retslig Forundersøgelse erklæret 
for obligatorisk i alle Nævningesager, men dette gælder 
ikke efter vor Lov. Betydningen af den derved tilsig- 
tede Beskyttelse for den sigtede vil imidlertid, som det 
i det foregaaende allerede oftere er fremhævet, stærkt svæk- 
kes ved den inkvisitoriske Karakter, som Forundersø- 
gelsen i Loven har bevaret, jfr. navnlig § 802, som læg- 
ger hele Sagen i Undersøgelsesdommerens Haand, idet 
han da let vil komme til at staa som den sigtedes An- 

klager i Stedet for som hans objektivt upartiske Dommer 
og den mulig uskyldiges Ven og Beskytter^). 

Forundersøgelsen maa være rettet mod bestemte 
Personer, idet Begæringen altid skal betegne den eller 
de Personer, mod hvem, lige saa vel som de Handlinger, 
med Hensyn, til hvilke Undersøgelse begæres, jfr. § 799; 
dog kan den under særlige Omstændigheder udvides ud 
over den angivne Ramme. 

Øjemedet med Forundersøgelsen er ifølge § 801 for 
det første „at tilvejebringe saadanne Oplysninger, som 
udfordres for at afgøre, o/n, for hvilken Forbrydelse og 
for hvilken Ret Tiltale skal rejses^. Hertil begrænsede 
den tilsvarende Bestemmelse i Kommijusionsudkastet (§ 
204) i det væsentlige Forundersøgelsens Øjemed. Men i 
Overensstemmelse med den Begrænsning, Umiddelbar- 
heden ogsaa har faaet i Straffesager, har Loven dertil 
yderligere føjet det Formaal „at tilvejebringe Bevismate- 
rialet til Brug ved Oplæsning for den dømmende Ret". 
Dog skal i Nævningesager, hvor Bevisførelsen jo som 
Regel skal foregaa umiddelbart for den dømmende Ret, 
kun saadanne Beviser føres ved Undersøgelsesretten, 
som det maa anses for umuligt eller dog forbundet med 
særlig Ulempe at tilvejebringe under Domsforhandlingen, 

I Forbindelse hermed staar ogsaa de paa et tidligere 
Sted 2) omtalte Regler i § 807 om Protokollationen af 
afhørte Personers Forklaringer, idet denne selvfølgelig 
maa være omhyggeligere i Sager, hvor de skal læses op 
for at tjene til selvstændigt Bevis ved den dømmende 
Ret, end i Nævningesager, hvor de paagældendé Personer 
skal afhøres paany under Domsforhandlingen. De i den 
samme § indeholdte Forskrifter om selve Af hørelsen er 



1) Jfr. ovenfor S. 119 og „Strafferetsplejen" S. 97 ff. 

2) S. 22. 

ligeledes tidligere omtalte^), og del samme gælder 2) Be- 
stemmelserne i §§ 804—6, jfr. § 30, om OfTentlighed og 
„Partsoffentlighed" under Forundersøgelsen og de Be- 
grænsninger, Loven har ment at maatte gøre heri, jfr. 
ogsaa Forbudet i § 807, sidste Stk., mod offentlig Gen- 
givelse af Forhandlingerne i Retsmøder under Forunder- 
søgelsen. 

III. Angaaende Tiltalen og den derpaa følgende 
umiddelbare Forberedelse til Domsforhandling er Reglerne 
noget forskellige i Nævningesager, jfr. Kapitel 74, og 
andre Landsretssager, hvorom Bestemmelserne findes i 
Kapitel 76. 

A. / Nævningesager rejses Tiltale ved, at Paatale- 
myndigheden (Amtmanden eller Politidirektøren) ind- 
sender Sagens Akter til Landsretten og anmoder dennes 
Formand om at beskikke en offentlig Anklager. 

Den beskikkede Anklager skal derefter udfærdige 
et „Anklageskrift^, som ifølge § 813 navnlig skal inde- 
holde en kort Angivelse af det Forhold, for hvilket Til- 
tale rejses, og de Lovbud, hvorunder det skal henføres. 
Derimod maa der i Anklageskriftet hverken findes An- 
givelser af Beviser eller Udviklinger af Retsspørgsmaal ; 
dette staar i Forbindelse med, at Anklageskriftet skal 
oplæses under Domsforhandlingen for Nævningerne, og 
da, hvis det indeholdt noget saadant, let vilde kunne 
virke præjudicerende paa Afgørelsen. Det skal, jfr. 
Kommissionsudkastets Motiver (S. 143 — 4), f. Eks. lyde 
saaledes: „N. N. (Stilling etc.) boende — sættes herved 
under Tiltale ved N. N. Landsret til at lide Straf efter 
Straffelovens § 190 eller § 186 for den 27. Januar d. A. 
om Eftermiddagen paa N. N. Sted forsætlig, med eller 
uden Overlæg, at have dræbt N. N. ved et Bøsseskud". 

•) S. 33 ff. og 135 ff. 

2) Se ovenfor S. 14 og 130. 



Digitized by 



Google 



173 

Anklageskriftet indleveres paa Landsrettens Kontor, 
og en Genpart deraf forkyndes for Tiltalte; saafremt 
denne ikke selv har antaget en Forsvarer, beskikker Retten 
ham en saadan, § 814. Tillige skal Anklageren til Ret- 
tens Kontor indsende en Fortegnelse over de Beviser, som 
agtes fremførte, med kort Angivelse af, hvad dermed 
agtes godtgjort, og en Genpart af denne Bevisfortegnelse 
meddeles Forsvareren, §§ 816 og 817. Denne skal inden 
en fastsat Frist afgive en lignende Fortegnelse og sam- 
tidig fremsætte Begæring, hvis han ønsker Forunder- 
søgelse til Fremskaffelse af nye Oplysninger eller har 
Indvendinger at gøre mod den Maade, hvorpaa et Be- 
vis af Anklageren tænkes tilvejebragt, eller mod den 
foreslaaede Behandlingsmaade, jfr. § 818. Hvis Anklageren 
modsætter sig en saadan Begæring, træffer Retten Af- 
gørelse, og Retten kan ligeledes bl. a. bestemme, at ved 
de nye Retshandlingers Foretagelse en anden Dommer 
skal beklæde Undersøgelsesretten end den, som tidligere 
har foretaget Forundersøgelse i Sagen, § 819, Det paa- 
hviler iførlge § 821 Anklageren at rette Begæring til ved- 
kommende Undersøgelsesret om Forundersøgelse eller 
eventuel Bevisførelse. 

Til Domsforhandlingen skal Anklageren lade Stæv- 
ning forkynde for den tiltalte og ligeledes betimelig 
lade Vidner og Syns- eller Skønsmænd indkalde, § 822. 

Retten kan dog ifølge § 824 paa hvilketsomhelst 
Tidspunkt før Afholdelsen af det paagældeude Ting be- 
slutte Sagens Afvisning af formelle eller reelle retlige 
Grunde, nemlig naar den finder, at Sagen lider af en Forma- 
litetsmangel, som maatte medføre, at den under Domsfor- 
handlingen blev afvist, eller at den Myndighed, som har 
anlagt Sagen, mangler Paataleret, eller ogsaa at et For- 
hold som det i Anklageskriftet beskrevne ikke er straf- 



Digitized by 



Google 



174 

bart, eller at Straf er udelukket ved Forældelse eller af 
anden lignende Grund, § 824. 

Det er ifølge § 826 Rettens Formand, der før Doms- 
forhandlingen alene træflTer de forskellige Beslutninger 
til Sagens Forberedelse. 

B. I Landsretssager, hvori Nævninger ikke skal med- 
virke, er den Fremgangsmaade, der hjemles ved Kapitel 
76, noget simplere. 

Der bliver i disse Sager ikke Spørgsmaal om noget 
særligt, af Anklageren udfærdiget Anklageskrift, men 
man nøjes med en af Paatalemyndigheden udfærdiget 
^ Anklageordre'', der kan tegnes paa Forhørsudskriften. 
Ogsaa den umiddelbare Forberedelse af Sagen til Doms- 
forhandling foregaar her ved vedkommende Under- 
søgelsesret, dog at Beslutning om Indhentelse af nye 
Oplysninger eller om Sagens mulige Forhandling for 
Nævninger altid maa tages af Landsretten, jfr. § 895. 
Til Brug ved Oplæsning under Domsforhandlingen maa 
der forfærdiges trykte eller maskinskrevne Ekstrakt- 
genparter af Forhørsudskriften og de øvrige Dokumenter. 

§ 26. 
Domsforhatidlingen i Nævtiitigesager. 

Skønt Nævningesagerne faktisk kun udgør et ret 
lille Antal af de samlede Straffesager, er Behandlingen 
af dem ved Lovens Kapitel 75 gjort til Lovens Normal- 
type, i Forhold til hvilke Behandlingen af de andre 
Straffesager fremtræder som særlige Afvigelser. En lig- 
nende Ordning vil da ogsaa ved Fremstillingen i det 
følgende blive lagt til Grund. 

I. §§ 827—834 indeholder nogle almindelige For- 
skrifter om Forhandlingen, hvoraf navnlig maa frem- 
hæves, at Anklageren, Forsvareren og den tiltalte selv 

som Regel skal være til Stede under denne, at Doms- 
forhandlingen, naar den er begyndt, saa vidt muligt 
skal fortsættes uafbrudt, og at Retten, hvor der findes 
Grund til at antage, at offentlig Gengivelse af Forhand- 
lingerne vil kunne have skadelig Indflydelse paa Sagens 
Oplysning eller Paadømmelse, under Straf kan forbyde 
en saadan Gengivelse. 

II. Naar Retten er sat til Sagens Behandling, skal 
ifølge § 835 Rettens Formand lade Sagen paaraabe og 
Tiltalte føre ind i Retssalen samt saa vidt fornødent 
lade Vidner og Syns- eller Skønsmænd paaraabe; han 
giver derhos de Paalæg og træffer de Foranstaltninger^ 
som maatte findes fornødne for at sikre deres Tilstede- 
b livelse og hindre indbyrdes Meddelelse. 

III. Derefter skal Nævningeretten endelig konsti- 
tueres. Det maa herved erindres, at allerede før Rets- 
mødet 16 Nævninger skal være udtagne ved Lodtræk- 
ning og indkaldte til at give Møde^). 

A. Efter at de indkaldte Nærvninger er paaraabte^ 
stiller Rettens Formand Spørgsmaal til Anklageren, den 
tiltalte og hans Forsvarer, til Dommerne og Nævnin- 
gerne, onj der med Hensyn til nogen af Nævningerne 
maatte være dem nogen Udelukkelsesgrund eller speciel 
Inhabilitetsgrund bekendt. Retten træffer derom de 
fornødne Afgørelser, § 837. Anklageren og Forsvareren 
udskyder hver to, saaledes at der bliver mindst 12 
(hvis Suppleanter skal benjiites, flere) tilbage, ^ jfr. 
nærmere §§ 838 — 841. Nævningerne indtager da deres 
Sæde i den ved Lodtrækningen bestemte Orden, § 842. 

B. Derefter oplæses Anklageskriftet, og Tiltalte 
spørges, om han erkender sig skyldig i det der omhand- 
lede Forhold. Erkender han sig skyldig, kan, naar han 



») Jfr. ovenf. S. 163-4. 

samtykker deri, efter Rettens Bestemmelse Nævninger- 
nes Medvirken bortfalde, § 843. 

C. I modsat Fald skal ifølge § 844 Formanden paa- 
minde Nævningerne om, at de, indtil deres Kendelse er 
afgivet, ikke angaaende Sagen maa have Samtale eller 
Forbindelse med nogen anden end Retten gennem den- 
nes Formand, og derpaa tage dem i Ed, idet han fore- 
holder dem, at de „skulle love og sværge, opmærksomt 
at ville følge Forhandlingen i Retten og samvittigheds- 
fuldt besvare de Spørgsmaal, som ville blive dem fore- 
lagte, saaledes som de finde ret og sandt at være efter 
Loven og Sagens Bevisligheder". De aflægger da her- 
paa Ed eller efter Omstændighederne en højtidelig For- 
sikring i Eds Sted. 

D. Nævningerne vælger derefter en Ordfører^ jfr. 
§ 845, og er hermed endelig konstituerede. 

IV. A. Ved Begyndelsen af den Forhandling, der 
nu begynder for Nævningerne, skal ifølge § 846 For- 
manden „give Tiltalte Lejlighed til at forklare sig^ om 
de Forhold, som Tiltalen angaar. Denne Afhørelse bør 
dog ikke have noget inkvisitorisk Præg. Enhver af de 
andre Dommere eller af Nævningerne, Anklageren og 
Forsvareren kan begære yderligere Spørgsmaal, der sigter 
til at tydeliggøre hans Forklaring, rettede til Tiltalte. 
Derpaa følger den øvrige Bevisførelse. Men hvis Til- 
talte under Afhørelsen afgiver en fuldstændig Tilstaaelse, 
afgør Retten, om og i hvilken Udstrækning en saadan 
yderligere Bevisførelse skal finde Sted. 

B. Opstaar der imidlertid Spørgsmaal, om der fore- 
ligger Formalitetsfejl, der maa medføre Afvisning, eller 
om Paatalemyndigheden har Paataleret, kan Forhand- 
lingen foreløbig begrænses til dette Punkt, indtil Spørgs- 
maalet har fundet sin Afgørelse. Det samme gælder, 
naar der rejses Spørgsmaal om et saadant Forhold, som 

er beskrevet i Anklageskriftet, overhovedet er strafbart, 
eller om Straf er udelukket ved Forældelse eller af an- 
den lignende Grund. Frifindelsesdom kan da straks 
afsiges, men for at Retten skal kunne gøre det paa dette 
præliminære Stadium, er det dog nødvendigt, at alle 
Dommerne er enige derom, jfr. § 847. 

C. De nærmere Regler om Bevisførelsen findes i 
§§ 848—859. Herefter skal Bevisførelsen i Reglen først 
foregaa fra Anklagerens og derefter fra Forsvarets Side. 
Af hørelsen af Vidner eller Syns- og Skønsmænd sker 
ved den, der fører dem. Men Formanden er berettiget 
og forpligtet til, naar som helst han i Sandhedens Inter- 
esse finder Grund dertil, at rette Spørgsmaal til dem. 
For at beskytte Vidnerne mod for hensynsløs Behand- 
ling er det bestemt, at Bevisførelse for at svække Vidnets 
almindelige Troværdighed kun maa finde Sted paa den 
Maade og i den Udstrækning, som Retten tilsteder, og 
den bør nægtes, naar de tilsigtede Oplysninger ikke 
findes at være af væsentlig Betydning. Vidner og Syns- 
eller Skønsmænd, som fremstilles efter Rettens egen Be- 
slutning, afhøres i Reglen af Formanden. Dommerne 
og Nævningerne er dog ogsaa berettigede til at stille 
Spørgsmaal. En vis Protokollation af de afgivne For- 
klaringer er foreskrevet ved § 854. 

Ifølge Umiddelbarhedsprincipet, der raader i Næv- 
ningesager, maa som Regel ikke Oplæsning af Doku- 
menter finde Sted, jfr. §§ 855—857. For det første kan 
det dog altid ske med Hensyn til Dokamenter^ der paa- 
staas at have været Genstand for eller at være frembragte 
ved Forbrydelsen (f. Eks. falske eller forfalskede Doku- 
menter) eller at have været brugte eller bestemte til dens 
Udførelse (f. Eks. til Udøvelse af et Bedrageri), eller som 
yder umiddelbar Oplysning om Gerningen eller Tiltaltes 
Forhold til denne. 

12 

Ogsaa andre skriftlige Bevismidler kan dog undta- 
gelsesvis benyttes. Dette gælder om forskellige Tilførs- 
ler til Retsbogen, saaledes 1) angaaende Foretagelse af 
visse Retshandlinger, 2) om de Forklaringer, som Tiltalte 
har afgivet under Af hørelsen om Sigtelsen, naar han 
enten nu vægrer sig ved at svare, eller den Forklarings 
han nu afgiver, afviger fra den tidligere, 3) angaaende 
de af Vidner eller Syns- og Skønsmænd tidligere afgivne 
Forklaringer i visse Tilfælde, navnlig naar de er døde^ 
eller man af anden Grund ikke kan faa deres Forklaring 
for Retten, eller naar den nu afgivne Forklaring ikke 
stemmer med den tidligere. 

Loven tillader fremdeles Oplæsning af Erklæringer 
og Vidnesbyrd, udstedte i Medfør af et offentligt HwerWy 
derunder Udskrifter af Straffedomme, som tidligere er 
overgaaede den tiltalte. Men udenfor disse Tilfælde kan 
Dokumenter og Aktstykker, som indeholder Erklæringer 
og Vidnesbyrd, kun benyttes som Bevismidler, naar 
Retten undtagelsesvis tillader det; dette gælder saaledes 
om de fleste Politirapporter. Loven foreskriver dog et 
absolut Forbud mod at benytte udenretslige Bevidnelser 
angaaende Tiltaltes tidligere Vandel. Saadanne Attester 
vil nemlig i Reglen uden Vanskelighed kunne faas, men 
sædvanlig være meget lidt værd og dog let kunne paa- 
virke navnlig Nævningernes Opfattetse. 

D. Der skal altid, før Dom eller Kendelse afsiges 
under Domsforhandlingen, være givet Parterne Lejlighed 
til at udtale sig, saaledes at Tiltalte stedse skal have 
det sidste Ord. Efter at Bevisførelsen er sluttet, faar 
først Anklageren, dernæst Forsvareren og ligeledes Til- 
talte selv, hvis han begærer det, Ordet for at udtale sig 
om Bevisferelsens Resultat og om Retsspørgsmaalene i Sa- 
gen, dog saa vidt muligt uden at omhandle saadanne Punk- 

ter, som ikke skal forelægges Nævningerne til Afgørelse, 
§§ 860 og 861. 

V. Ved den nærmere Bestemmelse af Omraadet for 
og Karakteren af Nævningernes Medvirkning har visse al- 
mindelige Synspunkter været ledende. 

Det er Spørgsmaalet, om den tiltalte overhovedet er 
skyldig eller ikke, som Nævningerne kaldes til at afgøre. 
Man har vel undertiden, navnlig under Paavirkning af 
fransk Ret, søgt at bestemme Jury'ens Kompetence paa 
en noget anden Maade, nemlig saaledes, at alene Spørgs- 
maalet om Faktum skulde henhøre under den, medens 
Spørgsmaalet om Ret udelukkende skulde være overladt 
til de juridiske Dommeres Afgørelse. Ved en saadan 
Sondring vilde imidlertid flere Spørgsmaal vilkaarlig 
kunne unddrages Jury'ens Afgørelse, idet det ganske kom 
til at afhænge af Retten, hvilke Momenter den vilde 
forelægge Jury'en, og desuden lader en Sondring mellem. 
Faktum og jus sig overhovedet ikke gennemføre, idet 
ethvert Faktum, der hører med til at konstituere en For- 
brj'delse, for saa vidt antager en vis juridisk Karakter^). 
Overensstemmende med engelsk Retsopfattelse plejer 
derfor de nyere Lovgivninger at henlægge hele Skyld- 
spørgsmaalet til Nævningernes Afgørelse. 

Denne Afgørelse træffer Nævningerne formelt selv- 
stændigt. Men man har dog søgt at faa en vis Samvir- 
ken mellem Nævningerettens juridiske og folkelige Ele- 
ment i Stand, navnlig derigennem, at Retten formulerer 
bestemte Spørgsmaal, der stilles Nævningerne (dette ken- 
des dog ikke i England), og at der ydes dem en ^Rets- 
belæring^ til deres Besvarelse. 

Fremdeles gennemføres det ovenfor antydede^) Syns- 



1) Jfr. nærmere „Strafferetsplejen" S. 156 ff. 

2) S. 121. 

punkt med den dobbelte Garanti^ der ved Nævningein- 
stitutionen skal ydes den anklagede, saakdes at Næv- 
ningernes Erklæring kun ubetinget er afgørende, for saa 
vidt den gaar ud paa, at han ikke er skyldig, medens 
der derimod er en vis Adgang til at anfægte den, for 
saa vidt den lyder paa, at han er skyldig. 

Paa den anden Side er det kun selve Spørgsmaalet 
om den tiltaltes Skyld, som er henlagt til Nævningernes 
Afgørelse. Derimod tilkommer det den ikke at foretage 
Strafudmaalingen og fastsætte Straffen indenfor Lovens 
Rammer. Dette Spørgsmaal har man nemlig ikke anset 
for at være af saa afgørende Betydning som det, om 
den anklagede overhovedet er skyldig, og derfor tillagt 
Hensynet til den Ensartethed i Retsanvendelsen, som 
alene kan opnaas ved, at Strafudmaalingen sker efter 
almindelige juridiske Synspunkter, den afgørende Vægt. 
Om Nævningerne skal have Adgang til at udtale sig om 
skærpende eller formildende Omstændigheder, er et noget 
omtvistet Spørgsmaal, der besvares forskelligt i de for- 
skellige Lovgivninger^) 

Efter disse almindelige Betragtninger skal nu den 
nærmere Maade, hvorpaa vor Lov har ordnet Nævnin- 
gernes Medvirkning, fremstilles. 

A. a. Det er ifølge § 862 Retten, der fastsætter de 
Spørgsmaal, som skal forelægges Nævningerne. Men det 
sker i Henhold til et Udkast, som leveres af Anklageren, 
og efter at der er givet Forsvareren og Tiltalte Lejlig- 
hed til at ytre sig og fremsætte Forslag til Ændringer 
i eller Tillæg til Spørgsmaalene. 

b. Genstanden for disse Spørgsmaal er nærmere be- 
stemt ved §§ 863 og 864. 

a. Herefter skal det Spørgsmaal, om Tiltalte er 



1) Jfr. „Strafferetsplejen« S. 166. 

skyldig i det Forhold, som Tiltalen angaar, altid fore* 
lægges Nævningerne. Som Følge heraf hører det ogsaa 
under Nævningernes Afgørelse, om der foreligger nogen 
særlig Strafudelukkelsesgrundj og ligeledes om saadanne 
i Straffeloven bestemt betegnede Omstændigheder ^ der 
hjemler Nedsættelse eller Forhøjelse udenfor den alminde- 
lige Strafferamme (f. Eks. i § 168, om den voldtagne 
Kvinde er berygtet), er til Stede. 

/?. Derimod tilkommer det ikke Nævningerne at 
afgøre noget om Tilstedeværelsen af Omstændigheder, 
der kan komme i Betragtning ved Straffens Udmaaling 
indenfor Lovens Strafferamme, og de er ligeledes ude- 
lukkede fra Afgørelsen af det ganske almindelige Spørgs- 
maal, om der foreligger skærpende eller formildende Om- 
stændigheder. 

y. Særlig udelukkede fra Nævningernes Afgørelse 
er endelig Spørgsmaal om Paataleretten, om Strafskyldens 
Forældelse, om Virkningen af en udenlandsk Straffe- 
dom eller af udstaaet Varetægtsfængsel efter Strfl. §§ 7 
og 58 og i Almindelighed om Gentagelsesstraf. 

c. Hvad den formelle Affattelse af Spørgsmaalene 
angaar, gælder det ifølge § 865, at ethvert Spørgsmaal 
skal stilles saaledes, at det kan besvares med Ja'^ elier 
«nej". 

a. Særlig skal efter §866 „Hovedspørgsmaal"^ altid ind- 
ledes med Ordene: „Er Tiltalte skyldig?" I Spørgsmaa- 
let skal Forbrydelsen dernæst betegnes dels efter sin Art 
ved det Navn, Loven hjemler for den (f. Eks. Tyveri), 
eller ved en Henvisning til den paagældende Straffebe- 
stemmelse i Forbindelse med de i Loven beskrevne 
Kendemærker, dels ved de individuelle Momenter, der 
kræves for klart at adskille den fra andre Handlinger. 
Det lyder f. Eks. saaledes (jfr. Kommissionsudkastets 
Motiver S. 170): „Er Tiltalte N. N. skyldig i den For- 



Digitized by 



Google 



182 

brydelse, der omhandles i Straffelovens § 186, ved til 
den og den Tid, paa det og det Sted og paa den og den 
Maade forsætlig at have dræbt den og den?" Forøvrigt 
vil vor nuværende Straffelovs uheldige Affattelse paa 
flere Omraader; saakdes særlig ved Bestemmelserne om 
Bedrageri^), kunne volde Vanskeligheder ved disse 
Spørgsmaals Formulering. 

„Alternative*^ Spørgsmaal, f. Eks. om Tiltalte er 
skyldig i Tyveri eller blot i ulovlig Omgang med Hitte- 
gods, maa som Regel være udelukkede, da et saadant 
Spørgsmaal ikke kan besvares blot med ja eller nej og 
overhovedet ikke under eet kan gøres til Genstand for 
Nævningernes Afstemning. Det vil derfor i saadanne 
Tilfælde være nødvendigt ai stille flere Hovedspørgsmaal, 
altsaa først det principale (det Spørgsmaal, hvis Bekræf- 
telse kan medfiBfre det strengeste Resultat, maa nemlig 
ifølge § 869 stilles først) om Tiltaltes Skyld i Tyveri, 
og dernæst, for saa vidt denne benægtes, det subsidiære 
angaaende den ulovlige Omgang med Hittegods. Er 
imidlertid de to Alternativer at anse for retlig identiske, 
saaledes sædvanlig, hvor de omfattes af den samme 
Strafferamme, kan og bør Spørgsmaalet omfatte dem 
begge, f. Eks. om den tiltalte har gjort sig skyldig i 
Voldtægt efter Strfl. § 168 ved med Vold eller Trusler 
om øjeblikkelig livsfarlig Vold at tiltvinge sig Samleje. 
Hvis man nemlig delte Spørgsmaalet i to, vilde en i 
Lovens Øjne uvæsentlig Tvivl om det anvendte Middel 
kunne føre til den tiltaltes Frifindelse, jfr. Kommissions- 
udkastets Motiver S. 173. 

Ogsaa de saakaldte „Aromjo/eA-se" Spørgsmaal skal 
undgaas, idet efter § 865, 2. Stk., hvert enkelt Spørgs- 
maal alene maa angaa een Tiltalt og, saa vidt muligt, 

1) Jfr. nærmere Goos i Tidsskrift for Retsvidenskab 1900 
S. 130 ff. 

kun eet forbrydersk Forhold. Hvis man nemlig spurgte, 
om A og B er skyldige i^ i Forening at have o. s v., 
vilde Nævningerne ikke kunne statuere den enes Skyld 
eller Uskyld uden samtidig at afgøre Spørgsmaalet gan- 
ske paa samme Maade for den andens Vedkommende. 

Endelig er negativt formulerede Spørgsmaal (har Til- 
talte ikke gjort det eller det?) forbudte, fordi Svaret ja 
eller nej paa et saadant Spørgsmaal vilde blive tvety- 
digt og til en vis Grad blive lagt Nævningerne i 
Munden. 

/S. Til Hovedspørgsmaalene kan der slutte sig „ Til- 
lægsspørgsmaal^, som alene skal besvares, for saa vidt 
Hovedspørgsmaalene bekræftes. 

1 0. Dette kan for det første ifølge § 868 finde Sted 
med Hensyn til strafforhøjende og strafnedsættende Om- 
stændigheder. Er der under Bevisførelsen fremkommet 
noget Datum til Støtte for, at en Strafnedsættelsesgrund 
foreligger, kan Tiltalte eller hans Forsvarer altid forlange 
et Tillægsspørgsmaal herom stillet. 

2®. Men ogsaa naar der under Forhandlingen er 
fremkommet „bestemte Bevisdata" til Støtte for, at der 
foreligger en Omstændighed, som mulig helt vil ude- 
lukke Straf kan der ifølge § 867 om fornødent stilles et 
særskilt Spørgsmaal derom som Tillæg til Hovedspørgs- 
maalet, for at fremkalde en udtrykkelig Udtalelse af 
Nævningerne herom. Saaledes kan der til et Hoved- 
spørgsmaal, om den tiltalte er skyldig i forsætligt Drab, 
føjes et Tillægsspørgsmaal, om han har handlet i lov- 
ligt Nødværge. 

Mod denne Adgang til at faa stillet Tillægsspørgs- 
maal vedrørende Strafudelukkelsesgrunde kunde der vel 
rejses visse principielle Betænkeligheder. Rent logisk 
set kan man nemlig sige, at der ligefrem bliver en Mod- 
sigelse, naar Nævningerne efter at have bekræftet JHoved- 



Digitized by 



Google 



184 

spørgsmaalet ligeledes bekræfter Tillægsspørgsmaalet. 
Naar en Mand f. Eks. har handlet i lovligt Nødværge, 
har han jo netop ikke gjort sig skyldig i strafbart Drab* 
Man har imidlertid anset de praktiske Fordele, denne 
Ordning frembyder, for overvejende. Ved nemlig at 
forelægge Nævningerne et saadant særligt Spørgsmaal 
om en mulig Strafudelukkelsesgrund vil man kunne 
-sikre sig, at de virkelig har skænket den Opmærksom- 
hed, og ligesom tvinge dem til gennem dets Besvarelse 
at give en vis Motivering af deres Kendelse^). — 

Naar et Spørgsmaal kun skal besvares under For- 
udsætning af en bestemt Besvarelse af et forudgaaende 
Spørgsmaal, skal dette ifølge § 870 udtrykkelig be- 
mærkes. Ligeledes anføres ved ethvert Spørgsmaal, at 
der udkræves 8 Stemmer til det Svar — ja eller nej — 
som er ugunstigst for Tiltalte. 

B. a. Efter at Spørgsmaalene er fastsatte, giver For- 
manden Nævningerne sin ^Retsbelæring''. Denne skal 
ifølge § 871 bestaa i, at han „i Korthed gennemgaar 
Sagen og dens Bevisligheder og saa vidt fornødent for- 
klarer Spørgsmaalene og de Retssætninger, der skal 
lægges til Grund for deres Besvarelse". Nærmest efter 
engelsk Forbillede er saaledes Formandens Slutnings- 
foredrag udstrakt saavel til den faktiske Sammenhæng 
som til den retlige Side ved Sagen. Hvad Bevisspørgs- 
maalet angaar, vil det dog være det korrekteste, om han, 
som Kommissionsudkastet af 1875 (i § 328) udtrykkelig 
udtalte, indskrænker sig til at fremhæve de almindelige 
Hensyn, som efter Erfaringens Vidnesbyrd maa komme 
i Betragtning ved Bedømmelsen af Bevisernes Vægt, 
medens han overlader det til Nævningerne selv at fælde 
Skønnet over det enkelte Tilfælde. Men det kan dog 



1) Jfr. Motiverne til Kommissionsudkastet af 1875 S. 135— 6. 

næppe anses for ligefrem ulovligt, om han lader sin 
egen Opfattelse skinne igennem, og dette vil ogsaa i 
Praksis vanskelig kunne undgaas. 

Anser en Part Formandens Retsbelæring for urig- 
tig, kan han benytte sig af sin Adgang efter § 871, 
2. Stk., til at forlange, at særlig paapegede Dele af For- 
mandens Udvikling af Retssætninger gengives i Rets- 
bogen, og da ifølge § 922, 2) gøre Fejlen gældende som 
Ankegrund. 

Nævningerne maa utvivlsomt anses for forpligtede 
til at følge Formandens Retsbelæring og altsaa lægge 
hans Fastsættelse af den almindelige Regel til Grund 
for deres Skøn over Skyldspørgsmaalet; dette, der er ud- 
trykkelig udtalt i Kommissionsud kastets Motiver S. 173, 
maa tildels ogsaa siges at følge af den Ed, de har aflagt 
paa at ville dømme „efter Loven". En anden Sag er, 
at der i det Tilfælde, at deres Kendelse lyder paa ikke 
skyldig, intet retligt Korrektiv haves med en mulig 
Fejl, der i saa Henseende maatte være begaaet fra 
Nævningernes Side, men Garantien herimod ligger alene 
i Nævningernes Lovlydighed og den personlige Autoritet, 
hvormed Retsformanden formaar at optræde overfor dem. 

b. Naar Formanden har endt sit Foredrag, oplæses 
Spørgsmaalene og overgives til Nævningernes Ordfører, 
§ 872. Formanden skal henlede Nævningernes Opmærk- 
somhed paa Lovens Bestemmelser om, hvad de ved 
deres Raadslagning har at iagttage, og forklarer disse 
nærmere, for saa vidt han finder det fornødent. Der- 
efter opfordrer han Nævningerne til at begive sig til 
det for dem bestemte Værelse. 

C. Om Nævningernes Raadslagning og Afstemning 
indeholdes de nærmere Regler i §§ 873 — 877. 

Det bestemmes saaledes, at der, indtil Nævningernes 
Erklæring er vedtaget, intet Samkvem maa finde Sted 

mellem dem og andre Personer, og at ingen Nævning 
maa forlade Raadslagningsværelset eller nogen anden 
betræde dette uden Tilladelse af Rettens Formand, lige- 
som der paalægges Nævningerne Tavshedspligt om, hvad 
der er foregaaet, og særlig hjemles Forbud mod at 
fremkomme med offentlige Meddelelser herom. 

Til Overflødighed fastslaas det, at der ved Af- 
gørelsen af, om noget er bevist eller ikke, alene maa 
tages Hensyn til de Beviser, som er fremførte under 
Domsforhandlingen, og at Bevisbedømmelsen iøvrigt 
er fri. 

Ved Afstemningen iagttages, at en for den tiltalte 
ugunstig Besvarelse af et Hoved- eller Tillægsspørgs- 
maal kun kan vedtages med mindst 8 Stemmer, men 
Stemmetallet angives ikke. 

Hvis der hos Nævningerne opstaar Tvivl om den 
Fremgangsmaade, de skal følge, eller om Betydningen 
af de stillede Spørgsmaal eller om Svarenes Affattelse, 
eller hvis de anser det for nødvendigt, at der forelæg- 
ges dem andre Spørgsmaal, kan de derom henvende sig 
til Retsformanden, som da i Retssalen meddeler dem 
Oplysning eller foranstalter det fornødne. 

Naar Afstemningen er færdig, vedtegner Nævninger- 
nes Ordfører Svaret ved hvert Spørgsmaal og under- 
skriver Erklæringen sammen med to andre Nævninger. 

D. Derefter vender Nævningerne tilbage til Rets- 
salen, og deres Ordfører oplæser her Spørgsmaalene og 
Svarene, § 878. 

Er der formelle Mangler eller Uklarheder i deres 
Erklæring, kan Retten paalægge dem at afhjælpe Mang- 
len eller fjerne Tvivlen, jfr. § 879. Retten kan ifølge 
§ 880 ligeledes, saa længe Dom ikke er afsagt, beslutte 
at forandre Spørgsmaal eller at stille nye Spørgsmaal. 

VI. Med Hensyn til Rettens Fremgangsmaade, efter 

at Nævningernes Erklæring endelig foreligger, bliver 
denne væsentlig forskellig, efter som Erklæringen er 
gaaet ud paa, at Tiltalte er skyldig eller ikke. 

A. Har Nævningerne erklæret, at Tiltalte ikke er 
skyldig, skal ifølge § 881 Retten altid straks afsige Fri- 
findelsesdom. 

B. Er omvendt Nævningernes Erklæring gaaet ud 
paa, at Tiltalte er skyldig^ kan Forholdet igen stille sig 
noget forskelligt. 

a. Hvis Retten finder, at Nævningerne derved har 
fejlet i deres Bedømmelse af Beviset, idet Sagens Bevis- 
ligheder ikke har afgivet tilstrækkeligt Grundlag for at 
fælde Tiltalte for den paagældende Forbrydelse, kan 
den ifølge § 882 ved Kendelse beslutte, at en ny Doms- 
forhandling skal foregaa. 

Denne skal efter § 883 foretages enten paa samme 
eller et senere Ting, men den skal altid foregaa for 
andre Dommere og andre Nævninger. Indtil Nævninge- 
erklæring under den nye Sag er afgivet, kan Justitsmi- 
nisteren beslutte at frafalde Tiltale; i dette Tilfælde skal 
der afsiges Frifindelsesdom. 

Falder ogsaa den nye Domsforhandling ud til en 
fældende Nævningeerklæring, kan Retten, naar den igen 
finder Beviset utilstrækkeligt, afsige Frifindelsesdom 
(eller Dom for en mindre Forbrydelse). 

b. Finder Retten Nævningeerklæringen urigtig af 
Retsgrunde, idet den tiltalte ifølge Loven ikke kan straf- 
fes for det i Erklæringen omhandlede Forhold, f. Eks. 
naar der i denne er erklæret for Dokumentfalsk, hvad 
der efter Rettens Opfattelse kun er lovlig Brug af Navn, 
jfr. Motiverne S. 174, afsiger Retten Frifindelsesdom. 
Denne kan afsiges straks efter Nævningeerklæringens 
Afgivelse, naar Retten allerede da er paa det rene med 
Forholdet, jfr. § 881, 2. Stk., men ellers ifølge § 887 

først, efter at den afsluttende Forhandling har fundet 
Sted efter § 884. 

c. Under denne skal først Anklageren og derefter 
Forsvareren og Tiltalte have Ordet for at udtale sig om 
Strafudmaalingen og andre Punkter, som ligger udenfor 
Nævningernes Afgørelse, og der skal gives dem Lejlig- 
hed til at fremkomme med de Bevisligheder, som her- 
ved maatte udkræves. 

Ved denne Forhandlings Slutning optages Sagen til 
Dom, som da enten kan gaa ud paa Afvisning, Dom- 
fældelse til en vis Straf eller Frifindelse, jfr. § 886. 

VIL Naar Sager angaaende Erstatning for uforskyldt 
Varetægtsfængsel eller Straf behandles for Nævninger, 
kommer ifølge § 888 i det væsentlige de samme Regler 
til Anvendelse. I Stedet for Spørgsmaal til Nævningerne 
om Tiltaltes Skyld rettes der Spørgsmaal paa, om han 
efter det oplyste er berettiget til Erstatning, og der 
kræves for at tilkende ham en saadan, at mindst 8 Næv- 
ninger stemmer derfor. Kun selve det Spørgsmaal, om 
der overhovedet tilkommer ham Erstatning, henhører 
under Nævningerne. Men det er Retten, som derefter 
bestemmer Størrelsen af det Beløb, der skal tilkendes 
ham. 

§ 27. 
Behandlingen af andre Straffesager. 

L Naar en Landsretssag behandles uden Medvirk- 
ning af Nævninger, hvorom Bestemmelserne findes i Ka- 
pitel 77, bestaar Forskellen fra Nævningesagernes Be- 
handling navnlig i, at Umiddelbarhedsgrundsætningen 
som Regel ikke er gennemført. Som Følge deraf vil 
Bevisførelsen sædvanlig kun ske gennem en Oplæsning 
af Udskrifter vedrørende Forundersøgelsen og andre 

Dokumenter; der skal af disse omdeles trykte eller ma- 
skinskrevne Genparter til Dommerne, jfr. § 898. 

Saafremt Tiltalte er til Stede ved Domsforhandlin- 
gen, kan Rettens Formand dog ifølge § 899 rette Spørgs- 
maal til ham, der sigter til at tydeliggøre den Forkla- 
ring, han har afgivet under Forundersøgelsen, ligesom 
han har Ret til at faa Ordet efter Forsvareren. Frem- 
deles kan efter § 900 Retten, hvis den finder det nød- 
vendigt til Sagens Oplysning, foranledige et Vidne eller 
en Syns- og Skønsmand, der har afgivet Forklaring 
under Forundersøgelsen, indkaldt til personlig Afhøring 
for den dømmende Ret. 

II. Med Hensyn til Tiltale og Domsforhandling ved 
Underret (og i Straffesager ved Sø- og Handelsretten) 
gælder i det væsentlige de samme Regler som om Lands- 
retssager uden Nævninger, jfr. Kapitel 78, særlig § 904. 

A. Som noget særligt maa dog nævnes den Ad- 
gang, der — i Lighed med de saakaldte „Aflæsnings- 
sager" i København — ved § 903 er aabnet til uden 
Udfærdigelse af Anklageordre og Domsforhandling straks 
at faa Sagen fremmet til Dom ved den Ret, hvor For- 
undersøgelse har fundet Sted. Betingelserne herfor er: 1 ^ 
at Sigtede inden Retten har afgivet en uforbeholden Tf Zsfaa- 
else, hvis Rigtighed bestyrkes ved de iøvrigt foreliggende 
Oplysninger, 2 ^ at Sigtede samtykker heri, og Amtman- 
den (Politidirektøren) ligeledes erklærer sig enig deri, 3 ^ 
at det til Retsbogen betydes Tiltalte, hvad der er Tilta- 
lens Genstand, og gives ham Lejlighed til at fremføre, 
hvad han maatte have at anføre til sit Forsvar. Hertil 
er der ved Loven yderligere føjet 4 ^ den væsentlige Be- 
tingelse, at der, hvis Sigtede er fængslet, altid og ellers, 
hvis han paa Forespørgsel ønsker det, skal beskikkes 
ham en Forsvarer, og der skal være givet denne Lejlig- 
hed til at gøre sig bekendt med Sagen, samtale med 

Sigtede og udtale sig overfor Retten, inden der gøres 
Tilførsel til Retsbogen om Sigtedes Samtykke til den 
summariske Behandling. 

B. Hvis Sigtede i Tilfælde, hvor Domsforhandling 
finder Sted, er uden Forsvarer (en saadan skal jo i Al- 
mindelighed ikke beskikkes ved Underretten), skal ifølge 
§ 907 Dommeren, foruden selv at undersøge, hvorvidt 
Oplysninger bør søges tilvejebragte i Forsvarets Inter- 
esse, give Tiltalte Lejlighed til for ham at fremkomme 
med sine mulige Begæringer vedrørende Sagens Forbe- 
redelse eller Fremme — en Bestemmelse, der dog vist- 
nok ikke vil vise sig af stor praktisk Betydning. 

III. A. Angaaende Omraadet for de offentlige Po- 
litisager er der truffet nogle nye Bestemmelser ved § 704, 
som i Stedet for den hidtil værende Ordning, der i høj 
Grad har baaret Tilfældighedens Præg, har søgt at op- 
stille et mere almindeligt Synspunkt til Afgørelsen deraf. 
Herefter skal — med Undtagelse af visse Embedsover- 
trædelser og Duelforbrydelsen — alle Sager angaaende 
Forseelser, for hvilke Loven ikke hjemler anden Straf 
end Formuestraf eller simpelt Fængsel (eller Fortabelse 
af Næringsret), behandles som offentlige Politisager, saa- 
ledes at Politimesteren rejser Tiltale i dem. Dog er til- 
lige en Række af Handlinger, hvorfor StrafiFen endogsaa 
kan naa op til Fængsel paa Vand og Brød — for største 
Delen overensstemmende med den hidtil gældende Ret — 
henførte til Politisagerne. 

B. a. Der indføres ved Loven, nærmest efter norsk 
Mønster, et helt nyt Institut, det saakaldte „Bødeforelæg^. 
Ifølge § 909 kan nemlig Politimesteren, naar han anta- 
ger, at Forseelsen ikke egner sig til højere Straf end en 
Bøde af ikke over 40 Kr., i Stedet for straks at henvise 
Sagen til Retten, lade en Tilsigelse forkynde med en 
Paategning om, at Sigtede, saafremt han vedgaar at have 

gjort sig skyldig i den Forseelse, hvorfor han sigtes, og 
ønsker saadan Afgørelse, kan erklære sig rede til, uden 
retslig Forfølgning, inden en vis Frist at erlægge den 
Bøde, som Politimesteren for dette Tilfælde har angivet. 
En saadan Erklæring kan afgives enten straks ved Til- 
sigelsens Forkyndelse eller inden en Uge ved Meddelelse 
paa Politikontoret. Hvis derimod Sigtedes Erklæring 
gaar ud paa, at han ikke vil afgøre Sagen paa denne 
Maade, eller hvis han overhovedet ikke afgiver nogen 
Erklæring, bliver Sagen at henvise til Retten paa al- 
mindelig Maade. 

Fordelene ved denne Ordning er navnlig tænkt at 
skulle være, at Folk da slipper for at ulejliges op i 
Politiretten for rene Ubetydeligheder, og at ogsaa Retten 
bliver fri for det overvældende Antal Politisager og 
derved sættes i Stand til at underkaste dem, der trænger 
dertil, en omhyggeligere Prøvelse. 

b. Hvad der forøvrigt udmærker Politiretsbehand- 
lingen sammenlignet med den almindelige Behandling i 
Underretssager, er navnlig dens mere summariske Karak- 
ter. De nærmere Regler herom, som Kapitel 79 inde- 
holder, falder paa de fleste Punkter sammen med 
Bestemmelserne om offentlige Politisager i København i 
L. 11. Februar 1863, jfr. L. 24. Maj 1879. 

Der beskikkes saaledes i disse Sager ikke nogen 
Anklager, og vil som Regel heller ikke være nogen For- 
svarer. Behandlingen af Sagen overlades derfor i det 
væsentlige til Dommeren selv. Bevisførelsen sker som 
Regel for den Ret, der behandler Sagen, jfr. § 912. 

Bevisførelse kan dog i flere Tilfælde spares. Saa- 
ledes skal ifølge § 910 Tilsigelsen indeholde en Bemærk- 
ning om, at Udeblivelse uden oplyst lovligt Forfald 
kan bevirke, at den tiltalte anses at vedgaa Forseelsen 
(efter Omstændighederne dog ogsaa, at han bliver an- 

holdt). Og efter § 911 kan Retten, hvis Tiltalte saa- 
> ledes udebliver, eller han nægter at afgive Forklaring, 

forsaavidt der ikke er Spørgsmaal om højere Straf end 
Bøder, og Omstændighederne ikke findes at tale her- 
y imod, anse ham som den, der vedgaar »det paasigtede 

Forhold, og paakende Sagen uden videre Bevisførelse. 
^ Det samme kan ifølge § 912 finde Sted, naar Tiltalte 

under Sagen vedgaar at være skyldig, selv om der er 
Tale om højere Straf. Endelig kan efter § 912 Dommeren, 
naar Sagen angaar en Lovovertrædelse, hvorfor der i 
Loven er hjemlet Straf af Bøder (eller Konfiskation), 
og han ikke finder Grund til at betvivle Tiltaltes Skyld, 
give denne Adgang til at se Sagen afgjort ved, at han 
vedtager en vis Bøde (eller Konfiskation). 

Dommerens allerede nu hjemlede Adgang til i 
mindre graverende Tilfælde at slutte Sagen med en Ad- 
varsel er ved § 914 bevaret; dog skal det ligesom nu 
ikke kunne ske, hvis Tiltalte erklærer sig derimod. Den 
Dommeren ifølge L. 11. Februar 1863 § 17 og 4. Februar 
1871 § 14 tilkommende Beføjelse til at hæve Sagen, naar 
han finder, at der ikke er tilstrækkelig Grund til at 
forfølge den videre, synes derimod ikke at være opret- 
holdt ved den nye Lov. 

§ 28. 

Retsmidler i Straffesager. 

LA. Den samme Forbindelse, som i borgerlige 
Sager gjorde sig gældende mellem Ordningen af Appel 
og Bevisumiddelbarhedsgrundsætningens Gennemførelse, 
træder frem ved Anke i Straffesager. Det sidste Kom- 
missionsudkast fastholdt ogsaa for Strafferetsplejens Ved- 
kommende den nævnte Grundsætning og maatte da ved 
Appel af Landsretsdomme, naar man ikke ved Højeste- 
ret vilde lade hele Bevisførelsen ved Landsret gaa om 

igen, begrænse Højesterets Prøvelse i det væsentlige 
til en „Kassation" af Formalitetsgrunde og en „Revi- 
sion" af Retsgrunde, jfr. Udkastets § 320. Naar man 
derimod med Hensyn til Underretsdomme ansaa det 
for fornødent at hjemle Adgang til fuldstændig Appel, 
med Prøvelse ogsaa af Bevisspørgsmaalet, mente man 
som Konsekvens af Umiddelbarhedsprincipet at masitte 
foreskrive en fuldstændig ny Domsforhandling for Lands- 
retten, jfr. § 341. 

Som Følge af den yæsentlige Begrænsning af Umiddel- 
barhedsgrundsætningen, som er sket ved Loven, har 
denne heller ikke i Straffesager næret Betænkelighed 
ved at tilstede fuldstændig Appel saavel til Højesteret 
som til Landsret uden derfor, heller ikke for Landsret, 
som Regel at foreskrive ny Bevisførelse. 

Anken kan saaledes for det første altid støttes paa 
Formalitetsgrunde, jfr. § 920; dog gælder det, paa lig- 
nende Maade som i borgerlige Sager efter § 404, at saa- 
danne ikke skal kunne bevirke Dommens Ophævelse, 
medmindre det findes antageligt, at ellers Sagens Ud- 
fald var blevet et andet, jfr. § 923. 

Men i Tilfælde af Anke til Højesteret mod en Dom, 
som er paakendt ved Landsret uden Nævninger, hjem- 
les der overhovedet en ganske almindelig Appeladgang 
ved § 921. Herefter kan Anke nemlig ikke blot støttes 
paa, at Retten ved Afgørelsen af, om Tiltalte skal dom- 
fældes, har anvendt Straffeloven urigtig, eller ikke fast- 
sat Straffens Størrelse paa rette Maade, men ogsaa der- 
paa, at Spørgsmaalet, om Tiltalte skal domfældes, er 
urigtig afgjort som Følge af en fejlagtig Bedømmelse af 
Bevisernes Vægt, Ved Paaanke af Underretsdomme frem- 
gaar den samme Ordning af Henvisningen i § 940 til 
denne Bestemmelse. 

13 

Ved Appel af Domme i Nævningesager kommer der 
derimod nogle særlige Hensyn frem. Som Følge af 
den Gennemførelse af Umiddelbarhedsgrundsætningen, 
der i disse Sager er sket, maa hele Spørgsmaalet om 
Beviset for Tiltaltes Skyld anses for endelig afgjort, saa 
at der for saa vidt ikke kan finde nogen Underkendelse 
af Landsrettens Afgørelse Sted ved Højesteret. For saa 
vidt Nævningerne paa Grund af manglende Bevis har 
erklæret Tiltalte for ikke skyldig, kan deres Erklæring 
jo overhovedet ikke omstødes. Gaar Erklæringen om- 
vendt ud paa, at han er skyldig, er der vel en Adgang 
til at anfægte den, jfr. §S 882 og 883, men dette kan 
ifølge Umiddel barhedsprincipet kun ske ved Dommere, 
der selv har overværet hele Bevisførelsen, men ikke ved 
Appelrettens Dommere, der for saa vidt vilde besidde 
ringere Forudsætninger for at foretage en saadan Prø- 
velse med Hensyn til Beviset. 

I Overensstemmelse hermed bestemmes det ogsaa i 
§ 922 i Slutn., at Anke ikke kan grundes paa, at Spørgs- 
maalet, om Tiltalte skal domfældes, er urigtigt afgjort 
som Følge af en fejlagtig Bedømmelse af Bevisernes 
Vægt, medmindre der er Tale om et Punkt, der ifølge 
§ 863 (Spørgsmaal om Strafskylds Forældelse m. m.) er 
unddraget Nævningernes Afgørelse. 

For saa vidt Anken støttes paa Retsgrunde kan der 
ikke blive Spørgsmaal om at anfægte Nævningernes 
frifindende Erklæring, blot fordi Nævningerne herved 
har begaaet Fejl ved at foretage en urigtig Subsumtion 
under Straffeloven. Dommen kan i dette Tilfælde alene 
omstødes, for saa vidt Fejlen maa antages at ligge hos 
Nævningerettens juridiske Element, idet Nævningernes 
Erklæring er blevet fejlagtig paa Grund af, at Forman- 
dens Retsbelæring har været urigtig, eller at Spørgsmaalene 

til Nævningerne lider af Fejl, der beror paa en urigtig 
Forstaaelse af Straffeloven, jfr. Strfl. § 922 2). 

En fældende Nævningeerklæring og den derpaa byg- 
gede Dom kan derimod altid angribes, ikke blot af de 
sidstnævnte Grunde, men i alle Tilfælde, hvor Lands- 
retten selv kunde underkaste Nævningeerklæringen en 
retlig Prøvelse. Omvendt kan ogsaa en Dom, der med 
Urette har fraveget en saadan fældende Nævningeerklæ- 
ring, omstødes, jfr. § 922 1). 

Endelig har Højesteret fri Prøvelsesret med Hen- 
syn til alle Momenter, som er unddraget Nævningernes 
Afgørelse, jfr. § 922 1). Med Hensyn til Strafudmaalingen 
er der dog ved § 922 3) gjort den Begrænsning, at 
den Straf, Dommen har ikendt, kun skal kunne paa- 
ankes, naar den ligger helt udenfor Lovens Grænser 
eller staar „z aabenbart Misforhold'' til Brøden, saa at 
altsaa ikke enhver Fejl ved Strafudmaalingen kan gøres 
gældende. Dette er, jfr. Kommissionsudkastets Motiver 
S. 187, nærmest begrundet paa, at Højesteret ikke har 
haft Sagens Bevismateriale for sig til umiddelbar Be- 
dømmelse, og derfor ikke vil være i Stand til at skønne 
over de finere Nuancer indenfor Strafudmaalingen med 
samme Sikkerhed som den Ret, der har umiddelbart 
Kendskab til Bevismaterialet. 

B. Ligesom i borgerlige Sager ^'gælder det, at Anke 
som Regel kun kan finde Sted til een højere Instans, fra 
Landsret til Højesteret, og fra Underret til Landsret. 
Dog kan ifølge § 943 Justitsministeren undtagelsesvis 
tillade, at Landsrettens Dom i en paaanket Underrets- 
sag indankes for Højesteret, naar der foreligger særlig 
Grund dertil, navnlig naar Sagen skønnes at have al- 
mindelig Interesse eller videregaaende betydelige Føl- 
ger for vedkommende. 

13* 

C. Der er ved § 932 jfr. § 942, aabnet Appelretten 
en lignende Adgang som i borgerlige Retssager til, naar 
det findes nødvendigt til Sagens fuldstændige Oplysning, 
at bestemme, at Bevisførelsen skal foregaa umiddelbart 
for Appelretten. Der er ved den samme Bestemmelse 
givet fri Adgang til at fremkomme med nye Beviser i 
Appellen. 

D. I det hele finder ved Ordningen af Anke i 
Straffesager lignende Synspunkter Anvendelse som paa 
borgerlige Sagers Paaanke, men Strafferetsplejens sær- 
lige Karakter har dog i flere Retninger givet sig Udslag 
i de Bestemmelser, som Loven i Kapitel 80 — 82 inde- 
holder om Paaanke. 

a. Nævnes kan saaledes den Adgang til at appel- 
lere ogsaa til Fordel for den tiltalte, som § 918 jfr. § 
940 — i Overensstemmelse med den hidtil gældende 
Ret — hjemler Paatalemyndigheden. Derimod bortfal- 
der ved Loven de Tilfælde af „nødvendig Appel", som 
hidtil har været hjemlede ved Fr. 16. Debr. 1840 § 1 
(nemlig med Hensyn til Dødsdomme eller Domme, der 
ikender Frihedsstraf paa Livstid). 

b. Der hjemles ved § 926 jfr. § 946 Appelretten selv 
en Beføjelse til at tillade Anke uden Hensyn til Udløbet 
af den sædvanlige Ankefrist. 

c. Da Dispositionsmaksimen ikke finder samme 
Anvendelse i Strafferetsplejen som i den borgerlige Rets- 
pleje, og man ved at binde Appelretten for stærkt let 
vilde komme i Strid med den materielle Retfærdighed, 
er der ved § 936 jfr. § 942 aabnet Appelretten en ret vid 
Adgang til at anstille en Prøvelse af den indankede Dom 
ud over de særlig paaberaabte Ankegrunde, navnlig til 
den tiltaltes Fordel. 

d. Ogsaa ved Appelrettens Fastsættelse af Resultatet, 
om den f. Eks. selv vil træffe en ny Afgørelse i Reali- 

teten, eller nøjes med at ophæve den indankede Dom 
og hjemvise Sagen til ny Behandling, er der ved § 937 
jfr. § 942 tilstaaet Retten en betydelig større Frihed end 
i borgerlige Sager. 

e. For at hindre, at Appelretten for stærkt belem- 
res med øjensynlig urimelige Anker, er der ved § 930 
jfr. § 941 givet Retten Adgang til efter en summarisk 
Procedure at afvise Sagen enten af formelle Grunde eller 
fordi „den paaberaabte Ankegrund klarligen ikke kan 
føre til Dommens Ophævelse". Ved Højesteret skal en 
saadan Afgørelse kunne træffes af et Udvalg bestaaende 
af tre af Rettens Medlemmer. Ogsaa andre Beslutninger, 
som skal tages af Højesteret inden Domsforhandlingen, 
kan — paa dette Punkt forøvrigt i Lighed med, hvad 
der ifølge § 402 finder Sted i borgerlige Sager — efter 
§ 931, 2. Stk. træffes af dette Udvalg (eller af Formanden 
alene); de maa ifølge § 942 ogsaa ved Landsret kunne 
træffes af Formanden. 

IL Loven hjemler ved Kapitel 83 ogsaa i Straffe- 
sager det lettere og hurtigere Retsmiddel „Kære" overfor 
Kendelser og andre Retsbeslutninger. Herom gælder i 
det væsentlige Regler svarende til dem om Kære i bor- 
gerlige Sager^), blot med de Modifikationer, som For- 
holdenes Forskellighed fører med sig. 

IIL Endelig har Retsmidlet ^Genoptagelse'^ faaet en sær- 
lig Udformning indenfor Strafferetsplejen, jfr. Kapitel 84. 

A. Saa længe der ikke er gaaet Dom i Sagen, er 
det givet, at der maa være en vis Adgang til saadan 
Genoptagelse. Ifølge § 952 aabnes der saaledes, naar 
Forfølgningen mod en bestemt Sigtet har været standset 
eller frafaldet. Adgang til at rejse den igen, men dog 
kun, naar nye Beviser af Vægt senere kommer for Da- 

gen, eller endogsaa Betingelserne for Genoptagelse af en 
paadømt Sag mod en frifunden er til Stede. Den Om- 
stændighed, at Forundersøgelse af Retten er nægtet eller 
standset, vil naturligvis ingen Hindring være for, at Paa- 
talemyndigheden rejser Tiltale uden saadan Forunder- 
søgelse. 

B. a. Derimod gør der sig større Betænkeligheder 
gældende mod at tilstede Genoptagelse af Straffesagen, 
efter at denne er paadømt, idet navnlig Principet om 
Dommes Retskraft synes at være til Hinder derfor. Paa 
den anden Side staar imidlertid Hensynet til Retfærdig- 
heden, som daarlig taaler, at der slet intet Retsmiddel 
skulde gives overfor en nok saa uretfærdig Dom. Navn- 
lig hvor nogen uskyldig maatte være dømt, hjemler 
næsten alle fremmede Lovgivninger en vis Adgang til 
Genoptagelse, medens de plejer enten helt at udelukke 
eller stærkt at begrænse denne Adgang, forsaavidt den 
blot skulde gaa ud paa at faa en urigtig Frifindelses- 
dom omstødt for at forhindre, at en i Virkeligheden 
skyldig kom til at gaa fri for Straf. Man kan dog og- 
saa i det sidste Tilfælde med en vis Ret med Motiverne 
(S. 203) sige, at der ingen Grund er til, at han saaledes 
skulde „have et Slags Lejdebrev paa at kunne gaa fri 
og uantastelig omkring som et levende og demoralise- 
rende Vidnesbyrd om Retsplejens Ufuldkommenhed". 
I vor hidtil gældende Praksis har man anerkendt 
Muligheden for Genoptagelse af en Straffesag, der var 
endt med en urigtig Domfældelse, jfr. den bekendte 
Fejøsag^), medens der fra nyere Tid næppe lader sig 
paavise noget Eksempel paa Genoptagelse overfor en 
urigtig Frifin delsesdom. 

Ved Lovens §§ 953 og 954 aabnes der derimod Ad- 

gang til Genoptagelse i begge Tilfælde, og der gøres 
heller ikke nogen synderlig Forskel paa Betingelserne. 

Genoptagelsen har altid Karakteren af en Nødhjælp 
for Tilfælde, hvor man ikke kan hjælpe sig med 
det normale Retsmiddel, .Anke. Den kan derfor alene 
finde Sted i Sager, som har været paadømte ved Høje- 
steret, eller ved Landsret under Medvirkning af Nævnin- 
ger eller ifølge Anke. I disse Tilfælde er nemlig Anke 
enten helt udelukket i hvert Fald efter en vis Tids For- 
løb, jfr. § 943, eller den kan kun finde Sted med en 
begrænset Virkning, saa at den navnlig ikke kan inde- 
holde nogen Prøvelse af Beviset. Det tilføjes ved § 955, 
at Genoptagelse ikke kan ske, saa længe almindelig 
Anke staar aaben. 

Den er endvidere knyttet til en Række af Betingel- 
ser. For at nemlig Sagen, hvor den tidligere er endt 
med den tiltaltes Frifindelse, kan blive genoptaget efter 
Justitsministerens Begæring, kræves det ifølge § 953, 
enten at det ifølge en Tilstaaelse, Tiltalte senere har af- 
givet, eller andre Beviser, der senere er kommet for Da- 
gen, maa antages, at han har begaaet Forbrydelsen, eller 
at der ved den tidligere Behandling har været afgivet 
falske Forklaringer eller benyttet falske Dokumenter 
eller udvist noget strafbart Forhold sigtende til at paa- 
virke eller bestemme Sagens Udfald enten af den tiltalte 
selv eller af nogen, som i offentligt Medfør (f. Eks. Næv- 
ninger, der er blevet bestukket) har medvirket ved Sa- 
gens Oplysning, og der efter Omstændighederne er god 
Grund til at antage, at dette har bevirket eller medvir- 
ket til, at Tiltalte har undgaaet Domfældelse (eller er 
sluppet med Domfældelse for en væsentlig mindre For- 
brydelse). 

Til Sagens Genoptagelse paa Begæring af en tidligere 
domfældt kræves ifølge § 954 lignende Betingelser. Dog 

nedsættes disse noget. Det kræves saaledes ikke absolut, 
at Beviserne først senere „er kommet for Dagen", men 
det er tilstrækkeligt, at de nye Oplysninger først nu „til- 
vejebringes", selv om det maaske kunde være sket tidli- 
gere", jfr. Kommissionsudkastets Motiver S. 204. Frem- 
deles er det nok, at det „skønnes antageligt" (men det kræves 
ikke just, at det „maa antages" eller at der er „god Grund 
til at antage"), at de nye Oplysninger kunde have be- 
virket et andet Resultat, eller at det kriminelle Forhold 
under Behandlingen kan have bevirket eller medvirket 
til Domfældelsen. 

Af de nærmere Regler om Genoptagelsen kan frem- 
hæves, at Begæringen derom ifølge § 956 skal frem- 
sættes for Højesteret, naar denne har afsagt Dommen, 
og Sagen ved Landsret har været paadømt uden Med- 
virkning af Nævninger; i dette Tilfælde har nemlig 
Højesteret væsentlig det samme Bevismateriale til Be- 
dømmelse af Sagen som Landsretten. Men i andre Til- 
fælde skal Begæringen fremsættes for den Landsret, der 
har paadømt Sagen, selv om den ifølge Anke har været 
paakendt i Højesteret, idet Anken i Nævningesager jo 
ikke omfatter Beviset for Tiltaltes Skyld. Den nye Doms- 
forhandling skal dog ifølge § 960 altid foregaa ved 
Landsretten. 

Naar Begæringen om Genoptagelse tages til Følge, 
skal ifølge § 959 i Almindelighed ny Domsforhandling 
finde Sted. Dog kan Retten efter Omstændighederne, 
naar den finder en Genoptagelse til Fordel for den dom- 
fældte begrundet, og Paatalemyndigheden indvilliger 
deri, straks uden ny Domsforhandling afsige Frifindelses- 
dom eller en Dom, hvorved en mildere Straffebe- 
stemmelse bringes i Anvendelse. 

b. Der hjemles endvidere, i en vis Lighed med. 

hvad der finder Sted i borgerlige Sager i), ved § 964 
en Adgang for den domfældte, der ifølge lovligt Forfald 
er udeblevet, til at faa Sagen genoptaget. Ogsaa dette 
skal dog kun staa ham aabent, naar han vilde være af- 
skaaret fra at komme til sin Ret ved Anke, idet han 
enten er udeblevet i en Nævningesag, hvori der jo 
overhovedet ikke kan finde fuldstændig Appel Sted, eller 
i en Underretssag, hvori Anke vilde være udelukket; 
en saadan Anke vil i mange i Tilfælde være afskaaret 
i offentlige Politisager, jfr. § 939. 



§ 29. 
Straffedommes Fuldbyrdelse. — Slutning. 

I. Af Reglerne i Kapitel 88 fremgaar det, at Ekseku- 
tionen af Straffedomme ligesom hidtil skal overlades til 
Administrationen, nemlig til Politimesteren som „krimi- 
nel Foged", jfr. § 974. Som nogfet nyt indfører dog 
§ 975 en Adgang til at bringe retlige Tvistpunkter 
vedrørende Straffuldbyrdelsen for Retten. 

Fremdeles kan nævnes den Beføjelse til at indstille 
den domfældte til Benaadning, som der ved § 977 er 
tillagt Nævningerne (dog, som det synes at fremgaa af 
Ordforbindelsen, jfr. „i alle andre Straffesager", ikke med 
Hensyn til Dødsdomme). Om Udsættelse med Straffens 
Fuldbyrdelse er der givet nogle Regler i § 978, som 
bl. a. gør den noget tvivlsomme Koncession til „Huma- 
niteten" at foreskrive Udsættelse, naar en svanger 
Kvinde er dømt til Døden, eller naar den, som skal ud- 
staa Livsstraf, bliver afsindig eller overfaldes af en 
heftig Sygdom. De ved det midlertidige Tillæg til 

Straffeloven af 1. April 1905 indførte „betingede Straflfe- 
domme" vil nu, hvad der sikkert ogsaa maa anses for 
i høj Grad ønskeligt, blive bevarede som fast Institut. 



II. I femte Bog indeholder endelig Loven forskel- 
lige Slutnings- og Overgangsbestemmelser, hvoraf nogle 
allerede er berørte i det foregaaende. Nogle enkelte 
skal dog endnu her fremdrages. 

Med Hensyn til Spørgsmaalet, om den nye Lov skal 
finde Anvendelse paa allerede opstaaede Procesforhold, 
fastslaas der ved Kapitel 93 Regler, som for en stor Del 
stemmer med almindelige Grundsætninger, men disse 
har dog paa enkelte Punkter faaet en nærmere Be- 
stemmelse. 

Med Hensyn til de borgerlige Domssager har man 
saaledes anset Vanskelighederne ved at forene den ældre 
skriftlige Procesmaade og den nye mundtlige Procedure 
under en og samme Sag for overvejende, og derfor ved 
§ 1006 bestemt, at Sager, der først „tingfæstes" (ved 
Stævningens Forkyndelse) efter Lovens Ikrafttræden, 
helt skal behandles efter den ny Ordning, medens de 
allerede tingfæstede skal tilendebringes efter de hidtil 
gældende Regler. For at fremme Indførelsen af den 
nye Ordning er der dog dertil føjet en Bestemmelse om, 
at naar nogen meddeler Modparten Stævning i Overens- 
stemmelse med den nye Lov, antages han derved at 
frafalde sin tidligere Stævning, naar denne endnu ikke 
var irettelagt. 

Angaaende Straffesager har man derimod anset det 
for Hovedhensynet, at de tiltalte saa snart som muligt 
kunde opnaa den større Betryggelse, som den nye Ord- 

ning skulde give dem. I Overensstemmelse hermed be- 
stemmer § 1012, at Straffesager, der endnu ikke er op- 
tagne til Dom paa den Tid, Loven træder i Kraft, skal 
behandles efter de nye Regler, men de allerede foretagne 
Retshandlinger skal dog beholde deres Gyldighed. 

Med Hensyn til Appel foreskrives det ved §§ 1008 
og 1013 saavel i borgerlige Sager som i Straffesager, at 
den, naar Sagen tidligere er behandlet eller afgjort efter 
den ældre Ordning, skal ske i Overensstemmelse med 
dennes Regler. 

Det stemmer endelig ganske med almindelige Pro- 
cesgrundsætninger, naar ifølge §§ 1009 og 1013 som Re- 
gel den nye Lovs Regler om Dommes Fuldbyrdelse 
skal finde Anvendelse, selv om Dommen er afsagt efter 
den gamle Ordning. 

IIL Det er i det foregaaende flere Gange berørt, 
at der ifølge Loven skal nedsættes et Udvalg af Dom- 
mere og Sagførere til at overveje mulige Ændringer i 
den nye Ordning, og lejlighedsvis er ogsaa omtalt nogle 
Punkter, som allerede paa Forhaand tør siges at til- 
trænge en saadan yderligere Reform. 

Ved § 1000 bestemmes dette Udvalgs Sammensætning 
nærmere saaledes, at det skal bestaa af 2 Højesterets- 
dommere, 2 Landsretsdommere, 2 Underretsdommere 
og ligeledes 2 af hver af de tre Sagførerklasser. Og 
dette Tolvmandsud valgs Opgave angives at skulle være 
„at drøfte saadanne Ændringer i og Tilføjelser til nær- 
værende Lov og de til den knyttede Anordninger og 
øvrige Bestemmelser, hvortil der ved Lovens Anvendelse 
maatte vise sig Trang". 

Ved dette Udvalg har saaledes den nøje Samvirken 
mellem Dommer- og Sagførerstand, der i saa høj Grad 
betinger hele Reformens Gennemførelse, faaet et person- 
ligt Organ. Det maa da haabes, at der indenfor dette 



Digitized by 



Google 



204 

vil vise sig baade en fin Forstaaelse og et kraftigt Ini- 
tiativ overfor vor Retsplejes Forhold, og at det ogsaa 
overfor Lovgivningsmagten maa formaa at skaffe sig 
den fornødne Autoritet, saa at derigennem vor Retspleje 
maa blive ført frem til en stadig rigere Udvikling og 
større Fuldkommenhed. 

Tillæg. 

s. 4, Linie 3—7 f. n., sættes i Stedet for Stykket 
„Den skal . . . Retsafgifter" : Den daværende Justitsmi- 
nister blev imidlertid ikke længe efter, at han var af- 
gaaet som Minister, i September s. A. arresteret for for- 
bryderisk Forhold. I den Anledning rejste der sig en 
stærk Bevægelse, som bl. a. gav sig Udslag i Kravet om, 
at denne betydningsfulde Lov, som skulde danne Grund- 
laget for vor fremtidige Retspleje, ikke maatte udgaa med 
hans Navn; dette lod sig nemlig for saa vidt forhindre, 
som Loven endnu ikke var indført i Lovtidende. Den 
nye Justitsminister forelagde da i Oktober Maaned Rigs- 
dagen et Forslag til „Revision" af Loven, hvorved man 
samtidig benyttede Lejligheden til at afhjælpe nogle 
Unøjagtigheder og Ufuldstændigheder, man havde fore- 
fundet i Loven. Hertil føjedes under Behandlingen i 
Rigsdagen flere Ændringer, hvorved navnlig Umiddel- 
barheden i borgerlige Sager blev noget udvidet, og efter 
at Loven her var vedtaget i den saaledes reviderede 
Skikkelse, stadfæstedes den af Kongen den 26. Marts 
1909 og bekendtgjordes kort efter i Lovtidende (som Nr. 
53). Ifølge den ændrede Formulering, som § 998 har 
faaet, skal Loven træde i Kraft den 1. Oktober 1910, men 
der skal dog først være vedtaget visse Love om Politiet, 
om Dommerlønninger og om Retsafgifter. Forslag til 

disse Love blev af Regeringen forelagte henimod Slut- 
ningen af Rigsdagssamlingen 1908 — 09, men er hidtil 
(i Begyndelsen af April 1909) kun naaede til første Be- 
handling i Landstinget. 

S. 7, Linie 3 f. n., rettes „16 og IT' til: 17 og 12. 

S. 8, Linie 5 — 6 f. o., slettes Ordene „fem, men naar 
Nævninger medvirker, kun". 

Linie 10—11 f. o., rettes „Auktionsforretningerne" til : 
Forretningerne vedrørende Tvangsauktion 

S. 9, Linie 8—11 f. n., sættes i Stedet for Stykket 
„Auktionsforvalteren . . • Foged": Embedet som Auk- 
tionsforvalter bevares indtil videre til Afholdelse af fri- 
villige Auktioner, men Tvangsauktioner afholdes af Rets- 
betjenten som Foged*). 

S. 10, Linie 6 f. o., tilføjes: Dog kan i Straffesager 
de ekstraordinære Retters Virksomhed ikke udstrækkes 
ud over Sagernes Undersøgelse, hvorimod Sagernes Paa- 
dømmelse skal ske ved de ordinære Domstole. 

S. 12, Linie 1—2 f. n., rettes Ordene „for Sagføreren 
afgøre Salærspørgsmaal" til: afgøre Salærspørgsmaal, 
naar de private i den Anledning henvender sig til det. 

S. 13, Linie 7—8 f. o., sættes i Stedet for Ordene 
„i de to ... . Bøde": , naar der er paalagt ham en 
større Bøde (over 40 Kr.), eller nogen af de andre Føl- 
ger er bragt til Anvendelse, 

S. 13, Linie 11 f. o., rettes ,,Mænd (eller Kvinder)" 
til: Personer 

S» 15, Linie 5 — ^6 f. n., rettes Ordene „under det 
sidste Lovforslags Behandling" til: saérlig under Lovfor- 
slagets Behandling 

S. 16, Linie 9 f. o., tilføjes efter „Gengivelse" : »ind- 
til Dom er afsagt. 

S. 24, Linie 1—3 f. n., sættes i Stedet for „i vidt 
Omfang . . . vedtaget": i ret vidt Omfang, blev den en 

Del indskrænket ved det Regeringsforslag, i Henhold til 
hvilket Loven først blev vedtaget. Men ved Lovens Re- 
vision har igen en Udvidelse fundet Sted. 

S. 25, Linie 8f. o., tilføjes. efter „opholder sig.": Det 
samme gælder under Forberedelsen af en Landsretssag, 
hvad enten denne Forberedelse ifølge § 329 foregaar ved 
en Underret eller ved Landsretten selv, jfr. dog for det 
sidste Tilfælde en særlig Bestemmelse i § 162, 1. Stk., 
2. Pkt. 

Linie 8—9 f. o., rettes Ordene „I Sager, der behand- 
les ved Landsret eller Højesteret" til: Under Domsfor- 
handlingen for Landsret eller Højesteret 

Linie 12-13 f. o., slettes „for Landsret . . . Lands- 
retssag)". 

Linie 12 f. n., tilføjes efter „Maade.": Samme Regel 
gælder under en Sags Forberedelse ved Landsret, jfr. § 
346, 2. Stk. 

Linie 11 — 12 f. n., sættes i Stedet for „Og for Landsr 
ret eller Højesteret" : Og under Domsforhandlingen for 
Landsret eller Højesteret 

S. 26, Linie 16 f. o., rettes „ingenlunde som Regel" 
til: ikke fuldt. 

S. 26, Linie 3 f. n., til S. 27, Linie 10 f. n., slettes 
og i Stedet sættes: 

Efter det Indhold, § 163, 1. Stk., fik ved Rpl.'s Re- 
vision, skal ogsaa, naar Forberedelsen af en Landsretssag 
foregaar ved Landsretten selv, Vidnesbyrd afgives for 
denne Ret, forsaavidt ikke Afstandsreglen i § 162, 1. Stk., 
er til Hinder derfor; hvis Vidnet selv gaar ind paa at 
møde, skønt det bor udenfor Underretskredsen, bort- 
falder dog Hindringen. Der kan da sikkert ikke være 
noget i Vejen for, at Landsretten henskyder Vidneafhø- 
ringen til selve Domsforhandlingen, jfr. ogsaa § 163, 3. 
Stk. Forudsætningen i ^§ 351, sidste Stk., og 360 om, 

at der i Sager, der behandles ved Landsret som første 
Instans, alene kan blive Spørgsmaal om yderligere Af- 
hørelse af Vidner, som allerede tidligere er afhørte, maa 
herefter begrænses til de Tilfælde, hvor enten Sagen er 
blevet forberedt ved Underret, eller Vidnet ifølge Afstands- 
reglerne under Sagens Forberedelse kun har været plig- 
tigt at give Møde ved en Underret. 

I Tilfælde af borgerlige Sagers Paaanke til Lands- 
ret eller Højesteret er derimod Umiddelbarheden som 
Regel ikke gennemført, idet Vidner til Brug for saadanne 
Sager skal afhøres for Underretten, selv om de maatte 
bo eller opholde sig i den Retskreds, hvor Landsretten 
eller Højesteret har sit Sæde. Men Landsretten eller 
Højesteret kan dog bestemme, at Vidnesbyrd, der maa 
antages at være af særlig Betydning for Sagens Oplys- 
ning, skal aflægges under Domsforhandlingen for Retten 
(eller i skriftlig behandlede Sager for et enkelt Medlem 
af Retten, jfr. §§ 406 og 429). I dette Tilfælde kan og- 
saa altid helt nye Vidner blive indkaldte til umiddelbar 
Afhøring, §§ 399 og 400, jfr. § 431, 2. Stk. 

S. 27, Linie 8 f. n., slettes Ordet »vel". 

S. 28, Linie 2 til Linie 5 f. o., sættes i Stedet for 
„Men ifølge . . . Instans'": 

Ifølge § 346, 2. Stk., i Lovens reviderede Skikkelse 
skal, naar Sagens Forberedelse foregaar ved Landsretten, 
ogsaa Parternes Afhøring ske for denne Ret, hvis Af- 
standsreglerne i § 293, 3. Stk. tillader det. Men naar 
Sagen forberedes ved Underret, foregaar Afhøringen i 
Almindelighed her, og der kan da 

Linie 13 f. o., rettes „Underret" til : Ret. 

S. 36, Linie 3 f. n., rettes „193** til: 183. 

S. 48, Linie 12 f. o., rettes „anordne" til : ved Op- 
fordring til Parterne foranledige 

Linie 13 — 14, ændres „rette yderligere Spørgsmaal 
til den'' til: stille saadanne yderligere Spørgsmaal. 

s. 56, Linie 10 f. n., rettes ^henlagt hele" til: i 
mange Tilfælde henlagt 

S. 59, Note 2) slettes. 

S. 68, Linie 10—11 f. o., sættes i Stedet for „idet 
Afhøringen i dem som Regel skal foregaa ved den Un- 
derret, der forbereder Sagen": forsaavidt de forberedes 
ved en Underret, idet Parternes Afhøring da som Regel 
skal foregaa ved denne Ret 

S. 70, Linie 16 f. o., tilføjes som nyt Stykke: 

Ved Rpl.'s Revision blev der til § 273, 1. Stk., føjet 
en ny Bestemmelse, hvorefter Retten skal kunne ind- 
kalde Parterne til Besvarelse af Spørgsmaal. Men det 
fremgaar af Forhandlingerne paa Rigsdagen, hvor man 
netop slettede Ordet „personlig", som i Regeringsforsla- 
get fandtes foran „Besvarelse", at det ikke dermed har 
været Meningen at tillægge Retten en selvstændig Be- 
føjelse til at indkalde Parterne personlig. 

S. 78, Linie 6 f. n., rettes „er" til: var. 

Linie 4 f. n., rettes „lader" til: lod. 

S. 78, Linie 1 f. n., til S. 79, Linie 13 f. o., slettes, og 
i Stedet for sættes: 

Ved Rpl.'s Revision skete der imidlertid paa dette 
Punkt den væsentlige Forbedring, at Sagens Forberedelse 
blev henlagt til Landsretten selv i alle Tilfælde, hvor 
„Sagen, saafremt Landsretsbehandling ej var anvendelig, 
skulde behandles ved en Underret, som har Tingsted i 
den Retskreds, hvor Landsretten har sit Sæde", jfr. de 
nærmere Regler herom i § 329, 2. og 3. Stk. 

S. 79, Linie 12 f. n., slettes Ordene „en Angivelse af". 

Linie 11 f. n., rettes „og" til: , 

Linie 10 f. n., tilføjes efter „støttes": , og en Angi- 
velse af de Dokumenter, han agter at paaberaabe sig. 

S. 80, Note 1) slettes. 

Linie 1 f. o., tilføjes efter „da": , efter at Parterne 
i Korthed mundtlig har udtalt sig om Sagen, dem 

Linie 1 f. n., rettes „hvor Sagen foreløbig verserer" 
til: selv om Sagens Forberedelse foregaar ved denne 

S. 84, Linie 13 f. n., rettes „paafølgende Søgnedage 
til : tredje Søgnedag efter Domsforhandlingens Tilende- 
bringelse. 

S. 86, Linie 17 f. n., rettes „ikke blot som i Lands- 
retssager" til: , forøvrigt paa lignende Maade som i 
Landsretssager, 

Linie 15 f. n., rettes „men ogsaa^ til: endvidere 

Linie 11—12 f. n., udhæoes Ordene: samt til at med- 
tage de Dokumenter, han vil paaberaabe sig. 

S. 87, Linie 1 f. n., tilføjes efter „Sammenhæng": i 
det Omfang, som af Dommeren skønnes hensigtsmæssigt, 

S. 110, Linie 13 f. o., rettes „fra" til: for 

S. 110, Linie 8 f. n., til S. 111, Linie 9f. o., slet- 
tes Stykket „Ligeledes . . . (§ 529)", og i Stedet sættes: 
Ligeledes maa, indtil en anden Ordning træffes, de fri- 
villige Auktioner afholdes af de hidtilværende Auktions- 
retter, som altsaa for saa vidt bevares, jfr. Forudsæt- 
ningen i § 673. 

S. 111, Linie 16 f. o. til Linie 6 f. n., slettes Stykket 
„vil Skifteforretningerne . . . foretrækkes", og i Stedet 
sættes: vil den ordinære Skifteret altid blive beklædt af 
Underretsdommeren, jfr. §§ 645 og 658, 1. Stk. Om 
Skiftekommissarier til Behandling af Konkursboer fin- 
des Reglerne i § 658, 2. Stk., som i det væsentlige stem- 
mer med de hidtil gældende, særlig i K. L. § 147. 

S. 114, Linie 11 f. o., tilføjes efter „Sager": til Op- 
hævelse af en Forening og 

S. 155, Linie 1 f. n., tilføjes efter „gøre." : Som om- 
talt ovenfor S. 10, kan der dog vedblivende ogsaa af 
Regeringen nedsættes ekstraordinære Retter til Undersø- 
gelse af Straffesager. Disse vil da i deres Fremgangs- 
maade have at anvende Lovens almindelige Regler, men 

dog uden at være bundne ved Bestemmelsen om Rets- 
kredsenes Grænser, jfr. § 21. 

S. 161, Linie 3 f. n., tilføjes efter „Forholdstal": 
jfr. de nærmere Regler herom i § 74, 3. Stk. 

S. 164, Linie 2 f. n., til S. 165, Linie 1 f. n., slettes. 

S, 175, Linie 7 f. o., tilføjes efter „Gengivelse" : , for- 
inden Dom er afsagt. 

Linie 5 — 8 f. n. sættes i Stedet for Stykket „Ankla- 
geren ... §§ 838—841": For det Tilfælde, at der maatte 
være mødt flere elier færre end det nødvendige Antal Næv- 
ninger, indeholder §§ 838 og 839 nærmere Bestemmelser. 

S- 192, Linie 9 f. o., rettes „912" til: 913 

S. 201, Linie 9 f. o., rettes „i mange i" til: i mange 

S. 202, Linie 9 f. n., tilføjes efter „Regler" : ; dog 
kan der af Retten fastsættes visse Lempelser. 

